
Motto 

“Nous autres, civilisations, nous savons maintenant 
que nous sommes mortelles. 

Nous avions entendu parler de mondes disparus tout 
entiers, d’empires coulés à pic avec tous leurs hommes 
et tous leurs engins; descendus au fond inexplorable des 
siécles avec leurs dieux et leurs lois, leurs académies 
et leurs sciences pures et appliquées, avec leurs 
grammaires, leurs dictionnaires, leurs classiques, leurs 
romantiques et leurs symbolistes, leurs critiques et les 
critiques de leurs critiques. Nous savions bien que 
toute la terre apparente est faite de cendres, que la cendre 
signifie quelque chose. Nous apercevions à travers 
Vépaisseur de l’histoire, les fantômes d'immenses 
navires qui furent chargés de richesse et d’ esprit. Nous 
ne pouvions pas les compter. Mais ces naufrages, aprés 
tout, n’étaient pas notre affaire. — : 

Élam, Ninive, Babylone étaient de beaux noms 
vagues, et la ruine totale de ces mondes avait aussi peu 
de signification pour nous qùe leur existence même. 
Mais France, Angleterre, Russie ... ce seraient aussi de 
beaux noms. Lusitania aussi est un beau nom. Et nous 
voyons maintenant que l'abîme de l’histoire est assez 
grand pour tout le monde. Nous sentons qu'une 
civilisation a la même fragilité qu’une vie.” 


Paul Valery, 
La crise de l'esprit (1919) 

CUVÂNT ÎNAINTE 


Lumea contemporană se află într-o continuă schimbare, cu consecințe 
culturale importante. Vechile certitudini legate de lumea în care trăim 
nu mai constituie astăzi un punct de reper adecvat noilor realități 
contemporane. Instabilitatea politică continua a ultimilor ani 
(recrudescenta nationalismului, a terorismului si a fundamentalismului 
religios), acutizarea problemelor de mediu (radioactivitate, ploi acide, 
încălzire globală, suprapopulare, contaminarea alimentelor etc.), marile 
provocări cu care se confruntă umanitatea (cucerirea spaţiului cosmic, 
clonarea, pandemiile etc.) au pus sub semnul întrebării posibilitatea 
existenței unui sistem socio-politic si cultural relativ stabil. 

Pe toate palierele — de la intimitatea corpului uman până la probleme 
generale cum ar fi procesul globalizării — noile tendințe au dus la 
redundanta unor concepte cândva acceptate, astfel că sunt necesari noi 
termeni pentru a descifra fenomenele socio-culturale în permanentă 
schimbare. Lumea contemporană, așa cum arată astăzi, ne obligă să 
abandonăm siguranţa epistemologică potrivit căreia, oricât de complicate 
ar fi lucrurile, ele pot fi cunoscute în totalitatea lor. Trăim, aşadar, într-o 
lume care se desparte de ceva, de un stil, de un mod de a gândi, de a 
fi și de a te situa în universul existenței de fiecare zi. O lume care încearcă, 
totodată, să se adapteze unui mod nou de a exista. 

Populatiile din ce în ce mai numeroase şi migrările lor geografice 
volatile; disproportia dintre condiţiile de viata ale celor bogaţi şi celor 
săraci; depopularea centrelor urbane şi dezvoltarea aglomerărilor 
suburbane; dezintegrarea culturii elitiste a cărții şi înlocuirea ei de către 
cultura media; fragmentarea societăților dezvoltate în grupări mutual 
ostile sau cel puţin indiferente (fundamentalisti, xenofobi, nostalgici, 

adepți ai spiritualității „New Age“, familii post-nucleare etc.) — toate 
aceste importante schimbări în sfera vieții socio-politice şi culturale au 
în comun un proces în plină desfășurare. Este vorba de transformarea 
în bunuri de consum a elementelor vieţii contemporane — fapt legitimat 
prin ideea de globalizare. | 

Studiile de specialitate au arătat că tendinţele menționate au 
modificat felul în care conceptualizăm lumea şi ne raportăm la ea, 
subminând vechile concepte şi teorii culturale. Dezvoltarea fără 
precedent a mijloacelor de, comunicare a condus la necesitatea de a 
reevalua conceptele culturale relativ fixe, moștenirea culturală şi 
identitatea şi au ridicat întrebări nelinistitoare despre modul în care 
gândim azi cultura. eens arty 

Căutând vinovatii pentru aceste schimbări dramatice petrecute in 
viata contemporană, . criticii culturali aleg în mod frecvent cultura 
media drept ţintă favorită pentru atac. Acuzatia care se repetă cel mai 
des este aceea că televiziunea în special şi cultura media în general au 
subminat înţelegerea istorică „adevărată“; această atitudine fata de cultura 
media este similară aceleia care acuză textul postmodern că abandonează 
investigația istorică „autentică“ în favoarea unui joc ironic nesfârşit de 
suprafeţe culturale. Lucrurile nu sunt însă atât de simple. Expansiunea 
enormă a culturii — fie ea definită în termenii muzicii, literaturii sau în 
termenii unei creșteri progresive a consumului și divertismentului — a 
avut efecte importante asupra modului în care trăim. Rolul extraordinar 
pe care mass-media îl joacă în viaţa cotidiană constituie, evident, o parte 
integrantă a acestei escaladări culturale fară precedent. 

Volumul de față vorbeşte despre postmodernism, postfeminism, 
postcolonialism, despre confruntarea civilizațiilor şi religiilor într-o epocă 
pe care unii filosofi ai culturii nu ezită s-o numească „post-istorică“. 
De altfel, încă din 1919, Valéry se referea la o criză profundă a 
spiritului european, formulând o idee pe care filosofii secolului XX au 
reluat-o și analizat-o pe larg: aceea că indivizii sunt muritori, iar 
civilizațiile sunt fragile, vulnerabile şi muritoare ca şi individul. Cât 
de adânc este acest proces? Ce-a devenit individul care, secole de-a 
rândul, s-a crezut rege peste lucruri gi a sperat că, prin exerciţiul gândirii, 
poate să le cunoască și să le stăpânească? Cum arată cultura în epoca 


(E Scanned with OKEN Scanner 


Cuvânt înainte 9 


Internetului şi ce şanse are ea să educe sensibilitatea individului care 
nu mai este sigur de unitatea și identitatea sa în această rețea de raporturi 
în care s-a transformat existența sa actuală? Asistăm, oare, la o 
reîntoarcere la stilul cruciadelor cu deosebirea că, azi, Islamul este acela 
care vrea să stăpânească lumea? În fine, în ce măsură rezistă culturile 
traditionaliste în acest uriaș și ireversibil proces de globalizare ce se 
desfăşoară, în fond, sub stindardul postmodernismului? Iată temele 
studiilor care urmează. 

Studiul intitulat „Postmodernismul: un cod de existență“ își propune 
o cartografiere a celor mai semnificative elemente subsumate culturii 
postmoderne: artefacte culturale, tendințe, puncte de vedere, curente 
etc. Autoarea discută modul in care cultura postmodernă a modificat 
fundamental raportarea individului la realitatea înconjurătoare: faptul 
că individul contemporan a dobândit o percepţie diferită a realului a 
adus cu sine nevoia acută de a-l reconceptualiza. De altfel, postmodernii 
resping ideea că realitatea poate fi înțeleasă î în totalitate, argumentând 
că mintea este un element. constitutiv, mai curând decât reflexiv, al 
realului. 

Limbajul culturii contemporane (semnele verbale şi vizuale pe care 
le utilizăm pentru a putea reprezenta lumea) „construieşte“ literalmente 
ceea ce individul consideră ca fiind „real“ în existența cotidiană. În acest 
sens, realitatea este văzută ca un simplu „text“ sau un „compozit de 
texte“, iar aceste texte constituie singura realitate pe care o putem cunoaşte. 

Creatorul postmodern respinge ideea de unitate — pe care o consideră 
desuetă, epuizată, chiar înfricoșătoare datorită implicatiilor sale ierarhice; 
el are încredere numai în fragmente, în segmentele izolate, în micile 
naratiuni, Fragmentarul devine astfel o condiţie psiho-socio-culturala 
ale cărei consecinţe se fac simțite în mai toate zonele existenţei: artă, 
politică, mass-media, relaţii interpersonale, urbanism, medicină, pentru 
a menţiona numai câteva, 

În acest context, nu este de mirare accentul pus de cultura 
postmodernă pe tot ceea ce are legătură cu corpul uman şi vestimentația: 
tatuaje, piercing, body-building, barochizarea vestimentaţiei, cosme- 
tizarea stridentă a feţei si coafurile ciudate sunt doar câteva dintre 

manifestările acestei culturi care recuperează ironic simboluri dintre 
cele mai diverse. 

O altă problemă abordată este aceea a fracturării ordinii temporale 
ce caracterizează momentul prezent. Pentru individul postmodern, nu 
doar categoriile şi graniţele tradiţionale și-au pierdut relevanta, dar 
orizontul temporal s-a modificat la rândul său. Astfel, timpul pare sa 
fi devenit, simultan: liniar, ciclic, sideral, cibernetic, nostalgic, 
escatologic, vizionar etc. Această facturare a timpului are drept 
consecință, printre altele, dezintegrarea personalităţii individului care 
nu-şi mai găseşte un punct de sprijin în lumea care-l înconjoară. 

O bună parte din responsabilitatea pentru această stare revine, in ultimă 
instanță, mijloacelor de comunicare in masă. Asa cum se ştie deja din 
practica vieții de fiecare zi, mass-media au devenit omniprezente în peisajul 
contemporan (este semnificativ faptul că, astăzi, milioane de oameni încă 
nu ştiu să scrie şi să citească, dar privesc cu asiduitate la televizor). În 
ultimă instanță, indivizii au învăţat să convieţuiască cu mijloacele de 
comunicare în masă, căci toate zonele cotidianului par a fi subsumate unui 
soi de „noosferă““ media: textele media generează idei, modifică atitudini, 
oferă informaţii despre lume şi construiesc identitatea (preluând rolul jucat 
odinioară de şcoală şi familie). Aceste construcții mentale constituie cadrul 
de referință prin intermediul căruia individul interpretează realitatea. 

Autoarea arată cum, în plan cultural, relația dintre creatorul şi 
consumatorul artefactului postmodern (indiferent dacă acesta aparţine 
literaturii, picturii, televiziunii, filmului etc.) s-a modificat substanțial. 
Cititorul / privitorul / utilizatorul este invitat să-şi construiască o 
semnificaţie proprie, pornind de la fragmentele care-i sunt puse la 
dispoziţie de creator, Opera postmodernă a încetat să semnifice; ea îl 
obligă pe consumator să se elibereze de toate inhibitiile şi prezumptiile 
anterioare, 

Cultura a coborât în stradă, s-a demitizat în încercarea de a se apropia 
de cititorul / privitorul / utilizatorul obişnuit, Sub influența crescândă 
a factorilor socio-economici și a dezvoltării tehnologice, produsul 
cultural suferă un proces de uniformizare din punct de vedere valoric. 
Categoriile se întrepătrund, elitismul și popularul fac schimb de tehnici, 


iar artele interacționează între ele: fotogratia se îmbină cu pictura, artiştii 

video colaborează cu DJ sau VJ faimoși, sculptura și pictura pot forma 
un tot unitar — pe scurt, orice variantă este acceptată. 

Nici literatura nu pare să fi rămas imună la presiunea extraordinară 
exercitată de mass-media. Progresele realizate la sfârșitul secolului XX, 
în special în tehnologiile hipertextului, au condus la repozitionarea 
textelor literare în cadrul domeniului mai larg al culturii media. 

Accentul pus de postmoderni pe fragment şi-a găsit ecou și în 
arhitectura contemporană, caracterizată de Jencks (1986) ca fiind „o 
dublă codificare“, o alianță între elitism şi popular, nou şi vechi. 
îndepărtându-se de arhitectura modernistă, arhitectul postmodern 
reciclează stilurile istorice, construind „un adăpost decorat“. El 
reasamblează la întâmplare si într-o manieră parodică motive ce aparțin 
unor tradiții diferite. pce: : 

Concluzia studiului ‘este aceca tă, în pofida mult trambitatei sale 
disparitii, postmodernismul continuă să influențeze modul în care 
vedem lumea înconjurătoare, este filtrul prin care privim istoria, 
interpretăm realitatea sau ne gândim la noi înşine si la problemele noastre. 

Studiul dedicat ,,Optiunilor post-feminismului“ îşi propune să 
sintetizeze principalele linii de forță ale post-feminismului, evoluţie de 
ultimă oră în studiile de gen. Este evidentă poziţia favorabilă a autoarei, 
care, desi conştientă de acuzele aduse „relaxării“ post-feministe de către 
reprezentantele mai vechiului feminism, este de părere că noua mişcare 
de idei este de bună-credință şi încearcă să descopere relaţiile ei cu 
epistemologia recentă. Astfel, se evidențiază pe parcursul întregului studiu 
un sistem nu atât de opoziții, cât mai degrabă de alianțe metodologice, 
între post-feminism, pe o parte, si poststructuralism, postmodernism, 
post-colonialism, pe de alta. 

După o scurtă istorie a studiilor de gen, introducere sintetică şi 
comprehensivă, chiar dacă nu exhaustivă, autoarea arată că principalele 
linii de forță grupate sub eticheta post-feministă sunt în strânsă legătură 
cu răspunsul feminin la probleme stringente ale actualităţii. De la 
atitudinea populară, sprijinită de mass-media, şi până la analizele 
poststructuraliste, post-feminismul propune femeii contemporane o 
bază teoretică mult mai eficientă şi mai actualizata. 

În plus, celor care consideră post-feminismul o dezertare de la agenda 
politică feministă, li se poate răspunde prin „componenta post-co- 


lonialist% a noului feminism, dimensiune pe care autoarea o consideră, 


fără rezerve, drept cea mai importantă. Ea duce mai departe lupta 
socio-politică privind drepturile femeii, dar o mută într-un alt plan, 
evidențiind decalajele dintre „emanciparea“ apuseană gi tradiţiile, inertiile, 
blocajele, timiditățile lumilor noi, orientale și est-europene. Post-feminismul 
trebuie, de aceea, să propună, în continuare, soluţii speciale, contextualiste, 
la probleme locale concrete care afectează femeile din întreaga lume. 
Şi, totuşi, în pofida preeminentei acordate în genere pragmaticului, 
este evident faptul că acesta se grefează pe și derivă din componentele 
teoretice ale post-feminismului. De la critica feministă post-structuralistă 
a anilor 1970 (pe care multe cercetătoare o atribuie celui de-al doilea 
val feminist) şi până la afirmarea:unei direcţii precum cea denumită 
„queer studies“, post-feminismul se afirmă ca o direcție de gândire 


capabilă să susțină „o nouă politică identitară care, punând sub semnul. 


întrebării cadrul în care operăm, observă limitele pe care acesta le fixează 
unor subiecţi umani zişi liberi“. > | 

În sfârşit, exemplul românesc este, ca în multe alte domenii, unul 
problematic. Autoarea punctează, din perspectiva tematicii sale, unele 
ecouri feministe româneşti şi formulează câteva probleme de istorie 
românească, încheind cu o declarație provocatoare despre stilul de viata 
şi mentalităţile unei comunități feminine tradiționale, precum cea 
rromă. Cu această ultimă intervenţie, studiul rămâne deschis „teoretizării, 
identificării și soluționării problematicii feminine în România“, într-un 
sens integrationist (european), dar şi teoretic, ca optiune culturala. 

În continuare, studiul despre ,,Post-colonialism, dupa încetarea 
Războiului Rece“ arată cum gândirea post-colonialistă începe odată cu 
primele semne ale configurării unei identități culturale moderne la 
popoarele colonizate, între sfârşitul secolului al XVIII-lea şi începutul 
celui următor, Această configurare se produce, însă, de-abia după ce între 
identitatea coloniei și cea a metropolei are loc un proces de aculturatie. 

Autorul puncteaza apariţia a două „vârste“ ale post-colonialismului, 
cât şi a două poziții ideologice faţă de conceptul de post-colonialism în 
sine. Astfel, unii cercetători vorbesc de o primă fază a post-colonialismului, 

legată de constituirea și structurarea noilor state apărute in viata 
internațională în urma de-colonizării Asiei şi Africii. Este o perioadă în 
care gândirea post-colonialistă caută cu fervoare — sprijinită de unele 
mari națiuni, a căror eliberare de tutela metropolei se petrecuse mai 
devreme, cum ar fi Brazilia si, în general, statele sud-americane — o a 
treia cale, depărtată în egală măsură de capitalismul occidental (identificat 
cu perioada colonială) si de socialismul est-european (considerat un produs 
„eretic“ si dogmatic al aceleiaşi gândiri occidentale). 

O a doua etapă a post-colonialismului apare după ce, la sfârșitul 
deceniului al optulea, devine evident eșecul procesului de de-colonializare. 
Un eșec deopotrivă politic, economic şi cultural. Deci identitar. Pentru 
unii cercetători postmoderni, această etapă este şi singura care merită 
denumirea de post-colonialism. Gânditori ca Chatterjee, Bhabha sau, în 
alt spațiu, Said, preconizează renunţarea la modelul statal occidental — 
cu tot ceea ce presupune el; modelul economic, politic, juridic, cultural 
etc. — şi revenirea la o stare;„genuină“, de dinainte de colonizare: cu 
alte cuvinte, la mitologia autenticității culturilor tradiționale. Lipsita de 
efect în anumite zone geopolitice, în care modelul democraţiei de tip 
occidental avea rădăcini ceva mai adânci decât erau dispuşi acești gânditori 
să recunoască, gândirea post-colonialista, de tip postmodern a dus, din 
păcate, în lumea islamică la fundamentalism. 

Prăbuşirea comunismului. şi procesul de mondializare (sau, în 
terminologia americană, globalizarea) pun societăţile post-colonialiste 
într-o dilemă foarte gravă, care nu le angajează numai identitatea, ci 
însăși supraviețuirea. Lipsite de tehnologie, cu o identitate fragilă şi cu 
un stat subminat de tare genetice foarte grave, viitorul lor pare incert. 
În același timp, însă, mondializarea poate fi o cale nesperată de 
surmontare a handicapurilor în dezvoltare. 

Autorul discută gi literatura post-colonialistă. De la Senghor şi 
Césaire si până la Rushdie şi Houellebecq, literatura contemporană 
cunoaşte diferite abordări ale temelor post-colonialiste. Gândirea 
românească a furnizat și ea, prin opera economică a lui Manoilescu, o 
originală contribuţie la constituirea post-colonialismului ca fenomen al 
gândirii contemporane, Una puţin cunoscută, azi, în România, dar 
fundamentală pentru gândirea economică din lumea a treia. 

Un alt studiu este dedicat Islamului. După părerea autorului, nu numai 
comportamentul lui Mahomed, ci și sanctificarea jertfei în numele noii 
credințe duc la concluzia că Islamul, încă din vremea primelor texte, 
pune în prim plan confruntarea cu alte religii şi imperativul „victoriei“ 
asupra lor. O victorie nu spirituală, ci concretă: chiar dacă nu aspira 
întotdeauna la convertirea celor de altă religie, Islamul stabilea pentru 
credincioşi, încă din primul secol de după Mahomed, imperativul 
întinderii teritoriale a „legii Profetului“. — 

Autorul discută o altă caracteristică singulară a Islamului: confuzia 
dintre religie, lege omenească, organizare socială şi politică, sistem de 
învățământ, cultură etc. Practic, Islamul pretinde să legifereze în toate 
domeniile vieţii omenești, deşi, la drept vorbind, în legătură cu multe 
dintre ele, cuvintele lui Mahomed = sau atribuite lui — sunt mai mult 
decât lapidare: pnag ae 

in sfarsit, Islamul este prezentat ca o! ata extrem de diversă. O 
diversitate etnică şi geografică (în Islam intrând popoare şi regiuni din 
Asia, Africa şi Europa), o diversitate confesională, dar și una conceptuală. 
Cu toate acestea, diversitatea nu este un semn de slăbiciune, ci de forță 
a Islamului. Forté bazată pe laxitatea și simplitatea exigențelor religioase 
impuse credinciosului, în raport « cu a celorlalte două mari 
religii monoteiste. i PELE 

Istoria raporturilor Europei cu Telam este, în mare măsură, o istorie 
conflictuală. Începând chiar cu primele triburi arabe convertite de 
Mahomed — care atacă Imperiul Bizantin — şi continuând cu maurii, 
care se stabilesc pentru mai multe secole în Spania, relaţia lumii 
creștine cu cea islamică este una marcată de războaie şi de ostilitate 
reciprocă. Ostilitatea este atât de mare, încât, în Occident, prezenţa 
Islamului se transformă într-un pretext pentru o profundă transformare 
a creștinătății (a celei catolice, se-ntelege), în sânul căreia apare ideea, 
ne-creștină, în fond, a războiului sfânt şi, în cele din urmă, a Cruciadei. 
Aceasta, în timp ce Răsăritul cade sub stăpânirea unui imperiu islamic 
recent, cel Otoman, 

Începută după înfrângerea Cruciadei, convietuirea cu Islamul este 
marcată de indiferență (în Vest) şi de rezistență (în Est). Declinul 
Islamului european, început odată cu înfrângerea turcilor sub zidurile 

Vienei (1683), marchează și un — simbolic — început de cunoaștere din 
partea Europei. Un început cetos, care va fi luminat, în primele două 
decenii ale veacului al XVIII-lea, doar de gândirea lui Dimitrie 
Cantemir, primul islamolog modern și, multă vreme, şi singurul autentic. 
Perioada modernă marchează un început de dialog între cele două 
civilizaţii, cea europeană și cea islamică. Din păcate, procesul de 
‘de-colonizare aduce din nou în prim-plan confruntarea care, din 
economică si politică (în deceniul al șaselea și al șaptelea), se transforma 
în război identitar (în deceniile ale optulea gi al nouălea). Concluzia 
autorului este aceea că reaparitia jihad-ului şi naşterea fundamentalismului 
pun sub semnul întrebării capacitatea celor două lumi de a dialoga şi 
de a menţine pacea si echilibrul. Viitorul Islamului şi al dialogului între 
civilizații se rezumă, deocamdată, la mai multe speranțe decât certitudini. 
Un alt studiu, „Din arhivele corporalitatii. Corpul istoric si corpul 
contemporan“, identifică în corp şi corporalitate o temă de mare 
actualitate a lumii moderne, prezentă, observă autoarea, într-o serie de 
teorii socio-culturale contemporane. Autoarea nu se rezumă, totuşi, la 
o inventariere a teoriilor menţionate; dimpotrivă chiar, titlul ales, ca şi 
prima parte, amplu introductivă, mărturisesc o îndelungă tatonare a temei, 
străbaterea unui spaţiu aproape de necuprins, de a cărui ,,concretete“, 
comparativ cu „modalităţile filosofice de re-scriere a corporalitatii“, se 
descoperă fascinată. ae aad 
Fără a-şi aroga pretenții de exhaustivitate, studiul debutează cu o 
„istorie subiectivă a corpurilor“, urmărită pe un cvadruplu palier 
disciplinar: în filosofie, științe, literatură şi artele vizuale. Fiecare 
dintre aceste „istorii“, cu excepţia, poate, a celei dintâi, reprezintă o 
abordare personală, selectivă, documentată, dar şi intuitivă a temei 
corporale în domeniul solicitat. De alttel, însuşindu-şi (aşa cum 
mărturisește în Argument) „crezul feminist (şi post-structuralist)“, 
autoarea afirmă că opţiunile personale în această chestiune sunt, 
implicit, si opţiuni politice, Mai mult decât atât: ele spun ceva (foarte 
important) despre imaginarul colectiv, Nu e de mirare, în acest caz, că 
un text precum Frankenstein ne poate lămuri asupra unor prefaceri de 
mentalități „ştiinţifice“ sau că materia, secundară în filosofie, revine 


pe ușa „din dos“ a literaturii, 

În literatură, mai ales în cea modernă, ca și în artele plastice, corpul se 
dovedeşte o temă predilectă, cu o evoluţie sinuoasă şi chiar, în cele două 
direcţii menţionate, complementară: creșterea „exponențială“ a istoriei 
corpurilor „literare“ este dublată, în sectorul artelor (şi al teoriei), de o 
adevărată „dispariţie“: prin arta non-figurativă, ca şi prin unele teorii 
socio-culturale (deconstructiviste, post-structuraliste), corpul fie iese din 
prim-planul artistic, fie, într-un cu totul alt sens, devine o „iluzie 
fondaționalistă“, 

În secţiunea principală a studiului, autoarea enunță, exemplifică şi 
problematizează două teorii extreme privind corporalitatea: pe de o parte, 
esentialismul biologic, care afirmă corpul ca pe un dat natural și 
diferențele dintre sexe ca ireconciliabile, iar de cealaltă parte, 
constructionismul social, cu variante mai dure sau mai acceptabile, în 
funcţie de miza propusă. Sub această din urmă etichetă, autoarea se 
referă atât la „producerea“ corpurilor (adică disciplinarea, ,,rationalizarea™ 
acestora prin educatie, maniere, asceza religioasă sau laică), cât şi la 
(de)construirea „filosofică“ a feminitatii, prin opoziții ierarhice de tipul 
natură / cultură, sex / gen. Este sexul „un act performativ“, un construct 
cultural? Teoriile queer, ca şi unele evidențe de bun-simt, par să încline 
spre un răspuns afirmativ, totuşi autoarea nu se grăbeşte să dea câştig 
de cauză unei teorii sau alteia, punctând cu destulă stricteţe, în prima 
parte, și unele argumente „esențialiste“. 

Totuși, contraponderea celorlalte este covârșitoare, după cum se vede 
şi din secţiunea finală, aceea despre biopolitică, o disciplină aflată sub 
autoritatea exclusivă a lui Foucault. Introducerea corpului pe piaţa de muncă 
devine o formă insidioasă de exercitare a puterii. Cu această idee se încheie 
studiul despre corp şi corporalitate, într-o notă de mare actualitate. 

Studiul „Globalizarea media între uniformizare şi competiţia 
discursurilor“ analizează, pe de o parte, discursul propriu-zis din sfera 
mass-media și, pe de altă parte, discursul audienței mass-media. Analiza 
întreprinsă de autoare cu privire la structura media actuale şi la audienţă 
are ca scop evidenţierea unei pluralităţi de discursuri politice şi sociale 
vehiculate de media și, totodată, privitoare la transformările, adaptările 


operate de public asupra acestor discursuri. 

Una dintre teoriile ultimelor decenii luate în discuție este cea referitoare 
la „construcţia socială a realității de către media“. Subiect de cea mai mare 
actualitate. Construcția socială a realității este un proces prin care 
experiența personală este mediată și articulată de cultura media și adaptată 
de indivizi în situațiile reale ale vieții. Multiculturalismul critic constituie 
un alt demers teoretic interesant, deoarece permite asocierea studiilor despre 
media informațională și a studiilor despre media „de divertisment“. 

Publicitatea este și ea integrată în fluxurile de comunicare dintre global 
şi local. În privinţa publicitarilor autohtoni, se constată un interes din 
ce în ce mai mare perntru practicile culturale locale. Acest interes 
manifestat de agenţiile de publicitate în ultimii ani pentru folclor, 
obiceiuri, mentalități tradiționale se poate explica atât prin rezultatele 
cercetărilor privitoare la preferinţele și comportamentul consumatorului, 
cât şi prin mărirea semnificativă a comenzilor publicitare venite din zona 
întreprinzătorilor autohtoni, ‘care au înțeles că readucerea în atenție a 
valorilor naţionale poate fi un avantaj in-competitia dură cu produsele 
importate. e ss i Papan ; 

Problemele receptării sunt tratate în acest studiu ca nişte modalități 
creative de- rezolvare a unor. tensiuni. Astfel, abordarea. riscurilor, 
pericolelor, catastrofelor de către contemporani presupune un raport 
media: pe de o parte, există o tendință pregnantă de 
evadând“ în locuri unde media 
nectare cât mai prelungită la 
ări“ mai mult 
media de 


paradoxal cu mass 
refugiere din fata ştirilor neplăcute — ,, 
nu are „acoperire“, pe-de. alta parte, o co 
diferite surse „sigure“ de informaţii si la diverse „transform 
sau mai putin amuzante ale ştirilor despre pericole, de către 
divertisment. . 

Consumul media şi schimbarea valorilor la tinerii din România este 
un alt aspect referitor la discursul audienței pe care autoarea l-a avut 
în vedere, Ea face o comparaţie între două cercetări întreprinse la 
Facultatea de Jurnalism si Științele Comunicării a Universităţii din 
București, Astfel, s-au evidenţiat unele tendinţe în urmărirea serialelor 
de televiziune și a fost examinat modul în care este perceput de unii 
studenți raportul vechile media / noile media. Cercetarea comparativă 
realizată în 2005 a evidenţiat o schimbare semnificativă, fata de 
perioada 1998/1999, in privinta tipului de media utilizat de studenti. 

Folosirea computerului personal, conectat sau nu la Internet, pentru 
urmărirea ştirilor, filmelor sau producţiilor de divertisment, tinde să 
„detroneze“ televiziunea de pe primul loc de pe podium, chiar dacă 
acest fenomen nu este încă realizat integral. 

În fine, ultimul studiu inclus în acest volum, intitulat „O privire 
asupra simbolului publicitar“, realizează o trecere în revistă a celor mai 
importante teorii legate de simbolul din ştiinţele umane, dar și de 
implicaţiile acestuia în domeniul publicitar. Astfel, pornind de la 
explicaţia etimologică a termenului, de la definițiile care i-au fost 
conferite din perspectiva diferitelor domenii, autoarea subliniază 
numitorul comun al acestora, funcţiile şi rolul simbolului în științele 
umane. Totodată, subliniază diferențele dintre simbolul din științele 
umane şi cel din ştiinţele exacte, aducând în discuţie justetea utilizării 
termenului de simbol în ştiinţele numite de unii „ştiinţele tari“ (spre 
deosebire de „ştiinţele moi“, adică ştiinţele umaniste). 

- Având ca punct de plecare dihotomia dintre simbolul din științele 
umane şi simbolul din ştiinţele exacte, autoarea se apleacă asupra 
modului în care este construită semnificaţia simbolică, asupra raportului 
dintre semn, mai exact icon, şi simbol şi, nu în ultimul rând, încearcă 
să stabilească granițele acestor două semne: iconul şi simbolul. După 
ce lămureşte aceste probleme, studiul îşi concentrează atenția exclusiv 
asupra simbolului din publicitate, realizând o analiză a simbolurilor din 
câteva reclame, prin care se promovează parfumul L’eau par Kenzo, 
adresat deopotrivă publicului feminin şi masculin, parfumul de damă 
Sculpture de la Nikos Parfums şi parfumul Givenchy, adresat bărbaţilor. 

Prin intermediul acestor analize, studiul punctează simbolurile cele 
mai utilizate în imaginile publicitare pentru parfumuri, rolul acestora la 
nivel individual, dar și social și subliniază încă o dată trăsăturile, 
caracteristicile simbolurilor, Totodată, face câteva observaţii legate de 
rolul simbolurilor în publicitate — contribuie la vânzarea produselor, 
serviciilor, la creșterea consumului gi, indirect, la etichetarea societății, 
generează și apariţia unor noi valori, ierarhii şi produse de consum, participă 
la crearea mesajului ce urmează a fi transmis, dar şi la construirea unei 
imagini, atât pentru produse, cât și pentru servicii — remarcând totodată 
şi unele efecte; apariţia unor noi simboluri, create de publicitate, erodarea 

altora, crearea unor ,,contra-simboluri“ şi propensiunea imaginii publicitare 
către spectacol. 

Prin toate aceste observaţii, studiul evidențiază omniprezenta 
simbolului, nașterea sa, rolul societăţii și al culturii ca instanțe selective, 


raportul simbolului cu spaţiul si timpul în care „trăiește“, altfel spus:. 


cu o anumită geografie și istorie, polisemia semantică, condiţiile care 
generează producerea sensurilor, modul in care influențează viata 
indivizilor, a grupurilor, modul în care, prin intermediul său, se 
realizează legătura individului cu universul în care trăiește. 


se 
wk * 


Ideea unei crize majore a spiritului (si, implicit, o criză a omului 
şi a ,,umanismelor“ lumii moderne) străbate tot secolul al XX-lea. Acum, 
la începutul noului secol, trăim într-o epocă a remake-urilor de toate 
soiurile, a reconfigurărilor şi redefinirilor conceptuale, dar şi personale, 
individuale. 

Temele abordate în acest volum sunt variate; ele reflectă extraordinara 
diversitate socio-culturală a lumii contemporane, aflată în continuare 
sub zodia lui — „post“. 


Mihaela Constantinescu 

Cultura contemporană se află într-o permanentă efervescenţă. 
Deja, în a doua jumătate a secolului XX, cultura incorporase 
frivolul, neimportantul, superficialul din sfera realului, astfel încât 
modă, corporalitate, ecologie, muzică, hedonism, imagine etc. 
au devenit elemente cheie utilizate de teoreticieni atunci când se 
referă la evoluţiile din ultimele decenii. Acest veritabil 
„reenchantement du monde“ — pentru a utiliza termenul lui 
Maffesoli (2004), a adus cu sine. o nouă paradigmă culturală: 
postmodernismul. Iubit şi detestat în același timp, postmoder- 
nismul a reuşit să pătrundă în timp record în discursul arhitecturii, 
artelor, disciplinelor umaniste, științelor sociale; se regăseşte nu 
numai în limbajul academic, dar şi în discursul public, în afaceri, 
politică, mass-media, în industriile divertismentului și în viaţa 
privată. Până şi Papa loan Paul al II-lea a utilizat cuvântul 
„postmodernism“ pentru a condamna relativismul extrem al 
valorilor și credințelor, ironia acută si scepticismul fata de rațiune 
şi negarea oricărei posibilități a adevărului, fie acesta de sorginte 
umană sau divină (într-o enciclica intitulată „Fides et Ratio“). 

Fascinatia faţă de postmodernism a crescut deşi, în mod 
paradoxal, conceptul ca atare s-a cristalizat relativ dificil 
(constituind ceea ce filosofii numesc o categorie esențialmente 
contestată), McHale (1992) este unul dintre teoreticienii care au 
subliniat imposibilitatea de a-l defini ca pe ceva uşor de localizat, 

cu un contur clar, accesibil inspecției şi posedând atribute asupra 
cărora putem fi cu toţii de acord. Postmodernismul pare a fi, mai 
curând, un soi de „termen umbrelă“ care se referă la practicile 
culturale contemporane și adăposteşte definiţii uncori bizare. 
Pentru Hassan (1987: 173) el este „un ingredient misterios, omni- 
prezent — ca oţetul de căpşuni, care transformă instantaneu orice 
rețetă clasică in nouvelle cuisine“. Angela McRobbie (1995) 
numește cultura postmodernă „o gură de aer curat“, în schimb 
Merquior (1986) consideră postmodernismul o „artă care-și 
caută un pedigree de maniaci și excentrici“. Eco îl defineşte prin 
intertextualitatea sa si prin relaţia cu trecutul: „Mă gândesc la 
atitudinea postmodernă ca la aceea a unui bărbat foarte cultivat 
care iubeşte o femeie foarte cultivată şi căreia ştie că nu-i poate 
spune «te iubesc la nebunie» pentru că el ştie că ea ştie (si ea 
ştie că el ştie) că aceste cuvinte au fost deja scrise de Barbara 
Cartland. Există totuși o soluție. El îi poate spune «așa cum ar 
spune Barbara Cartland, te iubesc la nebunie». În acest punct, 
evitând falsa inocenja, afirmând clar că nu mai este posibil sa 
vorbească inocent, i-a Spus totuși femeii ceea ce dorea să-i spună: 
că o iubește, dar o iubește într-o epocă a inocenjei pierdute“ 
(“Reflections on ‘The Name of the Rose””, in Peter Brooker ed., 
1992:227). Din zecile de definiţii pe care le-am citit de-a lungul 
timpului, cea mai interesantă mi se pare însă aceea dată de Handy 
si preluată ulterior de Olsen (1990) care spune că „PoMo este 
un cuvânt socant pe care oamenii îl folosesc atunci când încearcă 
să pară mai cultivați decât sunt în realitate“. l 
De altfel, Hassan (2000 / 2001) observă cu umor că termenul 
nu este doar stânjenitor; el este, de asemenea, oedipian şi, ca un 
adolescent rebel dar impotent, nu se poate separa complet de 
părintele său. Nu-și poate inventa un nou nume, ca barocul, 
rococoul, romantismul, simbolismul, cubismul, dadaismul, 
suprarealismul ş§,a,m.d, Pe scurt, spune Hassan, relația dintre 
postmodernism şi modernism rămâne în continuare ambiguă, 


oedipiană, dacă nu chiar parazitară. 

Cert este că, de-a lungul timpului, postmodernismul și-a 
construit semnificaţii dintre cele mai diverse, astfel încât nici astăzi 
nu există un set coerent de poziţii critice referitoare la el ci, mai 
curând, o varietate uluitoare de discursuri (de cele mai multe ori 
conflictuale): pentru Barth, postmodernismul este o „literatură 
a revigorării“, pentru Lyotard o „condiție generală a cunoașterii 
în regimul informaţional contemporan“, pentru McHale „trecerea 
de la o dominantă ontologică la una epistemologică“, pentru 
Maffesoli „o sinergie a arhaicului și a dezvoltării tehnologice“ 
etc. Postmodernismul acoperă, aşadar, o zonă în care vechile 
concepte nu mai operează. El este: mai curând o „condiție a 
lecturii“ în termenii lui: Smyth (1991), a fragmentării şi a 
dezarticulării modelelor si tiparelor şi a reconfigurării lor într-o 
nouă paradigmă culturală. ci o 

Acelaşi Hassan (2000 / 2001) afirmă că postmodernismul nu 
poate servi pur şi simplu ca o perioadă, ca un element temporal, 
cronologic sau diacronic; el trebuie.să funcționeze, de asemenea, 
ca o categorie teoretică, fenomenologică sau sincronică. Scriitori 
mai vechi sau morți ca Samuel. Beckett, Jorge Luis Borges, 
Raymond Roussel sau Vladimir Nabokov pot fi postmoderni, în 
timp ce unii mai tineri, ca John Updike, Toni Morrison sau V. 
S. Naipaul, pot să-nu fie postmoderni (deosebirea nu comportă 
judecăţi de valoare literară): l 

În general, în studiile de specialitate întâlnim două modalităţi 
distincte de utilizare a termenului: fie pentru a desemna (pozitiv 
sau negativ) condiţia culturală contemporană, fie pentru a descrie 
un set specific de caracteristici aplicabile unor texte ce aparțin 
unor domenii culturale diverse: ficțiune (de exemplu, romanele 
lui Barth, Vonnegut sau Calvino), film (Blue Velvet, Trainspotting, 
Run Lola Run), seriale de televiziune (Twin Peaks, Ally McBeal, 
Seinfeld), videoclipuri, canale de televiziune (MTV), reclame etc. 

Pentru a face lucrurile inca gi mai complicate, in ultima vreme 
teoreticienii fac o distincţie între postmodernism şi post- 
modernitate; postmodernismul se relationeaza cu sfera culturală, 

îndeosebi cu literatura, filosofia și artele, inclusiv cu arhitectura, 
în timp ce postmodernitatea se referă la schema geopolitică (mai 
puţină ordine decât dezordine) care s-a cristalizat în ultimele 
decenii. Aceasta din urmă, numită uneori și postcolonialism, 
include fenomene diametral opuse cum ar fi globalizarea și 
localizarea a căror conjugare întâmplătoare poate deveni letală. 

Postmodernismul (ca fenomen cultural) se aplică societăţilor 
high-tech, de consum, cu o cultură media foarte dezvoltată, în timp 
ce postmodernitatea (inclusiv procesul geopolitic) se referă la un 
fenomen interactiv, planetar, în cadrul căruia tribalismul și 
imperialismul, mitul si tehnologia, marginea si centrul — termenii nu 
sunt paraleli — își manifestă energiile conflictuale, deseori pe Internet. 

De-a lungul timpului, în literatura de specialitate au fost utilizate 
trei paradigme conceptuale semnificative: paradigma schimbării, 
cea a continuității și cea nostalgică. În primul caz, postmodernismul 
este considerat o modificare importantă în sfera socio-culturală, dar 
şi politico-economică, petrecută în Statele Unite si in Europa 
Occidentală, în perioada postbelică. În “Mapping the Postmodern” 
— eseu apărut cu două decenii în urmă în “New German Critique” 
(nr. 33 / 1984), Huyssen vorbeşte de o transformare lentă în 
societăţile occidentale, de o schimbare de sensibilitate, cu consecințe 
importante pentru cultura contemporană: incoerenta socială, căderea 
în desuetudine a sistemelor de valori tradiționale, descentralizarea 
geografică și culturală, apariţia noilor culturi ce resping ierarhiile, 
subminarea canonului şi a moralei etc. 

Pentru a cartografia schimbarea la care se referă Huyssen şi 
alţii, Harvey (1989; 340-341) construieşte un soi de colaj prin 
juxtapunerea unor elemente diverse şi aparent incompatibile, 
oferind un set de termeni ce pot descrie condiția „modernității 
fordiste“ în opoziţie cu ,,postmodernismul flexibil“. Astfel, 
postmodernitatea se caracterizează prin: anarhie, diversitate, 
schizofrenie, descentrare, joc, hazard, extenuare, indeterminare, 
individualism, neo-conservatorism, imaterialitate, reproducere, 
pastisa, eclectism, comercialism, politică carismatică, retorică, 

deconstructie, antiteză, androginitate, jocuri de limbaj, imagine, 
suprafata, heterotopie, spectacol, dispersare, ficțiune, 
auto-referinta, semnificant, reproducere electronica, ontologie, 
efemer, spaţiu. Aga cum recunoaște însuși autorul, termenii nu 
sunt clar delimitati, în multe cazuri chiar se suprapun, căci 
distincţia netă între modernism şi postmodernism nu este ușor 
de operat. Însă luaţi împreună, în contextul lor actual istoric, acești 
termeni pot căpăta o anumită coerență, oferind un model funcţional 
al fenomenului pe care-l numim postmodernism. 
În al doilea caz, cei care mizează pe paradigma continuității 
consideră postmodernismul un fenomen de criză în interiorul 
modernismului, un element cultural ,,deja-inscris“ in modernism; 
` ei pun accentul pe ideea de consecință logică şi istorică, mai curând 
decât pe cea temporală. În ‘aceasta viziune, postmodernismul 
rezultă din modernism, mai curând decât să urmeze după 
modernism. Sussman (1990) şi Ang (1996), de exemplu, identifică 
în postmodernism elementele unui romantism întârziat: fascinația 
fata de metaforic, fantezie, sentiment, sacru, exotic, deviant, 
primitiv, bizar. În aceeaşi idee se înscrie si lipsa unor standarde 
estetice absolute referitoare la frumuseţe, bunătate şi adevăr. 
În fine, există şi teoreticieni care interpretează spiritul 
postmodern ca pe o nostalgie fata de un trecut care nu a existat 
niciodată, o ocazie de a reflecta asupra destrămării modernităţii. 
inteles astfel, postmodernismul rescrie modernitatea din punctul 
de vedere al sfârșitului său inerent. Într-un eseu întitulat sugestiv 
“After Nostalgia? Wilful Nostalgia and the Phases of 
Globalization” (in Turner ed., 1990; 53) Robertson preia sugestia 
lui Turner referitoare la existenta a patru mari premise pentru 
ceea ce el numește „paradigma nostalgică“: ideea istoriei ca declin; 
sentimentul pierderii unităţii; sentimentul pierderii expresivitatii 
și spontaneităţii; sentimentul pierderii autonomiei individuale. 
Argumentul lui Robertson este acela că ne aflăm într-o nouă fază 
`a globalizării, a doua, în care procesele s-au accelerat şi care 
produce nostalgie, Această a doua fază (care a început în anii 

1960) implică reconstrucția şi problematizarea a patru puncte de 
referință majore (societate, individ, relaţii internaţionale și 
omenire în ansamblul ei) si întărirea dialecticii universale. 
Rezultatul este, după părerea lui, o nostalgie difuză ce tinde să 
se institutionalizeze si să se mondializeze. 

Există, bineînţeles, şi voci care afirmă că postmodernismul 
se încadrează, simultan, atât în paradigma schimbării cât şi în 
cea a continuității. Barth (1984: 193), unul dintre cei mai 
cunoscuţi practicieni si teoreticieni ai postmodernismului, descrie 
autorul postmodernist ideal ca pe unul care „nici nu-i respinge, 
nici nu-i imită pe părinții săi modernisti din secolul douăzeci si 
nici pe bunicii săi premodernisti din secolul nouăsprezece. El 
poartă pe umeri prima jumătate a secolului fără s-o simtă ca pe 
o povară. Fără să cadă in solipsism moral sau artistic, in 
meșteșug ieftin, în venalitate stil Madison Avenue si naivitate falsă 
sau reală, el aspiră totuşi la o ficțiune mai democratică... În 
acest caz, postmodernismul este înțeles ca o mișcare 
estetico-culturală ce-și trage seva din despărţirea de modernism 
şi al cărei impact constă în faptul că întoarce spatele liniarităţii 
şi progresului teleologic, îndreptându-se spre pastişă, citat, 
parodie și pluralismul stilurilor; toate acestea fiind dublate de un 
soi de plăcere ludică ce constituie amprenta a ceea ce se înțelege 
în mod curent prin postmodernism. 

Cultura postmodernă acoperă aşadar o uimitoare varietate de 
artefacte culturale, tendinţe, puncte de vedere, curente, fenomene 
socio-culturale și politice, mode etc. Mă voi referi pe scurt la 
cele mai semnificative, Incep prin a aminti că, de fapt, cultura 
postmodernă a schimbat pentru totdeauna modul în care ne 
raportăm la realitatea înconjurătoare. Individul contemporan a 
dobândit o percepţie diferită a realului, de aceea simte o nevoie 
acută de a-l reconceptualiza, De altfel, postmodernii resping ideea 
că realitatea poate fi înțeleasă, argumentând că mintea este un 
element constitutiv mai curând decât reflexiv al realului. Ei 
diseminează mesajul „pierderii realului“ — cu alte cuvinte, iluzia 

nu mai este posibilă deoarece realul nu mai este posibil. Sfârșitul 
secolului XX se defineşte, în termenii lui Baudrillard (în Brooker 
ed., 1992: 151), prin isteria producerii și reproducerii realului. 
Noua cultură a imaginii care a început să prindă contur în anii 
1980 a adus cu sine nenumărate schimbări: una dintre cele mai 
importante este aceea că producţia industrială a încetat să 
constituie activitatea centrală în societate. Locul său a fost luat 
de noile tehnologii ale comunicării, care au oferit energia şi direcția 
schimbării culturale la care suntem martori. 

Limbajul culturii contemporane (semnele verbale si vizuale 
pe care le utilizăm pentru a putea reprezenta lumea) „construieşte“ 
literalmente ceea ce considerăm ca fiind „real“ în existența 
cotidiană. În acest sens, realitatea este un simplu „text“ sau un 
„compozit de texte“, iar aceste texte constituie singura realitate 
pe care o putem cunoaște. Sentimentul sinelui — cine suntem, cum 
ne vedem pe noi înşine, cum vedem și interpretăm lumea care ne 
înconjoară — este construit subiectiv prin intermediul limbajului. 

Creatorul postmodern respinge ideea de unitate — pe care o 
consideră desuetă, epuizată, chiar înfricoşătoare datorită 
implicatiilor sale ierarhice; el are încredere numai în fragmente, 
în segmente izolate, în micile naratiuni. Fragmentarul devine astfel 
o condiție psiho-socio-culturală, ale cărei consecinţe se fac 
simțite în mai toate zonele existenței: artă, politică, mass-media, 
relaţii interpersonale, urbanism, medicină, ca să mentionez numai 
câteva. Reverendul Hurd, într-un eseu intitulat “Postmodernism, 


A New Model of Reality” deplânge (ca multi alții) modul în care - 


cultura noastră se apropie cu viteză de punctul în care nu ne mai 
gândim la noi înșine ca făcând parte dintr-un univers, ci mai curând 
dintr-un „multivers“. Asta pentru că, în viziunea postmodernă 
asupra lumii, fluxul şi fragmentarea descriu un sentiment acut 
al individului contemporan: acela al pierderii coerentei. 
Remarca lui Hurd nu este lipsită de temei (cu toate că textul 
în ansamblul său este evident părtinitor), deoarece reconfigurarea 
identităţii constituie, probabil, consecința cea mai dramatică a 

schimbărilor petrecute la nivel socio-cultural. În contextul gândirii 
postmoderne, identitatea individului suferă o adevărată implozie: 
ea devine din ce în ce mai instabilă, alcătuită din fragmente lipsite 
de coerenţă şi substanță. Nu întâmplător, schizofrenia este 
maladia de care suferă individul contemporan, descentrat și 
dezarticulat. Aflat în imposibilitatea de a găsi un numitor comun 
pentru a unifica trecutul, prezentul și viitorul experienţei în sfera 
vieţii psihice, el ignoră standardele tradiționale ale rațiunii. 
Individul simte o acută insecuritate ontologică: el nu știe dacă 
posedă unul sau câteva euri sau dacă ceea ce percepe el există 
cu adevărat. (Giddens, 1990: 92-93) 

„Cine sunt?“ — întrebarea pe care oamenii și-au pus-o întotdeauna 
— a căpătat o nouă semnificaţie acum, când viziunea tradițională a 
sinelui s-a modificat substanţial: este vorba de conceptualizarea 
identităţii ca proces şi posibilitate. Într-o carte foarte frumoasă, numită 
“The Saturated Self” (1991) Gergen explorează transformările 
suferite de identitate şi de relaţiile interpersonale in contextul 
varietatii extraordinare a vieții postmoderne. După părerea lui, 
diversitatea reconfigureaza identitatea în două feluri: în primul rând, 
tehnologia şi diversitatea oferă posibilitatea unor interacțiuni 
multiple, fiecare evocând fațete diferite ale identității individului. 
Ideea unui eu stabil este pusă sub semnul întrebării prin asumarea 
acestor identități paralele, dar autentice, deoarece toate reprezintă 

Eul modern este un „eu relational“ — un eu procesual, care 
apare constant și se re-formează pe măsură ce intră sau iese dintr-o 
relaţie sau alta. Gergen sugerează că eul nu este o esență fixă, 
ci depinde de relaţiile interpersonale. Însă aceste euri multiple 
nu sunt întotdeauna compatibile: de multe ori indivizii sunt supuşi 
presiunilor de a interpreta roluri care nu le plac, alteori o versiune 
a lor nu se potrivește cu alta, Aceste tensiuni sunt inerente într-o 
epocă care îi situează pe toți în contexte complicate ce necesită 


adaptare si versatilitate. 

Al doilea mod în care diversitatea culturală reconfigurează 
identitatea este prin saturarea perspectivelor datorită numărului 
din ce în ce mai mare al relaţiilor interpersonale. Conceptul de 
„eu saturat“, aşa cum este înțeles de Gergen, pornește de la ideea 
că identitățile indivizilor sunt influențate de perspective multiple 
şi uneori conflictuale. Noile tehnologii de comunicare bombar- 


dează subconstientul nu numai cu indivizi cunoscuţi personal, . 


dar şi cu indivizi cunoscuţi prin intermediul mass-media: victime 
ale accidentelor de circulaţie, vipuri, teroriști, politicieni, sportivi 
de performanță etc. Astfel, identitățile devin saturate — pline de 
imaginile celorlalți. 

În consecință, fiecare individ este astăzi confruntat cu 
juxtapunerea unei varietăţi de discursuri globalizante și invitat 
să-şi fabrice segmentul cultural care i se potriveşte cel mai bine. 
Modul în care fiecare îşi alege identitatea culturală nu se mai 
raportează la propria persoană, ci la ceilalți. Individul se 
construieşte pe sine în funcţie de lumea sa socială și încearcă 
să-i determine pe ceilalţi să-l accepte. Așa cum observă Anderson 
(1990: 114), căutându-și identitatea, indivizii devin consumatori 
ai realităţii. Astfel, sentimentul identităţii a devenit un compozit 
construit de forţele culturii înconjurătoare, iar mass-media 
pretuim, cum dobândim valoare şi semnificaţie. 

Popularul serial de televiziune „Seinfeld“ (Sony Pictures 
Television) constituie un exemplu edificator în acest sens. 
Caracterizat de producătorul său ca fiind un „show despre nimic“, 
„Seinfeld“ aduce în prim plan personaje care-şi caută continuu 
identitatea, într-o lume lipsită de coerenţă şi stabilitate, Succesul 
serialului nu depinde doar de talentul si imaginaţia scenaristului, 
ci si de ușurința cu care telespectatorii se identifică cu frag- 
mentarea, ridicolul, pastișa de „momente“ ce formează viaţa 
personajelor, Ca majoritatea serialelor contemporane de succes, 
„Seinfeld“ este postmodern, printre altele, tocmai prin modul în 
care accentuează procesul relational la care se referă Gergen şi 


(E Scanned with OKEN Scanner 


30 MIHAELA CONSTANTINESCU 


presiunea la care este supus individul de a interpreta roluri din 
ce în ce mai versatile şi bizare. 

Să observăm că vechile categorii ca „gen“ gi „clasă“, utilizate 
până de curând pentru a explica relaţiile sociale, au devenit acum 
inoperante. Așa cum afirmă Bradley (în Browning, Halcli & 
Webster, 2000: 481), noua tendință este aceea de a deconstrui 
aceste categorii si de a explora diferențele existente. De exemplu, 
utilizarea categoriei „femei“ serveşte la perpetuarea unor viziuni 
binare simpliste şi ascunde caracterul complex al genului aflat 
într-o continuă schimbare. Genul nu trebuie văzut ca un atribut 
fix şi stabil, cu care ne nastem, ci, dimpotrivă, ca ceva ce este 
creat şi re-creat perpetuu prin interacţiunile vieţii cotidiene. 

Figuri publice ca Michael Jackson, Prince, Boy George, 
Madonna, Cyndi Lauper joacă un rol important în acest proces 
de reevaluare a convențiilor sociale legate de gen şi legifereaza 
ideea unei sexualitati polimorfe. Prin aceasta, ele demonstrează 
permeabilitatea identităţii individului si pun sub semnul întrebării 
contururile stabile ale eului. 

Individul contemporan simte aşadar nevoia de a se reinventa 
periodic. Finkelstein (1991) arată că obiceiurile urbane de a citi 
reviste de modă, angajarea în practici de remodelare a corpului 
cum ar fi regimurile alimentare, antrenamentul în sala de fitness, 
chirurgia estetică și internarea periodică în centre de sănătate şi 
ferme naturiste sunt modalități prin care corpul uman este 
transformat într-un bun de consum. Corpul devine nu doar un 
loc al inovației estetice (în aceeaşi măsură ca autoturismul 
personal, de exemplu), ci si subiectul unei reînnoiri perpetue. În 
practica marketingului publicitar, schimbarea periodică a 
designului unui produs are ca scop creşterea valorii şi a duratei 
de viata, Astfel, dobândirea unui „look“ competitiv pare să fi 
devenit o necesitate, dacă nu chiar o obligaţie: cine nu trece testul 
aparentei, nu poate beneficia de un statut social corespunzator. 

Nu este deci de mirare accentul pus de cultura postmoderna 
pe tot ceea ce are legătură cu corpul uman şi vestimentația. Tatuaje, 

piercing, body-building, barochizarea vestimentaţiei, cosmetizarea 
stridentă a feţei si coafurile ciudate sunt doar câteva dintre 
manifestările acestei culturi care recuperează ironic simboluri 
dintre cele mai diverse: piercingul și tatuajele pot fi interpretate 
ca aluzii la practicile popoarelor primitive, dar evocă de asemenea 
şi o tehnocultură în care indivizii sunt identificabili prin numere 
şi însemne corporale; capetele rase (“skin heads”) sunt elemente 
ce tin de puritanismul vieții militare, dar trimit cu gândul, în mod 
ambivalent, şi la victimele de război etc. 

Într-un interviu acordat revistei Figaro Magazine (septembrie 
2005), Maffesoli vorbeşte de un bruiaj al codurilor ce separau 
cândva exteriorul şi interiorul, viata privată şi cea publică. Ceea 
ce ieri ascundeam, astăzi apare în fata scenei. Maffesoli ilustrează 
această tendință prin conceptele de ,, extimité “ şi „coolwear “ — 
care au ca scop reconcilierea contrariilor: interior şi exterior, suflet 
şi corp, lux şi sport, nou și vechi. De altfel, vestimentația post- 
modernă este esențialmente una „second-hand“, care reciclează 
stiluri şi tendințe din toate etapele anterioare și care amestecă 
elemente dintre cele mai diverse: vesta de jogging cu glugă şi 
buzunare laterale ce aduce aminte de uniforma monahală sau 
rochiile inspirate din uniformele purtate de soldaţii lui Napoleon. 

Acest stil „retrochic“ a început prin a fi o reacție anti-modă, 
dar foarte repede s-a dezvoltat în ceva foarte profitabil din punct 
de vedere comercial, denumit de criticii de modă „industria 
nostalgiei “. Ideea de „retro“ a fost asociată cu nostalgia ludică 
specific postmodernă (de care aminteam la început) în care trecutul 
este utilizat ca un fel de cufăr cu amintiri. Însă ceea ce caracterizează 
moda retro a anilor 1990 şi 2000 este tocmai detasarea eclectică 
față de trecut: modele gi stiluri diverse sunt folosite fără 
sentimentalism sau discriminare. , Retrochicul “ nu este interesat 
de contextul istoric, ci doar de tendinţele trecute ale modei. Astfel, 
moda retro poate fi definită ca un proces de încriptare a istoriei în 

` naraţiunile nostalgice ce definesc ideea de sic sau “trendy”. 

Industria modei a îmbrățișat ideea „retro “ mai mult decât alte 
industrii. Popularitatea nostalgiei stilistice și a vânzării de haine 
second hand din anii 1980 a început, parţial, ca o reacţie la 
consolidarea pieţei articolelor de vestimentaţie produse de 
designeri. Magazinele de haine ,, vintage“ sau ,, retrochic “ ofereau 
o alternativă atractivă la oferta internațională a marilor designeri. 
În scurt timp, succesul acestor magazine a influențat moda în 
ansamblul ei; în anii 1990, ,, vintage “ şi „retrochicul “ au căpătat 
individualitate şi statut, în special în Marea Britanie şi Statele 
Unite. De exemplu, au revenit la modă gulerele lungi şi ascuţite 
şi pantofii cu platformă, imprimeurile florale și fustele cu volane, 
pantalonii evazati etc. Mass-media au preluat curentul retro: aşa 
s-au născut serialul de succes “That *70s Show” (Fox Television, 
1998) şi campania publicitară McDonald's “Get Back with Big 
Mac” (care utilizează vestimentaţie şi stiluri de dans din anii 1970). 
În ambele cazuri este vorba de o recuperare ludică a trecutului, 
de o reciclare ironică a elementelor care avuseseră succes de piață 
cu câteva decenii în urmă. te | 

Astfel, vestimentația include structuri ce provin dintr-o 
varietate de subculturi, comunităţi rasiale şi etnice etc. „Lookul“ 
la modă evidenţiază preferința consumatorului pentru diverse 
genuri de divertisment: muzica reggae, heavy metal sau country, 

filmele horror sau de acţiune; activităţi sportive ca: skateboarding, 
fotbal, motociclism etc. La fel ca muzica, mass-media sau 
literatura, moda este o parte din viaţa cotidiană: o luăm ca atare 
pentru că ne este familiară şi accesibilă. Piaţa globală 
contemporană a pus în vânzare obiecte, imagini şi variante ale 
realităţii construite cu pricepere de specialiştii în marketing. 
Manifestările culturii postmoderne în tărâmul aparentei şi 
vestimentaţiei constau tocmai în juxtapunerea unor elemente ce 
provin din diferite contexte sociale, culturale şi istorice. 

Pentru individul postmodern, nu doar categoriile şi granițele 
tradiţionale și-au pierdut relevanţa, dar orizontul temporal s-a 
modificat la rândul său. Timpul pare să fi devenit, simultan: liniar, 

ciclic, sideral, cibernetic, nostalgic, escatologic, vizionar etc. Fără 
a utiliza termenul ca atare, Servan Schreiber (2000/2004) 
avansează o viziune postmodernă a timpului. Fracturarea ordinii 
temporale ce caracterizează momentul prezent are drept 
consecință, printre altele, dezintegrarea personalității individului. 
În lucrarea sa, autorul identifică factorii importanţi care au dus 
la apariţia acestei noi relații a individului cu timpul. 

În primul rând, modul în care funcționează societatea 
fracționează timpul şi iroseste viata. Locul de muncă s-a separat 
de locuinţă, iar distanța dintre ele tinde să crească, la fel cum 
creşte şi distanța dintre toate celelalte repere ale existenţei 
cotidiene (spitalul, supermarketul, biserica, şcoala etc.). Astfel, 
se pierde pe drum o bună parte din timpul economisit grație 
aparatelor electrocasnice și legilor sociale. 

În al doilea rând, creşterea, puterii de cumpărare îi permite 
individului să consume din ce în ce mai mult, dar timpul disponibil 
pentru acest lucru nu urmează aceeași evoluţie. Datorită lipsei de 
timp, cu cât produsele devin mai complexe si mai variate, cu atât 
calitatea deciziei de cumpărare are mai mult de suferit. Privit din 
perspectiva utilizării timpului, consumul este marea nevroză a 
secolului — dacă ne raportăm la cea mai puţin „specializată“ definiţie 
a nevrozei: „ceea ce determină un individ inteligent să facă lucruri 
idioate“. Astăzi, majoritatea indivizilor suferă de o veritabilă 
bulimie a consumului care-i împinge să acumuleze cât mai multe 
surse de plăcere, fără a avea însă răgazul necesar pentru a se putea 
bucura cu adevărat de ele. 

În al treilea rând, durata medie de viață s-a dublat, iar cea a 
timpului de lucru s-a injumatatit, Rezultatul: în decursul unei vieți 
adulte, orele disponibile (neconsacrate muncii sau somnului) au 
crescut de la 78 000 la 300 000; cu alte cuvinte, fiecare individ 
are 35 de ani de timp liber la dispoziţie. Această creştere consi- 
derabilă a timpului liber a fost însoțită de apariţia, pe scară largă, 
a unui mare număr de produse menite să economisească timpul 
încă si mai mult; automobil, aparate electrocasnice, telefon, 

alimente semipreparate. În mod paradoxal, deși la nivel global 
individul dispune de mai mult timp, instrumentele care-l eliberează 
de tirania timpului îi şi devorează surplusul creat. 

Dacă în timpul primei sale jumătăţi de secol de existență 
telefonul constituia un privilegiu, astăzi lucrurile s-au schimbat, 
în primul rând datorită apariţiei „terminatorului“ comunicaţiilor 
(cum îl numeşte Servan Schreiber): telefonul mobil. Graţie 
acestui veritabil distrugător de timp, oricine poate da buzna peste 
oricine, la orice oră din zi sau din noapte. 

La toate acestea trebuie să adăugăm și „timpul media“ 
(respectiv timpul consumat la televizor sau la calculator) care 
fură întotdeauna ceva din timpul dedicat altor activități: fie în 
loc de somn, jocuri, lectură, bricolaj, fie concomitent cu dejunurile, 
reuniunile în familie, activităţile diverse. Altfel spus, el se 
desfăşoară în detrimentul momentelor de conversaţie, de 
afectivitate, de concentrare, de calm interior. 

În fine, un alt element interesant este și faptul că timpul necesar 
pentru a duce la bun sfârșit cele mai variate sarcini s-a redus 
considerabil. Individul contemporan a dobândit şi o nouă abilitate: 
aceea de a face mai multe lucruri simultan, de cele mai multe 
ori o activitate fizică si alta intelectuală: vorbeşte la telefonul 
mobil în timp ce conduce mașina sau mănâncă; se antrenează în 


„sala de fitness și se uită la televizor etc. 


Datorită acestui vârtej al vieții care se desfăşoară din ce în ce 
mai rapid, orizontul temporal s-a modificat substantial. Unei vieţi 
scurte, cu etape reduse numeric, i-a luat locul o viata mai lungă, 
cu timpi numeroși și întrepătrunşi. Practic, fiecare individ are mai 
multe personalități și trăiește, în fapt, mai multe vieți, trecând de 
la una la alta, poate chiar în decursul unei singure zile. 

O bună parte din responsabilitatea pentru această stare revine, 
în ultimă instanţă, mijloacelor de comunicare în masă. Aşa cum 
stim deja din practica vieţii de fiecare zi, mass-media au devenit 
omniprezente în peisajul contemporan (este semnificativ faptul 
că, astăzi, milioane de oameni încă nu ştiu să scrie şi să citească, 

dar privesc cu asiduitate la televizor). În ultimă instanță, indivizii 
au învățat să convieţuiască cu mijloacele de comunicare în masă, 
căci toate zonele vieţii par a fi subsumate unui soi de „noosferă“ 
media: textele media generează idei, modifică atitudini, oferă 
informaţii despre lume şi construiesc identitatea (preluând rolul 
jucat odinioară de şcoală si familie). Aceste construcții mentale 
devin apoi cadrul de referință prin intermediul căruia individul 
interpretează lumea care-l înconjoară. 

În literatura de specialitate s-a vorbit mult de saturarea 
societăților occidentale cu imagini. Mulţi teoreticieni consideră 
că procesul a atins un nivel fără precedent, astfel că individul 
contemporan trăiește zi şi noapte într-un univers vizual paralel 
construit de mass-media. Jay (1993), de exemplu, utilizează chiar 
termenul „oculocentrism“ pentru a descrie locul central ocupat 
de vizual în viaţa cotidiană. Nu întâmplător, una dintre trăsăturile 
distinctive ale existenței contemporane este tocmai timpul din 
ce în ce mai lung petrecut astăzi în lumile vizuale imaginare ale 
filmelor, programelor de televiziune sau calculatorului. Iar aceste 
lumi își au (de cele mai multe ori) originea într-o singură 
societate, cea americană. Astfel că, dacă vechea idee a „satului 
global“ mai are vreo valabilitate, afirmă Messaris (în James Lull 
ed., 2001), forma culturală a acestui „sat global“ va fi, în 
principal, legată de imaginile vizuale care provin dintr-o gamă 
imensă de artefacte media. 

Televiziunea a ajuns să joace astăzi un rol atât de important 
în structurarea identităţii tocmai datorită fluxului de imagini pe 
care-l promovează. Aceste imagini, artificiale şi tranzitorii prin 
natura lor, constituie un element al fascinatiei şi seducţiei la care 
individul contemporan se poate raporta cu uşurinţă. Atunci când 
avem de-a face cu un text media, receptarea acestuia trebuie legată 
de nevoia de „plăcere“, În acest caz, textul este „citit“ şi înțeles 


„prin asociere sau relationare cu evenimente în desfășurare din 


viața cotidiană a receptorului. 


(E Scanned with OKEN Scanner 


36 MIHAELA CONSTANTINESCU 


Televiziunea intervine şi în procesul de auto-certificare. Nu 
numai că trăim undeva; suntem cineva care trăieşte undeva. 
Televiziunea ne validează ca fiind cineva, reflectând ce gândim 
despre noi înşine. Ne vedem vecinii sau, cel puţin, vedem oameni 
care seamănă cu noi. Vedem și oameni care nu seamănă deloc 
cu noi, dar care suferă un proces de transformare tocmai prin 
faptul că se află în sufrageria noastră: politicianul faimos, Papa 
sau sportivul de mare performanţă par mult mai accesibili când 
sunt în aceeaşi cameră cu noi. 

Consumatorul a căpătat o putere de control fără precedent 
asupra experienţei care-i parvine prin mass-media, selectând nu 
doar ce priveşte, citește sau ascultă, ci şi când şi unde face acest 
lucru. Telespectatorul care navighează pe canale nu mai este un 

simplu subiect, ci are acum posibilitatea de a se relationa în mod 
agresiv cu textul electronic. Înarmat cu telecomanda, el poate 
„earanja“ textul, eliminând scenele indezirabile şi reclamele care 
nu-l interesează sau, din contră, le poate exploata, detaşându-le 
din cadru, mărindu-le sau micsorandu-le, juxtapunându-le după 
dorință. Telespectatorul devine astfel un soi de „auteur“ care 
construieşte un program personalizat, o compoziţie personală, în 
fine, un autor care reflectă necesitățile sale imediate, imaginea 
sau „masca“ pe care doreşte s-o adopte în momentul respectiv. 

Confruntat cu o avalanşă de programe de televiziune, de 
emisiuni radio, de ziare şi reviste, consumatorul a evoluat: a 
devenit un expert. La rândul său, dornică să placă şi să seducă, 
publicitatea s-a adaptat la această stare de spirit şi a căutat un 
alt registru, mai subtil, pentru a-şi atrage un public ţintă dornic 
să cumpere din ce în ce mai multe produse. 

În anii 1950 și 1960, gospodăriile aveau nevoie în principal de 
echipament electro-casnic, prin urmare publicitatea evidenția 
binefacerile noilor produse oferite (aspiratoare, maşini de spălat 
etc.). Anii 1970 au fost marcați de schimbări sociale (a se vedea 
turbulentul an 1968), iar publicitatea şi-a însuşit noile teme: 
eliberarea sexuală, redefinirea statutului femeii în societate, explozia 

adolescenților și afirmarea lor ca o categorie socială etc. Anii 1980 
au integrat dimensiunea narcisistă a deceniului. Consumatorii, visând 
la succes și la reuşită, au fost descriși de publicitate exact aga cum 
îşi doreau să fie: tineri, frumoși și seducători. În anii 1990, am 
intrat într-o nouă epocă, cea postmodernă, care favorizează apariţia 
unui nou tip de consumator, posedând o geometrie variabilă și 
capacitatea de a-și modifica gusturile cu rapiditate, în funcție de 
aspirațiile și dorințele momentului. 

Aşadar consumatorii s-au familiarizat cu noua cultură media, 
au învățat bine mecanismele publicităţii şi refuză sa fie ademeniti 
de vechile formule, observă Riou (1999). Prin urmare, mărcile 
fac apel la elemente comune, dovedesc existența unor referințe 
comune, se joacă cu aceste referințe pentru a construi un soi de 
complicitate cu consumatorii. Noile campanii integrează acest 
tip de discurs auto-referential 9 

Cea mai importantă schimbare este aceea că publicitatea nu 
mai consideră consumatorul un idiot care se identifică întotdeauna 
cu eroul care îi este prezentat. Acum, avem tendinţa de a ne 
identifica cu creatorii de imagine: realizatorul, scenaristul. Nu 
ne mai simţim aproape de protagoniștii filmelor, ci de cei care 
fac filmele. De exemplu, firma americană Miller Lite a înţeles 
perfect aceste mecanisme. Ea și-a lansat noua campanie cu 
cărţile pe masă, introducându-l în reclamă pe creatorul acesteia. 
Miller Lite nu infrumuseteaza realitatea, ci spune lucrurilor pe 
nume, La lansarea noii campanii, fiecare reclamă începea cu textul: 
„Iată-l pe Dick, creatorul acestei reclame. L-am dat o mulțime 
de bani, câteva sticle de Miller Lite și l-am lăsat să facă ce vrea, 
cu condiția să fie nostim și distractiv,“ Astfel, este recunoscut 
faptul că publicul înțelege publicitatea: n-o să vă povestim 
aiureli, încercăm doar să va distrăm — cu alte cuvinte, viclenia 
a înlocuit convingerea, 

Riou trece în revistă principalele tendinţe ale publicităţii 
contemporane: în primul rând, campaniile publicitare se 
fragmentează în reclame multiple, lipsite de omogenitate şi de 

legătură între ele: faimosul cowboy, care de 30 de ani face reclamă 
țigărilor Marlboro, nu mai este de actualitate. Astăzi suntem în 
epoca „zapping-ului“, iar reclamele se schimbă la fel de repede 
ca programele MTV, respectiv la fiecare 6-8 luni (de exemplu, 
ca să-şi menţină capacitatea de seducţie, Coca Cola a realizat 17 
reclame în 1997, comparativ cu una singură în 1986). 

Produsul a încetat să fie elementul principal: din moment ce 
nu se mai poate spune nimic nou despre o bere sau o marcă de 
blugi, campaniile publicitare trebuie să-i amuze pe consumatorii 
blazati şi nu să repete neîncetat acelaşi mesaj arhi-cunoscut. Astfel, 
mărcile se dezinteresează de propriul produs şi construiesc o mică 
naraţiune care are ca unic obiectiv amuzamentul consumatorului 
(Budweiser, Pepsi). cee tray epica ui 

Consumatorul şi-a pierdut inocenta: dacă până în anii 1990, 
el era uşor de convins să se identifice cu imaginea unui tânăr bărbat, 
cu corp de atlet şi cu-o minte de intelectual sau o tânără eliberată 
de rigorile convenției, acum discursul trebuie să fie mult mai subtil. 
Publicitatea şi-a schimbat total tonul și nu ezită să-şi parodieze 
propriul produs şi să multiplice referintele la diverse emisiuni de 
televiziune sau reviste cunoscute pentru a-l seduce pe consumator. 

Mărcile nu ezită să ofere un punct de vedere asupra vieții şi 
asupra rolului individului în societate: din moment ce 
postmodernismul a subminat definitiv modelele, reperele, 
publicitatea și-a asumat rolul de „guru“ al epocii contemporane 
şi ne oferă lecţii de viaţă (vezi Nike cu „just do it, 

În fine, campaniile publicitare amestecă cu uşurinţă contrariile, 
subminează graniţele dintre categoriile tradiționale (bine / rău, 
elită / popular, masculin / feminin etc.), juxtapun imagini fara 
Jegătură, erodează diferenţele dintre sexe şi rase (edificator este 
exemplul produselor Calvin Klein), anulează trecerea timpului, 
conjugă modernitatea gi nostalgia, recicleaza idei şi personaje 
din epoci trecute etc, 

Demarcatia tradiţională dintre artă şi mass-media şi-a pierdut 
relevanta: multe reclame reproduc în mod ironic sau fac referințe 

la capodopere ale artei universale (ceasurile Pulsar la tabloul lui 
Botticelli „La Primavera“, hainele de vizon Saga utilizează 
chipul Giocondei, iar Grand Marnier reproduce tablourile lui 
Magritte — asta pentru a da numai câteva exemple). Invers, 
evenimente culturale de elită își atrag telespectatorii utilizând 
tehnici de promovare specifice produselor de consum (festivalul 
de la Salsburg, festivalul de film de la Viena etc.). 

Astfel, s-a creat o nouă relaţie între creatorul si consumatorul 
artefactului postmodern, indiferent dacă acesta aparţine literaturii, 
picturii, televiziunii, filmului etc. Cititorul / privitorul / utilizatorul 
este invitat să-şi construiască o semnificaţie proprie, pornind de la 
fragmentele ce îi sunt puse la dispoziţie de creator. Opera 
postmodernă a încetat să semnifice; încearcă acum să-l confrunte 
pe consumator care se vede obligat să se elibereze de toate inhibitiile 
si prezumptiile anterioare. Mintea consumatorului devine una cu 
pagina, pânza sau ecranul, iar vechile principii care induceau ideea 
de ordine şi structură au fost înlocuite de noi principii care 
favorizează întâmplarea, accidentalul, procesualitatea, fragmentul. 

Domenii din ce în ce mai largi de cunoaştere și experiență se 
bazează pe generarea şi modularea tehnologică de artefacte a căror 
hiper-realitate se insinuează peste tot. Astfel, in timp ce realitatea 
„lipsită de intermediar“ constituia ori, cel putin, garanta cândva 
măsura adevărului sau acurateţea imaginilor, astăzi observăm un 
soi de inversare de situaţie: reproducerea electronică funcționează 
ca un puternic garant al actualitatii şi acuratetei evenimentului. 

Artefactul postmodern s-a transformat într-un eveniment, iar 
cititorul / privitorul / utilizatorul este invitat să reconstituie opera 
prin participarea sa activă. Creatorul postmodern este un ,„bricoleur" 
(Kearney, 1988: 13): el se joacă cu fragmente care nu-i aparțin, 
își asumă libertatea de a le parodia, reproduce, compune $1 
recompune după bunul său plac, lăsând în seama consumatorului 
sarcina de a conferi o anumită semnificaţie textului cu care este 
confruntat, De altfel, într-un roman scris cu patru decenii în urmă 
(“The Floating Opera”,1966), Barth intuia cu acuratețe condiția 


(E Scanned with OKEN Scanner 


40 MIHAELA CONSTANTINESCU 


textului postmodern și a receptării acestuia: „Mi s-a părut 
întotdeauna o idee bună să construieşti un vapor cu o singură 
punte mare, descoperită, sub formă de scenă, pe care neîntrerupt 
să se joace o piesă. Vaporul n-ar fi ancorat, ci ar pluti liber în 
susul şi-n josul râului, după cum l-ar duce curentul, iar publicul 
ar fi aşezat pe ambele maluri. Spectatorii n-ar prinde decât 
fragmentul de piesă care s-ar juca in momentul în care vaporul 
ar trece prin dreptul lor, apoi ar trebui să aștepte până când curentul 
l-ar aduce înapoi — asta, bineînţeles, dacă ar mai avea încă chef 
să stea acolo. Ca să umple golurile, spectatorii ar trebui să-şi 
folosească imaginaţia, să întrebe vreun vecin mai atent sau să se 
mulțumească cu ce se transmite din om în om din susul sau josul 
râului. De cele mai multe ori n-ar pricepe nimic sau ar avea doar 
impresia că pricepe. Uneori ar vedea actorii dar nu i-ar auzi. Nu 
mai e nevoie să explic că şi-n viaţă se întâmplă tot aga...“ 

Cultura a coborât în stradă, s-a demitizat în încercarea de a 

se apropia de cititorul / privitorul / utilizatorul obişnuit. Sub 
influenţa crescândă a factorilor socio-economici şi a dezvoltării 
tehnologice, produsul cultural suferă un proces de uniformizare 
din punct de vedere valoric. Categoriile se întrepătrund, elitismul 
şi popularul fac schimb de tehnici, iar artele interacționează între 
ele: fotografia se îmbină cu pictura, artiştii video colaborează cu 
DJ sau VJ faimoşi, sculptura si pictura pot forma un tot unitar 
— pe scurt, orice variantă este acceptată. 

Spațiile expoziţionale îşi schimbă şi ele structura, pentru a 
atrage consumatorul, descentrat ontologic şi în continuă căutare 
a unei identități. Multe evenimente culturale au loc în spaţii 
neconvenţionale — ceea ce literatura de specialitate numeşte spații 
„alternative“, Proiecte artistice importante se destăşoară în clădiri 
dezafectate, în hale industriale sau chiar în aer liber, utilizând 
elemente naturale, Actul de a expune în sine nu mai este static; 
dimpotrivă, lucrările se află în strânsă legătură cu modul şi locul 
în care sunt expuse, În felul acesta, spaţiul expozițional devine 

uneori şi un spațiu al viitorului, prezentând filme 3D, spații 
extraterestre sau obiecte virtuale. 

Premisa fundamentală a artei în epoca postmodernă este 
aceea că, din moment ce formele tradiționale de artă ale culturii 
elitiste au fost dezmembrate, provocarea care stă acum în fața 
artiştilor serioşi este aceea de a culege piesele dezarticulate şi 
de a reasambla cultura, în moduri noi. Artistul contemporan trebuie 
să reclame în mod inovator resursele pierdute ale tehnicii și 
conținutului în diferite discipline artistice, evitând totodată o simplă 
reciclare a trecutului. 

Astăzi arta incorporează o gamă largă de referinţe și materiale 
culturale: folclor, cultură media, mitologie, religie, istorie, știință, 
filosofie, istorie literară şi a artei. După părerea lui James Mann 
(curator la Muzeul de Artă din Las Vegas), o operă de artă 
competentă si valoroasă este numai aceea care utilizează întreaga 
gama de produse culturale, trecute si prezente. 

Arta contemporană are.o dimensiune de vandalism cultural, 
spune Mann — cu alte cuvinte, încearcă să distrugă vechiul status 
quo al artei elitiste şi să-l înlocuiască cu construcții artistice mai 
adecvate timpurilor actuale. Arta implică acum o explorare a 
incorpora şi inova diferite tipuri de expresie artistică dintr-o posibilă 
gamă de elemente culturale cât mai diverse. Metoda estetică 
fundamentală a acestei arte este explorarea resurselor culturale, 
trecute şi prezente, într-o manieră non-prescriptiva şi non-ierarhică. 

Arta trebuie să tind seama şi de dezvoltarea extraordinară a 
Internetului deoarece, pe măsură ce creşte accesul online la cultură, 
se produce o modificare a felului în care percepem modalitatea 
de operare a structurilor culturale tradiționale — muzee, biblioteci 
etc, Reprezentări de bună calitate ale obiectelor culturale (si 
informaţiile explicative care le însoțesc) sunt accesibile oricui 
pe computerul de la serviciu sau de acasă. Indivizii sunt tentaţi 
să viziteze muzeele mai rar: pe măsură ce din ce în ce mai multi 
indivizi accesează reprezentări ale obiectelor din muzeu, fără să 


(E: Scanned with OKEN Scanner 


42 MIHAELA CONSTANTINESCU 


intre propriu-zis în edificiu, autoritatea muzeului (gi a personalului 
său) se erodează cu repeziciune. 

In biblioteci este deja vizibilă transformarea celor care s-au 
ocupat, în mod tradiţional, de îngrijirea colecțiilor, în designeri 
ai „accesării“ colecţiilor. Şi cum astăzi informaţia este uşor de 
căutat fără a apela la ajutorul direct al personalului muzeului sau 
bibliotecii, suntem martorii unei diminuări drastice a rolului lor 
ca intermediari culturali. Biblioteca și muzeul — de fapt, orice 
colecţie de date culturale — sunt înlocuite de baza de date a 
computerului. În același timp, baza de date a unui computer devine 
o nouă metaforă pe care o utilizăm pentru a conceptualiza 
memoria culturală individuală si colectivă, o colecţie de documente 
sau obiecte si alte fenomene și experienţe. 

Pusă sub semnul întrebării de teoreticienii postmoderni, 
funcţia muzeului s-a adaptat cerinţelor noii paradigme culturale. 
Într-o epocă în care semnificaţia e temporară şi instabilă, 
întotdeauna contextualizată şi niciodată absolută, muzeul a încetat 
să marcheze cu străşnicie, aşa cum se întâmpla odinioară, granița 
dintre cultura elitistă si cultura „populară“. În contextul relativizării 
semnificației, reexaminarea naturii discursive a obiectelor de arta 
a devenit o necesitate; mai curând decât să favorizeze o interpretare 
unică, muzeul are acum nevoie să capitalizeze pluralismul 
semnificației inerent în exponatele sale. 

Duncan (în Jim Collins ed., 2002) remarca faptul că spaţiul 
din ce în ce mai amplu cedat comerțului a avut efectul erodării 
statutului special al muzeului ca zonă necomerciala. Cele două 
categorii — elitist si popular — se suprapun in foarte multe 
circumstanţe. O astfel de circumstanţă este tocmai magazinul 
muzeului unde marfa expusă spre vânzare tace reteriri la arta 
elitistă (de obicei sub forma unor reproduceri sau replici ale 
colecţiilor de artă) şi se adresează unei clientele cu un gust mediu 
si peste mediu. Astfel, muzeele navi gheaza cu dibăcie între nevoia 
de a menţine aparenţa dezinteresării și interesul fata de tehnicile 
comerciale care măresc bugetul şi numărul de vizitatori. 

Magazinele muzeelor, odinioară mici tarabe ce vindeau ilustrate 
şi publicații, s-au transformat treptat în supermagazine, cu cifre 
de afaceri de milioane de dolari. Astăzi a devenit un fapt obișnuit 
ca orice vizitator să se oprească și la magazinul muzeului, ca să 
achiziţioneze o cravată Miró, o sacoșă Picasso, un tricou, o cana 
sau orice alt obiect care reproduce un exponat de valoare — așa 
cum comentează simpatica eroină a romanului Sophiei Kinsella, 
atunci când vizitează magazinul Muzeului Victoria and Albert, 
din Londra: „De ce n-o fi locul ăsta mai bine cunoscut? Au o 
gamă întreagă de bijuterii superbe, vrafuri de cărți de artă, chiar 
interesante, şi toată ceramica asta minunată și felicitări si...“. 

În afară de magazine, muzeul a mai incorporat în structura 
sa cafenele şi restaurante, uneori chiar sali de cinematograf, 
devenind un soi de piaţă publică a timpurilor noastre. Individul 
contemporan suferă de singurătate (în mașină, la 'serviciu sau acasă 
în fata calculatorului; ne facem prieteni virtuali; cumpărăm 
mărfuri şi plătim facturi prin Internet etc.), astfel că nevoia 
identificării unui. spaţiu public care să simbolizeze cumva 
- sentimentul comunităţii pare a fi din ce în ce mai presantă. 

Muzeul captează astfel două aspecte ale culturii contemporane: 
corporatismul şi divertismentul. Primul aspect, corporatismul, 
combină idealurile. corporațiilor moderne cu elemente de 
marketing postmodern, ce se referă la organizarea expozițiilor, 
vânzarea de mărfuri/mâncare/băutură şi publicitatea comercială. 
Muzeele răspund aşteptărilor publicului prin programe sofisticate 
de marketing care rivalizează cu ofertele altor competitori. 

Al doilea aspect, muzeul ca spaţiu de divertisment, reprezintă 
o intruchipare a idealului postmodern al muzeului ca centru 
comprehensiy care informează, dar și amuză în acelaşi timp. Cu 
alte cuvinte, muzeul oscilează între a fi o universitate şi un pare 
de distracţii. Instituind o nouă relaţie cu publicul, muzeul a devenit 
un loc al experienţelor multiple: expoziţii interactive, centre 
multimedia, proiecţii cinematogratice, spectacole de sunet şi 
lumină etc. sunt toate forme de interacţiune menite să atragă cât 

mai mulţi vizitatori. Muzeul se încadrează așadar în definiția lui 
Maffesoli (2004) şi se situează într-un spaţiu hibrid aflat la 
intersecţia dintre cultura elitistă şi cultura media. 

Nici literatura nu a rămas imună la presiunea extraordinară 
exercitată de mass-media. Progresele realizate la sfârșitul secolului 
XX, în special în tehnologiile hipertextului, au condus la 
repozitionarea textelor literare în cadrul domeniului mai larg al 
culturii media. Chiar şi cititorii care nu sunt în mod special 
interesaţi de teoriile contemporane ale lumii ca text sunt puși în 
situaţia să-și imagineze noi relaţii între părţile componente ale 
unei cărți sau între carte și mediul cultural înconjurător. Într-adevăr, 
percepţia generală a unei noi relativitati textuale a fost suficient 
de dramatică pentru a fi observată, printre altele, de revista „The 
New York Times Book Review”, ce găzduieşte polemici care nu 
numai că susţin îngrijorările umaniste perene legate de supra- 
vietuirea culturii elitiste, ci reînvie dezbaterile culturale ale 
anilor 1960 despre moartea romanului şi literatura postmodernă 
a epuizării (dezbateri care au fost ele însele inspirate de 
experimentele în tehnologiile multimedia). 

În mare, trăsăturile caracteristice ficţiunii postmoderne sunt 
următoarele: prezumptia că literatura este, să spunem, 
„colaborativă“ și plagiatoare; împrumutul de personaje din opera 
proprie sau din operele altor autori; fictionalizarea autorului, care 
apare în domeniul „ireal“ al personajelor şi actualizarea 
personajelor (deseori scriitori) care apar în domeniul „real“ al 
autorului — cu alte cuvinte, extinderea „autoreferenţialitățu““; 
tratarea istoriei ca ficţiune; includerea unei documentatii nesigure; 
proiecția heterocosmosurilor lingvistice sau a lumilor substitute; 
tendința de a demasca şi defamiliariza prin parodie convențiile 
ieşite din uz; folosirea începuturilor arbitrare şi a sfârşiturilor 
multiple; utilizarea narațiunii cu cadru şi a basmului-în-basm — 
tehnici narative care dau sugestia de mişcare în cerc şi regressus 
in infinitum; focalizarea pe ficţiunea înţeleasă ca proces mai 
degrabă decât ca produs. 

Cu alte cuvinte, fragmentarea, discontinuitatea, pluralismul, 
metafictionalitatea, heterogenitatea, intertextualitatea, descentrarea, 
dislocarea, caracterul ludic — sunt trăsăturile comune acestui gen 
de texte. În plus, textele ficționale postmoderne sunt auto-con- 
stiente, auto-reflexive, auto-critice; dezvăluindu-și propriile 
tehnici, ele ridică continuu problema relaţiei dintre artificiile 
ficționale de tip ludic şi o imitare discutabilă a realității. 

Un inventar interesant al formelor literare postmoderne este 
cel oferit de Hassan (1987); fără a fi exhaustiv, el cartografiază 
principalele tendinţe ale textelor literare postmoderne, care fac 
ca această literatură să evolueze spre „antiliteratură“: 


e reflexivitate parodică — romanul parodiaza și își reflectă 
propriile structuri; perspective multiple, fracturate şi ambigue 
(ca, de exemplu, Nabokov: „Pale Fire“, Cortazar: „Hops- 
coth“, Borges: ,,Ficciones“, Barth: „Lost in the Funhouse“); 

e re-construirea realităţii: conceptele convenţionale de timp, 
loc, personaj, intrigă etc. sunt distruse; realitatea este 
re-creată; deosebirea dintre fapt si ficțiune se estompează; 

e formă non-liniară: circulară, simultană, coincidentă — 
amestec/mozaic/montaj/fasie Moebius de motive; 

e problematica cărţii: noile tehnologii au schimbat natura 
cărţii — de la Marshal McLuhan la Michel Butor, scriitorii 
au reflectat asupra acestei chestiuni; respingerea lecturii 
secvențiale din copertă în copertă (de exemplu, experimentele 
tipografice ale lui Cage, Sukenick, Barthelme, Federman etc.); 

+ în experiența postmodernă cuvintele s-au îndepărtat de lucruri, 
limbajul nu se referă decât la el însuşi; cuvântul a devenit 
esență sau energie, subiect al schimbării continue, totuşi 
indestructibil sau compact, ca acea carte unică a lui Borges 
„La Biblioteca de Babel“ care conţine toate cărțile, trecute, 

viitoare, în paginile sale infinitesimal de subțiri. 


prezente și 
Textul postmodern își destabilizează propria-i formă, utilizând 
o varietate de procedee: introducerea situaţiei scrierii înseși in 

text pentru a evoca imaginea unui spaţiu în afara textului 
(auto-anulându-se, evident, deoarece afirrnarea situaţiei poate 
exista doar în cadrul textului); reamintirea faptului că narațiunea 
reprezintă impunerea unei ordini de către autor, dar și că autorul 
este la rândul său constituit prin convențiile naraţiunii; structuri 
circulare care subminează posibilitatea oricărei baze sau fundații; 
disoluția unor granițe tipografice, convenționale sau generice. 
Toate aceste strategii problematizează sentimentul realului, afirmă 
Waugh (1992) şi lasă cale liberă distorsiunii, disjunctiei și 
dezmembrării — consecinţe ale neîncrederii creatorului postmodern 
fata de mijloacele de reprezentare acceptate anterior. 

Aşa cum am afirmat în repetate rânduri în studiul de fata, 
textele postmoderne îl invită pe receptor să se implice, stabilind 
el însuşi ordinea pe care i-o refuză textul. Formele fracturate, 
non-seriale ale acestor texte sugerează o anumită concordanță 
cu condiţiile istoriei contemporane. Dezvoltarea tehnologiilor 
informaţiei a accelerat sentimentul de fragmentare si 


discontinuitate, contribuind la sentimentul general al unei vieți | 


fracturate şi plurale în interiorul unei istorii apocaliptice. Cultura 
postmodernă reflectă tocmai aceste condiţii. Postmodernismul nu 
numai că radicalizează formele, dar le şi satirizează, expunând 
incapacitatea lor de a se conecta la realitate $i distorsiunea care 
rezultă din asta. Pe de o parte acest lucru poate fi considerat ca 
o negare a potenţialului artei de a se confrunta cu problemele 
vieţii și istoriei. Pe de altă parte, textele postmoderne îl încurajează 
pe receptor să pună el însuşi sub semnul întrebării codurile 
culturale si modelele de gândire prestabilite. 

Atunci când este cazul, textul postmodern se auto-ilustrează, 
introducând o dimensiune vizuală menită să destabilizeze cuvântul 
tipărit pe pagină: unele texte sunt insotite fie de fotografii şi desene 
împrumutate sau colationate din alte surse fie, mai rar, de desene 
ale autorilor înșiși. Anti-ilustraţia postmodernă are ca scop 
aducerea în prim-plan a structurii ontologice. Uneori absența 


oricărei relaţii aparente între ilustrație şi textul ca atare transformă 

aceste materiale vizuale în demonstraţii pure ale vizualitatii şi 
prin urmare ale tridimensionalitatii și materialității cărţii. Alteori 
ilustrațiile postmoderne sunt integrate în structura textului verbal 
ca modalitati alternative de discurs — discursuri vizuale. Astfel, 
ilustrațiile aduc lumile discursului, vizuale și verbale, în coliziune, 
contribuind, în ultimă instanță, la preluarea rolului ficţiunii de 
mass-media și reducându-i în mod drastic statutul. 

Accentul pus de postmoderni pe fragment nu a rămas fără 
ecou nici în arhitectura contemporană, caracterizată de Jencks 
(1986) ca fiind „o dublă codificare“, o alianţă între elitism $i 
popular, nou şi vechi. Îndepărtându-se de arhitectura modernistă, 
arhitectul postmodern reciclează stilurile istorice, construind 
„un adăpost decorat“. El reasamblează la întâmplare și într-o 
manieră parodică motive ce aparțin unor tradiţii diferite. 

Oraşul a devenit o enciclopedie de stiluri, un „palimpsest“ 
al formelor trecute, un colaj. Postmodernii favorizează 
reintroducerea unor dimensiuni simbolice multivalente în 
arhitectură, amestecul de coduri, însuşirea specificului local şi 
tradiţiilor regionale: turnuri ornamentate, imitații de piețe 
medievale sau de sate de pescari, fabrici şi magazii renovate, 
peisaje reabilitate. Tesatura care leagă interiorul de exterior este 
transparentă și permeabilă: holurile clădirilor adăpostesc adevărate 
grădini în miniatură, cu copaci, flori gi păsări; instalațiile tehnice 
(de obicei ascunse privirii trecătorului) se află acum la vedere, 
în exterior; mall-urile au devenit orașe în miniatură, în care lumi 
multiple sunt condensate într-un „non-spaţiu“ eclectic al simulării 
si divertismentului. 

În rezumat, mai mult decât o paradigmă culturală sau o 
constelație de curente și stiluri artistice, postmodernismul 
constituie (chiar și după mult trambifata sa dispariție) modul în 
care vedem lumea înconjurătoare, filtrul prin care privim istoria, 
interpretăm realitatea sau ne gândim la noi înşine şi la problemele 
noastre. Postmodernismul a devenit chiar umbra noastră; el ne 
însoţeşte peste tot. Cu toate acestea, ne este încă greu să-l 

definim, avem în continuare sentimentul că postmodernismul 
eludează orice rigoare ştiinţifică: „Fără îndoială, astăzi ştiu mai 
putin despre postmodernism decât ştiam acum treizeci de ani, 
când am început să scriu despre el. Asta pentru că 
postmodernismul s-a schimbat, eu m-am schimbat, lumea s-a 
schimbat.“ (Hassan, 2000/2001) 

OPȚIUNILE POST-FEMINISMULUI 


Simona Drăgan 


Motto: „Feminista este o femeie 
care nu permite nimănui să 
gândească în locul ei“. 


A op Bick ` Michèle Le Doeuff 
I. Istoricul feminismelor europene. Scurtă privire 


În lumea academică americană şi vest-europeană, teoreticienele 
nu mai sunt de mult „în exil“. Începând cu primele decenii ale 
secolului trecut, vocile lor s-au făcut auzite tot mai pregnant, fie 
cerând recunoașterea egalităţii biologice a sexelor, a dreptului lor 
egal la opinie şi educaţie, fie: pentru acceptarea fraternității 
acestora, în pofida unor diferente marcate de sex si gen. În scurta, 
dar pasionala istorie a feminismului, definirea femeii a constituit 
ea însăși o sursă de aprinse dezbateri. Istoria teoriilor cu şi despre 
femei conţine poziţii atât de diferite, începând chiar cu această 
întrebare, încât însuși conceptul-cheie de sisterhood pare pus în 
pericol. Răspunsul la întrebarea Ce este o femeie? pendulează, 
astăzi, între două postulate: cel istorico-social, pe de o parte, şi 
cel esentialist, dar combinat cu postulatul socio-istoric, pe de alta. 
Mai exact, feministele oscilează între afirmația din 1949 a Simonei 
de Beauvoir, Nu ne nastem, ci devenim femei, şi varianta ei 
corectivă și totalizatoare de mai târziu, Ne nastem și devenim femei. 
Este evident astfel, analizând cele două opinii fundamentale 
privind feminitatea, că existența unei naturi feminine înnăscute 

nu pare nici acum sigură, în schimb nimeni nu se îndoiește asupra 
construcţiei sociale a feminităţii. Motiv pentru care, la ora actuală, 
o mare parte din teoreticienele feministe (de exemplu, Judith 
Shapiro sau Joan W. Scott), si chiar unii feministi (male feminists), 
recunoscând importanța ideii de gen, propun introducerea acestei 
noi categorii analitice în științele sociale contemporane. 

Dar ce este Women’s Liberation Movement sau, pe scurt, 
Women 3 Lib? În afară de dreptul la vot, de liberalizarea vânzării 
de contraceptive, legalizarea avorturilor sau dezvoltarea dialogului 
barbati-femei în sectorul public, Women’s Lib are și un sens 
cultural. Înainte de apariţia sa, in studiile literare a funcţionat 
doar ceea ce Elaine Showalter numește „o poetică androginistă“ 
(androgynist poetics) (Showalter, 1997, 1989 : 60), respectiv una 
care nu recunoaşte o conștiință literară feminină, distinctă de cea 
masculină, și aplică un standard critic universal creaţiilor literare. 
La sfârşitul anilor 1960, s-a dezvoltat o „critică feministă“ a culturii 
masculine (feminist critique of male culture), combinată cu o 
„Estetică Feminină“ (Female Aesthetic), aplicată producţiilor 
create de femei şi, în general, întregii culturi a acestora. Pe la 
mijlocul anilor 1970, a apărut „ginocritica“ (gynocritics), pentru 
ca, la sfârșitul deceniului, deja o noua formaţie să se configureze: 
„ginezica“ (gynesic)'. Cel mai recent, începând cu sfârşitul 
anilor 1980, studiul comparativ al diferenţei sexuale s-a extins 
într-o serie de domenii, sub numele „teoriilor de gen“ (gender 
theory), care interesează astăzi toate nivelele culturii. 

Ginocritica desemnează studiul scrierilor feminine şi al 
sistemelor multiple de semnificare pe care se bazează tradiţiile 
lor culturale, fiind interesată mai ales de literatură, psihologie, 
antropologie și sociologie și propunînd o poetică feminină 
pre-oedipală, a afilierii (sisterhood). Obiectul său de-etadia 
(,, istoria, temele, genurile şi structurile literare create de femei 
(Showalter, apud Moi, 2002: 74)) este, pe scurt, , psihodinamica 
creativității feminine“ (Ibid.). Dar dacă ginocritica trebuie sau 

nu să folosească teoriile inventate de bărbaţi, feministele încă nu 
s-au pus de acord. 

Ginezica, de inspiraţie poststructuralistă, aprofundează 
categoria femininului în filosofie, limbă şi psihanaliză, 
reprezentând totodată și momentul de triumf al criticii feministe, 
o „explorare a consecințelor textuale ale reprezentărilor 
«femininului» în gândirea occidentală “ (Jardine, apud Showalter, 
1997, 1989: 66). Alice Jardine propune, de fapt, termenul gynesis, 
apropiat de engl. genesis, şi menit să surprindă, astfel, originea 
şi procesul, actul disruptiv survenit în sistemul patriarhal. În plus, 
noul concept (ca si precedentul) aminteşte si de etimonul grec 
gynaik „femeie“. După părerea feministelor, „ginezica“ (sau 
critica feministă poststructuralistă) demonstrează că femeile pot 
depăşi stadiul analizelor, critice ale alteritatii, construindu-si 
propriile epistemologii alternative. 

Urmărind istoricul feminismului, Elaine Showalter distinge 
trei etape ale emancipării feminine: imitarea tradiţiei dominante, 
protestul şi lupta pentru drepturile femeilor şi, în sfârșit, căutarea 
unei noi identități și descoperirea de sine. Ea denumeşte aceste 
momente feminine, feminist ŞI female (în orig.). $i pentru că multe 
teoreticiene s-au ocupat în primul rând cu studiul literaturii, este 
firesc ca tradiţia literară feminină sa fie, într-o primă fază, un 
teren predilect de revelații. O binecunoscută lucrare feministă 
(Sandra M, Gilbert si Susan Gubar, The Madwoman in the Attic, 
1979) analizează creaţiile literare feminine de secol XIX şi este 
inspirat intitulată după nebuna din Jane Eyre. Cine nu şi-o 
amintește pe nevasta dementă a lui Rochester, închisă într-o aripă 
secretă a casei? Ea reprezintă, pentru cele două autoare, cea mai 
bună metaforă a femeii care scrie, proiectându-şi furia şi anxietatea 
în personaje monstruoase, expresii ale schizofreniei provocate 
de atâtea veacuri de refulare, Nebuna din Jane Eyre semnitică, 
altfel spus, subconștientul exploziv al literatelor, amenințând 
dintr-o clipă în alta să distrugă ordinea existentă. 

Dar, începând cu ginezica, se poate spune că feminismul iese 
din nucleul său „politic“ forte, reprezentat, în primele decenii, 
de partida anglo-americană. Există, de altfel, o distincţie 
recunoscută azi între acest feminism gi cel francez. Feminismul 
anglo-american este caracterizat în special de lupta pentru drepturi 
sociale și politice, iar în plan cultural, de denuntarea falocratiei 
şi a discriminării femeilor, adevărată „hărțuire textuală“, prin 
reprezentări masculine convenţionale. Studiile feministe americane 
sunt preponderent literare, demistificând „procesul prin care sexul 
conducător caută să-și menţină si să-și extindă puterea asupra 
celui subordonat“ (Moi, 2002: 26). 

În lupta împotriva sclavagismului, femeile s-au dovedit, 
istoric, foarte empatice fata de necazurile negrilor, ca si aceștia 
simțindu-se (si fiind) cetăţeni de gradul al doilea. Cultural, 
anglo-americanele se disting printr-o pronunțată critică a literaturii 
(şi criticii) androcentrice (phallic criticism) şi prin demistificarea 
„misoginiei“ practicilor literare: stereotipizarea femeilor ca îngeri 
sau demoni, mai ales în cultura populară (dar nu numai), 
excluderea lor din istoriile literare sau încorsetarea în categorii 
analitice discriminatoare sau inautentice. Într-o retorică pasionată, 
Kate Millett a studiat câteva reprezentări misogine asupra 
femeilor, în literatură, dar nu a ştiut să-şi recunoască „datoriile“ 
faţă de precursoare și „surori“, oferind astfel un prost exemplu. 
Pentru feministele americane, frăţietatea, cu un termen ridicol 
de impropriu (pentru că altul nu e), este un imperativ categoric. 
Mai blândă, dar mai ironică, o altă cercetătoare, Mary Ellmann, 
a inaugurat, alături de Millett, ceea ce s-a numit critica „Images 
of Women“, orientată pe identificarea stereotipurilor literare 
masculine despre femei. Dar ea nu s-a oprit la literatura 
propriu-zisă şi a demascat inclusiv „critica falică”, în al cărei 
limbaj a descoperit aceleași analogii sexuale ca şi în descrierea 

sexelor. Textele femeilor, a observat Ellmann, sunt analizate ca 
informe, pasive, instabile, limitate, materiale, iraționale, 
conformiste sau, dimpotrivă, lăudate pentru frumuseţe, gingășie 
etc., calități feminine. Toril Moi ilustrează gi ea această ipoteză 
cu exemplul unei talentate poetese daneze, cu nume ambigen. 
La momentul debutului, un critic a presupus fără rezerve că este 
bărbat, iar cronicile au fost pline de... semne de bărbăţie și 
previziuni spectaculoase. La al doilea volum, când i se știa deja 
identitatea, limbajul aceluiaşi critic s-a umplut de sensibilitate și 
elogiile, deşi nu au încetat, au fost dublate de modalizatori. Este 
un bun exemplu despre felul cum funcţionează prejudecățile 
literare. Dar momentul de vârf al criticii „Images of Women“, 
caracterizat de accente puternic normative şi uneori exagerat de 
ideologice, a fost depășit ulterior în căutarea altor direcţii. 
Studiile literare au’ reprezentat, astfel, o etapă de „tranziție“ 
către un moment de vârf al feminismului, teoria, punctul forte al 
frantuzoaicelor. Pe urmele lui de Beauvoir, Lacân şi Derrida, 
feminismul francez din anii 1970 a iniţiat proiectul unei interesante 
écriture feminine, al cărei merit este de a fi arătat că scriitura 
feminină (in)scrie însuşi corpul femeii, diferentiindu-se de cea 
masculină printr-o morfologie proprie, asemănătoare genitalelor 
femeiești. Spre deosebire de surorile lor de peste ocean, 
frantuzoaicelor (ca si româncelor) nu le place să se considere 
feministe, dar operele lor nu pot fi ignorate în edificarea noilor 
raporturi. Diferite nu numai politic, ci şi retoric, Julia Kristeva, 
Hélène Cixous şi Luce Irigaray s-au dovedit deseori prea ,,snoabe“ 
și elitiste pentru publicul american, lucrările lor, împletite prea 


strâns cu filosofia, metafora și aluziile mitologice, fiind adesea - 


„too much". Ideologic totuși, ele sunt în aceeaşi barcă, iar teoriile 
lor depășesc, în profunzime, sloganurile militantelor anglo-ame- 
ricane, Toril Moi (2002) tine să precizeze totuşi, la un moment 


dat, că foloseşte atributele „francez“ și „anglo-american“ într-un 
sens tipologic, de tradiţie culturală, iar nu propriu-zis etnic (ceea 

ce, oricum, poate fi supărător pentru partida din urmă, care 
ajunge să semnifice spiritul frust, combativ, dar lipsit de subtilitate). 

Lui Cixous îi revine meritul de a fi creat și punctat asupra 
conceptului de „scriitură feminină“, precum şi pentru deconstruirea 
derrideeană a mai multor opoziții, printre care si cea dintre sexe. 
Ea a insistat pe natura bisexuală a oamenilor și, întrucât bărbaţii 
se ruşinează de atributele feminine, în special a femeilor. Discursul 
feminin este, de aceea, liber, „orgasmic“, periculos si nu se teme, 
ca cel masculin, de „pierderea atributelor“, echivalentul stilistic 
al fricii de castrare. Irigaray, psihanalistă de profesie, decon- 
struieste și ea reprezentările tradiţionale ale femeii, ca absenţă, 
negativitate, „continentul întunecat“ sau bărbat inferior, însă face 
greşeala de a recădea în metafizică, analizând femeia în „categorii 
ideale“ (Moi, 2002: 147); în felul acesta, ea face exact ceea ce 
feministele anti-esentialiste consideră cu totul neindicat. În 
sfârșit, Kristeva, „străina“ care l-a fermecat pe Barthes cu teoriile 
ei, prin anii 1970, oferă și cele mai substanțiale teorii în materie. 
Ea este, poate, mai puţin decât toate celelalte o feministă, îi plac 
bărbaţii, dar, pentru că este semioticiană, ştie să utilizeze şi să 
analizeze corect sistemele de semne. Limba, spune ea, este mai 
degrabă un proces complex de semnificare decât un sistem 
monolitic, iar femininul se caracterizează în primul rând prin 
„marginalitate“. Toate sensurile sunt contextuale, ceea ce 
încurajează teoretic un principiu de libertate, dar istoric, efectele 
sexiste de putere sunt înscrise în limbajul însuşi, creat şi produs 
în continuu de bărbaţi. Altfel, o „revoluţie a limbajului poetic“ 
a început deja, căci periferialitatea în raport cu ordinea simbolică 
patriarhală este, pe de altă parte, şi a avangardelor masculine, 
azi clasicizate (Joyce, Mallarmé, Artaud ş.a.). 

Într-un sens strict politic, minusul acestor teorii s-a dovedit 
a fi, cum anticipam, „stilistica lor prescriptiva™: de la o „diaspora 
feminină“ (Adrienne Rich) s-a ajuns curând la o adevărată 
„ghetoizare“ a femininului (E, Showalter), în raport cu cultura 
dominantă. Ghetoizarea faţă de masculin a avut, poate, la un 

moment dat, un sens politic voluntar (în anii 1960, de exemplu, 
apăreau antologii feministe alcătuite exc/usiv din nume feminine), 
dar ea a fost şi o reacție la atitudinea bărbaţilor în fata acestui 
nou „proiect emancipator“, pentru femei deosebit de important. 
In fata contra-ofensivei feminine, bărbaţii au răspuns deseori cu 
multă lipsă de înţelegere, de la polemici dure și până la apariţia 
unui grup de falşi male feminists, care au afirmat cu aroganță ca 
problematica feminină este mult prea importantă pentru a fi lăsată 
pe seama femeilor (Ken Ruthven). În scurtă vreme, feministele 
au observat că bărbaţii interesaţi de acest domeniu au tendința 
de a deveni metacritici, de a se decreta superiori si de a combate 
(prin aceleaşi vechi mijloace) „anti-intelectualismul“ feminin. Dar 
mai ales, vai!, că ei nici măcar nu se paa să citească textele 
cu care intră în polemici. 

Reacțiile împotriva feminismului nu au venit însă numai din 
partea bărbaţilor. Crescute și educate în tradiția masculină, femeile 
însele au adoptat, la început, poetici ,,androginiste“: de exemplu, 
Mary Ellmann (în 1969), Carolyn Heilbrun sau Joyce Carol Oates, 
ultima afirmând că subiectul este‘, determinat cultural, nu prin 
gen“ şi că „imaginaţia, care nu are gen, ne permite orice“ (Apud 
Showalter, 1997, 1989: 61). Pe de altă parte, Catherine Belsey 
punctează asupra dificultății femeilor de a rezista discursurilor 
puternice, inhibitive, ale societăţii contemporane, parte a unui sistem 
educational din care fac parte şi ele. Acest fapt le poate aliena, 
expunându-le unei duble apartenente, „atât la un discurs umanist 
liberal despre dreptate, auto-determinare şi raționalitate, cât și la 
acela, specific feminin, de supunere, relativă inadecvare și intuiţie 
ne-raţională “ (Belsey, 2003 1985: 286). 

La începutul anilor 1980, temându-se de „riscul ghetoizării“, 
Showalter a acceptat că nu poate exista nimic în afara culturii 
dominante, iar feministele, acceptând paradoxul Shoshana Felman, 
au înțeles că ceea ce li se întâmplă nu ar fi posibil fără o „relaxare“ 
a sistemului denunţat, sau chiar, de ce nu?, fără acceptul tacit al 
bărbaţilor. Numesc „par adoxul Shoshana Felman“ intervenția 

primei feministe care şi-a pus întrebarea: cum poate vorbi o 
femeie de pe pozițiile (fie si filosofice) de absență, tăcere sau lipsă? 
Felman răspundea astfel atât teoriilor feministe franceze (Lacan, 
Irigaray, Cixous), care au definit femininul prin categorii negative 
(femeile sunt ireprezentabilul, o categorie goală, sexul care nu poate 
fi gândit), cât si excesului ridicol de victimizare, practicat de unele 
colege. Dar oricât de mult s-au flexibilizat teoriile, vigilenta 
feminină nu doarme nici azi: deși au obținut toate drepturile cerute 
şi sunt recunoscute în toate forurile înalt-academice şi politice din 
lumea civilizată, femeile rămân în continuare sensibile la afirmaţii, 
ironice sau serioase, privind pozițiile cucerite. Dar asta face parte, 
desigur, dintr-un cod adoptat de toate minoritățile. 


IL Coordonate ale post-feminismului în lumea academică 
si în studiile culturale 


a. Traditie şi avangardă — corectarea exceselor 


Despre post-feminism, se poate vorbi abia începând cu ginezica, 
aşadar după pătrunderea poststructuralismului în teoriile feministe. 
Acest moment anti-esentialist reprezintă o despărțire de feminismul 
tradiţional, într-un moment triumfalist al Teoriei, recunoscută astăzi 
pentru interesele sale inter- şi trans-disciplinare, dar mai ales pentru 
capacitatea de continuă detaşare şi analiză ideologică a 
precedentelor etape. Este evident, acum, că însăşi reconsiderarea 
feminismului printr-o nouă categorie este un semn al „clasicizării“ 
fenomenului, o reuşită a noii discipline (women studies sau 


women’s studies), precum şi un semn de dialog cu trecutul şi 


prezentul. | 
indraznind o sinteză a unui fenomen in plină desfăşurare, 


Michele Barrett semnala, în anul 2000, două semnificaţii majore 
ale post-feminismului: pe de o parte, un sentiment mai general 
de recuperare a feminitatii, resimţit în toate straturile sociale, iar 
pe de altă parte, o încorporare a tezelor post-structuraliste in mai 

vechile teorii feministe. Astfel, post- 


atât la un nivel academic, elitist, cât şi în vulgata actuală, unde 
noua femeie se dezice de excesele predecesoarelor ei militante 
şi caută, păstrând drepturile cucerite, să igi recupereze feminitatea 
(Barrett, 2000). Sensul popular nu este mai puţin important decât 
cel „universitar“, Post-feminismul, numit uneori şi noul feminism, 
reinstaurează feminitatea, heterosexualitatea, strălucirea rezultată 
dintr-un aliaj ireductibil de inteligență şi senzualitate necenzurate. 
În 1997, Gilles Lipovetsky observa că femeile nu se rusineaza 
de paradoxul de a voi să izbutească precum bărbaţii, dar că ele 
refuză, în acelaşi timp, să le semene (2000: 155). Aici se află, 
de fapt, marea miză a post-feminismului, un fapt care nu trebuie 
considerat o nouă „descoperire“ teoretică sau un Joc cu diferenţele 
conceptuale, ci, pur şi simplu, o evoluţie târzie, restitutivă, o ieșire 
din convalescenta. produsă de câteva decenii de „ură“ sexuală. 
Noua femeie, cea din post-feminism, s-a împăcat şi cu excesele 
ei, în caz că acestea o reprezintă cu adevărat, dar şi cu tradiția 
(mai ales cu aceasta, am putea spune), de care nu se mai simte 
sufocată şi căreia îi pretuieste: avantajele. 

N-ar fi corect totuşi să gândim post-feminismul ca un 
neotraditionalism, căci, desigur, e prea mult spus. Noul feminism 
este mai degrabă o normalizare a succesului femeii pe (aproape) 
toate palierele sociale, o renunțare la complexe sau ipocrizie, o 
reapropriere a bunului-simt. Margaret Thatcher este considerată, 
de pildă, un bun exemplu, exercitându-și politic puterea cu o „mână 
de fier“, dar prezentându-se în același timp cu o ţinută îngrijită si 
coafuri feminine. Până nu demult, feministele îi reproşau că nu 
este o „femeie adevărată“, ci o male-identified („identificată cu 
masculinul““), capabilă de acte de violenţă politică extremă. De ce? 
Poate pentru că, în 1982, când Argentina a invadat Insulele 
Falklands, Mrs. Thatcher a câştigat o imensă popularitate prin 
„răspunsul“ naţionalist și militarist pe care l-a dat Argentinei. 
„Gotcha!“ au titrat tabloidele pro-Thatcher, în iulie 1982, dar, la 
sfârșitul — rapid — al războiului, evidenţele au fost cutremuratoare: 


feminismul trebuie căutat 

255 de britanici şi 652 de argentinieni morţi (Apud Moi, 2002: 
174). Cine este această femeie?, s-au oripilat feministele, ale căror 
proteste tocmai încercau să afirme că femeile iubesc pacea. 

Astăzi, noua orientare post-feministă îşi mai caută încă 
vedetele. În lumea culturii de masă, exemplele citate sunt 
Madonna, Sharon Stone (despre al cărei IQ s-a facut mare caz, 
spunându-se că e cât al lui Einstein), eroinele din Sex and the 
City sau Ally McBeal; chiar dacă ele sunt uneori incomode, bărbații 
au sfârşit prin a le admira și sau mai ales pentru inteligența lor. 
Alte prototipuri post-feministe sunt unele eroine fictive, proiecții 
utopice ale noilor teorii (Barrett, 2000). Un astfel de personaj 
este Captain Kathryn Janeway, dintr-o serie târzie Star Trek, care 
are aptitudini de lider, strateg, expert științific şi tehnic, poate 
lua decizii rapide şi eficiente în momente de mare risc, dar se 
distinge şi printr-un frumos păr lung, blond, coafat la ocazii 
speciale. În afara părului (care, iată, în cazul femeilor, este adeseori 
„citat“ ca o emblemă ideologică), eroina este surprinsă şi în 
„alcovul“ ei, relaxându-se în cada plină cu spumă sau înconjurată 
de trusoul de perii si rochii înzorzonate. Kathryn nu a sacrificat, 
deci, nimic din ceea ce o face femeie, reuşind în acelaşi timp să 
acţioneze cu eficiența unui bărbat de excepție. 

Un alt exemplu este protagonista producției hollywoodiene 
Blonda de la Drept (în viaţa căreia, de asemenea, părul este un 
adevărat laitmotiv). Elle Woods exemplifică, într-o manieră mai 
neverosimilă şi decât serialul SF, reuşita socială a unei blonde 
ușurele, care ajunge să absolve Harvardul ca şefă de promoţie, 
să câștige procese importante şi chiar să propună (si să ratifice) 
o nouă lege în Congres. Ea este un amestec de frumuseţe 
glamour, cochetărie şi inventivitate, combinând o tonă de 
frivolitate cu momente de vulnerabilitate sau, dimpotrivă, de 
„inspiraţie“. Dar ceea ce subliniază pronunţat, prin ea, ideologia 
post-feministă este mai ales ideea unui succes garantat prin 
mijloace tradițional feminine: fidelitate, dragoste şi milă fata de 

animale (comportament ce substituie, in cazul ei, experienta 
maternității), solidaritate şi inteligenţă intuitivă. í 

Morala e simplă: unei post-feministe universitare ca Susan 
Bordo (2002, 1993: 677) i se pare, de exemplu, inacceptabil, în 
1993, să piardă credit în fața colegilor săi doar pentru că a ţinut 
o cură drastică de slăbire. Pe scurt, atitudinea post-feministă 
acceptă orice alegere liberă asupra propriilor noastre persoane, 
dar pune la dispoziție un inventar analitic și conceptual variat, 
care să permită „descifrarea“ acesteia, ideologiile care se ascund 
în spatele promovării unui anumit tip de feminitate şi, desigur, 
chiar în spatele propriilor noastre decizii. 

b. Critica feminismului ca grand recit 

Lacan atrăsese atenţia, încă din anii structuralismului, asupra 
des-centrării eului şi a naturii instabile a sinelui uman. 
Post-structuralistii l-au citit pe fostul corifeu structuralist într-o 
nouă cheie, depăşind perspectivele structural-functionaliste, la 
modă în anii 1960-1970, şi descoperind în el (ca şi în alti, pe 
atunci, structuralişti; vezi Saussure) teze post-structuraliste. 
Post-feminismul merge şi el, ca şi post-structuralismul, pe o 
reconceptualizare a eului (de această dată, feminin), refuzând 
postulatele esențialiste si acreditand ideea, respinsă de psihologi, 
că, de-a lungul unei vieţi, structura de personalitate a unui om 
se schimbă de mai multe orit. Nu suntem aşadar rationali si 
auto-centrati percum ego-ul cartezian, mereu egali cu noi înşine 
în intențiile și acţiunile noastre, ci, aşa cum a văzut Freud, posesorii 
unor seturi incompatibile de dorinţe şi nevoi, asumate consecutiv, 
sub imperiul (auto)educatiei, al mediului, al cunoaşterii şi 
tolerantei de sine, Chestionând miturile care ne-au fundamentat 
ia ştiinţifică, este de la sine înţeles de ce 
și feminismul de această dată, neagă 0 
odernă occidentală, considerată, prin 
bilitatea, emotionalitatea devin, în noua 


cunoașterea și educat 
post-feminismul, ca 

întreagă raționalitate m 
valorile ei, falocrată. Sensi 

concepție promovată de femei, parte integrantă a cunoaşterii: ,, este 
necesar să regândim relaţia dintre cunoaștere și emoție“, spune 
Alison Jaggar, „şi să construim modele conceptuale care să demon- 
streze relaţia, mai degrabă reciproc constitutivă decât opozitivă, 
dintre rațiune și emoție“ (Apud Kemp & Squires, 1997: 142). 

In comparaţie însă cu ariergarda feministă clasică, post-fe- 
minismul face un pas înainte, analizând inclusiv teoriile sociale 
promovate de feministe şi asimilându-le, pe urmele lui Lyotard, 
unor ,,metanaratiuni“ (grand récits), de tipul tuturor celorlalte 
„proiecte emancipatoare“ (Barrett, 2000: 52) de factură iluministă. 
Prin aceasta, post-feminismul se alătură postmodernismului, cu 
care are deja în comun o „stilistică“ de referință: estomparea grani- 
telor liric/narativ, realism/romance, eul fluid care afectează 
intriga şi convențiile de gen, toate aceste elemente regăsindu-se 
atât în scrieri postmoderne, cât şi în multe scrieri marcat feminine. 

Metanaratiunile feministe generalizează, s-a spus, o perspectivă 
unilaterală, cea a femeii albe middle-class, din Europa de Vest 
şi Statele Unite. „Multe teorii feministe de la sfârșitul anilor 1960 
şi până către mijlocul anilor 1980“, spune Linda J. Nicholson, 
„sunt susceptibile de critica pe care postmodernismul a făcut-o 
filosofiei înseși“ (1990: 5). Jane Flax observă că destule feministe 
şi-au mărturisit, indirect, atracţia faţă de teoriile universalizante 
de sorginte iluministă (1990: 39-43). Apropriindu-şi rațiunea de 
o manieră competitivă, „refuzatele“ raţiunii s-au servit de aceasta 
pentru a scoate în arena ideologică noi teorii, demonstrând în 
același timp că anti-intelectualismul nu este decât o nota secundară 
în cadrul feminismului. 

O analiză întreprinsă de Nancy Fraser şi Linda J. Nicholson, 
în spirit postmodern, schimbă însă perspectiva acestor „cuceriri“: 
autoarele cred că teoriile sociale ale feminismului clasic au 
încurajat un stil de teoretizare ,cvasi-metanarativ", ce a promovat, 
la rândul lui, noi concepte și idei discriminatorii. Aceste teorii, de 
biologie, istorie, cultură sau psihologie, au disprețuit diversitatea 
cu care diferitele societăți umane au „tradus“ genul sau sexualitatea. 

Pe de altă parte, explicaţiile esentialiste și monocauzale au 
identificat diferite surse ale „oprimării“ femeilor, de la caracteristici 
biologice şi până la participarea în treburile comunitare sau 
distribuția spațiului intim. Totuşi, opoziţia public/ domestic, ca şi 
instituția maternității, au fost de fiecare dată asumate ca 
întemeietoare de diferențe universal valabile, după cum evidenţierea 
ideii de sisterhood, în detrimentul celei de daughterhood5, adevărată 
revoluție în urmă cu câţiva ani, a efasat diferenţele dintre 
individualitati, căzând azi într-o uşoară desuetudine. 

De aceeaşi părere este şi Michele Barrett, care sintetizează 
obiecțiile criticii post-feministe la adresa metanaratiunilor 
feministe (1997, 1992: 112-119), făcând o critică generală a 
universalismului teoretic ce a transformat feminismul, din 1970 
încoace, într-o voce ,,fals universalizată“. Nu în ultimul rând, crede 
Barrett, marele cal troian al feminismului este însăși modernitatea, 
proiect masculin, căruia feminismul îi este atât de îndatorat, încât 
cu greu se poate desprinde din discursul şi cultura în care s-a 
format. Noile modele de cercetare sunt, de aceea, genealogiile 
lui Foucault: ,, Sociologii ar trebui mai degrabă să construiască 
genealogii ale categoriilor de sexualitate, reproducere si 
maternitate, înainte de a le acorda acestora o semnificaţie 
universală“, observa Fraser şi Nicholson (1990: 31). Conceptul 
neofeminist de istorie este, şi el, foucaldian, referindu-se la 
proiectul unei istorii a-teleologice, non-progresiste, care să 
studieze regularitatile si contextele, emergenta unor noi fenomene, 
precum și hazardul, mai important uneori decât cauzalitatea. 

Alături de Foucault, celălalt model teoretic al post-feminis- 
mului este, de asemenea, post-structuralist. Prin accentul pe care 
l-a pus pe performativitatea textelor, pe acțiunea agentă a scriiturii, 
Derrida a deschis noi perspective. În plus, prin desfiinţarea 
granițelor dintre cunoaştere şi ficțiune, el a acuzat indirect 
antropologia și sociologia, ca tentative de a oferi „descrieri“ 
complete ale realităţii. Ceea ce, bineînţeles, nu a rămas fără ecouri, 
căci post-feminismul nu se dă înapoi de la negarea înseși a 

„lecturii“ tradiţionale a socialului, sociologia ca știință, ,, insidios 
masculină prin orientarea si asumpjiile ei“ (Barrett, 2000: 51). 

De prin anii 1980, „marea teorie socială“ a intrat într-un 
pronunţat declin, iar feministele, fără a renunţa total la pretenţiile 
de totalizare, au început să dezvolte noi alternative sociologice la 
prejudecățile androcentrice. Carol Gilligan sau Nancy Chodorow 
ilustrează tranziţia către politica post-feministă propriu-zisă. 
justitiare (ethic of justice), Gilligan a ambitionat „un model 
alternativ de dezvoltare morală“ (Fraser & Nicholson, 1990: 32), 
nereductibil la criteriile celuilalt sex, dar cu unele sechele esentialiste. 
În cele din urmă, prin invazia neofeminismelor localiste, practica 
feministă isi va asuma definitiv caracterul pragmatic şi failibil al 
ipotezelor formulate, ca şi provizoratul concluziilor. 

În plus, prin importul de metode şi tehnici, prin studierea 
foucaldiană a „aparatelor disciplinare de producere a adevărului“, 
prin lectura documentelor sociale, medicale, politice, menite să 
aprofundeze înţelesul textelor literare, prin analiza „post-psi- 
hanalitică“ a corporalitatii şi a psihicului feminin / uman, post-fe- 
minismul, variantă de ultimă oră a feminismului, poate redeschide 
în moduri noi $i imaginative problematica umanismului. 


c. Feminisme non-europene si non-occidentale 


Din premisele anti-fondationaliste ale post-structuralismului, 
trecute prin filtrul feminist, a rezultat, în sfârşit, componenta poate 
cea mai importantă a acestei noi orientări, cea post-colonialistă. 
Mai înainte de toate, cred că post-feminismul este această sumă 
de reacții localiste la mișcările de eliberare a femeilor din anii 
1970, ca gi la filosofiile extrem(ist)e formulate în acei ani. In 
anii 1990-2000, refuzul feminismului din acei ani şi ulterior lor 
(primul si, respectiv, al doilea val) vine atât din partea unor bune 
cititoare europene ale post-structuraliştilor (Foucault, Derrida, 
Lacan ş.a.), cât gi, cel mai adesea, din partea unor culturi 

necanonice (indiană, afro-americană etc.), de regulă și ele bune 
cunoscătoare ale autorilor invocati. În 1990, Barbara Smith, 
gânditoare de culoare, a definit feminismul de o manieră care 
depășește limitele impuse de opiniile mai vechi, radicale, realizând, 
de fapt, o bună definiție a post-feminismului: acesta este „teoria 
si practica politică ce afirmă lupta de eliberare a tuturor 
femeilor: a celor de culoare si a celor sărace, a femeilor din 
clasa muncitoare, a femeilor handicapate, a lesbienelor și a 
bătrânelor — dar si, deopotrivă, a femeilor albe, privilegiate 
economic, heterosexuale“. „Nimic mai putin decât această 
viziune de totală libertate nu înseamnă feminism, ci doar o 
Jemeiasca preamărire de sine“ (female agrandizzement), încheie 
hotărât Smith (1997, 1990: 86). 

Traducătoarea indiană a lui Derrida, Gayatri Spivak, este un 
nume de referință la ora actuală. Şi ea, ca şi alte cercetătoare, a 
subliniat natura egocentrică a teoriilor feministe (de-acum) 
tradiționale, dezinteresate de anvergura $i derutanta varietate a 
feminitatii pe glob. Feminismul anilor 1970 nu este decât varianta 
hard a unei genocratii, ce atribuie femeii albe, occidentale, 
aceleași prerogative pe care ea le detestă la omologii săi masculini. 
„Suroritatea“, termenul românesc (forţat) al lui sisterhood, 
trebuie, de aceea, să le recupereze și pe surorile din Europa de 
Est, Africa, Orient etc. Spivak arată că, sub sloganul unui 
„feminism international“, Europa a înţeles Anglia, Franţa, 
Germania de Vest, Italia și, cel mult, America Latină, iar teoriile 
frantuzoaicelor, numite „French High Feminism‘, îi amintesc, 
în 1981, de caracterul lor până nu demult marginal, restrâns la 
câteva departamente elitiste de franceză şi literatură comparată, 
în timp ce, în paralel, Anglia îşi însuşea feminismul prin grilele, 
de asemenea franceze, dar masculine, ale lui Althusser şi Lacan. 
Recunoscând meritul teoriilor franceze de a fi pus problema unui 
discurs specific feminin, Spivak consideră că trebuie identificată 
şi cealaltă femeie, femeia colonizată, pentru care, de pildă, 

disocierile intre un feminism francez gi altul anglo-american nu 
prezintă nici o importanță (Spivak, 1997, 1981: 51-55). 

La rândul ei, Hortense Spillers declară că temele ginocriticii, 
promovate de Elaine Showalter (gi orientate în special pe textele 
feminine de secol XIX), ignoră comunitatea scriitoarelor de culoare 
(Apud Showalter, 1997, 1989: 65), iar Barbara Smith isi exprimă 
dorința de a se regăsi în imagini literare autentice, distingând 
„autenticitatea“ unor relaţii genuine, integrate şi totale, de 
„verisimilitudinea“ brutală, realistă, a prozelor „true to life“ (1997, 
1990: 89). Ea consideră. că trebuie luptat, de exemplu, pentru 
recunoaşterea dreptului de (auto)reprezentare al negreselor lesbiene, 
cărora li se atribuie epitete rezervate cândva negrilor in general: 
„păcătoase“, „depravate“, „criminale“, „neadaptate emoţional“, 
„deviante“. Dacă astăzi se poate striga: „Being Black is NORMAL!“, 
cu tot rasismul ce subzistă, în ciuda schimbărilor sociale și juridice, 
la nivelul multor indivizi, Spillers afirmă că multi negri isi amintesc 
zilele când nu era aşa. Ea citează, de exemplu, manifestul unui artist 
negru din Harlemul anilor 1920, perioadă care cunoaşte o Harlem 
Renaissance: ,, Noi, tinerii artişti negri, vrem să ne exprimăm fara 
frică sau ruşine eurile cu pielea neagra. Dacă albilor le place, suntem 
încântați. Dacă nu le place, asta nu contează. Noi stim că suntem 
frumoşi. Şi în acelaşi timp urâţi. Tamburina urlă, ea plânge şi râde. 
De le place coloratilor, ne bucurăm. De nu le place, nici asta nu 
contează. Căci noi acum ne construim templele pentru mâine, 
puternice așa cum stim noi, si suntem pe vârful unui munte, liberi 
în sufletele noastre“® (Apud Smith, idem: 89). 

Ideile de emancipare feminină, la minoritatea de culoare, nu 
sunt însă tocmai noi. În 1852, când idealul feminin burghez era 
al femeii fragile, privilegiate social şi doritoare de protecție, 
Sojourner Truth, fostă sclavă, vorbind la Ohio despre drepturile 
femeilor, a spus: „Domnul de acolo spune că femeile trebuie să 
fie ajutate cu trăsura și trecute pârleazul, si că trebuie să le dați 
cele mai bune locuri. Nimeni nu m-a ajutat vreodată cu trăsuri 
şi la sărit șanțul sau nu mi-a dat undeva cel mai bun loc — şi nu 

sunt femeie? “7 (Apud Jackson & Scott, 2003: 10). 

La ora actuală, denuntul prejudecatilor alb-burgheze din textele 
feministe clasice vine din partea unor nume precum bell hooks, 
Gloria Joseph, Audre Lord, Maria Lugones sau Elizabeth Spelman, 
iar critica prejudecatilor heterosexuale le are ca portavoce pe 
Adrienne Rich si Marilyn Frye. Anouar Abdel-Malek vorbeste, 
de exemplu, de un „imperialism contemporan“, constând într-o 
„violenţă rationalizata împinsă la un nivel mai ridicat decât 
oricând“ şi exprimată prin „încercarea de a controla inimile si 
mințile“ (Apud Mohanty, 1997, 1991: 93), iar pe de alta parte, 
Chandra Talpade -Mohandy opune „femeia“, construită de 
feminismul vestic, „femeilor“ reale din întreaga lume şi condamnă 
noua ghetoizare a feminismelor din lumea a treia: „feminismele 
occidentale“, spune ea, ,, își aproprie si colonizează complexitatile 
constitutive ce caracterizează vieţile femeilor în aceste țări“ (Ibid.). 
Când se referă la Est, Vestul construieşte o femeie (universal) 
constrânsă sexual, ignorantă, săracă, needucată, legată de tradiţie, 
domestică, orientată spre valorile familiale şi victimizată. Prin 
contrast, imaginea femeii occidentale apare ca educată, modernă, 
controlată, parcă dintotdeauna liberă în luarea deciziilor. 
Cercetătoarea observă că aceste discursuri se „Sprijină“ reciproc, 
prin antinomie și diferenţă, şi recomandă studiul relaţiilor complexe 
dintre economiile lumii a treia şi lumea ocidentală avansată. bell 
hooks pune și ea punctul pe i, atrăgând atenția că, pentru femeile 
de culoare, opresiunea rasistă e mai importantă decât opresiunea 
de gen, ceea ce le face mai apropiate de bărbaţii negri decât de 
femeile albe?. În plus, ea observă că, în zonele colonizate, femeile 
albe sunt complice cu colonizatorii bărbați, Concluzia este 
abandonarea insistentei radicale asupra unităţii femeilor şi, mai 
degrabă, găsirea unor alternative sociale concrete, 

Reușita feminismului de a edifica unele epistemologii feminine 
alternative îşi găseşte un corolar în realizări post-feministe recente, 
purtând semnătura unor gânditoare de culoare. Deosebit de elocvent 
şi de complex, este studiul din 1991 al Patriciei Hill Collins (1997, 
1991: 198-206), care afirmă, pe urmele lui Foucault, faptul că 
experiențele femeilor de culoare, sistematic ignorate, alcătuiesc 
laolaltă o ,, subjugated knowledge“, de tipul celor al căror studiu a 
fost încurajat de Foucault. Bazându-se pe „vocile“ unor femei 
selectate din toate straturile sociale, Collins ajunge la concluzia că 
societățile negre reflectă elemente ale unui sistem de valori african, 
care a existat înainte şi independent de opresiunea rasială. Această 
„epistemologie africană distinctivă“ are, în opinia cercetătoarei, 
următoarele coordonate: acordă mai mult credit înțelepciunii decât 
cunoaşterii, utilizează experiența personală, concretă, ca singur 
criteriu de adevăr, acordă fiecărui membru al comunității dreptul 
la opinie personală, dar si ierarhizează importanța ideilor după 
moralitatea susținătorilor lor. Epistemologia afro-americană feminină 
se bazează, de asemenea, pe bun-simt și intuiţie, critică o cunoaștere 
care ascunde adevărul, utilizează dialogul, are o viziune holistică 
asupra lumii si caută armonia. Negrii au o cultura de tradiție orală, 
la care trebuie să participe toţi indivizii, iar femeile, preponderent, 
folosesc metafore auditive (, IZ found my voice — and I used it! Now, 
I will never lose my voice again! “). Ideile nu pot fi desprinse de 
oamenii care le-au creat, iar validarea lor se face prin emotie, 
expresivitate, empatie, emoția indicând, totodată, faptul că vorbitorul 
crede în ceea ce spune. Individualisti profunzi, cu pasiunea exprimării 
de sine, negrii cred într-o energie, un spirit inerent vieții, vorbesc 

cu inima si se bazează pe înţelepciune, pentru a se putea descurca 


roştii educați“ (a se citi albii). Cunoaşterea acestor 


în relațiile cu „p : fete : 
lucruri i se pare, pe drept cuvânt, cercetatoarei o premisă obligatorie 


în dialogul feminismelor. 

d. Feminism si queer studies 


Un alt aspect al post-feminismului sunt așa-numitele queer 
studies, legate de numele lui Judith Butler. Aceasta radicalizeaza 
teoria sexului (dat) si a genului (construit social), afirmând că nu 
numai genul, ci şi sexul biologic este un derivat al unei „matrici 
heterosexuale“ regulatoare. Teoria ei depăşeşte astfel fixitatea 
identității sexuale, în direcţia „fluidităţii“ biologice. Este, desigur, 
o teorie extremă si, prin urmare, amendabilă, căci ea nu se 
opreşte la cazurile extreme de hermafroditism sau transsexualitate, 
ci reuşeşte să includă chiar banala normalitate. Emblema pop a 
acestei variante extreme a post-feminismului este, după M. Barrett 
(2000), Jadzia Dax, din aceeași serie Star Trek, o figură umanoid 
feminină, gazdă a unei alte forme de viata si, în consecință, şi a 
identitatilor alternative ale aceleia. Ea are astfel, sub o formă 
atrăgător feminină, şi un rezervor de amintiri si experienţe 
masculine, care o determină, în anumite ocazii, să se comporte 
barbateste. Problema ei sau, mai degrabă, ideea teroretică pe care 
ea o încorporează, nu este aceea a libertăţii de a face alegeri, ci 

faptul că nu există nici un temei biologic fondationalist care să 
ne constrângă, într-un fel sau altul, în efectuarea unei alegeri. 

Pe de altă parte, se poate spune că punctul cel mai tare al 
teoriei lui Butler este tocmai îndrăzneala cu care aceasta, ieşind 
din „rezervaţia“ anormalilor, îşi avansează atacurile în direcţia 
unor categorii considerate până acum fixe, a unor realităţi 
percepute de secole ca evidențe. Regândind categoriile ontologice 
ale identităţii, ea procedează deseori la deconstructii ale opozitiilor 
culturale, la demonstraţii de factură pronunţat derrideeană, cum 
este cea în care sexul (prediscursiv) devine el o categorie a genului, 
iar nu invers, Similar, demonstraţia prin care transforma sexul 
într-un construct cultural, pe considerentul că nu ar exista un 
derivat de tipul genului decât cu condiţia ca sexul însuşi să aibă 
atribute de gen, este cu totul derrideeană”. Dar meritul cărţii din 
1990 a lui Judith Butler nu se oprește la simple silogisme. 

Gender Trouble: feminism and the subversion of identity 
(tradusă si în românește) pleacă de la observaţia, destul de 
comună, că identitatea se bazează pe „coerenţa“ și „continuitatea“ 
persoanei, alcătuind un gen inteligibil, adică bazat pe „relații de 
coerenţă şi continuitate între sex, gen, practica sexuală si dorinţă “ 
(Butler, 2000: 33). Totuşi, spune Butler, există nenumărate ființe 
de gen „incoerent“ sau „discontinuu“. Chiar dacă ele constituie 
o minoritate, statisticile avansează ideea că peste o zecime din 
populația globului prezintă variaţii cromozomiale care nu se 
încadrează perfect în categoriile XX — femeie, XY — bărbat. Se 
pare că sexul nu este determinat de prezența sau absența 
cromozomului Y, ci de o secvenţă de ADN, a cărei funcţie a fost 
insuficient cercetată. O dovadă a acestui fapt ar fi existența unor 
bărbaţi cu setul categorial XX, ca şi a unor femei, declarate astfel, 
deşi au setul XY. Erori medicale? Atribuire greşită a sexului în 
cazuri extreme? La ora actuală, studiile queer privind hermafro- 
ditismul pledează pentru acceptarea intersexului ca atare (Kessler, 
2003, 1998: 447-456). Exemplele au demonstrat că medicii pot 
greşi la operaţia de corectare a sexului, neștiind, la momentul 
- naşterii, dacă un clitoris mai mare nu e de fapt un penis mai mic, 
sau invers. Abia ulterior, existența concretă a persoanei respective, 
poate şi educaţia sa, îi vor şopti „adevărul“ biologic. 

Se poate întâmpla însă ca acesta să nu fie cel prevăzut, în termenii 
binarismului biologic functional moştenit. Cazul Herculine Barbin, 
hermafrodit de secol XIX, crescut ca femeie într-o mânăstire de 
maici şi editat peste ani de Foucault, scoate la iveală condiția tragică 
a unui om ce vorbeşte despre „lupta necontenită a naturii (sale) 
împotriva rațiunii“ (Butler, 2000: 140). În final, sinuciderea sa e 
un argument în afirmarea tragediei lui, în ciuda interpretărilor lui 
Foucault însuşi, care vorbește, destul de iresponsabil, de „„Zimbul 
fericit al unei non-identităţi“ (Apud Butler, 2000: 138). | 

Însă Butler depășește cazurile de hermafroditi şi transsexuali 
si demască chiar „iluziile identitare fondationaliste“ care ne 


guverneaza. Trăim într-o cultură care prevede atât o „hetero- 

sexualitate normativă“, cât Şi o „homosexualitate transgresivă“, iar 
aceasta în condiţiile în care, după Gayle Rubin, ,, fiecare copil 
conține toate posiblităţile sexuale de care dispune exprimarea 
umană“ (Apud Butler, 2000: 105). Avem oare „un set bisexual de 
dispoziţii libidinale“, se întreabă Butler? Copilul își seduce mama 
printr-un comportament când masculin, când feminin, iar opțiunea 
băiețelului pentru comportamentul masculin este, după părerea 
feministei, nu atât freudiana teamă de castrare, cât o opțiune 
culturală pentru sexul considerat superior. Orice repudiere 
ulterioară a feminitatii, în vorbire, gesturi, comportamente, are 
valoarea unei „consolidări“ a genului învestit. Fetiţa, la rândul ei, 
îşi asumă deseori, spun feministele, o feminitate „„deghizată“, menită, 
mai târziu, să distragă atenţia de la relaţiile de multe ori de natură 
homoerotică dintre bărbaţi şi femei. Intuitia subtilă a lui Judith 
Butler este corectă: noi operăm cu distincţii relativ false, căci, 
deseori, se pot identifica uşor, în relațiile heterosexuale obișnuite, 
structuri psihice homosexuale, după cum, în sens invers, se cunosc 
disocierile de tipul butch şi femme între homosexuali. 

Pe deconstructia identităţii, Butler afirmă astfel o nouă politică 
identitară, care, punând sub semnul întrebării cadrul în care 
operăm, observă limitele pe care acesta le fixează unor subiecți 
umani zisi liberi. Legea Simbolicului (culturală) nu poate fi 
anulată, dar, până la revoluţii în teleistorie, mai există ceva ce 
Kristeva numea semioticul, spaţiu al reveriei, limbajul poetic ce 
subminează ordinea paternă. Energie „dezinvestită“ similară 
psihozei, limbajul poetic apropie, după Kristeva, poezia de 
maternitate, așadar o experiență fundamental umană de una 
particular feminină. Iar distanţa dintre o teorie şi o practică politică 
se dovedește a fi, de multe ori, maşina de război a textului literar. 


III. România astăzi: feminism sau post-feminism? 


După căderea blocului comunist, România a putut afla, din 
surse europene și americane, despre valurile succesive de 

feminism din lumea civilizată. Preocupată să-și redefinească rolul 
în societate, femeia română a căutat, în primul rând în trecutul 
ei, argumente notabile în favoarea unei istorii proprii. La ora 
actuală, prin eforturile conjugate ale mai multor cercetătoare 
române, se poate vorbi inclusiv de o istorie a feminismului 
românesc, ce debutează în prima jumătate a secolului XIX, 
concomitent cu mişcări occidentale similare!0. Dar dacă tara 
noastră cunoaşte o istorie feminină la fel de lungă pe cât e şi cea 
apuseană, se poate spune același lucru despre intensitatea 
angajamentelor româneşti? Despre contextele cuceririlor 
socio-politice ale femeii române sau despre mentalitatile care o 
guvernează? Întrebarea, desigur, este unde situăm feminismul 
românesc. Se poate vorbi, la ora actuală, în tara noastră, de un 
post-feminism? Sau, cel putin, de o (re)cunoastere a fenomenului? 

Există deja, în România post-decembristă, organizaţii și 
societăţi feminine, reviste de profil, masterate de gen, antologii 
de texte feministe românești, studii, articole, eseuri şi cărți ale 
unor autoare care studiază (si chiar predau) teorii feministe in 
mediul academic. Totuşi, în ciuda fenomenelor semnalate, mișcările 
feministe rămân în continuare necunoscute (si chiar indiferente) 
celei mai mari părți a românilor, iar aspectele invocate nu depăşesc 
o audiență relativ redusă, fiind marginale chiar si în mediul 
academic. Asistăm, observă Mihaela Miroiu, la o difuziune „de 
sus în jos“ a fenomenului, specifică spaţiilor aliniate târziu 
Occidentului, si aflate în căutarea unei sincronizări cu acesta. Este 
firesc atunci ca punctul de plecare să îl constituie aşa-numitul 
feminism academic, urmând ca lui să i se alăture, ulterior, o 
conştientizare procesuală, la nivelul maselor, a fenomenelor de 
discriminare sexistă existente, apoi, eventual, o coagulare socială 
în vederea atingerii unor ţinte politice şi economice. Din păcate, 
în România, reuşita feminină este încă rară şi o serie de statistici 
si anchete sociologice efectuate indică prezența unor serioase 


disfuncţii societale şi mentalitare în acest sensll. 

Este cu atât mai paradoxal cu cât, într-un anume fel, România 
se situează deja în post-feminism. Cei patruzeci de ani de 
comunism, timp în care Occidentul a renunţat în mare măsură 
la prejudecăți patriarhale sau sexiste, au coincis, la noi, cu o 
perioadă în care cuceriri similare au fost aduse de politica 
stângistă aflată la putere. Se ştie, de exemplu, că Simone de 
Beauvoir a refuzat multă vreme să se considere feministă, pentru 
că, spunea ea, este socialistă, iar una o include pe cealaltă. 
Socialismul urma să elibereze nu doar clasa muncitoare, ci și 
femeile, supuse unui proces similar de alienare istorică. Comuniștii 
au invocat şi ei, aproape ca un reflex, „tovărășia“ sexelor, dreptul 
lor egal la educaţie și la muncă, realizând, în felul acesta, ceea 
ce azi numim un „parteneriat de gen“. Însă dubla zi de muncă a 
femeilor, coroborată cu politica demografică expansionistă a lui 
Ceauşescu şi cu fenomenul tot mai acut de sărăcie, au condus, 
orice ar spune nostalgicii, la un eşec răsunător, din care toată 
lumea a avut de suferit. 

După 1989, România a avut (şi continuă să aibă) foarte multe 
de recuperat la capitolul privind 'drepturile femeii. Cooptata 
deja, mai mult sau mai putin, în dialogul feminismelor, ea 
beneficiază automat de experiența victoriilor şi a eşecurilor 
petrecute în spaţiul vest-european și american. Are, în plus, 
posibilitatea de a opta între „isteria victimistă“ de tip american!” 
şi atitudinile mai ponderate, indulgent patriarhaliste, ale surorilor 
latine europene, fiind evidentă, cel puţin până acum, cea de-a 
doua opţiune. 

Mă voi limita, în cele ce urmează, la câteva observaţii privind 
o mică parte a studiilor de gen din România, în care am urmărit 
mai ales receptarea post-feminismului în spaţiul nostru. Sunt 
semnificative, în acest sens, atât periodizarea, cât şi atitudinile 
Mihaelei Miroiu, care tratează „postfeminismul“ (scris astfel) 
împreună cu „feminismul valului III“. Ea sintetizează, sub 
umbrela celor două concepte, o mare parle din ideile invocate 
în paginile studiului de faţă, dar ia în considerare şi alte aspecte, 

promovate, desigur, în primul rând de unele surse străine. 
Preocupată să studieze, de fapt, „teoriile politice feministe“ 
(subl. mea), analista înregistrează, de exemplu, conotattile 
negative ale postfeminismului, care, într-un sens pur cronologic, 
trimite la ideea de ciclu încheiat. Totuși, cum observă cu justete 
feministele, sfârşitul feminismului nu se va produce decat odata 
cu rezolvarea tuturor problemelor prezente în agenda politică 
feministă. Iar acestea sunt departe de a fi bifate. ,, Voi fi post- 
feministă într-o epocă postpatriarhală “, spun radicalele (Apud 
Miroiu, 2004: 78). Până atunci, aceste concepții intransigente 
(cărora, într-o mare măsură, li se alătură și cercetătoarea română) 
găsesc nepotrivită şi chiar periculoasă promovarea postfemi- 
nismului. Ceea ce acesta aduce în plus, la un nivel pur teoretic 
(mai ales alianţa, de mare rafinament, cu. poststructuralismul și 
postmodernismul), îi poate fi, pe de alta parte, fatal, intr-un plan 
strict politic. Postfeminismul, ,,riscant ca opțiune politică“, 
afirmă Miroiu, „nu are o bază de conturare altfel decât ca opțiune 
culturală“ (subl: mea) (Ibidem)... o 
Dar fie şi așa, în sens cultural, post-feminismul e acuzat că 
suferă, în varianta sa neacademica, de o anume cecitate, promovată 
în special în societăţile de consum. Ceea ce Susan Bordo 
considera un instrumentar de (auto)analiză, achiziţie definitivă 
a noilor teorii, precum și libertate de a dispune, în deplină 
cunoștință de cauză, asupra a ceea ce eşti (sau vrei să fii), altora 
li se pare, dimpotriva, un fapt imposibil. Sub asaltul mass-media, 
ceea ce îi este cel mai greu femeii contemporane este tocmai să 
se sustragă furiei uniformizării si consumului. Este motivul 
pentru care postfeminismul, încurajând femeile în direcții 
nerealiste, este denunțat, uneori, ca „o creație a corporațiilor 
multinaționale, care tratează, femeile ca pe propriul lor teritoriu, 
educandu-le să devină păpuşi Barbie, care pot să aibă de toate: 
carieră, familie, copii, frumusețe, tinerețe, satisfacţii sexuale, prin 
întreaga rețea de servicii și mărfuri care asigură o astfel de 
imagine (chirurgie plastică, pilule, creme, modă, hrană specială, 

lifting, fitness) “ (Miroiu, 2004: 76, citând argumentele lui 
Germaine Greer, 1999). In lumina acestui fenomen, chiar termenul 
de „postfeminism- devine (în anii '90) o creaţie a mediilor de 
comunicare în masă. Putem constata, astfel, că termenul, folosit 
initial într-o acceptiune pop, a înglobat ulterior formule teoretice 
mult superioare şi problematici nebănuite, chiar refuzate, până 
curând, de studiile „ortodoxe“ (vezi capitolele anterioare). În fond, 
la o analiză finală, post-feminismul prezintă aceleași discontinuități 
ca şi postmodernismul (care pendulează între o literatură 
ingenioasă si rafinată, în formulele lui de vârf, și, pe de altă parte, 
o cultură trivială, de soap operas şi telenovelas). Într-un sens 
similar, şi post-feminismul cuprinde aceeași complementaritate 
între atitudini individualiste si chiar narcisiste, orientate spre 
consum, si initiative puternice, altruiste, care să îl „capaciteze“ 
pe celălalt în direcția auto-determinării. În ambele cazuri, și al 
postmodernismului şi al post-feminismului, ceea ce grupează 
laolaltă contrariile invocate este doar unitatea lor paradigmatică, 
provenită din cea mai recentă evoluţie epistemică înregistrată în 
ştiinţele umane. enue Naa 

Nu în ultimul rand, mă alătur celor care cred că post-femi- 
nismul include, in fond, şi ceea ce Mihaela Miroiu numeşte 
„feminismul valului III“, personal preferând sugestia lui Michele 
Barrett, către o cercetare integrată a fenomenului (Barrett, 2000). 
În ceea ce priveşte cazul românesc, acesta va sta, probabil, încă 
multă vreme, sub auspiciile politicului, ceea ce şi este, desigur, 
de dorit, Dacă post-feminismul sau feminismul celui de-al treilea 
val mai sunt numite azi şi un power feminism, această etichetă 
trimite în primul rând la sensul politic manifest al curentului, 
acela deschis către alterităţi!?. Pe această treaptă, România are 
mai multe probleme de rezolvat: cea est-europeană (în decalajul 
său istoric faţă de Vest), cea economică (în fond, fundamentală), 
dar și problema minorităţilor feminine. O minoritate de tipul celei 
rrome ar putea provoca, de exemplu, la scara sooietății noastre, 
probleme si reacții similare celor survenite în Franţa, în urma 

adoptării „legii vălului“. Întrebarea este, aici, ca și acolo, aceeași: 
este binele nostru şi binele altuia? Sunt minoritățile feminine 
tradiționale pregătite pentru elanurile noastre integrationiste? Si 
daca da, în ce fel? 

lată, de exemplu, ce spune Luminiţa Cioabă: „Poporul romilor 
e de admirat pentru că există, pentru că nu s-a lăsat asimilat şi 
şi-a păstrat identitatea culturală, limba, obiceiurile și portul. (...) 
In societatea tradițională a romilor, rolul femeii este foarte limitat. 
Femeia, în comparaţie cu bărbatul, este lipsită de drepturi. Femeia 
trebuie să fie în primul rând o mamă bună, să ştie să gătească, 
să coasă, să spele și să-i slujească pe membrii familiei. O femeie 
romni trebuie să fie întotdeauna îmbrăcată cuviincios, adică să 
aibă părul împletit în două cozi, să poarte un batic pe cap, iar 
fusta să fie lungă, ca să nu i se vadă picioarele. Femeile trebuie 
să-i respecte pe bărbaţi în orice situaţie. O femeie măritată nu 
are niciodată voie să treacă prin fata bărbatului, înainte de a-i 
spune sau de a-i cere voie, întorcându-și totodată privirea. Dacă 
se întâmplă ca o femeie să treacă prin fata unui bărbat, tăindu-i 
calea, atunci acesta are dreptul să o bată, să-i taie cozile si s-o 
facă de râs, căci asta înseamnă că ea l-a spurcat pe bărbat, iar 
acesta va avea de-acum încolo numai ghinion. La masă, bărbații 
sunt serviţi întotdeauna primii, iar femeile mai la urmă. Ele nu 
au voie să stea la masă cu bărbaţii. Dacă se întâmplă ca un 
lucru să cadă si o femeie trece peste el, atunci lucrul acela este 
considerat spurcat şi se aruncă. Femeile nu au dreptul să ia decizii 
importante pentru viața comunității sau a familiei. (...) Căsătoria 
este unică si pe viaţă. O căsătorie se anulează foarte greu. Sfatul 
bătrânilor este cel care acordă divorțul si e nevoie de multe probe 
pentru ca acesta să se întâmple“; sau: „La început, când a trebuit 
să merg la școală, am fost îngrozită. Mă ascundeam, tata mă bătea, 
dar la şcoală nu mergeam. Cu timpul, am prins drag de ea 
și nu mă mai puteam lipsi de ea, (...) Dan deodată, lumea din 
care veneam nu m-a mai acceptat. Unora le era chiar fiică să 
vorbească cu mine, Eram socotită un fel de nebună, care a luat-o 

razna din cauza învăţăturii si a lecturii prea multor cărți. (...) 
Noi ne învârtim într-un cerc din care nimeni nu iese şi în care 
nimeni din afară nu are acces. Nivelul de educaţie la care am 
avut acces imi dă cel puţin posibilitatea de a privi dincolo de 
granițele trasate de acest cerc, de a pricepe ce se află dincolo. 
Dar nu am voie să ies din cerc. Tradițiile îmi cer să rămân o 
tiganca supusă. Aceasta e tradiția, acestea sunt propriile noastre 
cătușe . (Femei din România, 2000: 65-66). Consider că aceste 
cuvinte nu mai au nevoie, pentru moment, de nici un comentariu. 

Este de văzut, pe termen lung, în ce măsură teoretizarea, 
identificarea și soluţionarea problematicii feminine, în România, 
ar putea deveni un reper al noului feminism. 


NOTE ȘI TRIMITERI. 


! Istoricul îi aparține lui Flaine tomate care a si propus termenul 
gynocritics, celălalt, respectiv gynesic, apartinandu-i lui Alice Jardine; 

? Toate traducerile din Studiul de față aparțin autoarei; 

3 Harold Bloom, critic si profesor la Yale, afirmă astăzi că este prea 
multă putere feminină și de culoare în universităţi, panicându-le pe unele 
feministe excesive. Altcineva (bărbat, desigur) a declarat, cu tristă ironie, 
într-un interviu: Noi toți suntem critici feministi, recunoscând indirect 
influența feminină crescândă din studiul umanioarelor; 

4 Dimpotrivă, psihologia tradițională consideră că structura de per- 
sonalitate se formează odată pentru totdeauna şi se încheie în jurul vârstei 
de 25 de ani; 

5 Helena Mitchie (1997/1989; 55) a afirmat că, prin opţiunea 
sisterhood, femeile au ales să se oglindeasca reciproc, pe orizontală, 
uzurpând rolul traditional al tatălui (daughterhood). Astăzi, totuşi, sunt 
reconsiderate și reinterpretate relaţiile ambigui mamă-fiică, precum şi 
rivalitatea surorilor pentru dragostea tatălui, „frăţietatea“ mărturisindu-şi 
astfel contururile echivoce; 

Manifestul original sună astfel; „We younger Negro artists who 
create now intend to express our individual dark-skinned selves without 

fear or shame. If white people are pleased we are glad. If they are not, 
it doesn t matter. We know we are beautiful. And ugly too. The tom-tom 
cries and the tom-tom laughs. If colored people are pleased we are 
glad. If they are not, their displeasure doesn t matter either. We build 
our temples for tomorrow, strong as we know how, and we stand on 
top of the mountain, free within ourselves “ (ref. cit.). (Pentru a sublinia 
expresivitatea anumitor exprimări, am considerat indicat să revin si cu 
textul original); 

7 „ That man over there says women need to be helped into carriages 
and over ditches and to have the best places. No one ever helped me 
into carriages or over ditches or gave me the best place — and aint I 
a woman? Look at me! Look at my arm... I have ploughed, and I have 
planted, and gathered into barns and no man could hear me — and ain t 
Ia woman? I could work as much as any man... and bear the lash as 
well and aint I a woman?“ (ref. cit.); 

8 bell hooks a vorbit chiar, într-o conferință, de teama paralizantă pe 
care i-o provoca, în copilărie, simpla prezenţă a albilor. Ea povesteşte, 
de asemenea, uimirea cu care a urmărit un cuplu mixt, întrebând-o, în 
cele din urmă, pe femeia de culoare: „Cum te descurci, când te întorci 
seară de seară la un alb?“, iar femeia i-a răspuns, râzând: „A, vrei să spui 
ce fac când sufăr de sindromul de alergie la albi (White People Fatigue 
Syndrome)? Ei bine, el îl are mai rău decât mine“ (hooks, 1992: 346); 

9 În De la grammatologie, Derrida face o asemenea demonstratie, 
în stabilirea anterioritatii scrierii față de vorbire; 

10 Vezi, în acest sens, Ştefania Mihăilescu, Din istoria feminismului 
românesc. Antologie de texte (1838-1929), Iasi, Polirom, 2002; cf. şi 
Miroiu, 2004, cap. Feminismul românesc al valului I, p. 60-63; 

1 Vezi, de exemplu, în Liliana Popescu, Politica sexelor, Bucuresti, 
Maiko, 2004, referinţe curente la statisticile publicate în Barometrul 
de Gen ș.a., atestând serioase decalaje ale românilor fata de lumea 
civilizată contemporană; 

12 Aprecierea îi aparţine lui Lipovetsky, care observă, citând unele 
statistici, că prea puţine probleme se rezolvă, în Statele Unite, pe această 
cale şi că este preferabilă adoptarea unui alt model, cel al „femeii ironice“, 
care ştie să ia distanță și să dezamorseze conflictele incipiente, printr-o 
atitudine mai relaxată, De exemplu, observa analistul francez, hărţuirea 
sexuală s-ar putea limita, așa cum se întâmplă în Franţa, doar la situaţiile 

în care, pe piaţa de muncă, femeile riscă pierderea unui loc de muncă 
sau a unei promovări, doar pentru că au respins avansurile unui șef 
(Gilles Lipovetsky, 2000, A treia femeie, Bucureşti, Univers); 

15 Vezi şi Miroiu (2004: 79-83), unde se vorbeşte despre un feminism 
„policentric“, „inclusivist“, de o „agendă politică internationalizata“, 
ca şi de „o celebrare a diferențelor, a alteritatii*. 

POST-COLONIALISMUL, DUPĂ ÎNCETAREA 
RĂZBOIULUI RECE 


Răzvan Voncu 


Colonialismul. Scurtă privire sintetică 


Asa cum definirea termenului de postmodernism se face, 
vrand-nevrand, în relaţie cu cel de modernism, şi circumscrierea 
semnificatiilor termenului de post-colonialism se face prin 
raportare la fenomenul colonialismului. Aşadar, o descriere 
istorică, mai curând decât una organică. 

Într-un mod mai limpede decât în cazul dubletului modernism/ 
postmodernism, termenii colonialism si, respectiv, post-colonialism 
provin din sfera gândirii sociale şi politice, nu a disciplinelor 
umaniste. Ei descriu o realitate politică a secolului trecut, 
consfintité de documente de drept international — decizii ale Ligii 
Naţiunilor, respectiv, ale Organizaţiei Naţiunilor Unite, tratate 
bi- şi multilaterale, hotărâri ale parlamentelor ş.a.m.d. 
Colonialismul, spre a simplifica discuţia, defineşte un tip de 
orientare politică a statelor dezvoltate din Europa, prin care acestea 
luau în sfera lor de dominație teritorii de pe continentele mai 
putin dezvoltate (în special din Africa şi Asia), pe care le integrau 
spaţiului lor economic și politic şi cărora le impuneau, în 
subsidiar, modelul de organizare socială de tip occidental. 

A nu se confunda colonialismul, ca doctrină, cu întemeierea 
de colonii, care începe odată cu marile descoperiri geografice 

ale Renașterii, dacă nu chiar mai devreme: colonialismul este un 
sistem politic şi economic, consfințit, cum spuneam, prin acte 
de drept internaţional emise de cele mai înalte foruri mondiale, 
şi care îşi creează şi o ideologie proprie, in temeiul căruia se 
extinde şi ocupă scena internaţională vreme de două secole (de 
la jumătatea veacului al XVIII-lea, când apar primele colonii 
engleze în India, şi până la mijlocul secolului trecut, când începe 
decolonizarea). Ca doctrină, colonialismul generează fenomene 
economice şi, subsecvent, gândire economică, fenomene 
social-politice şi, iarăşi, gândire social-politică si, în ultima fază, 
fenomene culturale şi reflecţie asupra acestor fenomene (vezi, 
de pildă, fenomenul „algerienilor“ în literatura franceză, expus 
exemplar de Albert Camus în eseurile și romanele sale). La limită, 
` generalizarea, în lumea occidentală, a sistemului colonialist a dus 
la declanșarea primei conflagrații mondiale, descrisă adesea de 
istorici drept un „război pentru colonii“. Motiv pentru care 
tratatele care au urmat victoriei Antantei au împărțit, între puterile 
învingătoare, coloniile celor învinse, iar sistemul s-a menținut 
până în preziua celui de-al doilea război mondial. 
Din punct de vedere cultural, sistemul colonialist a generat 
două fenomene de sens contrar, în succesiune istorică. ` 
Primul a fost fenomenul de aculturație sau de metisaj, ivit 
din convietuirea a două modele culturale bine configurate: unul 
autohton, celălalt de extracție occidentală. Exemplul literar cel 
mai la îndemână este cel al operei lui Rudyard Kipling, exemplară 
apologie a colonialismului britanic, dar şi a funcției expresive a 
„exotismului“ care rezultă din contactul între elemente de 
civilizație diferite (să ne gândim numai la funcţia ritualică, 
„unificatoare“, pe care o are vânătoarea de tigri, în scrierile lui 
Kipling; acum, în perioada post-colonialistă, tigrul a devenit o 
specie ocrotită, iar vânătoarea s-a transformat dintr-o emblemă 
a bravurii, într-una a primitivismului şi dispretului față de natură, 
fata de valorile civilizației tradiționale). Metisajul a caracterizat 


mai cu seamă perioada „romantică“ a sistemului colonial, aceea 

în care ochii uimiti ai europenilor descopereau o lume complet 
necunoscută, cu valorile, ritualurile si tradiţiile ei, încărcate de 
toată problematica alteritatii. Nu e de mirare că sunt reluate toate 
teoriile filosofice despre Bunul Sălbatic și decăderea Occidentului, 
ca şi, în contrapartidă, profetismul civilizator al pozitiviştilor. 
Reacţia celeilalte părți la acest metisaj ne este necunoscută. 
Cel de-al doilea fenomen generat de colonialism este, firește, 
conturarea unei identități în sânul societăţilor colonizate. Ea se 
produce în anii premergători celui de-al doilea război mondial, 
ani în care vocile lui Gandhi, Tagore sau ale unor tineri africani 
începeau să vorbească despre o identitate națională distinctă de 
cea a imperiilor coloniale. În 1935, G. Călinescu, glosând pe tema 
ultimului război de cucerire colonială, cel purtat de Italia împotriva 
Abisiniei, sesizează cu excepţională intuiție atât apariția 
identitatilor nationale ale popoarelor colonizate, cât şi apropierea 
sfârşitului sistemului colonial, pe care naşterea identității o 
induce: „Dacă s-ar afla în jurul nostru o ţară atât de tare, încât 
să ne poată cuceri, ea ar declara, desigur, că noi suntem nişte 
barbari, care ne hranim cu mămăligă, si că datoria ei este să 
ne pună sub interdicție. Va face acest lucru, veți zice, cu tot 
idealismul nostru. Nu-l va face, sau îl va face fără durată. Veacuri 
întregi am fost călcaţi cu această învinuire, până ce ideea ne-a 
hrănit și ne-a dat forță. Atunci am rupt jugul. Asa se va întâmpla 
cu Abisinia. Cucerită, ea va deveni o naţiune conștientă de sine, 
care, luminată de cultura Italiei, se va ridica curând împotriva 
ei. Lucrul acesta nu pare posibil la nişte negri, însă e, vai, 
adevărat. Și cu asta intrăm în a doua obiectie de făcut Italiei. 
Italia S-a trezit prea târziu. Ea are dreptate. Alte naţiuni au colonii 
intinse, pe care le țin cu îndreptăţire, întrucât le-au ridicat pe 
scara civilizaţiei. Însă mai devreme sau mai târziu le vor pierde, 
tocmai din cauza aceasta. Acei barbari au descoperit ideea de 
nație și o vor realiza (s.m./ R. V.). Mercure de France recenzează 
cu oarecare umor o revistă a tinerilor malgasi din Madagascar, 
pentru care un oarecare tip local e un personagiu mai genial 

decât Hitler si Mussolini. Nu e de ironizat revista, ci de temut. 
Madagascarul a început să aibă intelectuali autonomisti, aşa cum 
îi are India si toate țările, pentru noi, barbare. Italia a venit prea 
târziu. Natiile mai pot păstra o vreme coloniile, întrucât barbarii 
mai au nevoie de învăţători, nu se mai pot cuceri însă colonii 
noi, cu atât mai mult o țară care a izbutit de milenii să rămână 
neatârnată. Italia are dreptate, poate că va izbuti, însă spectacolul 
colonial e pe sfarsite, si nu se ştie daca Abisinia nu va fi tocmai 
începutul sfârșitului, de care se teme atâta Anglia “ (Călinescu, 
1988: 122-123). ze : 

Călinescu sesizează foarte exact dialectica sistemului colonial 
şi finalitatea, inevitabilă, a de-colonializării, care decurge din înseși 
premisele colonialismului. 

Perioada colonialismului coincide, în plan cultural, cu 
europocentrismul accentuat, în planul valutării. Între 1901 şi 1944, 
singurul scriitor non-occidental care primește Premiul Nobel este 
Rabindranath Tagore, în 1913. Următorul, în 1945, este Gabriel 
Mistral, din Chile. Faptul este semnificativ, sfârşitul celui de-al 
doilea. război mondial marcând începutul procesului de 
de-colonializare. - 


De-colonializare si post-colonialism. 
De la politica la cultura 


Nu este sigur că, aga cum considera unii istorici ai Imperiului 
Britanic, obtinerea independentei de catre India (1947) ar fi marcat 
începutul de-colonializării. Între această dată şi accesul la 
independenţa de stat al primelor state africane trece mai mult de 
un deceniu, marcat de sângerosul conflict din Algeria (1954-1962) 
și de alte conflicte africane, în care unele puteri coloniale — Belgia, 
de exemplu — au jucat un rol nu foarte onorabil. Dar este sigur 
că modelul de acţiune politică promovat de Mahatma Gandhi, 
unul non-violent, a trecut în desuetudine clasica opoziţie civilizat/ 
barbar, prin intermediul căreia lumea occidentală își afirma 

primatul cultural (europocentrismul). Gandhi, în loc să conteste 
modelul occidental, a preferat afirmarea propriei identități: 
tradiția, valorile, cutumele. Sub masca amenitatii, liderul hindus 
afirma, de fapt, nu numai o opoziţie politică fata de valorile 
ocupantului, ci un refuz cultural radical. Gandhi nu mai este 
barbarul care a învățat de la occidentali și aplică mimetic 
respectiva învățătură. Apariţia lui este punctul final al evoluţiei 
istorice de care vorbea Călinescu: realizarea ideii de identitate 
națională. 7 G | 

Unii cercetători pun semnul egal între de-colonializare și prima 
fază a post-colonialismului (Alavi, 1972). Este o fază eminamente 
ideologică, în care accentul cade pe configurarea socialistă a 
statelor nou create, prin destructurarea sistemului colonial. 
Întâmplător sau nu, majoritatea gânditorilor care analizează 
transformările post-coloniale din aceste tari, în această fază, sunt 
aliniati la stânga: Hamza Alavi!, Hari P. Sharma si Kathleen Gough 
(1973), John Saul (1979). Oricum, o caracteristică pe care o 
regăsim atât în cadrul procesului de de-colonializare, cât şi în 
prima fază a post-colonialismului este încrederea în posibilitatea 
unei „a treia căi“ de dezvoltare social-politică, distantata atât 
de capitalismul occidental, cât si de socialismul real (Robotham, 
2000: 87). Această caracteristică explică, de bună seamă, absenţa 
completă a tematicii post-colonialismului în gândirea din Europa 
de Est, deși formal blocul socialist susținea puternic procesul de 
de-colonializare, în care vedea o modalitate de a slăbi poziţiile 
economice și politice ale lumii capitaliste. Însă reticentele statelor 
nou apărute de a se alinia „lagărului“ socialist, ca şi incapacitatea 
lor de a se interfaţa cu sistemul economic comunist, au facut ca 
tematica post-colonialismului să nu depăşească niciodată limitele 
simplei propagande, Oficialităţile comuniste — cu o singură 
excepţie, explicabilă şi ea: fosta Iugoslavie titoistă — au fost 
particularmente deranjate de neîncrederea intelectualilor africani 
si asiatici, declaraţi de stânga, în valoarea modelului socialismului 
real. 

Totuși, alți cercetători? tind să refuze orice apropiere între 
de-colonializare si post-colonialism. Primul termen este rezervat 
spaţiului politic, cel de-al doilea, studiilor culturale. Post-colo- 
nialismul ar fi, în acestă perspectivă, chiar o reacţie împotriva 
consecințelor de-colonializării, înscriindu-se în tendințele de 
configurare, în spaţiul gândirii occidentale, a unei gândiri de stânga 
non-comuniste. Post-colonialismul ar fi, prin urmare, un fenomen 
asimilabil post-structuralismelor. Criticabilă prin caracterul ei 
formalist, această abordare are totuşi meritul de a pune sub lupă 
limitele şi clivajele de-colonializării, deschizând astfel calea 
transformării post-colonialismului, dintr-o doctrină esențialmente 
sociologică şi politică, într-o epistemologie. 


Post-colonialismul, o gândire cu două viteze? 


Prima caracteristică importantă a istoriei omenirii după debutul 
mişcărilor de de-colonializare este viteza tot mai ridicată cu care 
decurg transformările sociale şi politice la scara planetei. Între 
institutionalizarea sistemului colonial — odată cu consolidarea 
victorianismului in Marea Britanie — și prăbuşirea lui trece mai 
bine de un secol. Între proclamarea primelor state independente, 
în Asia şi Africa, si prima criză structurală a sistemului 
post-colonial se scurg mai puţin de două decenii. Între această 
criză si victoria istorică a capitalismului asupra socialismului — 
confruntare în care, am văzut, de-colonializarea şi-a avut rolul 
său, politic, economic si, mai presus de toate, ideologic — trece 
mai puţin de un deceniu. Această accelerare a istoriei face foarte 
dificilă inchegarea unei descriptii unitare a post-colonialismului. 
Unii cercetători vorbesc chiar de post-colonialisme (Robotham, 
2000; 85-86), plecând de la premisa existenţei mai multor spații 
geopolitice (Asia de Sud-Est, nordul Africii şi Orientul Mijlociu, 
Africa de Vest, Africa sub-sahariană ş.a.), care au plecat de la 
nivele de dezvoltare diferite și au funcţionat în contexte soci- 
al-politice diferite. Unele dintre aceste tari — „tigrii“ asiatici sau 

monarhiile Golfului — au recuperat rapid handicapurile de 
dezvoltare și se aliniază lent la standardele lumii occidentale, după 
ce şi-au rezolvat problemele economice, chiar dacă în privinţa 
reformelor politice şi sociale sunt încă departe de modelul 
occidental. Altele, dimpotrivă, au intrat în rândul celor mai 
sărace tari de pe glob, cu cetăţeni care supraviețuiesc cu mai putin 
de doi dolari pe zi, indice considerat cel mai scăzut nivel de 
supraviețuire posibil. Majoritatea cercetătorilor tinde, de altfel, 
să lege nașterea post-colonialismului ca epistemologie tocmai 
de acest proces de diferenţiere, apărut între naţiunile post-colo- 
niale. l 
De notat, totuşi, că evoluția social-economică este irelevantă 
în chestiuni axiologice: unele produse culturale ale celor mai sărace 
tări nou apărute, în urma procesului de de-colonializare, au penetrat 
canonul occidental (de exemplu, ceea ce francezii numesc „poezia 
negritudinii“, care a ajuns până în Institut de France, prin Sédar 
Senghor, şi a obţinut toate marile premii literare mondiale, 
„începând cu Premiul Nobel), în timp ce produsele unora dintre 
statele care au recuperat handicapurile de dezvoltare au rămas 
în sfere de circulaţie strict locale (ce reţine, de pildă, bibliografia 
cea mai putin partizană, cea a UNESCO, despre literatura din 
Qatar, care este una dintre cele mai bogate țări despre glob?). 
Cu aceasta atingem problema celor două „viteze“ ale 
post-colonialismului. Prima este plasată în intervalul 1960-1980. 
S-o numim, pe urmele unor cercetătoris, faza post-colonialismului 
sociologic si politic, Este perioada marilor optimisme (coincide, 
de altfel, cu boom-ul economic global), a noilor utopii socialiste 
si a organizațiilor de solidaritate globală. Post-colonialismul 
este, în această fază, preocupat să imagineze un stat mai bun decât 
statul colonial. Refuzul capitalismului — asociat cu dominația 
metropolei şi cu exploatarea economică, dar şi cu sclavagismul 
— este însoţit și de o difuză nemulţumire fafa de socialismul 
est-european, cu toată (probabila) finanţare de către Moscova a 
unora dintre mişcările de eliberare naţională din Asia $1 Africa. 

Cuvintele gravate pe Arcul de Triumf din Accra, Ghana (una dintre 
primele țări independente din Africa) spun totul despre înălțimea, 
dar si relativitatea proiectului post-colonial, în aceasta primă fază: 
„Libertate si dreptate“. 

Acestui refuz al modelului occidental (fie și în varianta 
socialistă, estică) îi răspunde un refuz similar, în plan axiologic, 
din partea fostelor metropole. Speriat de propensiunile marxiste 
— sau numai marxiene — ale liderilor noilor state, establishment-ul 
cultural occidental se baricadează în spatele propriului sistem de 
valori. Deloc surprinzător, culturile post-coloniale isi găsesc un 
puternic aliat, în această fază a evoluţiei lor, în contracultura 
occidentală, in cultura generaţiei rock, a mişcării beat şi a 
generației '68. Structurile muzicii africane si indiene au penetrat 
muzica tinerei generaţii, odată cu ele, au pătruns dansul si 
elementele de vestimentaţie, apoi elementele decorative. Un 
monument al integrării celor două curente — gândirea post- 
colonială şi, respectiv, contracultura occidentală — l-a reprezentat 
faimosul Concert pentru Bangladesh, organizat în 1971 de către 
George Harrison, fostul component al formaţiei The Beatles: pe 
de-o parte, manifestarea a reprezentat implicarea directă, 
nemijlocită, a generaţiei beat în susținerea cauzei post-colo- 
nialismului, iar pe de alta, a fost un moment de penetrare a 
modelului occidental, întrucât alături de muzicieni britanici şi 
americani au participat artişti indieni şi africani. 

De notat ar mai fi şi că interacţiunea contraculturii occidentale 
cu post-colonialismul poate fi privită si dintr-o perspectivă 
diametral opusă. Contracultura a alimentat post-colonialismul, 
oferindu-i suport ideologic, reflectie teoretică şi un splendid 
vehicul cultural, care a fost limbajul artistic al mişcării rock, dar 
și post-colonialismul a alimentat contracultura occidentală, 
oferindu-i suport pentru contestaţia establishment-ului şi a valorilor 
consacrate, De la yoga până la ritualurile magice africane, totul 
este pus în lucru pentru a contesta „societatea bătrânilor“, bigotă 

şi conservatoare, închistată în prejudecăţi şi ancorată definitiv într-o 
lume dominată de obiecte, de reguli, reificată. 

În ciuda uriaşei diversititi de discursuri, de soluţii și modalităţi 
experimentate în această perioadă, multi sociologi nu acceptă să 
îi atribuie calificativul de post-colonialism şi preferă să vorbească 
doar despre „perioada de după de-colonializare“ (Robotham, 
2000: 88-92). Această perioadă, a primelor două decenii de după 
obținerea independenței, este una marcată de elanuri, proiecte și 
experimente, dificil de structurat teoretic, a posteriori. Ea ar 
încăpea, parafrazându-l pe Marcuse, în fraza „Mai întâi să 
distrugem sistemul colonial, apoi vederi ce punem în loc; orice 
e mai bun decât sclavia“. 

După declanșarea crizei peatee (1973), însă, boom-ul 
economic global încetează și, odată cu el, şi speranțele 
post-colonialismului. Către. sfârșitul deceniului ’70-’80, apar 
primele semne ‘ale configurării unei: noi vârste a post-colo- 
nialismului, aceea a i i din gindire social-politică, în 
epistemologie. i 

Decisive sunt, în această etapă, daconbtructivismul şi spiritul 
critic. 

Cel de-al doilea dezivă direct dip Jezi provocată de 
eșecul în plan social, politic şi economic al fostelor colonii, după 
ce au obținut dreptul la o'existență de stat independentă. Ţările 
care nu au reușit să își rezolve handicapurile de dezvoltare — adică, 
cele mai multe — au îngroșat rândurile „lumii a treia“, într-o măsură 
atât de mare, încât agenda post-colonialismului, în plan social şi 
politic, a ajuns să se confunde, practic, cu agenda lumii a treia 
(Robotham, 2000: 87). 

Criticismul faţă de evoluţiile post-coloniale îmbracă un număr 
variat de aspecte și induce reacții diferite. În plan politic, unele 
țări (de pildă, cele din vestul Africii) abandonează, în deceniul 
80-90, sistemele cvasi-socialiste, evoluând fie către dictaturi 
personale sau militare, fie către regimuri oligarhice, specifice 
capitalismului sălbatic. Alte state, ca Mozambicul sau Rhodesia 

(devenită Zimbabwe), dimpotrivă, se angajează pe calea unui 
socialism radical, cu puternice accente totalitare. În ambele 
cazuri, modelul „celei de-a treia căi“ este pus sub semnul 
întrebării, contestat si, în final, abandonat. 

Apariţia deconstructiei duce la cristalizarea celei de-a doua 
etape a post-colonialismului, pe care, am vazut, multi cercetători 
o consideră şi singura autentică. Și aceasta, deoarece spiritul critic 
nu se mai opreşte, în actul de contestaţie, la inventarierea 
neajunsurilor căilor cvasi-socialiste urmate de statele de-colo- 
nializate, ci trece la deconstructia procesului de de-colonializare 
însuşi, a discursului și limbajului lui conceptual. După cum arată 
un cercetător indian, discursul primei faze a post-colonialismului 
nu a fost altceva decât un răspuns „în oglindă“ dat enunturilor 
discursului colonialist. Partha Chatterjee arată că eșecul 
de-colonializării în India nu este economic sau politic, ci ideologic, 
deoarece statul post-colonial a adoptat același rationalism științific 
occidental, care l-a îndepărtat de irationalismul maselor și l-a ținut 
captiv în limitele conceptelor occidentale. Alianţa acestor concepte 
cu capitalul, în sânul ideologiei naţionalismului post-colonialist 
indian, a prăbuşit ideologic statul, pentru că, arată Chatterjee, 
viata societăţii indiene profunde (si modelul ei cultural, aş 
adăuga eu) este marcată de irationalism. 

Un cercetător american, Don Robotham, merge mai departe 
pe linia demonstratiei lui Chatterjee si adaugă: „Această linie a 
rationamentului (abandonata de Chatterjee, în acest punct) — şi 
anume, că mișcările naționaliste in țările în curs de dezvoltare 
se prăbușeau din cauza unui defect epistemologic fundamental 
în ideologia lor — a devenit argumentul central al post-colonia- 
lismului în faza sa secundă.“ (Robotham, 2000: 90) 

Un alt cercetător indian de autoritate în studiile post-coloniale, 
Homi Bhabha, deconstruieşte și el, dintr-o altă perspectivă, 
discursul primei faze a post-colonialismului (1994). El pune în 
discuţie legitimitatea discursului omogenizator al nationalismelor 
din societăţile de-colonializate, discurs structurat pe o perfectă 

corespondență, în logica alterităţii, cu discursul discriminator al 
metropolelor. Bhabha pledează pentru funcţia creatoare a 
influențelor, arătând că o cultură nu este o monadă, un „întreg 
organic auto-generator“ (Bhabha, 1994: 112), ci un receptacul 
al influențelor si metisajelor. El pledează, de asemeni, pentru o 
mai buna intelegere a virtutilor „hibridităţii“ şi amestecului 
cultural, arătând imposibilitatea culturilor post-coloniale de a-și 
regăsi configuraţia „paradiasică“, de dinainte de colonizare, prin 
discursuri autohtoniste la fel de discriminatorii ca discursurile 
metropolelor. pote ae 

O altă carte fundamentală pentru structurarea post-colonia- 
lismului este cea a unui intelectual arab creștin, Edward Said, 
intitulată Orientalismul (1978). În ciuda titlului, ea nu este — decât 
prin ricoseu — o descriere a fenomenului oriental, ci o deconstructie 
riguroasă a prejudecatilor pe care Occidentul isi clădește abordarea 
lumii islamice și, în general, a Orientului. Confruntate cu textele 
fundamentale şi cu adevăruri istorice. incontestabile, aceste 
prejudecăţi isi vădesc, in analiza lui Said, inconsistenta, dar şi 
modul profund în care au ajuns să influențeze însăşi gândirea 
orientalilor, prin intermediul sistemului colonial şi, ulterior, a 
reacției clasei politice indigene, după decolonizare. Din păcate, 
așa cum se întâmplă adesea cu analizele postmoderne, şi Said 
cade în păcatul pe care îl denunță: demontând prejudecățile 
occidentale, el creează, de fapt, noi mituri, de data aceasta unele 
„pure“, autohtone. Unele dintre ideile sale au alimentat, în ţările 
arabe, nu numai reflectia post-colonialistă, ci şi curentul 
traditionalist radical, acela care refuză să se identifice cu 
stereotipurile occidentale, dar şi să accepte dreptul la existență 
și la dialog al modelului occidental. Vorbesc, fireşte, despre 
fundamentalism, | 

Aceste studii, cărora li se adaugă o bibliogratie destul de bogată 
și un număr impresionant de dezbateri academice, certifică un 
salt calitativ; post-colonialismul nu mai este o afacere a 
gânditorilor, sociologilor si economiştilor din statele nou apărute, 

cia devenit o tema a postmodernismului occidental. Simon During, 
într-un studiu de referință“, serie următoarele: „Putem caracteriza, 
oarecum abrupt, gândirea postmodernă (formula este mai curând 
utilă decât fericită) ca acea gândire care refuză să-l prefacă pe 
Celălalt în Acelaşi. Astfel, ea furnizează un spaţiu teoretic pentru 
ceea ce postmodernitatea neagă: alteritatea. Gândirea 
postmodernă recunoaște, totuși, că Celălalt nu poate niciodată 
să vorbească în numele său ca Alter. Ar trebui să ezităm să definim 
un discurs care se învârte în jurul acestor poziții, atât ca fiind 
pentru, cât si ca fiind contra postmodernităţii, dar este cu 
siguranţă disonant cu aceasta. Aceste propoziții, nici una 
originală sau incontestabilă, precum si toate celelalte care vor 
fi enumerate mai jos, îmi permit să-mi construiesc teza principală. 
Care este aceea că postmodernitatea conceptuală a fost construită 
în termeni care, mai mult sau mai puțin intenționat, refuză 
posibilitatea identității post-coloniale. Într-adevăr, lăsând intenția 
deoparte, anihilarea conceptuală a condiției post-coloniale este 
de fapt necesară oricărui argument care încearcă să demonstreze 
că noi trăim acum în postmodernitate. Pentru mine, poate într-un 
mod excentric, post-colonialismul poate fi privit ca nevoia, în 
națiuni sau în grupuri care au fost victime ale imperialismului, 
de a dobândi o identitate necontaminată de conceptele si 
imaginile universaliste sau eurocentrice. Aici disputa devine 
complexă, întrucât post-colonialismul constituie una dintre acele 
Alterităţi care şi-ar putea întemeia speranța si legitimitatea pe 
primul aspect al gândirii postmoderne: re uzul ei de a-l transforma 
pe Celălalt în Acelaşi. Ca atare, el (post-colonialismul — n.m./ 
R.V.) este amenințat de cel de-al doilea moment al gândirii 
postmoderne. “ (During, 2002:636) 

Această nouă fază a post-colonialismului abordează foarte 
timid, exclusiv tangential, O problemă care mi se pare, totuşi, 
esenţială. Este vorba de problema relațiilor intra-post-coloniale. 
Marea majoritate a studiilor care s-au ocupat de identitatea 
post-colonială, de nationalismele lumii a treia sau de deconstructia 

modelului „celei de-a treia căi“ au tratat problematica identitară 
exclusiv din perspectiva raporturilor metropolă — ex-colonie. Din 
acest motiv, teroria lui Chatterjee — critica raționalismului 
occidental, ca inadecvat identității post-coloniale — este cu 
ușurință amendată de Robotham’, care arată că există, fireşte, o 
puternică opoziţie faţă de rationalism în interiorul gândirii 
occidentale înseși și că, de asemeni, există mai multe expresii 
ale raționalismului, aşadar acesta nu poate fi considerat, global, 
o „cauză a cauzelor“ eşecului lumii post-coloniale. Însă perspectiva 
lui Chatterjee, a „mimetismului“ discursului identitar post-colo- 
nialist, care a imitat structurile și limbajul identitar al metropolei, 
este absolut corectă şi ea poate fi cu ușurință evidenţiată dacă 
observăm raporturile din interiorul lumii post-coloniale. Același 
discurs al diferenței dusă până la discriminare, al naţionalismului 
care merge până la autarhie și refuz al comunicării, este practicat 
de elita politică post-colonială si fata de statele care fac parte 
din această lume; din aceeaşi lume... Evident că un asemenea 
discurs nationalist nu este şi nu-poate fi organic, ci mimetic şi 
rational organizat, exact ca discursul general-discriminator al 
metropolei... Oricum, să retinem necesitatea introducerii, în 
viitor, în dezbaterea post-colonialismului, a unui al treilea element 
în ecuaţie: cel al relaţiilor dintre identitățile post-coloniale. Cel 
putin în domeniul studiului identitar. 


Un declic: prăbuşirea comunismului 


Nu cred că mai este cazul, în climatul democratic de dezbatere, 
să escamotăm o realitate incontestabilă. Şi anume că, declarat 
socialistă sau doar în căutarea unei „a treia căi“, gândirea 
post-colonialista a fost în permanenţă aliniata la stânga. Aşa cum 
statele nou apărute pe harta lumii s-au integrat sistemului de 
schimb economic socialist cu mai multă pregnanta decât celui 
capitalist, gândirea post-colonialistă a stat în permanență brangate 
la sursele marxiste si post-marxiste. Nemulţumiţi de represiunea 

şi restrângerea libertăţii din țările socialismului real, teoreticienii 
post-colonialisti au căutat, tot în interiorul sistemului comunist, 
exemple şi modele mai liberale, pe temeiul cărora au proclamat 
necesitatea şi putinţa, teoretică şi practică, a unei a treia căi. 
Succesul socialismului titoist iugoslav sau al revoluţiei castriste, 
în Cuba, au reprezentat vreme de trei decenii un puternic reazem 
ideologic pentru elitele post-coloniale. 

În 1989 se produce, însă, colapsul blocului comunist și 
prăbuşirea acestuia atrage sub dărâmături și o bună parte din 
temeiurile gândirii post-colonialiste. Marxismul este pretutindeni 
contestat, detestat și pus la zid. Linii întregi de dezbatere se 
prabusesc, instituţii finanțate de sistemul comunist, cu scopul de 
a întreține gândirea post-colonială, isi pierd rațiunea de a exista 
şi dispar. Chiar și „vârfurile de lance“ — Iugoslavia şi Cuba — 
intră în criză: prima se dezintegrează și dispare într-o serie de 
războaie civile extrem de sângeroase, cea de-a doua, lipsită de 
susţinerea. lanţului economic socialist, cunoaște rigorile 
embargoului economic impus de Statele Unite și traversează o 
criză economică serioasă, care avea să dureze aproape un deceniu. 

Evident că o asemenea destructurare a sistemului care a 
alimentat gândirea post-colonialista nu putea rămâne fără urmări. 
Ele sunt deopotrivă practice şi teoretice. Practic, gândirea 
post-colonialistă rămâne fără susţinerea logistică şi instituțională 
pe care sistemul socialist i-o oferise. Teoretic, post-colonialismul 
propriu-zis, cel din a doua etapă, îşi vede contrazise înseşi 
temeiurile ,,autohtoniste“ şi anti-rationaliste: Occidentul 
rationalist a câștigat bătălia dialectică şi istorică... 

Ca o încununare a acestei victorii, deopotrivă contra 
socialismului și a post-colonialismului, Occidentul îşi apropriaza... 
teoria celei de-a treia căi. Anthony Giddens, proeminent teoretician 
laburist britanic, afirmă preeminenţa cunoaşterii, în societatea 
contemporană, preeminen{a care trimite pe un plan secund fostele 
„glorii“ ale scenei sociale: puterea şi capitalul (Giddens, 1994). 
De mare importanță pentru proiectul politic al lui Tony Blair st 

victorioasă în două alegeri consecutive, teoria „celei de-a treia 
căi“ nu mai are, totuși, în afară de refuzul capitalismului și al 
comunismului, nimic în comun cu aspiraţiile şi visele societăților 
post-coloniale. O subreptie teoretică dureroasă. | 

Este dificil de trasat o direcţie în gândirea post-colonialistă 
actuală. O parte a ei s-a dizolvat în reflectia postmodernă 
propriu-zisă, pe direcția studiului cultural al identităţii şi/sau 
alterității. O alta s-a subsumat post-marxismelor contemporane. 
În sfârşit, cea mai îndrăzneață direcţie a gândirii post-coloniale 
actuale este cea care își propune să ofere un răspuns la provocările 
pe care le ridică, în calea progresului lumii a treia, fenomenul 
globalizării.. it 


Un handicap insurmontabil sau o şansă nesperata? 


La mai putin de un deceniu de la prăbuşirea comunismului, 
o altă mutație radicală aruncă gândirii post-colonialiste o provocare 
de amploare. Este vorba de globalizare. 

Nu este cazul să dezvolt aici o polemică pro sau contra 
globalizării. Au făcut-o şi o fac, de ani buni, minţile cele mai 
luminate ale planetei, fapt cu totul îmbucurător dacă ne gândim 
la proporţiile si ineditul schimbărilor pe care acest fenomen le 
aduce în viaţa de zi cu zi a omului obișnuit, schimbări de care, 
cel mai adesea, omul nici nu este conștient. 

N-am să dezvolt o contestaţie a globalizării (sau mondializării, 
cum spun francezii, dornici de diferență şi la nivel terminologic), 
înainte de toate pentru că ea este inevitabilă. Şi, de altfel, este 
prezentă în viaţa noastră de mai multe decenii, de când s-a 
constituit sistemul economic global şi de când avionul Concorde 
a redus distanţa dintre Paris si New York la trei ore. eS, 

Dar, în același timp, consecinţele economice ale globalizării 
creează dificultăți specifice pentru țările lumii a treia, lume din 
care face parte marea majoritate a statelor rezultate, la începutul 
anilor *60, din procesul de de-colonializare. Aceste dificultăți 

trebuie înțelese, deoarece ele vor genera evoluţii la nivel social 
şi politic si, evident, teoretic, în măsură să redimensioneze 
radical problematica post-colonialismului şi chiar, într-un posibil 
scenariu evolutiv, să ducă la transferul ei, din domeniul studiilor 
culturale, în cel al istoriografiei. 

În esenţă, globalizarea intenţionează să înlocuiască actualele 
criterii empirice de distribuţie şi exploatare a resurselor economice 
globale. Economistii ţărilor care o promovează la nivel global 
susțin că este în interesul umanității ca resursele, tot mai puţine 
şi mai dificil de exploatat, de care dispune planeta, să fie 
exploatate nu de cei care le deţin pe cale naturală, ci de cei care 
le pot exploata cel mai eficient, urmând ca aceștia să împartă 
beneficiile acestei exploatări eficiente cu cei mai putin avansați 
tehnologic. 

La prima vedere, asertiunea pare corectă. Suntem legaţi cu 
` toții, prin fire nevăzute, de sistemul economic global si o criză 
dintr-o ţară foarte îndepărtată ne poate afecta fără să stim. (Dau 
un exemplu trivial. La ora actuală, tehnologia de fabricare a 
catalizatoarelor pentru motoarele de automobil pe benzină, 
absolut necesare pentru diminuarea poluării $i obligatorii prin 
lege în toate ţările care au semnat Protocolul de la Kyoto, se 
bazează pe un metal numit paladiu. Acesta se găsește, în proporție 
de 98%, în Siberia. Imaginaţi-vă că o criză profundă ar face 
imposibilă extracția și prelucrarea acestui metal în Rusia. Practic, 
întreaga industrie de automobile globală s-ar prăbuşi şi, odată 
cu ea, toate industriile integrate pe verticală, de la minerit la 
industria electronică. Ar rezulta o catstrofă economică pentru 
întreaga planetă, de la Oslo la Perth şi de la Lima la Papeet€.) 

Din aceasta însă nu rezultă necesarmente transferul bogățiilor 
naturale, dinspre cei săraci înspre cei bogați. Mult mai raţional 
ar fi transferul de tehnologie, acolo unde este necesar, pentru ca 
bogăţiile în cauză să poată fi exploatate eficient chiar de cei care 
le dețin. 

Pusă în acești termeni — și este de semnalat că, oricâte 
descrieri „blânde“ i-ar fi dedicate, deocamdată la atât se reduce 
gândirea globalistă — globalizarea reprezintă o provocare extrem 
de dură pentru ţările apărute în urma procesului de 
de-colonializare. Ele sunt primele vizate, atunci când se vorbeşte 
de ineficiență tehnologică şi, din păcate, tot ele sunt vizate de 
acele operaţiuni de însușire agresivă a bogățiilor lor naturale, de 
către naţiunile puternice (vezi, recent, războiul din Irak). 
Contestaţia „tehnologică“ a naţiunilor post-coloniale ascunde, însă, 
şi o problematică identitară și chiar rasială. Ele sunt aprioric 
considerate incapabile de a aplica tehnologii moderne, chiar daca 
în cazul unora dintre ele — India'sau Pakistanul, de exemplu — a 
devenit notorie capacitatea de a utiliza şi chiar crea tehnologii 
înalte (în electronică, cercetări si armament nuclear sau în 
industria de automobile). Prin aceasta, globalizarea devine, ca 
summum al dificultăţilor cu care se confruntă societățile 
de-colonializate, cea mai gravă provocare. cu care acestea se 
confruntă în prezent și, probabil, cu care s-au confruntat până 
acum, în întreaga lor istorie. = 

Este globalizarea un handicap insurmontabil? Acesta ar fi, ca 
să zic așa, scenariul pesimist. El pornește de la premisa că 
decalajele în dezvoltare nu mai pot fi recuperate, mai cu seamă 
decalajele tehnologice.: În țările dezvoltate se studiază deja 
posibilitatea interfatarii directe om-masina, în timp ce în Africa 
o unealtă simplă, cum ar fi un ciocan sau o menghină, reprezintă 
încă o avere prețioasă, la care puţini cetăţeni pot râvni. Acestui 
handicap i se adaugă handicapurile educaţionale şi financiare. 
Datoriile unora dintre țările lumii a treia au atins un asemenea 
nivel, încât ele nu şi le mai pot plăti, asttel încât, periodic, creditorii 
le șterg sau le diminuează, spre a nu bloca definitiv mecanismele 
financiare globale, Situaţiile de acest gen sunt cunoscute şi nu e 
cazul să încercăm a le escamota, 

Există, fireşte, multe afirmaţii adevărate care susțin scenariul 
pesimist. Cea mai substanţială mi se pare, totuși, cea privitoare 

la handicapul tehnologic. Am arătat mai sus că unele dintre statele 
post-coloniale, India si Pakistanul, în speţă, dispun de gi chiar 
creează tehnologii înalte, în domenii sensibile, în ciuda 
embargoului la care sunt supuse din cauza conflictului fratricid 
în care sunt angajate de o jumătate de secol. Cu toate acestea, 
se poate observa că, în ciuda accesului la tehnologii de ultimă 
generaţie, la nivelul marii majorităţi a populaţiei celor două tari, 
gradul de dezvoltare si de educaţie tehnologică rămâne printre 
cele mai scăzute de pe glob. Și că, oricum, cazurile Indiei și 
Pakistanului, tari mari şi bogate în resurse, reprezintă mai degrabă 
excepţiile, decât regula lumii post-coloniale. 

Or, dincolo de substratul evident rasist al scenariului pesimist 
— căci se contestă posibilitatea ca vreodată o societate 
post-colonială să aibă acces lao tehnologie care să-i permită 
exploatarea eficientă a propriilor bogății —, rezidă o lecţie istorică 
adevărată. Sistemul socialist a pierdut bătălia cu cel capitalist, 
deşi dispunea de tehnologie cu numai o treaptă inferioară celei 
de care dispunea lumea capitalistă. În cazul societăţilor 
post-coloniale, handicapul poate fi de două şi chiar de trei trepte. 

Dar dacă globalizarea, prin consacrarea competiției directe 
ca factor de progres la nivel global, ar stimula energiile încătuşate 
ale lumii a treia, aducând-o treptat la nivelul țărilor dezvoltate? 
Acesta ar fi, evident, scenariul optimist, susținut de unii dintre 
partizanii modelului civilizational unic. Dacă el s-ar adeveri, 
gândirea post-colonialistă ar părăsi teritoriul studiilor culturale 
şi ar deveni obiect de dezbatere pentru istoriografie, întrucât 
scenariul optimist postulează, chiar dacă într-un mod confuz, 
ignorând efectele inverse, egalizarea diferențelor de civilizație 
şi chiar, în funcție de gradul de demagogie politică a autorului, 
de nivel de trai. naM : 

Bazele teoretice ale unei asemenea proiecţii provin tocmai 
din câmpul post-colonialiștilor de a doua generație, care resping 
raționalismul occidental ca factor epistemologie în societățile 
de-colonializate, Evoluţia istorică a umanităţii nefiind mecanică, 

nu se pot trasa legi implacabile cu privire la posibilitatea sau 
imposibilitatea surmontării unor handicapuri. Intrând, la început 
ca piețe, în circuitul economic global, societăţile post-colonialiste, 
ale căror resurse au fost greșit şi ineficient utilizate de sistemele 
de tip occidental (capitaliste sau cvasi-socialiste) pe care le-au 
adoptat după dobândirea independenţei de stat, vor sfârși prin 
a-şi găsi modelul adecvat. Cum globalizarea nu înseamnă numai 
competiţie, ci şi acces la resurse — capital, tehnologie —, ea poate 
fi o şansă de descătuşare a resurselor latente de progres ale 
națiunilor lumii a treia. 

Deocamdată, se poate nota doar... optimismul excesiv al 
scenariului de mai sus, care face abstracţie de dinamica 
globalizării, în care sunt angrenati toți participanţii la competiţia 
globală. Altfel spus, nimeni nu va sta să aştepte ca ţările 
post-coloniale să progreseze, spre a relua competiţia de pe poziţii 
egale. Dimpotrivă: fiecare pas înainte făcut de acestea va avea 
de înfruntat măsuri de retorsiune din partea competitorilor, atât 
a celor dezvoltați, cât şi a celor din lumea a treia... 


Răsturnarea ecuaţiei coloniale 


Globalizarea a adus cu ea o evoluţie pe care puţini analiști 
au prevăzut-o. Este vorba de răsturnarea ecuaţiei de putere în 
care s-au aflat metropolele şi coloniile în faza colonialistă, 
ecuație care a ajuns la un climax istoric în momentul 
de-colonializării globale, 

În perioada colonială, metropola era subminată cultural de 
colonii, prin preluarea unora dintre obiceiurile şi produsele 
culturale ale acestora (de exemplu, asimilarea şi asumarea, de 
către Marea Britanie, a civilizaţiei ceaiului sau a unor sporturi, 
ca snooker-ul sau cricket-ul, toate provenind din India). În 
același timp, colonia era agresată de metropolă la nivel politic, 


economic și civilizational, prin impunerea unui sistem de 

organizare radical diferit de tradiţiile locale. Consecința era 
construcția identitară a coloniei prin opoziţie fata de metropolă. 
În perioada contemporană, a globalizării, când definiţia 
identitară a unor naţiuni şi grupuri post-coloniale s-a încheiat, 
asistăm la răsturnarea acestei ecuaţii. Metropola subminează 
cultural fostele colonii, prin cultura de consum sau prin 
mass-media globală, care impun acestora un sistem axiologic 
străin, şi este agresată de acestea, la nivel economic, politic și 
civilizational, prin fenomenul imigratiei, iar la nivel identitar prin 
fenomenul terorismului mondial. Aparitia acestuia a dus la o 
redefinire identitară a metropolelor, proces in care recrudescenta 
nationalismelor gi a reacţiilor politice internationale asimilabile 
nazismului (războiul preventiv, ignorarea organizaţiilor si a 
dreptului internaţional) decurge nemijlocit din amploarea 
agresiunii lumii a treia asupra societăților dezvoltate. 


Literatura si post-colonialismul 


Fenomenul descoperirilor geografice, al aproprierii unor 
teritorii îndepărtate, al contactului cu alte civilizații, a avut 
dintotdeauna un puternic impact asupra structurilor literare” şi 
chiar asupra filosofiei operei de artă. Din acest motiv, literatura 
colonială a constituit o categorie bine reprezentată a literaturii 
occidentale, ajungând chiar, prin Rudyard Kipling, la Premiul 
Nobel (1907). 

În paralel, însă, beneficiind de suportul sistemului educaţional 
colonial şi de reformele la care recurge acesta după primul război 
mondial, o serie de tineri scriitori aparţinând naţiunilor colonizate 
adoptă, ca mijloc de expresie, limba metropolei, pe care o 
utilizează spre a exprima propria spiritualitate şi propriul univers 
de valori. Este ceea ce istoria literară franceză, de pildă, a 
denumit „literatura negritudinii“, înțelegând prin negritudine nu 
un termen discriminator gi rasist, ci o valoare cu caracter de 
universalitate, depăşind particularitatile etnice. 

Acest fenomen, care se află la temelia procesului de eliberare 

a fostelor colonii (cărora le-a furnizat „documente valabile“ de 
autenticitate spirituală), a continuat gi s-a amplificat și după 
obţinerea independenţei de stat, constituind primul val al literaturii 
post-coloniale. Nume ca Léopold Sedar Senghor sau Aimé 
Cesaire sunt printre primele care trebuie citate la acest capitol, 
atât pentru opera literară proprie, cât şi pentru gesturile culturale 
care au consacrat o tematică post-colonială în literatura universală: 
întemeierea în comun, în anii '30, a primei publicaţii literare a 
africanilor din coloniile franceze (L’étudiant noir), respectiv 
editarea primei Antologii a noii poezii negre si malgase — de către 
Senghor —, în zorii mișcării de eliberare (1948). 

Evident, nu toţi cercetătorii sunt de acord asupra încadrării 
acestei literaturi în cea a metropolei, ori în cea a statelor 
succesoares. Există, de asemeni, dispute cu privire la existența 
unui etos african, care transcende multitudinea de identități 
particulare din care este alcătuit mozaicul cultural al acestui uriaş 
continent. Faptul că fiecare dintre metropole — Marea Britanie, 
Franța, Germania, Belgia, Olanda — și-a avut propriile mize, în 
perioada colonială, și a dezvoltat sisteme culturale aparte în colonii, 
precum şi tipuri diferite de relație cu acestea, complică şi mai 
mult discuţia despre literatura post-colonialistă. Intre asimilismul 
francez și paternalismul distant german, O gamă largă de atitudini 
au fost înregistrate în relaţia culturală dintre metroplă şi colonii. 

Dacă luăm ca repere opera şi gândirea lui Leopold Sedar 
Senghor, literatura post-colonialistă este preocupată, în această 
primă fază, de afirmarea unei viziuni proprii despre existență, 
care, deși folosește limba metropolei, are propria sensibilitate, 
propria mitologie și un registru expresiv original. Literatura 
post-colonială, deducem de aici, este obsedată să afirme, nu să 
conteste. Și anume, să afirme universalitatea viziunii despre 
existență a omului negru, viziune care poate sta alături si intra 
in dialog cu cea a omului alb. Nu întâmplător, Aime Césaire se 
confruntă cu experiența suprarealismului, în cadrele cărua 

strecoară toată revolta şi setea de libertate — ca valoare existențială 
supremă — a unui locuitor din Martinica. 

O altă figură interesantă a literaturii negritudinii a fost Camara 
Laye, din Guineea. Cartea sa L’enfant noir (1953) anunţă deja, 
cu o intuiţie ieșită din comun, eşecul de-colonializarii. Înregistrând, 
cu o deosebită acuitate, etapele traseului unui copil negru, de la 
universul traditional din Conakry si până în mediile culturale 
pariziene, cartea lui Laye configurează biografemele dezră- 
dăcinării, fiind, până la urmă, o carte a pierderilor, deopotrivă 
personale şi colective. Laye are sentimentul, frustrant, că şi-a 
pierdut sufletul, dar că nu se mai poate întoarce să și-l regăsească. 
Sufletul (citeşte: identitatea) coloniei s-a pierdut pentru totdeauna... 

Şi alti scriitori africani din perioada decolonizării sunt apropiaţi 
de această percepţie, mai avansată si mai accentuat independentă, 
a relaţiei metropolă-colonii. Camerunezii Ferdinand Oyono (Une 
vie de boy şi Le Vieux Negre et la medaille, ambele din 1956) şi 
Mongo Beti (Le Pauvre Christ de Bomba, 1956), sau senegalezul 
Ousmane Sembéne (O pays ‘mon beau peuple, 1957, Les Bouts 
de bois de Dieu, 1960) sunt scriitori care, asumându-și o conștiință 
de stânga, sunt mult mai radicali în demersul de opoziție fata de 
metropolă. Pentru ei, pierderea identității nu mai este prilej de 
nostalgie, ci de revoltă. Ei sunt, într-un anume sens, „învățătorii“ 
literari ai celei de-a doua generaţii de după decolonizare, aceea 
care va încerca să se întoarcă la origini şi să propună o identitate 
literară proprie. Încă din anii 60, însă se naşte un paradox pe 
care literatura post-colonialistă din anii "80 îl va transforma într-o 
dilemă de nerezolvat: spre a-şi afirma pe plan universal identitatea, 
scriitorii fostelor colonii recurg, totuşi, la vehiculul lingvistic al 
metropolei. Or, limba este ea însăşi un tezaur identitar, care nu 
poate fi împrumutat fără a influența propria identitate, oricât de 
îndepărtată... 

Cea de-a doua fază a post- -colonialismului aduce pe scenă o 
altă generaţie de scriitori şi un alt univers literar. În limba 
metropolei nu mai scriu, practic, decât scriitori care nu mai 

locuiesc în ţările lor, ci au emigrat în metropolă sau „fac naveta“ 


între aceasta si tara de baştină. Este o literatură, în bună măsură, 
a inadaptării şi a conflictului, care atinge numai tangential 
problematica societăților de-colonializate, cel mai adesea 
ocupându-se de tematica metropolei sau (cazul cel mai celebru: 
Salman Rushdie) de tema raporturilor intra-post-coloniale. Această 
literatură este adesea subsumată postmodernismului metropolei, 
prin marginalitate şi prin deconstructia modelului cultural 
dominant, pe care o operează, din perspectiva, reală sau închipuită, 
a unor refuzati ai sistemului. 

Scriitorul invocat cel mai des, la capitolul literatură 
post-colonială, este, la ora actuală, Salman Rushdie!0. Pe de-o 
parte, pentru că asupra sa autorităţile religioase islamice au 
formulat o pedeapsă cu moartea, iar pe de alta, pentru că literatura 
sa de ficțiune abordează acel aspect pe care teoria post-colonialistă 
l-a evitat, desi este capital pentru înţelegerea unor evoluţii si 
fenomene: raporturile dintre societățile post-coloniale. În acest 
caz, este vorba despre raporturile dintre indieni și pakistanezi, 
dintre India și Pakistan. ca entități culturale, dintre sistemul de 
valori al societăţii indiene si cel al societăţii pakistaneze. Este 
de subliniat faptul că, în ciuda notorietății dobândite, în urma 
condamnării, de paginile din literatura sa care se referă critic la 
Islam (factorul estential care determină sistemul de gândire 
pakistanez), nucleul operei sale este la fel de critic şi la adresa 
naționalismului rationalist indian şi, în genere, la modelele 
mimetice ale societăților post-colonialiste, în linia gândirii lui 
Chatterjee, 

În Franţa, ca să ne referim la un alt mare spaţiu cultural 
post-colonial, anii '70-'80 aduc şi ei o mutație, în direcția 
refuzului metisajului și a respingerii clişeelor de receptare 
occidentale. Sunt decenii în care scriitorii africani încearcă să 
comunice lumii francofone valorile genuine ale Africii, pe care 
stereotipurile de receptare, pe de-o parte, gi metisajul cultural, 
pe de alta, le-au ţinut departe de publicul european, fiind 

virtualmente necunoscute acestuia!!. Acelaşi Ousmane Sembene 
se află în avangarda procesului de afirmare a unei problematici 
africane, fiind urmat de Ahmadou Kourouma, din Câte d’ Ivoire, 
ca şi de un număr destul de mare de realizatori de film (filmul 
african fiind şi el angajat în aceeași bătălie a căutării/ afirmării 
identitare, cu mijloace, uneori, mai expresive decât cele ale 
literaturii). 

Rămâne, însă, şi în Franța, ca și în Marea tient sau Belgia, 
aceeaşi mare dilemă: este posibilă o ruptură de metropolă, fără 
ruptura de vehiculul lingvistic si de instituţiile culturale ale 
acesteia? Situaţia este particularmente complicată în Africa, 
unde etniile care alcătuiesc diferitele state nu au, la drept vorbind, 
_ nici o limbă comună, în afara limbilor oficiale: franceza, engleza 
sau portugheza. Nici discursul francofon, integrationist, susținut 
de autorităţile culturale franceze, nu ajută la desprinderea 
identitară, și nici la clarificarea conceptuală a raporturilor dintre 
literatura franceză şi cele post-coloniale. 

Ar mai fi de amintit un fenomen tangential temei post-colo- 
nialismului, dar care se bucură de un succes de piață remarcabil. 
Este vorba de literatura francezului Michel Houellebecq (romanele 
Particule elementare, 1998, şi Platforma, 2001), care abordează, 
de data aceasta din perspectiva metropolei, problematica 
imigranţilor din fostele colonii, și în special a celor maghrebieni. 
Se poate spune că, dincolo de strategiile de marketing şi de o 
anumită abordare comercială, provocatoare, a temelor „fierbinţi“, 
proza lui Houellebecq este un răspuns literar la 1) răsturnarea 
ecuaţiei coloniale, în urma căreia ex-coloniile au ajuns să agreseze 
civilizational metropola, și 2) la o întreagă literatura ideologizata, 
de extracţie stângistă și pseudo-postmoderna, care a abordat în 
termeni edulcoranti, propagandistici, tematica raporturilor dintre 
metropolă și fostele colonii, Literatura lui Houellebecq nu e deloc 
rasistă sau conservatoare, ci, în fond, profund postmodernă, 

propunând o de-tabuizare a de-tabuizării şi o deconstructie a 
ipocriziilor contemporane. 


O contribuţie românească: doctrina economică a lui 
Mihail Manoilescu 


Spuneam, la începutul prezentului studiu, că, din motive 
ideologice, tematica post-colonialistă n-a fost prezentă, în spaţiul 
est-european, decât la nivel de propagandă. Încă ne aducem 
suficient de bine aminte jurnalele de actualități sau ziarele epocii, 
care, într-adevăr, erau pline de articole pe tema lumii a treia, a 
dezechilibrelor globale și a luptei naţiunilor de-colonializate pentru 
a-şi dobândi o identitate şi niște structuri statale oarecare. Mai 
cu seamă războaiele coloniale şi post-coloniale — cum ar fi cele 
din Coreea sau Vietnam — au găsit în presa românească un larg 
ecou. ni, d Col ali 

Dar această abundență cantitativă (care avea si ea să se 
diminueze, pe măsură ce regimului de la București îi devenea 
limpede faptul că fostele colonii nu au de gând să intre 
necondiţionat şi nemijlocit sub tutela Kremlinului) nu dezvăluie 
o aceeași abundență calitativă. La drept vorbind, nici nu se poate 
vorbi de o gândire post-colonialistă în România anilor 1945-1989, 
în înțelesul pe care am văzut că îl are această sintagmă în gândirea 
occidentală. Pe lângă ostilitatea crescândă, la nivel ideologic, a 
contribuit la această absenţă si teama regimului (ca a tuturor 
regimurilor comuniste) de anumite comparații pe care publicul 
românesc le-ar putea face, între realitățile post-colonialiste şi 
nivelul de dezvoltare al României, prezentat propagandistic ca 
fiind extrem de ridicat, dar având în realitate unii parametri foarte 
apropiaţi de nivelul lumii a treia. 

Totuşi, există o contribuţie românească destul de însemnată 
la configurarea unei gândiri și practici politice post-colonialiste, 
venind dintr-o direcţie neașteptată: din spaţiul dreptei interbelice. 

Este vorba de gândirea economică a lui Mihail Manoilescu. 
Acest nume ne este cunoscut, eventual, din manualele de istorie, 
din care aflăm că a fost trimis de regele Carol al II-lea, ca, 
împreună cu Valer Pop, să accepte, în numele României, odiosul 
Diktat de la Viena. Însă gândirea sa economică este încă o 
necunoscută pentru marea majoritate a cercetătorilor, chiar $i a 
celor din domeniul economic propriu-zis. 

Ratiunile acestei ocultări sunt multiple. Pe de-o parte, Mihail 
Manoilescu, numit la conducerea Băncii Naţionale a României, 
în mai 1931, a refuzat să aprobe o garanţie a băncii centrale în 
favoarea unei bănci comerciale a unui apropiat al regelui, aceasta 
a dat faliment, iar Manoilescu a demisionat, în iulie 1931, fiind 
urmărit, până la abdicarea din 1940, de ura regelui!?. Această 
împrejurare a făcut ca asupra studiilor sale să se aştearnă, chiar 
în timpul democraţiei interbelice, o umbră nemeritată. 

Pe de altă parte, Manoilescu, deși era un om de dreapta, nu 
avea vecinatati de gândire economică, nici în spaţiul dreptei 
româneşti. Nu a fost legionar şi nu a împărtăşit „teoriile“ 
economice, difuze şi aventuriste, ale Legiunii (gen „Omul si 
pogonul“). Nu credea in capitalism, pe care îl considera un sistem 
economic specific secolului al XIX-lea, depășit de istorie, ca atare 
nu a avut parteneri de dialog nici în zona liberală. În fine, era 
departe de concepţiile de centru-stânga ale lui Virgil Madgearu 
si ale economiştilor Partidului Naţional Țărănesc, pe atunci aflat 
la stânga eșechierului politic. i 

Deosebirile radicale dintre aceste linii de gândire si gândirea 
lui Mihail Manoilescu constau în analiza istoriei modeme a 
economiei românești. Liberalii, care au condus procesul de 
transformare a României într-un stat modern, continuă să îşi 
apere, şi în 1930, poziţiile. Ei cred în stimularea fondului de către 
forme și în nașterea unei economii moderne prin subvenții. ale 
statului, dar în cadrul unui climat pur capitalist, cu proprietate privată 
asupra tuturor mijloacelor de producţie şi capitalurilor. Ţărăniştii, 
la rândul lor, continuă ideologia poporanistă, a unei social-democrații 

ţărăneşti si a unei economii bazate pe mica 
pe cooperative şi mica industrie, axată 
produselor agricole. 

Analiza economică a lui Manoilescul? arată însă că economia 
României prezenta nu întârzieri, ci deficiențe structurale, în 
raport cu economiile capitaliste dezvoltate. Aceste deficienţe 
proveneau atât din istoria pre-capitalistă, cât şi din perioada 
capitalismului sălbatic (1870-1930), și nu puteau fi în nici un caz 
surmontate prin reforme monetariste şi liberă iniţiativă — cum 
preconizau liberalii — sau prin re-ruralizarea României — cum doreau 
taranistii. rine tees 

Manoilescu este, de fapt, cel mai important reprezentant al 
corporatismului in gândirea economică românească. Asociat cu 
diverse regimuri autoritare (Mussolini, în Italia, Salazar în 
Portugalia, Franco, în Spania), corporatismul nu a fost o doctrină 
economică si socială bine văzută, nici înainte de 1945, şi cu atât 
mai putin după. El contrazice multe din tezele capitalismului si 
are despre activitatea economică opinii nu întotdeauna conforme 
cu democraţia. Economistul preconizează o intervenție masivă 
a statului în economie, ca arbitru şi coordonator al proceselor în 
curs și nu lasă liberei initiative decât un rol secundar. Subsecvent, 
în practica politică, gândirea corporatistă constată ineficienta şi 
inadecvarea parlamentarismului, preconizand înlocuirea 
democraţiei reprezentative cu o democraţie corporatista $i 
tehnocratică, Teze îndrăzneţe şi greu acceptabile, mai ales după 
ce o parte a Europei a trăit cogmarul autoritarismului şi al 
controlului absolut al statului. a 

Manoilescu nu merge atât de departe ca restul gândirii 
corporatiste europene, dar constată, în analiza economiei 
românești, prezenţa a două caracteristici ale subdezvoltării: 
schimbul inegal şi, respectiv, colonialismul intern. Observațiile 


proprietate țărănească, 
ȘI ea tot pe prelucrarea 


nu sunt, în fond, noi. Le rostise, într-o altă epocă istorică, Mihai. 


Eminescu. Însă adversarii lui Eminescu au susținut, la vremea 
respectivă, că modelul lor, liberal, va duce la dispariţia acestor 

aspecte, care ar avea un caracter istoric, iar nu structural. Analiza 
lui Manoilescu a demonstrat că, dimpotrivă, aspectele nu erau 
nişte fenomene, identificabile istoric într-o epocă depăşită, ci 
reprezentau însuşi numen-ul, esența economiei românești, iar 
aplicarea modelului liberal nu numai că nu le-a înlăturat, ci le-a 
agravat. 

Manoilescu își propune, așadar, prin studiile sale economice, 
să întemeieze o gândire economică specifică țărilor subdezvoltate 
şi, fireşte, să propună remedii de fond ale sistemelor lor economice, 
remedii care să nu pornească de la teorii generale, ci de la 
specificul subdezvoltării economice. Evident că, după ce a fost 
tradusă, în anii totalitarismelor corporatiste, în spaniolă si 
portugheză!“, opera sa — care i-a interesat, partial, si pe economiștii 
germani ai epocii — avea să se bucure, după război, de un răsunet 
neașteptat (dar nu inexplicabil) în Brazilia si, de aici, în întreaga 
Americă Latină si in multe din țările post-coloniale. Raul Prebisch, 
Hans Singer sau Celso Furtado, ale căror studii economice au avut 
un rol covârșitor în configurarea economiei braziliene în anii '50-'70, 
sunt exemplele cele mai substanţiale de gânditori care s-au 
revendicat de la autorul Teoriei protectionismului. Ideile lor au 
iradiat, ulterior, în aproape toate țările din jur si, întrucât Brazilia 
a fost, alături de Indonezia lui Suharto şi de Iugoslavia lui Tito, 
unul dintre conducătorii mişcării de nealiniere, modelul economic 
manoilescian s-a răspândit ulterior, în forme directe sau derivate, 
în toate țările de-colonializate care, speriate de socialism şi 
dezamăgite de capitalism, căutau o „a treia cale“. 

Este, dacă vreţi, modesta noastră contribuţie la configurarea 
unei agende a post-colonialismului în gândirea contemporană. 


NOTE ȘI TRIMITERI: 


l Vezi si comentariul lui Don Robotham — Post-colonialism and 
Beyond, în Understanding Contemporary Society. Theories of the 

Present, edited by Gary Browning, Abigail Halcli, Frank Webster, SAGE 
Publications, London — Thousand Oaks — New Delhi, 2000; 

2 Vezi, de exemplu, Simon During — Postmodernism or Post-colo- 
nialism Today, în Postmodernism. Critical Concepts, edited by Victor 
E. Taylor and Charles E. Winquist, volume III, Routledge, London and 
New York, 2002, pp. 635-646; 

3 Vezi Sumarul lui Robotham, op. cit., p. 94; 

4 Vezi bibliografia; 

5 Vezi acelaşi Sumar al lui Don Robotham, în op. cit., p. 94; 

6 Vezi lucrarea’ foarte îndrăzneață a lui Mircea Malița — Zece mii 
de culturi, o singură civilizație, Editura Nemira, Bucureşti, 1998; 

1 Vezi Edgar Papu — Călătoriile Renașterii si noi structuri literare, 
Editura pentru literatură universală, Bucureşti, 1967; 

8 Michael Kelly, Elizabeth Fallaize, Anna Ridehalgh — African 
Literature and Film in French, in French Cultural Studies. An 
Introduction, edited by Jill Forbes and Michael Kelly; Oxford University 
Press, Oxford — New York, 1995, p. 135; 

” Ibidem; 

10 Cf. Don Robotham, op. cit., p: 96, şi Simon During, op. cit., pp. 
648-649; 

11 Rodney Ball, Alec Tienes Bill Marstiåll, Anna Ridehalgh — 
African Literature and Cinema in French after 1968, în French Cultural 
Studies. An Introduction, ed. cit., p. 280; 

12 Asupra lui Mihail Manoilescu şi a biografiei şi operei sale, vezi 
pe larg în cartea lui Joseph L. Love — Crafting the Third World. 
Theorizing Underdevelopment în Rumania and Brazil, Stanford 
University Press, 1996, pp. 71-98; 

13 O listă exhaustivă a lucrărilor publicate de Mihail Manoilescu, 
in Joseph L, Love, op. cit., pp. 316-318; 

14 Traducerile din opera lui Manoilescu sunt inventariate cu acribie 
de același Joseph L, Love, op. cit., pp. 316-318. 

ISLAMUL, DE LA CONVIETUIRE LA 
CONFRUNTARE 


Razvan Voncu 


O istorie conflictuala? 


După cum remarcă marea majoritate a cercetătorilor (Ansari, 
2000: 372), discuţiile despre Islam sunt puternic afectate de 
stereotipuri şi de reductionisme, a căror cauză este starea 
conflictuală instalată între lumea occidentală si fundamentalismul 
islamic. Rezultat al unei crize profunde a Islamuluil, 
fundamentalismul tinde să acapareze toată atenţia savanților 
care se ocupă cu studiul fenomenelor de contact dintre lumea 
occidentală $i spaţiul arab, creştinism şi mahomedanism, Europa 
şi Orientul Mijlociu s.a.m.d.. Fără îndoială că aceste stereotipuri 
şi această reducere a Islamului la fundamentalism sunt 
contraproductive pentru înțelegerea fenomenului (mai ales în 
cadrul studiilor culturale); pe de altă parte, însă, agresivitatea 
crescândă a grupărilor radicale islamice explică, într-un fel, 
„confiscarea“ Islamului de către fundamentalism, în special la 
nivelul percepţiei occidentalilor. O percepţie care este marcată 
și ea, în istoria recentă, de o spectaculoasă schimbare de optică, 
de la atitudinea pro-islamică, din prima jumătate a deceniului 
'90-2000 (vizibilă în timpul conflictului din Bosnia-Hertegovina), 
până la atitudinile tot mai dure, marcate de intervenţii armate în 
Afganistan și Irak, care au urmat atentatelor din 11 septembrie 

2001. Unii lideri politici, dar şi analişti și maîtres d penser, au 
folosit chiar, după mai bine de șase secole, termenul de cruciadă, 
pentru a defini raporturile lumii occidentale cu spaţiul islamic. 

Cum s-a ajuns aici? Cum au ieşit studiile islamice din spaţiul 
post-colonialismului, ajungând, astăzi, în cel al ştiinţelor politice 
şi militare? 

Se poate spune că istoria celei mai tinere religii monoteiste 
este una a paradoxelor. Islam înseamnă, in limba arabă, supunere. 
Conform preceptelor Coranului (în limba arabă, Our dn), 
credinciosul islamic trebuie să isi elibereze spiritul de pulsiunile 
voinţei proprii, arbitrare, spre a face loc supunerii față de voinţa 
lui Dumnezeu (Allah). Deși fidelii fac mare caz de acest imperativ 
şi tind să îl considere unul dintre indicii superiorității Islamului 
față de oricare altă religie, el nu este ceva nou și necunoscut 
creştinismului: in epistolele sale, Sfântul Apostol Pavel 
mărturiseşte adesea că nu el trăiește, ci Hristos trăiește în el. 
Această similitudine aparentă nu trebuie să ne mire, întrucât 
Coranul îl înregistrează pe Hristos ca pe cel de-al XII-lea apostol 
al lui Allah, cel care i-a precedat lui Mahomed, Profetul suprem 
al Islamului?. Nu este nicidecum singurul caz de „preluare“ a 
unor elemente pre-islamice, din inventarul de dogme şi convingeri 
al celorlalte două mari religii monoteiste — creştinismul și 
iudaismul — de către tânăra religie întemeiată de Mohamed, în 
anul 622, an al fugii sale de la Mecca la Medina. În ceea ce priveşte 
studiul raporturilor dintre creștinism, iudaism şi Islam, bibliografia 
este bogată și extrem de limpede în acest sens?. 

Totuşi, istoria primelor contacte ale Islamului cu lumea 
non-islamica este o istorie conflictuală: arabii proaspăt islamizati 
atacă, la jumătatea veacului al VIl-lea, Imperiul Bizantin 
(Treadgold, 2003: 113). Este greu de spus dacă războaiele 
arabo-bizantine sunt un efect direct al noii doctrine religioase‘, 
ivite la granița de sud-est a marelui imperiu creştin, sau consecința 
firească a unor cauze social-economice şi politice. Este, însă, 
indubitabil că, indiferent de cauzele sale, acest război — care va 

fi reluat și amplificat, până la distrugerea Imperiului Bizantin, 
de către turci, şi ei proaspăt islamizaţi — a devenit foarte repede, 
pentru arabi, un război sfânt (jihad, cuvânt care, totuși, în arabă 
înseamnă „efort“ sau „luptă“, fiind lipsit de conotaţii ideologice), 
pentru zdrobirea necredincioșilor, în-timp ce pentru bizantini el 
a rămas un război clasic, pentru teritorii şi dominație economică, 
conceptul de cruciadă apărând mult mai târziu, în Occident, în 
alte circumstanţe politice si mentale”. 

Nici contactul creștinătății occidentale cu Islamul n-a avut un 
caracter pașnic. După ce arabii au cucerit si islamizat nordul 
Africii, ei au trecut, în secolul 'al VIII-lea, strâmtoarea Gibraltar 
şi au cucerit o bună parte din Peninsula Iberică, distrugând (în 
anul 711 d.C.) statul vizigot, în locul căruia au instalat un mare 
califat arab. În anul 929 d:C., emirul ’Abd al-Rahman al III-lea 
şi-a luat titlul de calif, stabilindu-si capitala la Cordoba. Califatul 
său a durat până în 1031, dată la care Spania islamică se 
fărâmiţează în mai multe regate de mici dimensiuni. Prezența 
islamică în sud-vestul continentului nostru, în chiar inima unei 
țări profund catolice — pe teritoriul căreia predicase şi trecuse la 
cele veșnice Sfântul Apostol Iacob — a durat, în forme tot mai 
restrânse, ce-i drept, până la sfârşitul secolului al XV-lea, când 
cade, la 1492, minusculul califat de Granada. Etapele acestui 
proces de recâştigare a Spaniei de către suveranii regatelor 
catolice sunt 1085 (cucerirea oraşului Toledo de către Alfonso 
al VI-lea), 1242 (cucerirea Minorcăi, de către Joaquin I de 
Aragon), respectiv a doua jumătate a veacului al XIII-lea (când 
prezenţa islamică se restrânge în jurul micului califat de Granada). 

Chiar dacă istoria Spaniei islamice este marcată de frumoase 
fenomene de aculturaţie, prin intermediul cărora Occidentul a 
primit o serie de inovaţii ştiinţifice şi filosofice din spaţiul arab 
(numele lui Avicenna și Averrroes — născut chiar la Cordoba, în 
1126, şi comentator al lui Aristotel — trebuie invocate cu prioritate), 
romanele cavalerești medievale, animate de idealul cruciadei, 
vorbesc de cruzimea stăpânirii islamice şi de perceperea creştinilor 

ca „necredincioşi“. Aceeași percepţie pe care o întâlnim și în 
Orient. 

Să reținem, prin urmare, că prima ipostază a întâlnirii Islamului 
cu lumea a fost una conflictuală, marcată de agresivitatea noii 
religii la adresa celor consideraţi „necredincioși“. Chiar dacă aceste 
războaie au avut (si) alte cauze, ele au devenit foarte repede nişte 
războaie religioase. Indiferent dacă războiul sfânt a fost punctul 
lor de pornire sau, cum pare mai plauzibil, un instrument 
propagandistic de întreţinere a lor, e de reținut faptul că Islamul 
şi-a creat un asemenea instrument, jihadul, apt de a fi intrebuintat 
atunci când e nevoie de unitate si de concentrarea tuturor într-o 
direcţie anume. sa 

Faptul este cât se poate de semnificativ, pentru că, după multi 
cercetători avizaţi”, elementul caracteristic al Islamului nu este 
unitatea, ci diversitatea. sd 


Mai multe ,,Islamuri “ 


Este vorba, înainte de toate, de diversitatea etnică si geografică 

a apartenentilor la Islam. Dacă excludem fenomenul emigrării, 
prezenţa islamică este de înregistrat, la modul organic, pe trei 
continente: Asia, Africa şi Europa. Totuşi, Orientul Mijlociu 
rămâne nucleul de bază al mahomedanismului, de unde acesta 
a iradiat mai întâi în nordul Africii, apoi în Asia şi, prin intermediul 
turcilor, s-a instalat definitiv şi pe Bătrânul Continent. Această 
religie include populaţii semitice, tiircice, caucaziene, indiene, 
slave, ilire, africane, mongole, indoneziene ş.a.. Acestea s-au 
islamizat în etape diferite, cuprinse între secolul al VII-lea (când 
apare religia) și al XVI-lea (când se încheie procesul islamizării 
în masă în Peninsula Balcanică, prin convertirea triburilor 
albaneze și a bogomilior sârbi şi croaţi din Bosnia). Procesul 
include si dez-islamizari semnificative, atât în Peninsula Iberică, 
în 1492, cât si în Peninsula Balcanică, în secolul al XIX-lea, al 
“războaielor de eliberare naţională. De asemeni, în anii ulteriori 

căderii comunismului, se manifestă, în statele succesoare ale fostei 
Iugoslavii gi ale fostei Uniuni Sovietice, surprinzătoare fenomene 
de re-islamizare’, care merg până la fundamentalism și noţiunea 
de război sfânt. 

La acest capitol, experiența bosniacă este extrem de elocventă. 
Musulmanii bosniaci, rezultați din convertirea sârbilor și croaților 
din Bosnia, au trecut prin mai multe perioade de stăpânire 
non-islamică. Începând cu 1878, Bosnia-Hertegovina devine 
protectorat austro-ungar, iar după primul război mondial intră în 
componența Regatului: Sârbilor, Croaților şi Slovenilor, 
transformat, în 1929, de către regele Alexandru, în Iugoslavia. 
În această fază, musulmanii iugoslavi. nu beneficiază de o 
proiecție identitara distinctă, statul fiind unul centralizat şi laic. 
Apoi, Iugoslavia titoistă, deşi le recunoaște musulmanilor statutul 
de naționalitate distinctă (în cadrul unei terminologii etni- 
co-religioase pe cât de imprecisă, pe atât de eficientă în calmarea 
conflictelor interetnice), îi împinge pe aceştia pe calea unei 
modernizări accentuate, care duce la slăbirea identităţii lor 
islamice. Fenomene ca secularizarea, apariţia căsătoriilor mixte 
sau încălcarea masivă a interdictiilor fundamentale ale maho- 
medanismului atestă această progresivă ştergere a identităţii. Prin 
urmare, după spargerea Iugoslaviei, conducătorii musulmanilor 
bosniaci au apucat rapid calea fundamentalismului, ca mijloc de 
renaștere a acestei identități. Alija Izetbegović, preşedintele 
musulmanilor bosniaci, este autorul unui manual de funda- 
mentalism, intitulat Acţiunea islamică, apărut în 1990. Artiştii şi 
oamenii de cultură musulmani recurg la demersuri similare. 
Cântărețul Dino Merlin (Edin Dervišhalidović, pe numele 
adevarat), promotor al unui stil pop-rock cu influente etno, a 
efectuat călătorii de studii muzicale în zonele tradiţionale ale 
Islamului, cum ar fi Arabia Saudită sau Tunisia, de unde aduce 
frecvent muzicieni pentru colaborări, spre a re-islamiza identitatea 
muzicală a musulmanilor bosniaci, puternic afectată de fenomenele 
modernităţii. 

La acest fenomen, al re-islamizării în Europa de Est, trebuie 
adăugată revenirea Islamului în Europa de Vest, prin fenomenul 
emigrației musulmane de masă, care a făcut ca religia să reapară 
în forță acolo de unde fusese alungată (în Spania, în sudul Franţei), 
dar şi să devină o prezenţă semnificativă în tari de unde fusese 
complet absentă până în urmă cu 50 de ani: Marea Britanie, 
Olanda, Germania, Italia. Ridicarea unei moschei la Roma, chiar 
dacă a fost îmbrăcată în haina, corectă politic, a tolerantei și 
libertăţii de credință, are caracterul unei declaraţii de război 
explicite, câtă vreme cererea de ridicare a unei biserici la Mecca, 
pentru uzul credincioșilor. creștini din Arabia Saudită, este 
întâmpinată, de către același Islam care invocase toleranța și 
libertatea religioasă, cu un refuz categoric. 

Dinamica imprevizibilă a Islamului, fenomen necunoscut 
creştinismului si legat de elemente exterioare religiei în sine, este 
un aspect care se cere cercetat şi avut în vedere atunci când 
încercăm să analizăm cauzele diferitelor fenomene si curente 
extreme care îl agită, la intervale mai mici sau mai mari. 

Acestei diversitati etnice şi geografice îi corespunde, spun 
religologii de specialitate, și o diversitate confesională. Pe lângă 
cele două mari diviziuni — suniţi și şiiţi, reprezentând circa 98% 
din populaţia islamică, dintre care 90% suniţi — mai există si 
wahabiti, precum si o multitudine de secte şi sub-diviziunis. 
Caracterul relativ al ierarhiei religioase islamice, inexistenţa 
unei autorități supreme — cum sunt, pentru creştini, Vaticanul sau 
sinoadele patriarhiilor autocefale —, dar şi relativa simplitate şi 
accesibilitate a teologiei islamice fac posibilă această faramitare 
dogmatică, Potrivit Coranului, este islamic acel credincios care, 
citind sure-le coranice, crede în adevărul lor şi îl recunoaşte pe 
Mahomed drept profet al lui Dumnezeu celui Unic (Allah). 
Obligatiile religioase ale credinciosului islamic, de asemeni, sunt 
foarte simple. Denumite „cei cinci piloni ai Islamului“, acestea 
sunt: recunoașterea lui Allah ca unic Dumnezeu şi a lui Mahomed 
ca profet al lui (shaddah); respectarea rugăciunilor zilnice 

ritualice (salat); respectarea postului Ramadanului; practicarea 
milosteniei (zakat); pelerinajul la Mecca (hajj). Nu există o ierarhie 
religioasă în adevăratul înțeles al cuvântului, ci numai ulemale 
şi ordine religioase. Imamul, la drept vorbind, nu are caracter 
sacerdotal, ceea ce face ca adesea, în comunitățile islamice mai 
primitive, el să se identifice cu cel care știe, cât de cât, carte. 
Toate acestea sunt foarte departe de rigorile vieții religioase a 
creştinilor sau evreilor. 

Semn de slăbiciune? Mai degrabă, politologii sunt înclinați 
să-l considere un semn de viabilitate și de forță a acestei religii, 
care, dacă nu mai poate converti credincioşi după ce potențialul 
ei de expansiune s-a încheiat (odată cu declinul istoric al 
Imperiului Otoman), nici nu pierde credincioşi, cel puţin nu în 
număr semnificativ. E un fapt istoric că, după ce — prin arabi si 
prin turci — sunitii au reprezentat vectorul, de expansiune al 
Islamului, ștafeta a fost preluată acum de către şiiţi. Semnul 
renașterii unei conștiințe de sine islamice a apărut, odată cu 
Revoluţia Islamică din 1979, în Iran, focar şiit si nearab, de unde 
a trecut, sub forma curentelor fundamentaliste, în toată lumea 
islamică. vais „i Rasa age ti aa 

Aş mai adăuga un element în sprijinul ideii că diversitatea 
confesională este un factor de rezistență şi de adaptabilitate, iar 
nu de slăbiciune, a Islamului. În ciuda unor ciocniri întâmplătoare, 
la scară istorică, între adepţii diferitelor confesiuni (cum ar fi, de 
pildă, prigonirea şiiților de către regimul sunitului Saddam 
Hussein, în anii '80 ai secolului trecut), istoria nu înregistrează 
fenomene de conflict inter-islamic, de proporţiile Nopţii Sfântului 
Bartolomeu și, în general, al războaielor religioase inter-creştine. 
Cea mai nouă diviziune, de pildă, în interiorul lumii islamice, secta 
wahabitilor, este un fenomen al modernităţii, fiind întemeiată la 
sfârșitul secolului al XVIII-lea, de către Muhammad ibn *Abd al 


Wahhab. Doctrina ei, una a rigorismului moral extrem, a fost - 


adoptată oficial în 1902 de către familia Ibn Saud, ceea ce nu a 
împiedicat viitorul stat saudit să joace un rol central în lumea 

islamică, el fiind acceptat fără probleme de suniţi sau şiiţi. Această 
coeziune în diversitate a Islamului gi această convietuire antagonică 
creează premisele adaptabilitatii religiei la condiţii istorice dintre 
cele mai grele. 

In sfargit, trebuie să vorbim despre o diversitate conceptuală 
a Islamului. Căci nici până azi opinia cercetătorilor nu coincide 
în privința esenței Islamului. Este el o religie? Este el o cultură si 
o civilizație? Este un sistem social si politic? Între religios și lumesc, 
o multitudine de definiții pot fi date aceluiași concept. Până la 
radicalizarea conflictului dintre lumea occidentală si Islam, urmare 
a fundamentalismului și a atentatelor dintre 1993 (primul atentat 
la World Trade Center) și 2005 (atentatele de la Londra), dicționarele 
reflectau pe deplin această confuzie. Un exemplu edificator — Petit 
Larousse Illustré, ediţia din 1978, înregistrează, în dreptul intrării 
islam, următoarele definiţii: ,, Religie și civilizaţie a musulmanilor// 
Lumea musulmană (atunci când este scris cu majusculă) “, iar mai 
departe notează: „Islamul nu este doar o religie; este în același 
timp şi o lege, a cărei sursă este în Coran, şi care reglează întregul 
comportament al musulmanului. Islamul dă credincioșilor săi, în 
număr de circa 450 de milioane (atunci; astăzi, circa 1 miliard — 
n.m./R.V.), o organizare jurizieă, socială și familială, în strânsă 
dependenţă de Coran.“ `; 

Dacă acceptăm reducerea falas la condiția de religie, 
trebuie spus că, probabil, este religia cu cel mai mare impact asupra 
structurilor statale, a dreptului, a sistemului cultural şi a mentalului 
colectiv. Dar gradul în care religia influenţează toate aceste aspecte 
ale societăţii este diferit de la stat la stat. Există state în care 
Codul Penal — și, în general, seria de interdicții sociale — se bazează 
direct pe shariya (preceptele în materie ale Coranului), dar care 
au un nivel de dezvoltare materială şi spirituală foarte ridicat: 
de pildă, monarhiile petroliere din zona Golfului. Există, de 
asemenea, state islamice laice, dar cu un nivel de dezvoltare cu 
totul precar. Există, în fine, state „de compromis“, cum este Turcia, 
în care împletirea religiosului musulman cu laicul de esență 

occidentală produce un rezultat funcțional, însă nu lipsit de 
contradicții şi excese. 

Dacă extindem limitele conceptului de Islam (Ansari, 
2000:372) și îl definim drept un sistem cultural și de civilizaţie 
care are drept fundament această religie, nu putem să nu observăm 
diferențe profunde între diferitele lui arii. Între talibanii din 
Afganistan și musulmanii de limbă sârbo-croată din Bosnia ȘI 
sudul Serbiei înregistrăm diferenţe imense, practic, la toate 
capitolele. Aceste diferenţe nu exclud, însă, prezența momentelor 
de solidaritate și de identificare mutuală, ca islamici, în ciuda 
faptului că primii consideră o îmbrăcăminte feminină care nu 
atinge solul drept o culme a necredintei, iar ceilalți sunt complet 
europenizati, la acest capitol. Aceleaşi diferente le înregistrăm, 
să spunem, și între musulmanii iranieni și cei din zona Golfului, 
în ciuda faptului că au aceeaşi sursă de bogăţie — petrolul. Primii 
consideră Internetul sau televiziunea drept unelte ale coruperii 
conștiinței musulmane, ceilalți, drept unelte ale sporirii bogăției 
şi influenței islamice. Și unii, şi alţii, repet, se consideră şi se 
recunosc reciproc drept islamici, în opoziţie cu ,,necredinciosii* 
(adică neislamicii). Putem spune că, acolo unde noi suntem tentaţi 
să vedem diferențele — întrucât contează mai mult, pentru noi, 
limba de expresie sau aria geografică, incluzând tradiţii şi legături 
culturale care transcend religia —, musulmanii preferă să reliefeze 
elementele comune. Diferenţă de percepție care explică şi 
dificultatea definirii Islamului. l 

Se poate spune că această unitate, în ciuda năucitoarei 
diversitati culturale, etnice, lingvistice, sociale, economice 
ș.a.m.d,, a lumii islamice se sprijină pe simplitatea celor cinci 
exigente religioase ale credinciosului? Probabil. Este cert că 
putinatatea (în raport cu celelalte religii monoteiste) a literaturii 
teologice propriu-zise, inexistenţa unui cult al sfinților şi nivelul 
liminar al organizării administrative au facilitat menţinerea 
coeziunii acestei religii, cu preţul existenţei nesfarsitelor posibilităţi 
de interpretare. Care, când e cazul — vezi, din nou, fenomenul 

fundamentalismului —, pot fi diametral opuse: în timp ce unii lideri 
religioși vorbesc despre jihad ca despre un război spiritual al 
credinciosului, purtat împotriva limitelor omenești ale credinței 
lui islamice, alţii susțin necesitatea războiului sfânt împotriva 
necredincioşilor, fie ei creştini, evrei sau budiști. 


Revenind la istorie 


Indiferent de accepţia dată conceptului de Islam, istoria 
relațiilor lui cu Europa include atât faze conflictuale, cât şi perioade 
de convietuire. Existenţa, imposibil de negat, a agresivitatii 
islamice împotriva lumii creştine face foarte dificilă acceptarea 
afirmațiilor cu privire la pacifismul funciar al acestei religii a 
supunerii desăvârșite fata de Allah. Pe de altă parte, însă, chiar 
în interiorul Turcocratiei au existat perioade mai lungi sau mai 
scurte de acalmie, când existența creştinilor s-a desfășurat în 
condiţii, dacă nu normale, măcar suportabile.. 

Dacă dorim să stabilim nişte repere istorice-pentru a delimita 
perioadele de conflict de cele de convietuire, se poate spune ca 
între 711 si 1492 înregistrăm o epoca de conflict generalizat al 
creştinismului, aflat în defensivă, cu Islamul, aflat în expansiune. 
Este adevărat că Spania islamică este adesea prezentată (Benbassa 
& Rodrigue, 2002: 22-32) ca un spaţiu al tolerantei şi convietuirii 
celor trei religii (mahomedanism, creştinism şi iudaism), însă se 
omite un amănunt istoric relevant: această Spanie islamică nu a 
avut niciodată frontiere sigure, ea încercând în permanenţă să se 
extindă spre nordul Peninsulei Iberice şi chiar sudul Franţei 
(înfrângerea de la Poitiers, din 732, a oprit această expansiune), 
fiind, începând cu veacul al X-lea, împinsă tot mai mult către 
sud-est, spre a fi redusă, în ultimul secol de existenţă, la un mărunt 
califat în jurul Granadei. 

În momentul în care începe declinul Islamului în Europa de 
Vest, începe însă ascensiunea lui în Europa de Est. Mai întâi în 
Asia Mică, dar pe teritoriul unui imperiu european, cel bizantin. 

Purtătorii de drapel ai Islamului nu mai sunt, de data aceasta, 
arabii, ci un popor asiatic, proaspăt islamizat: turcii. Începând 
cu veacul al XI-lea (Treadgold, 2003: 195), turcii selgiucizi își 
încep avansul spre vest: pătrund în Podişul Anatoliei şi cuceresc 
zonele nefertile din interiorul acestuia, abandonate de bizantini 
pentru că nu prezentau interes economic. Acolo își stabilesc 
capitala, la Iconium, și baze, de unde pornesc expediţii care 
restrang, încetul cu încetul, teritoriul Imperiului Bizantin (idem: 
234-237). Este începutul sfârșitului pentru acest mare imperiu 
creștin, care a organizat sinoadele ecumenice, a dat bătăliile 
teologice contra ereziilor asiatice şi a creat o cultură europeană 
strălucitoare, într-un Ev Mediu în care Occidentul era inca 
departe de lumina civilizaţiei. 

Sunt de precizat termenii. în care are loc această confruntare. 
Pentru turci este, indiscutabil, un război religios, pentru cucerirea 
şi, dacă se poate, stârpirea necredinciosilor. $i aceasta deoarece — 
dacă analizăm, de pildă, situația Ţărilor Române în raport cu Islamul 
(Maxim, 2001: 11-45) —, pentru islamici, lumea se împarte în trei 
zone: dar-al-Islam („Pământul supunerii“, în care nu există, 
practic, drepturi, pentru non-islamici), dar-al-’ahd („Pământul 
înțelegerii“, desemnând teritoriile pe care nu reușeau să le cucerească 
şi care acceptau plata tributului), respectiv dar-al-harb („Pământul 
războiului“, desemnând restul lumii). 

Nu numai că tendința a fost de permanentă extindere a dar-al- 
Islam, în detrimentul dar-al-’ahd şi dar-al-harb, dar, începând cu 
secolul al XVI-lea, se manifestă la gânditorii otomani tendinţa de a 
introduce conceptual dar-al-’ahd în interiorul dar-al-Islam. Semn 
că dar-al-'ahd este nu un semn de toleranţă a Islamului, ci doar o 
soluţie tactică, pentru perioadele în care cuceririle mergeau prost... 

În realitate, între dar-al-Islam si dar-al-harb nu există o cale de 
mijloc, dar-al-’ahd fiind o excepţie nesemnificativă, explicabilă 
militar, politic și economic, iar nu prin „toleranța“ Islamului, pentru 
care războiul sfânt rămâne unica modalitate de raportare la restul 
lumii. Pentru bizantini, războiul cu turcii nu este un război religios. 

Două aspecte sunt, cred, semnificative. Primul este relativa 
indiferenţă (dacă nu chiar uşurare) cu care Imperiul Bizantin a 
privit pierderea unor provincii răsăritene, afectate de erezia 
monofizită, cum ar fi Armenia. A fost, spun istoricii (Treadgold, 
2003: 140), infinit mai important pentru imperiu faptul că au 
încetat disputele între adepţii hotărârilor sinodului de la Calcedon 
şi monofiziti, decât că un mare număr de creștini a căzut sub 
stăpânire islamică. 

Al doilea amănunt este inexistența ideii de cruciadă, în 
gândirea politică bizantină. De-abia în a doua jumătate a secolului 
al XIV-lea, când imperiul era deja condamnat, iar turcii se 
pregăteau să înghită statele slave din Balcani, împăratul Manuel 
Paleologul s-a decis să facă o călătorie în Europa, spre a solicita, 
însă, doar sprijinul monarhilor europeni, nu coalizarea acestora 
într-o cruciadă care să zdrobească Islamul. Bizanțul nici nu 
participă, de altfel, la ultima mare cruciadă, aceea care se 
sfârşeşte penibil, în 1396, la Nicopole (Idem: 245). 


Cruciada, o afacere a monarhilor occidentali 


Chiar dacă astăzi este invocată cu venerație, cruciada a fost 
unul dintre cele mai putin inspirate demersuri politice ale 
Occidentului. Un demers în care idealismul cavaleresc cel mai 
pur se amestecă, în doze subtile, cu interese mercantile şi 
confesionale dintre cele mai meschine. Unii istorici (Treadgold, 
2003; 209) opinează chiar că nu turcii, ci cruciada de la 1204 a 
distrus, de fapt, Imperiul Bizantin, ceea ce este, să recunoaştem, 
o contraperformanta greu de egalat în istoria Europei: să porneşti 
la eliberarea Locurilor Sfinte şi să sfargesti prin a distruge marele 
imperiu creștin al Răsăritului, singurul care putea să asigure, după 
ipotetica eliberare a Ierusalimului, o protecție eficientă şi o bază 
economică sănătoasă prezenţei europene în Tara Sfântă. Turcii, 
de fapt, ca putere politică islamică, au avut destul de puţin, dacă 
nu deloc, de suferit de pe urma cruciadelor. 

Cruciada s-a alimentat, deopotrivă, din necesități practice și 
din constructe teoretice, cum ar fi idealul cavaleresc al Evului 
de Mijloc (Huizinga, 1993: 104-120; 151-173). Necesitatile 
practice sunt evidente, cel puţin până la jumătatea secolului al 
XIV-lea, când prezenţa islamică în Europa Occidentală devine 
nesemnificativă. Spania creştină, retrasă în nord-vestul Peninsulei 
Iberice, s-a aflat vreme de secole în contact şi conflict cu Spania 
islamică. Reconquista a fost o ideologie care a structurat statele 
feudale spaniole, Castilia și Aragonul, mai cu seamă, și a sfârșit 
prin a crea Spania unitară de la 1492. Este însă greu de spus dacă 
această primă ipostază a cruciadei, cea născută după instalarea 
arabilor în Spania, a fost un pandant creștin la jihad, adică un 
război religios. Trebuie să luăm în calcul și elementul feudal: 
arabii reduceau teritoriul pe care îl controlau principii feudali 
creştini. De asemenea, nu aș exclude nici-elementul national din 
calcul: este imposibil să contestăm faptul că locuitorii Spaniei 
creștine erau perfect conştienţi, că dincolo trăiesc tot creştini, 
vorbitori ai unui idiom neolatin, ca şi ei, aflaţi sub o nemiloasă 
stăpânire islamică. Totuși, Reconquista a cunoscut o „pauză“ în 
secolul al XIV-lea, când cele două mari state spaniole creștine 
s-au dedicat creării unui imperiu mediteranean, cu o puternică 
tentă strategică, dar și cu o evidentă coloratură economică şi 
comercială. Semn că ratiunile religioase nu îmbrăcau, pentru 
feudalii spanioli, haina războiului sfânt... 

În momentul în care, în secolul al VIII-lea, arabii avansează 
spre nord și ameninţă formațiunile feudale din sudul Franţei, 
cruciada iese din spaţiul iberic și cucereşte ideologic elita 
occidentală, În armata de cavaleri occidentali, reuniți spre a apăra 
graniţele de sud ale Franţei, se naşte un spirit — prezent în opere 
ca Chanson de Roland sau Cidul — care avea să anime nobilimea 
din vestul continentului vreme de mai multe secole. 

Este însă foarte greu de probat legătura directă dintre Islam 
şi ideologia cruciadei. Aceasta se alimenta din devotiunea fata 
de Biserică, într-o epocă, aga cum arată Huizinga (Huizinga, 1993: 


CE Scanned with OKEN Scanner 


126 RĂZVAN VONCU 


284-288), de coexistenta a fervorii cvasi-mistice cu desfranarea 
cea mai lumească, şi avea, probabil, o funcție compensatorie. 
Destul de comodă, în paranteză fie spus, întrucât, după obiceiul 
medieval (Idem: 151), marea majoritate a cruciadelor plănuite 
nu sunt nici măcar începute (Idem: 154-155). Eliberarea Locurilor 
Sfinte avea să devină, de altfel, în cadrul mecanicii sufletești a 
lumii medievale, mai degrabă un laitmotiv cultural decât un vector 
social sau politic. intretinerea cavalerilor din ordinele care ajung 
în Tara Sfântă se transformă, ulterior, într-o afacere şi degenerează 
într-o serie de războaie şi confruntări a căror miză este controlul 
asupra insulelor din Mediterana, care garantau securitatea 
transporturilor de bani destinate întreținerii acestor cavaleri, 
aceştia neavând la Ierusalim nici un fel de bază economică. 

Este greu de spus, de asemenea, care este, în momentul 
cruciadelor, percepția europeană a Islamului, dincolo de conţinutul 
vocabulei „necredincioşi“. Am văzut că Bizanțul, aflat în contact 
permanent şi în conflict cu Islamul nu-și pune în nici un fel problema 
alteritatii. Nu există în bibliografia bizantină nici o carte destinată 
descrierii sau cunoașterii musulmanilor. (De altminteri, clerul 
ortodox s-ar fi opus apariției ei; când Cantemir redactează, câteva 
secole mai târziu, Sistemul sau întocmirea religiei muhammedane, 
e nevoie de intervenţia personală a ţarului Petru cel Mare pentru 
ca opera să depășească barajul de interdicții al pravoslaviei ruse.) 

Cred că putem pune receptarea Islamului, în această epocă a 
cruciadelor, sub semnul totalei neînţelegeri şi al prejudecăți celei 
mai primitive. Ar fi fost de mirare să fie alttel. 


Conviefuirea cu Islamul, începutul declinului 


După 1504 — dată la care moare Stefan cel Mare —, ideologia 
cruciadei se stinge destul de repede. Ultimele planuri ale 
monarhilor europeni datau, oricum, de la jumătatea veacului 
anterior’, domnitorul român primind de la omologii catolici doar 
încurajări verbale (când nu se întâmpla să fie chiar atacat pe la 

spate de aceștia). Căderea Bizanțului, eliberarea completă a 
Spaniei, încetarea rezistenței în Țările Române și izgonirea 
ioanitilor din insula Rodos (1522) pun Islamul — în formele 
cunoscute spiritului european, la acea dată — în postura de a coabita 
cu „necredincioșii“ şi pe aceştia, în situaţia de a începe să îi 
cunoască pe islamici. Centrul de greutate al contactului/ 
conflictului se mută, pentru mai bine de trei secole, în estul 
continentului, în Peninsula Balcanică și în Marea Egee. 

Acest transfer nu contribuie foarte mult la cunoașterea 
reciprocă. Islamul este extrem de agresiv cu populaţiile creştine 
supuse; acestea, la rândul lor, chiar dacă încep un foarte lent şi 
superficial proces de aculturatie, refuză sistematic contactul cu 
un agresor pe care îl percep la modul religios. Textele româneşti 
ale perioadei sunt limpezi în acest sens: ortodoxia privește 
Islamul ca pe o pedeapsă a lui Dumnezeu, dată creştinilor pentru 
păcatele lor şi pentru mântuire, prin suferință, căință şi îndreptare. 
Acceptarea agresiunii nu implică numai un instinct de 
autoconservare, ci şi o componentă religioasă indiscutabilă: 
supunerea nu este față de Islam, ci faţă de voinţa lui Dumnezeu 
(Mazilu, 2004: 234). i i 

La rândul său, Islamul, folosit atâta vreme ca instrument politic 
şi ca vector al energiei unui popor — turcii — în plină expansiune, 
își pierde treptat forța lăuntrică. Numeroasele interdicții şi 
vexaţiuni la adresa Bisericii gi a creştinilor, in general, atestă teama 
crescândă a Islamului de posibilele rezultate ale acestei aculturatii. 
Interdictia de a poseda pământ gi de a ocupa funcții administrative, 
de care creștinii din Turcocraţie se „bucură“ pe toată durata 
existenței imperiului, până la reformele de la sfârşitul secolului 
al XIX-lea, este o încercare evidentă de a contracara tentatia 
islamicilor de a deveni creștini. Interdictia construirii de biserici 
noi, reducerea forțată a dimensiunilor acestora sau interzicerea 
tiparului intră în aceeași paradigmă. Or, când o religie recurge 
la sprijinul statului si la măsuri administrative pentru a-şi păstra 
credincioșii, e un semn că puterea ei lăuntrică de iradiere scade. 

În ciuda măsurilor restrictive la adresa creștinismului, cronicile 
păstrează consemnări ale crestinarii unor turci sau tătari, mai ales 
în Ţările Romane. Însuşi Cantemir, atunci când simte nevoia, în 
Vita Constantini Cantemyrii, să-şi inventeze o ascendență ilustră, 
care să şteargă urmele originii sale umile, igi pune neamul să 
coboare dintr-un tătar trecut la creștinism (Cantemir, 1973: 3). 
Chiar dacă episodul e o minciună, recursul la creștinarea unui 
islamic, spre a explica rădăcinile unei stirpe care a ajuns la înalte 
demnități în Moldova şi Rusia, aflase existenţa istorică a unor 
asemenea cazuri. 

Un element straniu în istoria islăiniilui, puţin străbătut de 
cercetători, este această propensiune a lui către Europa. Europa 
nu este nicidecum leagănul unei civilizaţii cu care Islamul să fi 
avut legături. Este, de asemenea, un continent în care el ajunge 
după o lungă cavalcadă istorică, trecând, din Asia, prin nordul 
Africii. Mai mult decât atât: centrul său spiritual a rămas mereu 
în Orientul Mijlociu, chiar când stăpânea o bună parte din 
Peninsula Iberică sau lua cu asalt zidurile Vienei. 

Situația cea mai edificatoare în acest sens o prezintă Imperiul 
Otoman. În momentul său de apogeu, imperiul stăpânea în 
Europa o suprafață de câteva ori mai mică decât posesiunile sale 
din Asia si Africa. Posesiunile europene erau, de asemenea, 
permanent amenințate, fie de imperiile europene, fie de revoltele 
populației creștine autohtone. Cu toate acestea, chiar şi după 
catastrofala înfrângere sub zidurile Vienei (1683), Imperiul 
Otoman caută să pătrundă spre Vest, în loc să îşi asume condiția 
de mare putere orientală. Între 1683 şi 1698, graniţa lui occidentală 
se modifică de câteva zeci de ori, în funcţie de evoluția 
confruntărilor cu Imperiul Habsburgic. De-abia după instalarea 
domniilor fanariote în Ţările Române, se poate spune că Poarta 
abandonează concepţia expansionistă, în structurarea imperiului, 
în favoarea uneia administrative, 

Această propensiune europeană este vădită si de strategia de 
retragere pe care a folosit-o Imperiul Otoman, în momentul în 

care a început declinul său istoric gi o serie de posesiuni balcanice 
au fost abandonate, sub presiunea Habsburgilor sau a războaielor 
de eliberare naţională. In această strategie de retragere, Islamul 
— mai exact spus, populaţiile islamizate — a fost folosit ca 
instrument politic, de menţinere a unei influenţe oarecare gi a 
unui canal de comunicare, pentru o posibilă revenire. Canalul de 
comunicare, de care vorbesc, abandonează orice alt criteriu de 
coagulare, în afara celui religios (Ansari, 2000: 374-375). Este 
vorba de celebra 7ransversală Verde, care începe de la Marea 
Adriatică (din Albania) şi din centrul Bosniei, trece prin Kosovo 
şi sudul Serbiei, nord-vestul Macedoniei, sudul Bulgariei şi 
nordul Greciei, până la graniţa Turciei. În acest fel, există un 
coridor islamic continuu, care face legătura între Asia Centrală, 
zona Golfului, Orientul Mijlociu, Asia Mică și inima continentului 
european. Această transversală islamică a fost reactivată după 
destrămarea fostei Iugoslavii si a Uniunii Sovietice, în timpul 
războaielor civile din Bosnia-Hertegovina și din Kosovo, precum 
si al conflictului din Cecenia.“ | i | 
În ciuda amintitei respingeri reciproce, pe care o vadeste 
absenţa unei reale preocupări pentru alteritatea Islamului, respectiv 
cea a Europei creștine, după 1504 începe o epocă de convietuire 
cu Islamul. Prezenţa turcilor în Europa este, cumva, acceptată. 
Eliberarea Spaniei coincide şi cu descoperirea Lumii Noi, care 
prefigurează perioada colonială în viata continentului nostru şi 
pune în fata europeanului alte forme, probabil mai atrăgătoare, 
ale alteritatii. Principalele puteri occidentale încep să privească 
spre cele două Americi şi spre Africa, nu spre Estul subjugat al 
continentului. Problematica alterităţii este ocupată, spuneam, de 
alte fenomene, cum ar fi amerindienii, africanii şi, în general, 
„bunul sălbatic“, _ 
Imperiul Otoman, la rândul lui, înglob ate morala 
lumii islamice cunoscute europenilor, a „confiscat „ pentru mai 
bine de două secole, problematica alterităţii musulmane, ou toate 
că, asa cum spuneam, nucleul spiritual al Islamului a rămas în 


and, practic, ansamblul 

Orientul Mijlociu şi în zona Golfului. Însă, trebuie spus că interesul 
europenilor față de această lume, străină lor, nu a crescut prea 
mult în perioada convietuirii. O convietuire care, de fapt, nici 
n-a fost paşnică până la capăt, fiind marcată de periodice răbufniri 
războinice ale turcilor — cum ar fi transformarea Ungariei în 
paşalăc, după înfrângerea de la Mohacs, din 1526 —, care aveau 
să culmineze cu campania din Austria și asediul Vienei (1683). 

Odată cu acestă înfrângere istorică a Porții, începe declinul 
Islamului în Europa. Rând pe rând, zona de vest a Balcanilor 
este eliberată de sub stăpânirea turcească, intrând în componența 
Imperiului Habsburgic. La fel, Ungaria, Banatul și Transilvania. 
Imperiul Otoman începe să fie privit ca „omul bolnav al Europei“, 
la succesiunea lui candidând două imperii vecine: cel Habsburgic 
şi Rusia. În Occident, de asemeni, părerile în privința lui erau 
împărțite: în timp ce Anglia (care avea avantajoase contracte 
economice la Constantinopol) susținea necesitatea menţinerii lui 
în viaţă, împotriva voinţei de libertate a popoarelor subjugate, 
alte state, ca Franţa, militau pentru dezmembrarea lui. 

În toate aceste discuții, după cum se observă, factorul islamic 
joacă un rol neînsemnat, calculele se fac exclusiv pe baza 
considerentelor politice şi economice. De fapt, în Europa, pe 
suprafaţa stăpânită de Poartă, islamicii erau în neta minoritate, 
iar afacerile externe ale imperiului erau conduse, încă de la sfârşitul 
veacului al XVII-lea, de către grecii fanarioți. Retorica 
anti-islamică, respectiv, anti-creştină continua, totuşi, să fie 
menţinută în uz în cancelarii şi, mai ales, la nivelul armatelor. 

Semnificativ, totuşi, cele două iniţiative de cunoaştere a 
Islamului, databile din perioada declinului acestuia, se leagă de 
spaţiul cultural românesc (interesat de colapsul Porții), de cel 
rusesc (grăbit să preia posesiunile balcanice ale acestuia) şi de 
cel britanic (interesat, dimpotrivă, de prelungirea agoniei 
imperiului). 

Este vorba despre demersurile lui Dimitrie Cantemir, aflat în 
exil, după înfrângerea de la Stănilești, în Rusia, la curtea lui Petru 

cel Mare. Prima carte, a cărei redactare se încheie în 1716, este 
Incrementa atque decrementa aulae othomanicae, a cărei traducere 
engleză, apartinandu-i lui Nicholas Tindal, avea să vadă lumina 
tiparului la Londra, între 1734-1735 (cunoscând gi o a doua editie, 

in 1756). Aceasta traducere engleza a alimentat interesul european 
pentru problematica otomană, fiind de consemnat, în urma ei, încă 
două: una franceză (la Paris, în 1743) și una germană (la Hamburg, 
1745). Pretuita de Edward Gibbon, William James, Byron, Shelley, 
abatele Prévost, Voltaire sau Diderot, lucrarea nu este, totuşi, una 
despre Islam, ci o istorie politică o Porții Otomane. Desi i-a adus 
principelui român faima europeană, ea nu a contribuit, de fapt, 

la cunoașterea problematicii mahomedanismului, ci doar la 
precizarea unor puncte de vedere politice despre viitorul imperiului. 
Este însă cert că ea a alimentat interesul pentru cunoașterea mai 
profundă a lumii islamice, şi în alte aspecte decât cel 
politico-militar, creând starea de spirit propice întemeierii studiilor 
islamice în gândirea europeană. Studii care aveau să rămână multă 
vreme îndatorate prinţului moldav... 

În 1719, însă, prințul Cantemir scrie, în n limba latină, o carte 
intitulată Curanus, care va fi tipărită în rusește, în 1722, din 
porunca țarului Petru cel Mare, sub titlul Kniga sistima ili 
sostoianie muhammedanskoi relighii (în româneşte, Sistemul 
sau întocmirea religiei muhammedane). Cartea este urmarea 
directă a unei expediţii făcute în Caucaz, alături de tar, dar 
beneficiază din plin de lungile stagii petrecute de tânărul Cantemir 
în cuprinsul Imperiului Otoman, la Constantinopol sau la Egrigăz. 
Ea s-a tipărit la ordinul explicit al ţarului Petru cel Mare, 
deoarece Sinodul Bisericii Ruse s-a opus vehement publicării ei, 
pretextând periculozitatea, pentru conştiinţa ortodoxă, a unei 
asemenea opere, Însă ţarul, care tocmai „înghițea“ posesiunile 
caucaziene ale Imperiului Otoman şi se pregătea, în temeiul. 
necesităţii lichidării politice a „omului bolnav“ al Europei, să 
avanseze spre spaţiul balcanic, avea nevoie de o operă care să 
descrie amănunțit Islamul. Contigurând-l ca o alteritate absolută, 

prin tot ceea ce îl deosebește de creştinism, Dimitrie Cantemir 
intenţiona, evident, să justifice schimbarea raportului dintre 
ortodoxie şi mahomedanism: după secole de asuprire, cea dintâi 
se pregătea să-şi reia prerogativele imperiale și să cucerească 
teritorii stăpânite acum de Islam. 

Meritul lui Cantemir este de a nu fi făcut propagandă, ci ştiinţă, 
prin plasarea descrierii într-un cadru deopotrivă istoric și spiritual. 
Ortodox convins, prinţul a intenţionat să ofere lumii științifice 
europene o descriere sistematică a Islamului. Ceea ce Sistemul 
sau întocmirea religiei muhammedane şi este, cu asupra de 
măsură. Cartea lui Dimitrie Cantemir este, de fapt, prima descriere 
completă si amănunţită, realizată de un european, a civilizaţiei 
musulmane — viaţa spirituală, organizarea învățământului islamic, 
creaţia artistică şi filosofică, justiţia islamică —, la care savantul 
enciclopedist a simţit nevoia să aduge si unele informaţii despre 
geografia, istoria și arheologia spaţiului islamic caucazian. 
Remarcabilă este surprinderea indeterminării fundamentale a 
Islamului (religie/ lege/ sistem de organizare socială şi politica), 
care va reveni astăzi, în epoca fundamentalismului, ca un laitmotiv 
al studiilor despre lumea musulmană. 

Si această lucrare, deși a apărut într-o limbă de circulație 
restrânsă în Europa de atunci, s-a bucurat de interesul savanților. 
În arhiva Academiei Germane de Ştiinţe din Berlin se află 
traduceri ale unor fragmente din opera cantemiriana, sub titlul 
Uber der türkische Religion!. 

Putem spune, fără falsă modestie, că Sistemul sau întocmirea 
religiei muhammedane reprezintă începutul studiilor islamice în 
cultura europeană și, totodată, prima apropiere ştiinţifică de 
problematica alteritatii islamice, 


Islamul şi sistemul colonial 


Pe măsură ce confruntarea Europei cu lumea islamică — în 


forma ei, nu totdeauna reprezentativă, a Imperiului Otoman — se 

concentra în spaţiul, îndepărtat și tot mai obscur, al Peninsulei 
Balcanice şi al Caucazului, problematica alteritatii islamice 
revine, totuşi, în atenţia Occidentului prin intermediul procesului 
de colonizare. Primele colonii britanice în India (pătrunderea 
generalului Robert Clive, baron de Plassey, în Bengal, în 1757, 
marchează începutul dominaţiei engleze și, probabil, pe cel al 
erei coloniale moderne) se extind rapid, astfel că la începutul 
veacului al XIX-lea Londra avea un contact substanțial cu 
musulmanii indieni, localizati preponderent — dar nu exclusiv — 
la extremităţile de est şi de vest ale subcontinentului, precum și 
în Kashmir. Taj Mahalul gi alte opere ale artei islamice din India 
îi farmecă pe europeni și îi fac să asocieze mai pregnant Islamul 
cu exotismul. Din: păcate, mentalitatea colonială britanică nu 
încurajează foarte tare studiul lumii islamice, până către jumătatea 
secolului al XIX-lea, când gândirea pozitivistă și avântul ştiinţific 
creează, în metropole, adevărate şcoli coloniale, în care supușii 
non-europeni ai imperiilor încep să fie studiati, în istoria, 
geografia, etnografia si religiile lor. 

Revenirea Islamului in atentia lumii occidentale, subliniaza 


specialiştii, este un fenomen ce derivă din colonialism (Ansari, - 


2000: 376). Astfel, primii misionari creştini în Africa secolului 
al XIX-lea descoperă rapid că au parte de o concurență puternică, 
din partea negustorilor arabi, pentru care nu numai Maghrebul, 
ci coastele de nord-vest şi de sud-est ale Africii reprezentau teritorii 
predilecte de acţiune economică (Shillington, 1995: 198-203). 


Mituri şi imagini contemporane; Islamul în 
post-colonialism 


Istoria trecerii Islamului, în percepţia occidentală, din faza 
colonială în cea post-coloniala, a fost marcată de două cărți. Prima 
îi aparţine lui Norman Daniel: Islam and the West: the Making 
of an Image (1958). Apărută înainte de marele val al decolonizării 
Africii, cartea analizează modul în care Occidentul şi-a construit, 

de-a lungul timpului, diferite reprezentări ale Islamului, pregătind 
terenul pentru mult mai controversata cercetare a lui Edward Said, 
dedicată orientalismului (1978). 

Aceasta din urmă, publicată exact în momentul în care 
gândirea post-colonialistă intra în cea de-a doua ei fază, iar 
postmodernismul îşi revendica rolul de curent dominant în 
studiile culturale, a fost o demontare a sterotipurilor cu care 
Occidentul şi-a construit o imagine, falsă (arată Said), a Orientului 
şi, în particular, a Islamului. Cartea a constituit și mai constituie, 
încă, un punct de reper în cercetările care vizează lumea 
musulmană, cu toate că, la o lectură atentă, se poate observa cum 
deconstruirea stereotipurilor occidentale se transformă într-o 
nouă mitizare a Islamului, de. data aceasta, pe baza unor 
reprezentări de provenienţă islamică, artificiale, ca și cele 
europene. Pentru că, dacă stereotipurile occidentale își au sursa 
în prejudecăţi, necunoastere şi mișcări obscure ale mentalului 
colectiv, stereotipurile. pe care le construieşte Said se bazează pe 
textele islamice, de la cele religioase, la cele de filosofie, drept 
sau morală. Or, una dintre caracteristicile eminente ale Islamului 
este formidabila sa. diversitate. Multe dintre stereotipurile de 
sorginte islamică pe care Said le contrapune, în numele 
post-colonialismului, celor occidentale, se potrivesc unor arii 
restrânse ale lumii musulmane. De pildă, toleranța este un 
concept care ar trebui să caracterizeze Islamul în cel mai înalt 
grad: dacă tot ceea ce există are un singur creator (monoteismul 
islamic fiind accentuat până la interdicția reprezentărilor concrete), 
înseamnă că și alteritatea este lăsată tot de Creator. Există zeci 
de texte islamice, vechi si contemporane care adeveresc, 
bazându-se pe Coran, această idee. Din păcate, însă, în istorie, 
Islamul s-a dovedit o religie intolerantă, ba chiar într-o măsură 
mai mare decât altele. Această dialectică teoretic-practic (istoric) 
îi scapă, în multe rânduri, lui Edward Said". 

În schimb, cercetarea sa, alimentând în spaţiul islamic gândirea 
post-colonialistă din a doua ei fază, a reprezentat, fără să vrea, 

şi unul dintre temeiurile justificării fundamentalismului. Pentru 
că refuzul modelelelor post-coloniale de inspiraţie occidentală, 
în numele unora bazate pe tradiția autohtonă, a sfârşit printr-un 
refuz nu numai al formelor, ci în final şi al principiilor occidentale. 
În cele din urmă, chiar printr-un refuz al modernității și 
modernizării, pe care căderea comunismului l-a împins, cu 
energia disperării provocate de decesul unicului rival al 
capitalismului occidental, spre forme tot mai radicale. Punctul 
culminant a fost atins, probabil, de talibanii afgani, care, în numele 
tradiției islamice, au refuzat nu numai prezentul si viitorul, ci şi 
trecutul non-islamic: aruncarea în aer a uriaselor statui ale lui 
Buddha o dovedeşte, din nefericire, cu prisosinta. 

Explicat de arabişti ca un fenomen al crizei de identitate!? şi 
de politologi ca o tentativă totalitară de subminare a lumii 
democratice (Huntington, 1993: 23-25), fundamentalismul este 
un fenomen ale cărui rădăcini ar trebui căutate, cred, mai adânc. 
Unii specialişti sugerează că în cauză ar trebui pusă atitudinea 
Islamului față de modernitate, modernizare şi tehnologie. De 
asemeni, nu trebuie ignorate consecințele devastatoare ale sărăciei 
si exploatării fostelor colonii de către metropole, într-un sistem 
economic care, pentru majoritatea statelor islamice, a fost injust 
încă din punctul de pornire. 

Însă realitatea este că, prin însăşi natura sa contemplativa şi 
prin substanța sa religioasă, relativ simplă, Islamul pare predispus 
inapoierii tehnologice. El nu cultivă foarte multe interdicții — cum 
o face creștinismul, ce-i drept, cu paliativul liberului arbitru —, 
însă o parte dintre aceste interdicții vizează în mod direct activități 
fără de care progresul tehnologic este de neconceput. Activităţile 
de cercetare și atitudinea prospectivă, în general, nu sunt bine văzute 
de o religie a acceptării necondiționate a voii lui Dumnezeu, oricât 
de rea ar fi aceea. Aşa cum arată unii cercetători, a alege între 
Mecca și mecanizare nu este o dilemă pentru lumea musulmană: 
impresia generală este că argumentul religios prevalează, în fata 
evidentului, totuşi, imperativ al progresului (Ansari, 2000: 372). 

Paradoxal este că respectarea acestor interdicții nu este 
supravegheată de o structură bisericească foarte puternică, prin 
intermediul unor instrumente ca spovedania, canoanele sau, la 
limită, excomunicarea. Cu toate aceastea, interdicțiile singure sunt 
suficient de puternice ca să ducă la subdezvoltare și la înapoierea 
tehnologică a unor zone întinse ale globului. 

Aş mai face observaţia că, în ciuda retoricii stângiste a gândirii 
post-colonialiste, înapoierea și subdezvoltarea tehnologică a 
Islamului nu sunt o afacere a epocii coloniale şi a primelor două 
decenii de după decolonizare. Ele sunt evidente încă din secolul 
al XVIII-lea şi se accentuează în secolele care urmează. Indicele 
care trebuie urmărit nu este cel al succesului militar, ci cel al creației 
tehnico-stiintifice. Dacă până în secolul al XVII-lea, lumea 
islamică a ţinut, mai mult sau mai puţin, pasul cu cea europeană 
(luând ca reper, de pildă, tehnologia implicată în producția de 
armament), după secolul al XVIII-lea, statele musulmane devin 
complet dependente de tehnologia — sau, în unele cazuri, importul 
de tehnologie — din țările occidentale, situaţie care durează până 
azi. Nici chiar fenomenele de excepţie, cum ar fi tehnologia 
nucleară pakistaneză, nu anulează impresia generală, vizibilă în 
statisticile mondiale, dar şi în lista laureatilor Nobel pentru ştiinţe, 
a unei înapoieri științifice și tehnologice generale a lumii 
musulmane. Islamul, practic, nu a participat şi nu participă la 
revoluţia tehnico-stiintifica, decât, eventual, în calitate de beneficiar. 

La fel de adevărat este, însă, că imaginea de imobilitate deplină 
a Islamului nu este corectă; ea reprezintă una dintre prejudecățile 
cele mai periculoase cu care încă mai operează Occidentul. Această 
imagine a deplinei imobilităţi, a refuzului total şi necondiţionat 
al oricărei forme de progres, neglijează inventarierea fenomenelor 
de lentă evoluţie si adaptare, în special acolo unde islamicii trăiesc 
în contact cu non-islamicii, și chiar ca urmare a dezvoltării generale 
a mijloacelor de comunicare, care „aduc“ Occidentul direct în 
inima Islamului și îl obligă, vrând-nevrând, să se adapteze. 
Neglijarea acestui proces de adaptare, care face apel la o valoare 

recunoscută în lumea musulmană — conceptul de ijtihad, raţiunea 
personală, capabilă şi îndreptăţită să aplice şi să adapteze legea 
islamică la realitate (Ansari, 2000: 378) —, face ca forțele 
progresiste islamice să fie lipsite de un feed-back necesar, din 
partea lumii occidentale, la demersurile de modernizare pe care 
le întreprind (sau doar le încearcă). Lipsa de răspuns a 
Occidentului, în schimb, favorizează fundamentalismul, căruia 
îi furnizează pretextul adversitatii totale faţă de Islam a lumii 
iudeo-creştine. 

Chiar şi în interiorul societăţilor islamice închise trebuie, cel 
putin, bănuite anumite mutații, dacă nu în legătură directă cu 
progresul tehnico-stiintific, măcar în legătură cu progresul social 
în general. Apariţia si consolidarea statelor nationale, funcţionarea 
— chiar dacă imperfectă — a unor instituții şi chiar fragila laicizare, 
prin sistemul de învățământ si generalizarea mijloacelor de 
comunicare în masă, sunt fenomene care au apropiat anumite zone 
ale Islamului de aspectul exterior al unor societăţi de tip occidental. 
Este cazul unora dintre monarhiile Golfului, în care importul masiv 
de tehnologie occidentală, asociat bogăției sociale aduse de 
petrol, a generat, până la urmă, efecte oarecum similare celor 
din Europa. De pildă, în cazul drepturilor femeii; chiar dacă femeia 
rămâne, în tari ca Arabia Saudită ori Kuweit, un cetăţean de rangul 
al doilea, căruia îi sunt interzise anumite drepturi civile absolut 
esenţiale, ea a pătruns, încet-încet, sub presiunea progresului social 
general, în locuri care altădată îi erau absolut inaccesibile, cum 
ar fi spitalele, în care lucrează — cu aprobarea personală a regelui, 
e drept — nu puţine femei-medic. Ceea ce, în urmă cu doar treizeci 
de ani, era de neconceput (Esposito, 1982: 164). 


Scurte concluzii şi mai multe întrebări 
Care dintre cele două viziuni asupra Islamului — cea statică 


sau cea dinamică — este cea corectă? Să ne aşteptăm la adâncirea, 
în timp, a diferenţelor dintre lumea islamică și cea occidentală, 

sau la estomparea lor? Există un real conflict între Islam şi 
civilizaţia iudeo-crestina? Se poate vorbi de un progres in 
interiorul Islamului, independent de aculturatia care rezultă din 
contact şi/sau convietuire? 

Sunt întrebări la care stadiul actual al cercetării, dar și situația 
efectivă, pe plan mondial, nu permit răspunsuri facile și definitive. 
De pildă, cred că ne putem aștepta, dată fiind extrema diversitate 
a Islamului, la întărirea ambelor aspecte amintite mai sus. Cu 
alte cuvinte, anumite zone ale lumii islamice vor deveni mai 
dinamice, sub impactul progresului tehnico-stiintific. Chiar dacă 
e îndoielnic că ele vor intra vreodată în circuitul mondial al creației 
inginereşti si al cercetării științifice, bogăţia acumulată datorită 
rezervelor de petrol va permite statelor islamice posesoare ale 
acestei resurse să reducă tot mai mult decalajele și diferențele 
fata de statele occidentale. 

Pe de altă parte, însă, este neîndoielnic că alte zone ale lumii 
musulmane, în special cele în care aculturatia se produce forțat, 
pe calea unei agresiuni occidentale (Afganistan, Irak, nordul 
Pakistanului), vor împietri în tradiţie, o tradiție tot mai confuză 
şi mai represivă, pe măsură ce agresiunea occidentală este mai 
violentă. Din acest punct de vedere, este o tristă contraperformanta 
a unor state occidentale deplasarea unui mare teritoriu islamic 
(cel irakian), din zona laică în cea teocratică şi fundamentalista. 
Alunecarea Irakului pe panta înfierbântării confesionale și 
naţionaliste reprezintă o grea lovitură dată celor care caută o punte 
de dialog cu segmentele progresiste, moderate, ale Islamului. 

Aceasta arată cât de fragmentat poate fi Islamul, din cauza 
formidabilei sale diversitati. Tendinţa fragmentării se va menţine 
şi pe mai departe, câtă vreme lumea musulmană rămâne, de fapt, 
dezorganizată la nivel instituţional (cu o Organizaţie a Conferinţei 
Islamice mult mai slabă şi mai puţin activă decât Liga Arabă, 
aceasta din urmă necuprinzând însă decât o mică parte din lumea 
islamică). Nu în ultimul rând, fondurile de ajutor mutual, furnizate 
de bogatele monarhii petroliere, merg către mişcările teroriste și 


(E: Scanned with OKEN Scanner 


Islamul, de la conviefuire la confruntare 139 


către Islamul radical, din Balcani, Rusia sau din Occident, în loc 
să meargă către statele islamice sărace și înapoiate. 

În privinţa confruntării între civlizatia iudeo-creștină și Islam, 
adevărul ne obligă să recunoaștem că, în măsura în care el există 
şi este substanțial, în lumea contemporană, răspunderea aparţine 
în egală măsură celor două parti. Dacă atentatul împotriva Papei 
loan Paul al II-lea, cel de la World Trade Center, cele de la Madrid, 
Beslan sau Londra sunt de înregistrat în „contul“ islamicilor, în 
„contul“ lumii occidentale este de înregistrat cel puţin studiul 
influentului politolog si strateg american Samuel P. Huntington, 
Ciocnirea civilizaţiilor. Apărut în 1993 — după un mai bine de 
un deceniu de acalmie în relaţiile bilaterale —, studiul poate fi 
considerat scânteia care a reaprins conflictul. Elaborat la modul 
propagandistic și. cu o foarte superficială cunoaştere istorică a 
fenomenului contactelor dintre lumea iudeo-creştină $i cea 
islamică, „studiul“ (ghilimelele sunt binemeritate) postula iminenta 
unui conflict între lumea creştină, pe care o înţelegea exclusiv 
ca lume catolico-protestantă, şi cea musulmană, în care includea 
si... ţările ortodoxe (?!). Un conflict pe care absolut nimic din 
interiorul lumii islamice, la acel moment, nu îl anunța! 

Studiul lui Huntington a fost, probabil, vectorul care a 
direcționat fundamentalismul — ca semn de criză a Islamului — 
înspre exterior, înspre principalii exponenti ai lumii occidentale. 
Până atunci, oricât de violent se exprimase fundamentalismul, 
din Iran și până in Algeria, el rămăsese o afacere internă a 
Islamului: un curent extrem-conservator, ultra-retrograd, care dorea 
completa eliminare din viata islamică a elementelor non-coranice 
si reîntoarcerea societăţii musulmane la puritatea (închipuită) a 
primelor califate arabe. După apariţia studiului lui Huntington, 
fundamentalismul s-a simţit îndreptăţit să se transforme în jihad: 
„Tăzboi sfânt“ împotriva tuturor non-islamicilor, 

Cu toate acestea, n-aş dori să se înțeleagă că studiul meu 
intenționează să acrediteze existența unei fratii edenice între 
islamici și restul lumii, Dacă eliminam din analiză momentele 

de conflict care sunt cauzate de interese economice sau strategice, 
fără legătură cu civilizaţia și religia, rămân, totuşi, câteva 
divergențe serioase între lumea iudeo-creștină $i cea islamică. 

Poate că principala divergență vizează statutul cetățeanului 
în societate si, subsecvent, drepturile sale civile. În lumea 
islamică nu există, la ora actuală, nici măcar o singură democraţie 
demnă de acest nume — nici chiar Turcia, în ciuda unor serioase 
şi apreciabile eforturi de a se apropia de standardele lumii 
occidentale — şi nici măcar un singur stat care să nu aibă 
probleme majore cu drepturile omului, de la cele ale femeii și 
copilului (printre cele mai restrânse din lume) și până la sistemele 
penitenciare sau institutele de sănătate mintală (Ansari, 2000: 
379-382). Această diferență majoră nu poate fi neglijată, atunci 
când încercăm să ne apropiem de cauzele reale ale unor conflicte. 
Mai ales câtă vreme nu putem răspunde hotărât la întrebarea: 
este Islamul funciarmente anti-democratic? Este Islamul, pur şi 
simplu, cum spun unii cercetători — nu foarte respectuosi fata de 
nuanţe —, un comunism cu glazura teocratica, un comunism verde 
(Huntington, 1993)? Sau este vorba doar de slăbiciunea interna, 
derivând din insuficienta experienţă istorică, a forțelor democratice 
din societatea islamică? îi 

Însă există şi diferențe mai profunde chiar decât cele de mai 
sus. Aş aminti aici viziunea diferită în privința exploatării 
resurselor Pământului. Pentru islamic, viața mundană nu are nici 
o valoare, în raport cu binefacerile promise de Profet celor ce 
ajung în Rai. De unde uşurinţa cu care islamicul acceptă orice 
condiţii de viaţă, punând mai mult pret pe contemplatie decât pe 
modificarea, prin acţiune tenace si conştientă, a acestor condiții. 
Extrapolată la scara întregii societăţi, această viziune creează o 
lume care consumă mai puţine resurse decât lumea noastră şi 
poluează mai puţin. Deocamdată, câtă vreme resursele sunt 
suficiente, iar poluarea pare să nu ne deranjeze din cale-afară, 
planeta pare să prefuiasca modelul occidental, care oferă omului 
condiţii de viaţă mult mai bune gi mai multe posibilităţi pentru 

a-şi afirma gi dezvolta disponibilităţile personale. Când, însă, 
aceste resurse naturale se vor imputina drastic, iar populaţia va 
creşte, n-ar fi exclus ca modelul „minimalist“ al lumii islamice 
să câștige teren, în raport cu modelul nostru consumist. 
Existenţa unui progres în interiorul Islamului mi se pare de 
necontestat, chiar dacă el nu se plasează pe coordonatele pe care 
definim noi noţiunea. Starea conflictuală instaurată în lume, în 
ultimul deceniu, între civilizaţia islamică si cea iudeo-crestina, 
obligă categoric Islamul la redefiniri identitare. În special în rândul 
islamicilor care trăiesc în sânul unor comunități majoritar creştine, 
aceste redefiniri sunt adesea dramatice. Valului fundamentalist 
de la începutul deceniului trecut i se răspunde, încetul cu încetul, 
printr-o lentă, dar sigură coagulare a forțelor democratice. În 
limbajul multor islamici trăitori în Europa a apărut deja noţiunea 
de cetăţean (al statului în care trăiește), ca noţiune opozabilă celei 
de musulman (aparţinând unei alte lumi, eventual în conflict cu 
cea în care trăieşte). Noţiunea de cetățean nu există decât la modul 
teoretic, ca împrumut necesar din inventarul occidental, în lumea 
islamică profundă. Capacitatea de a distinge între ele a apărut 
relativ recent, în cursul acestor confruntări dintre Islam şi 
Occident, care au obligat islamicii occidentali să ia atitudine, în 
apărarea drepturilor cetățenești, în faţa amenințărilor teocratice. 
Demonstrația făcută de unii islamici occidentali — şi anume, că 
e posibil să fii islamic și cetăţean demn al unui stat democratic 
— este, cred, de mare importanţă pentru progresul viitor al lumii 
musulmane. Rămâne de văzut dacă raţiunea — care nu lipseşte 
din bagajul filosofilor arabi medievali — va învinge forţele 
inconștiente ale psihei, acelea pe care mizează curentele radicale. 
Oricum, Islamul rămâne o lume extrem de complexă şi un 
factor de avut în vedere, atunci când se încearcă impunerea unui 
model civilizational unic. În ciuda slăbiciunilor şi a lipsei sale 
de omogenitate, el şi-a dovedit viabilitatea şi rezistenţa în timp 
şi spaţiu. Numărând un miliard de oameni, lumea islamică, o lume 

creatoare de valori artistice și de civilizaţie, va juca şi pe mai 
departe un rol însemnat în viata planetei. 

DIN ARHIVELE CORPORALITĂȚII. 
CORPUL ISTORIC SI CORPUL 
CONTEMPORAN 


Simona Drăgan 


Argument: De ce corpul? 


La începutul mileniului trei, o direcţie de gândire extrem de 
productivă este cea privitoare la corp. Teorii moderne încearcă 
să recupereze lungile perioade de absenţă a corpului din cultura 
umanităţii, vreme de secole întregi doar după Hristos. La ora 
actuală, problematica corpului este atât de variată, încât putem 
spune că există o serie de puncte de vedere, de la cel biologic 
sau cel filosofic, la un punct de vedere social, antropologic, artistic. 
SL desigur, fiecare din acestea are o istorie pasionanta. Conceptile 
privind corpul şi corporalitatea se legitimează, aşadar, de la 
multiplele identități ale omului modern: o identitate personală, 
dar si una de grup (rasială, naţională, sexuală), la care se adaugă, 
nu mai putin importante, dar tot mai puţin conştientizate, 
identitățile socială, societala gi civilizațională. Clasa socială, de 
exemplu, până recent factor semnificativ de analiză în istorie, a 
construit și a dictat atât corpul disciplinat prin maniere al 
aristocrației, cât și regimul ascetic puritan asumat de burghezia 
capitalistă neoprotestanta sau corpul grotesc, rabelaisian, al 
claselor populare. Societatea imprimă si ea corpului, dincolo chiar 
de rigorile modei, un etalon de normalitate care depinde, în mare 

măsură, de indicele economic al societății respective. Într-un fel 
arată şi se îngrijesc locuitorii unei tari mai putin dezvoltate, şi 
altfel cei care trăiesc într-o economie prosperă, axată pe servicii. 
Nu în ultimă instanță, tipul de civilizație, în sens nu atât 
economic, cât antropologic, dictează în chip decisiv raporturile 
oamenilor cu corporalitatea. Societăţile primitive (sau tradiționale) 
nu disting între corpul uman şi natura cosmică, crezând într-o 
serie de analogii care leagă universul de om, replica sa infinit 
mai mică. Occidentalii, pe de altă parte, și mai ales cei moderni, 
disociază sufletul de corp și corpul de exterior, retrăgându-se 
într-un for interior necunoscut, numit sine. Dar mania stratificării 
individului în eu, sine, corp, persoană (publică) conduce la o 
alienare a omului, în forme dintre cele mai diverse. Această 
alienare, observă specialiștii, se vede şi în cercetarea neintegrată 
a problemelor. Medicii tratează boala, nu bolnavul; efectul, 
rareori cauza; corpul, nu însă şi sufletul (Le Breton, 2002: 8-9). 
În plus, prin unele tehnici de control si „scanare“ a populației, 
statul intervine insidios în intimitatea corpului uman, 
deposedându-l pe om chiar şi de ceea ce s-ar putea crede că-i 
aparţine în cel mai înalt grad: corpul său (Foucault, 2003). 
Cercetarea de fata şi-a propus, initial, să urmărească exclusiv 
teoriile socio-culturale despre corpul modern, evidențiind 
modalităţile „filosofice“ de re-scriere a corporalitatii prin 
post-structuralism, deconstructivism, psihanaliză şi studiile de gen, 
orientări sub presiunea cărora, aşa cum observa un cercetător, 
„trupul ameninţă să dispară “ (Laqueur, 1998: 19). Treptat însă, 
cercetând „arhivele“ corporalitatii, am descoperit o problematică 
fascinantă prin chiar concretetea şi „materialitatea“ ei. Mi-am 
asumat, așadar, chiar cu riscul de a părea selectivă, o introducere 
mai tradiționalistă în tematica aleasă, hotărâtă să nu renunţ la 
mica mea „istorie“ corporeală, evident subiectivă. Nu am uitat 
totuși interesul cu care am pornit în acest studiu şi pot spune că 
nimic din ceea ce s-a spus vreodată despre corpuri nu mi se pare 
„învechit“, gratuit, insignifiant sau prea „personal“. Dimpotrivă, 

îmi însuşesc până la capăt crezul feminist ($i post-structuralist): 
ceea ce este personal este in primul rând sau și politic. Motiv 
pentru care nu cred că am abandonat nici un moment, nici chiar 
atunci când am uitat de ea, intenţia iniţială. 


I. Istorie subiectivă a corpului 


a. Secundarul filosofic al materiei 


În filosofie, corpul este multă vreme privit ca un adjuvant 
secundar al spiritului, chiar rusinos prin partialitatea și efemeritatea 
lui. Inserat timid în problematica gnoseologica, el iese târziu de 
sub vălul pudorii, pentru a fi cercetat pozitiv, la lumina zilei, abia 
începând cu secolul XIX.‘ TUR | 

Întemeietorul şi emblema raționalismului european, Descartes, 
definește omul, în 1654, exclusiv ca res cogitans: „Nu sunt prin 
urmare nimic altceva decât un lucru care gândește (res cogitans), 
adică minte (imens), suflet (animus), intelect (intellectus), ratiune 
(ratio) “ etc. (Apud Fürst & Trinks, 1997: 64). Lumea lucrurilor, 
res extensa, conţine $i corpul, care lipseşte din definiția lui 
Descartes, existența lui părându-i-se incertă şi cu totul subordonată 
intelectului: „corpurile nu sunt cunoscute prin simțuri sau prin 
imaginaţie, ci doar prin intelect, nu prin aceea că le vedem sau 
că le atingem, ci prin aceea că le gândim: aşa recunosc foarte 
Clar că nu pot cunoaște nimic cu mai multă ușurință şi certitudine 
decât spiritul meu“ (Idem: 65). Construind dualitatea corp-spirit, 
adică dualitatea între ceva „indivizibil“ şi ceva „divizibil“, 
Descartes desparte o formă de nemurire de concepția pur 
mecanicistă despre corp, continuată mai apoi de materialistii 
secolului XVIII, dar şi de cercetările mai noi (reflexele 
Conditionate studiate de Pavlov sau mecanica behavioristă, bazată 
Pe raportul excitatie-reactie), Descartes nu se desparte, de fapt, 
de concepţia teologică medievală, încă puternică în veacul baroc 
In care îşi scrie opera. Mefienta lui fata de corp este continuată, 

la o altă scară, în secolul XVIII: emanatie a burgheziei ascendente, 
idealismul german (Kant, Hegel, Fichte) manifestă o puternică 
aversiune faţă de corp, senzualitate, plăcere. 


$ 
$ * 


Aceasta nu rămâne, totuși, unica paradigmă filosofică 
europeană, în înțelegerea corpului. În lumea antică, Epicur 
afirmase iluzoriul a tot ce nu trece prin simţuri. Totuși, filosofia 
lui nu trebuie confundată cu hedonismul lui Aristipp, întrucât ea 
nu proslăveşte, ca cea din urmă, lumea plăcerilor vulgare, ci afirmă 
un sens superior al existenţei, rezultat din eliminarea agitatiei, a 
suferinţei, a superstitiilor, precum și din dobândirea ataraxiei. După 
Descartes, empiriştii englezi (Locke, Berkeley, Hume) afirmă, 
în spirit cu totul contrar acestuia, că orice cunoaștere derivă din 
experiență, din impresiile senzoriale, organizate inductiv. Ei sunt 
continuaţi, cu alte mijloace, de pragmatism (Ch. Peirce, W. 
James, J. Dewey), filosofie nord-americană care, la sfârșitul 
secolului XIX, aşează experienţa şi observarea în centrul teoriei, 
reinstaurând rolul prim al contingentului, în detrimentul direcției 
formaliste si rationaliste din filosofie. În veacul al XVIII-lea, deja, 
adică în Secolul Luminilor, apare o nouă problemă, recent 
explorată de Michel Foucault. „Luminile“ învaţă să dreseze 
corpurile umane, dezvoltând, în paralel cu ideile despre rațiune 
şi progres, o „microfizică“ a puterii, adică o gamă de tehnologii 
de rationalizare, disciplinare şi „normalizare“ a corpului. 

La maturitate, Foucault și-a exprimat regretul de a nu fi 
cunoscut la timp scrierile filosofilor din Şcoala de la Frankfurt 
(H. Marcuse, E. Fromm, Th. Adorno). Acestor gânditori de secol 
XX le aparţine si cea mai importantă reacţie antipragmatista, cu 
consecinţe importante în chestionarea eticii în lumea 
contemporană. La propunerea pragmatistilor de a judeca binele 
şi răul în funcție de satisfacerea nevoilor noastre, noii filosofi 

germani, aflați pe urmele proiectului , neincheiat“ al Iluminismului, 
răspund invocând raţiunea. Omul perfect integrat din lumea 
americană, crede Erich Fromm, are spiritul critic anesteziat de 


supralicitarea nevoilor lui trupesti, în mare măsură false, căci sunt 
induse artificial: 


„omul alienat (...) consideră realitatea ca ceva de la sine 
înțeles. El vrea să mănânce, să consume, să atingă, să manipuleze. 
Nici măcar nu se întreabă ce se ascunde în spatele aparentelor, 
pentru ce lucrurile sunt asa cum sunt şi care este devenirea lor“ 
(E. Fromm, apud Lecfii..., 1990: 184). 


%* 
* 


În secolul XIX, o teorie extrem de importantă este formulată 
de Charles Darwin, care scrie Originea speciilor (1859) şi 
Descendenja omului si selecția sexuală (1871), schimbând nu 
atât o paradigmă stiintificd!, cât una filosofică. El pleacă de la 
premisa variabilitatii organismelor vii $i a unei dinamici a 
eredității, afirmând că selecția operează cu variatiile favorabile, 
astfel încât, după perioade mai lungi, apar noi specii. Evident 
că, la vremea respectivă, Darwin nu ia în calcul intervenția activă 
a omului în lanţul trofic si nici, în ceea ce îl priveşte direct, 
intervenţia, cu efecte degenerative, asupra propriului corp?. 


k 
* k 


În sfârșit, se poate spune, din anumite puncte de vedere, că 
psihanaliza descoperă corpul. Freud îl cercetează ca pe „un 
adevărat teatru al simptomatologiei isterice“ (Protopopescu, 
2005), ceea ce î] trasformă, astfel, într-un analogon al textului, 
Vorbind despre suferințe psihice, altfel nemărturisite. Lacan 
dezvoltă $i el teorii complexe ale corporalitatii, oprindu-se asupra 

celor trei fațete ale acesteia: corpul imaginar, cel simbolic și corpul 
real, intermediate de metafora oglinzii, reflecţie „mai curând 
fantasmată decât efectivă“. Corpul imaginar se construieşte prin 
medierea Celuilalt, in primă etapă mama. El se definește ca 
„fuziunea imaginii reale a corpului personal cu imaginea mea 
reflectată de privirea Celuilalt si cu potenţialul discursiv cu care 
Celălalt isi însoţeşte imaginea pe care eu o privesc în oglindă 
ori doar fantasmez că o fac“ (Idem). Corpul simbolic, alcătuit 
din zestrea de semnificanti a fiecăruia, este „imaginea alienării 
personale a fiecăruia, ca $i marca includerii noastre în 
comunitatea culturală a omenirii“ (Idem). În sfârşit, corpul real, 
ce conţine şi secvenţe specifice celorlalte două, are un rol 
deosebit de important în edificarea normalitatii noastre cotidiene: 
el funcționează ca „un obstacol în calea dezvoltărilor paranoide 
de omnipotenţă “, stabilind „un raport cognitiv sănătos cu 
realitatea dorinţei mele orientate spre realitatea externă “ (Idem). 
Este de remarcat, totuși, că ceea ce lipsește definiţiilor şi 
schemelor lacaniene — și, în genere, psihanalitice — este tocmai 
interesul fata de corpul propriu-zis, ca atare. El este (re)descoperit, 
probabil, de psihanaliză, dar asta doar pentru a fi „citit“ ca mijloc 
de accesare a psihicului. Rămâne, atunci, să căutăm acel 
(dez)interes non-filosofic faţă de corp în limbajul ştiinţelor. 


b. Corpul în imaginarul ştiinţific 


Studiind materia vie, biologia se constituie ca ştiinţă pozitivă 
abia în a doua jumătate a secolului XIX. Anatomia (de la un etimon 
grecesc care înseamnă „disecţie“*), deşi este şi ea foarte veche, 
are o denumire multă vreme improprie, căci până în secolul XIII, 
disectia corpurilor e considerată un sacrilegiu, iar anatomia se 
limitează la descrierea organelor, Omul îşi gândeşte multă vreme 
corpul în termeni sacri și refuză să se atingă de el. Chiar mult 
mai târziu, această sfială în fata operei lui Dumnezeu se mai face 
auzită. În 1817, un personaj literar faimos, devenit între timp un 


(E Scanned with OKEN Scanner 


Din arhivele corporalităţii 153 


mit al culturii pop, povesteşte: ,, Strângeam oase de prin osuare; 
cu degete profanatoare întinam marile taine ale scheletului 
omenesc (Shelley, 1991: 52). Nu înseamnă însă că, până la 
primele disectii (ilegale) ale Renașterii, nu există teorii despre 
corp. Ştiinţa premodernă și-a scris „fanteziile“ în mituri gi 
limbaje străine astăzi argumentelor pozitiviste. Dar ele alcătuiesc, 
desigur, o istorie a ideilor despre corp dintre cele mai interesante. 
Această istorie este, la începuturile ei, una a amestecului și 
a indistinctiei fundamentale dintre ştiinţe: chimia lui Paracelsus, 
au observat specialiștii, era ea însăşi o biologie, căci după 
Paracelsus, de pildă, rugina şi cocleala erau „excrementele 
metalelor“. Astăzi, dimpotrivă, biologia se sprijină, în cel mai 
înalt grad, pe chimie, studiind organismele mai ales din perspectiva 
proceselor fiziologice şi chimice care au loc în interiorul lor. 
Pe de altă parte, știința premodernă a corpului este un spaţiu 
carnavalesc al erorilor. Disectiile au condus, nu de puţine ori, la 
concuzii astăzi şocante: primii observatori au crezut, de exemplu, 
că arterele conduc în organism aerul, pentru că, evident, le 
descopereau goale. Fără aceste „bâjbâiri“ caraghioase, nu s-ar fi 
înțeles, desigur, importanța operării asupra viului, realizată azi prin 
vivisectii. In plus, este interesant de văzut că, nici la un nivel relativ 
accesibil, cel de descriere a organelor, ştiinţa nu a fost scutită de 
erori grosolane. Mii de ani, s-a considerat că femeile au aceleaşi 
organe genitale ca bărbaţii, dar „înlăuntrul corpului si nu în afara 
lui, Chiar mult mai târziu, această concepţie se menţine, în straturile 
culturii populare; ,,... deși de sexe diferite sunt“, spune o poezioara, 
„Pe de-a-ntregul ele ca noi ajung, / lar pentru cei ce caută minufios,/ 
Femeile-s bărbaţi întorși pe dos“ (Apud Laqueur, 1990: 12). 
Totuși, comparativ cu reflectia populară asupra corpului, ca şi 
cu primii pași ai științelor naturale, ştiinţa modernă a avut, nu de 
puţine ori, un rol corectiv față de erorile „filosofice“. 
Neo-darwiniștii, de exemplu, mai experimentalişti, au constatat 
că variațiile ereditare problematizate de Darwin (şi numite de ei 
„mutaţii“) operează numai asupra detaliilor, fără a crea vreodată 

un organ nou. Fapt care complică ideea evoluţiei, înțeleasă ca 
apariţie a unor specii noi. Mai mult, însăși ideea de evoluţie este 
delicată, întrucât crezul neo-darwinist afirmă tranșant: selecția este 
oarbă, nu întotdeauna cel mai puternic supraviețuiește, ci acela 
care se află sub protecţia anumitor factori de mediu. Analogia cu 
lumea umană nu poate nega adevărul unei asemenea observaţii. 

Într-o istorie relativ scurtă, științele naturale au schimbat 
ipoteză după ipoteză. Abia în ultimele două secole, cu aproximaţie, 
putem vorbi de configurarea unei cunoașteri moderne a corpului. 
Aceasta este, aproape tot timpul, una masculină, servind azi unor 
consideraţii noi din partea studiilor de gen. Până în 1759, cărțile 
de anatomie nu ilustrează decât scheletul masculin. Bărbatul, de 
altfel, este gândit ca măsură universală, femeia nediferentiindu-se 
cu nimic fata de el. Abia la sfârșitul secolului „luminat“, asistăm 
la o schimbare paradigmatică, de la o ierarhie „metafizică“ a sexelor 
(bazată pe importanţa socială a fiecăruia), la un model nou, de 
„dimorfism radical‘, detaliind „o anatomie și o fiziologie a 
incomensurabilităţii“ (Laqueur, 1998: 13). Iată si câteva date 
ştiinţifice: sfârşitul Iluminismului încetează să mai considere 
orgasmul feminin relevant pentru procreatie*, iar la jumătatea 
secolului următor (XIX), oamenii de ştiinţă dovedesc că ovulatia 
este independentă de coit, ceea ce separă omul de o concepție de 
sine apropiată de animale. Tot în această perioadă, se descoperă 
că organele sexuale femeiești și bărbătești, interne şi externe, au 
aceeași origine în viata intrauterină (alt semn de maturitate 
ştiinţifică, în sensul că modernii nu sar de la o similitudine 
neverosimilă a sexelor la afirmarea a două specii aproape distincte). 

La sfârşitul Luminilor, medicii populau deja, în număr mare, 
societăţile savante și academiile, câștigând un mare prestigiu, iar 
la începutul secolului XIX, știința modernă este deja instalată în 
mentalul colectiv. Chiar un binecunoscut roman de tradiție 
gotică, F' vankenstein (1817), ilustrează schimbarea de paradigma 
ştiinţifică produsă, arătând, în chip simbolic, consecințele angajării 
(greşite) a ştiinţelor noi în slujba unor idealuri învechite. Iată un 


CE Scanned with OKEN Scanner 


Din arhivele corporalităţii 155 
laudatio pentru chimia modernă, în care un profesor al 
protagonistului le spune studenţilor săi: 


,,dnvatatii moderni promit foarte putin; ei ştiu că metalele nu 
pot fi transmutate şi că elixirul vieţii este o himeră. Dar aceşti 
gânditori, ale căror mâini par a fi făcute doar spre a se mânji 
cu gunoaie si ai căror ochi par făcuți doar spre a-și slei puterile 
deasupra microscoapelor si creuzetelor, au săvârșit într-adevăr 
miracole. Ei pătrund în tainele naturii şi arată cum lucrează ea 
în ascunzisurile sale. (...) Ei au descoperit felul cum circulă sângele 
si natura aerului pe care îl respirăm. Ei au dobândit noi şi aproape 
nemărginite puteri“ (Shelley, 1991: 45). 

Ceea ce nu înțelege, însă, Victor Frankenstein este natura 
acestor „puteri“: 


„nutream numai dispreț fata de foloasele filosofiei naturale 
moderne“, spune el. „Era cu totul altceva când învățații căutau 
nemurirea şi puterea. (...) Mi se cerea să renunţ la himere de o 
nesfarsita grandoare pentru nişte realități mărunte “ (Idem: 44). 

Totuşi, eșecul lui vorbeşte de la sine, semn că ştiinţa modernă 
cere nu numai adecvare la mijloace, ci şi fidelitate fata de 
propunerile sale „modeste“. O lecţie pe care, se pare, în ultimul 
secol, cercetarea contemporană o desfide tot mai mult. 

Ştiinţele contemporane, vârf de lance al modernităţii (după o 
cunoscută metaforă a avangardei), ridică astăzi noi probleme, 
vorbindu-se deseori chiar despre o ştiinţă postmodernă, specifica 
societăţilor postindustriale. Caracterizată tocmai de absența unei 
componente elice explicite, această ştiinţă ignoră avertismentul 
transmis de Mary Shelley în veacul romantic, corpul devenind, 
între timp, „teatrul“ unor experimente dintre cele mai diverse, 
Ingineria genetică, de exemplu, manipulează genele pentru obținerea 
unor genotipuri optime, ca şi pentru reduplicarea la nesfarsit a 
modelului initial, punând sub semnul întrebării însuşi statutul 
ontologic al clonelor: pe de o parte, avem de-a face cu nişte aes 
„tehnice“, pe de alta parte, prin argumentul corpului, ele ar fi produse 

autonome ale ecosistemului uman. Spre ce ar trebui să încline 
balanţa? Răspunsul la o astfel de întrebare trebuie căutat, după 
părerea unor cercetători ai lumii postmoderne, in etica 
„nedureroasă“, „postmoralistă“ a veacului în care trăim (Lipovetsky, 
1996). Aceasta se caracterizează, în primul rând, prin „dreptul la 
autodeterminare subiectivă“ al individului, dar si, după părerea 
autorului invocat, printr-un „soi de echilibru social (al opiniei 
publice — n.m.) în raportarea la valorile supreme“ (Idem: 113). 


c. Literatura si corpul 


Există, de regulă, o corespondenţă a teoriei şi artelor, chiar 
dacă, într-un sens analitic, ele pot fi urmărite izotopic. Menta- 
litatile, „închisori pe termen lung“ (F. Braudel), supraveghează 
reprezentarea corpului nu numai în ştiinţe, ci și în arte, construind, 
în acelaşi timp, o ierarhie a prioritatilor. Multe secole, de exemplu, 
umanitatea a fost producătoare şi consumatoare de mituri, trăind 
într-un orizont sacru. Corpul a rămas, astfel, într-un con de umbră 
(ideologică), detronat, în sfera intereselor, de spirit sau, ca în cazul 
miturilor, de varii reprezentări simbolice. 

Poveşti exemplare ale umanităţii, miturile nu-și indivi- 
dualizează eroii, desemnându-i mai ales ca tipuri imemoriale. În 
afara câtorva poeţi greci şi latini ai Antichității (Sappho, Ovidiu, 
Propertius, Catulus), în care există unele sugestii de corporalitate, 
se poate vorbi, în lumea veche, de un singur moment autentic 
de celebrare a nevoilor trupesti: în secolele II-VI creştine, când 
înregistrăm primele forme de decadentism literar, prin Petroniu 
si Apuleius. Cei doi scriitori, preferaţi mai târziu şi de decadentiştii 
moderni fin-de-siecle, scriu o literatură ce reflectă un 
moment-cheie în reconfigurarea lumii: decăderea Imperiului 
Roman, cu marea sa derivă spirituală şi axiologică, de dinainte 
de răspândirea creștinismului. Despre lumea desantata, priapica 
a lui Petroniu s-a spus, pe de alta parte, ca nu a inteles corect 

epicureismul, filosofie ce căuta plăcerea rezultată din contemplatie, 
nicidecum din hedonismul trivial. 

Mileniul medieval cult va desconsidera cu totul corpul, în special 
pe cel feminin, materie ispititoare şi diavolească. În secolul al X-lea, 
manipulând argumente biologice confuze, Odon, abate de Cluny, 
vorbeşte cu deosebită duritate despre frumuseţea Evelor: 


„Frumuseţea fizică nu trece dincolo de piele. Dacă bărbaţii 
ar putea vedea ce ascunde pielea, vederea femeilor le-ar produce 
greață. Dacă nu putem atinge cu vârful degetului un scuipat sau 
un gainat, cum am putea să ne dorim să imbratisam acest sac 
de murdării? “ (Apud Lipovetsky, 2000: 86). | 


Lunga „noapte“ a istoriei, cum spun prejudecățile despre Evul 
Mediu, nu rămâne, totuşi, insensibilă la atracţia voluptatilor 
carnale, prezente, compensatoriu, în cultura populară (dar si la 
un autor precum Boccaccio). lata descrierile erotice ale unui 
anonim din sec. XII: i: A ip, i 

„Buzele ei fragede, “senzuale, dar si nevinovate, îmi picură 
în vine un ușor extaz, atunci când cu sărutarea lor mă cuprind 
cu o dulceaţă ca de miere. (...) Mă apropii de liman, dar cu 
plânsetul ei duios copila mea mă înflăcărează si mai mult, pe 
când sovaie să ridice uşor stavila fecioriei. Plânge, iar eu îi sorb 
lacrimile dulci și astfel mă îmbăt tot mai tare şi tot mai tare ard 
de pasiune. (...) Sunt târât de patimă, iar văpaia dorinţei mele 
devine tot mai arzătoare în mine. (...) Devin îndrăzneţ şi folosesc 
forța. Ea mă zgârie cu unghiile, îmi smulge părul, mă respinge 
cu toată puterea, se apleacă si-si strânge genunchii pentru a nu 
deschide poarta pudorii, Mă lupt cu tot mai multă îndârjire, până 
când obțin triumful mult așteptat. O îmbrăţişez strâns, tintuind-o 
bine, îi strâng încheielurile mâinilor, o sărut cu foc si astfel cetatea 
lui Venus se deschide “ etc. (Apud Eco, ed., 2005: 158). 

În aceeași perioadă, respingerea iubirii carnale în poezia 
trubadurilor este interpretată nu neapărat ca un fapt real, ci ca „o 
manifestare (literară — n.m.) a slefuirii, a înnobilării obiceiurilor 

unei clase cavalerești şi feudale apărute dintr-o tradiţie a violenţei 
şi a cruzimii“ (Eco, 2005: 163). Opinie în sprijinul căreia tocmai 
am adus, mai devreme, exemplul „edulcorat“ al unui viol. 

Explozie a individualităţii, atât în arte, cât și în literatură, 
Renaşterea aduce un interes sporit fata de „mașinăria“ corpului. 
Dacă memoriile, scrisorile sau portretele literare care ni s-au 
păstrat, în număr atât de mare, nu sunt, în prea mare măsură, 
indici ai corporalitatii, ci, cel mai adesea, expresii ale emancipării 
unui om care în primul rând gândește, şi abia în al doilea rând 
există, marii scriitori ai Renaşterii dau o replică mai „materială“ 
rigorismului ascetic medieval. Rabelais, „poet al cărnii și al 
pântecelui“ (Hugo, apud Crăciun, 2005) este exemplul cel mai 
elocvent, urmat de Shakespeare, a cărui antropologie are în centru 
ființa naturală a omului, „rezumat al naturii, univers în miniatură“ 
(Vianu, 1963: 73). Temperamentul omului, idee preluată din 
medicina antică, îi este determinat de constituția fizică și de 
„umori“ (diformitatea fizică a lui Richard III, de pildă, îl 
predispune pe acesta la un caracter „pervers“*5). 

Până la romantici, corpul rămâne însă ,,o temă literară secundară“ 
(Crăciun, 2005), pentru ca, odată cu ei, el să devină o emblemă a 
subiectivităţii si, mai târziu, la scriitorii moderni, „un instrument 
de cunoaștere“ (Idem). Dar începând cu romantismul, istoria 
corpurilor creşte exponential, astfel că, în limitele studiului de fata, 
ea nu poate fi decât una extrem de subiectivă. 

Iniţiator al doctrinei artă pentru artă şi istoric al romantismului, 
Théophile Gautier sanctifică frumuseţea corporală, după un ghid 
de estetică platoniciană pură. Junele d’Albert din Domnișoara 
de Maupin crede că frumuseţea este „un dar splendid şi magnific“, 
ce trezeşte automat simpatia și amabilitatea celor din jur, chiar 
fără cel mai mic efort. Dar visul lui de iubire, adevărată himeră, 
este, în același timp, și paradoxal de concret: îndrăgostitul ştie 
exact cum vrea să arate iubita „ideală“ (câţi ani să aibă, cum să 
fie îmbrăcată, unde să o întâlnească eto.), Gautier căutând, în acest 
fel, ca şi prin erotica asumată a romanului său, să coboare cu 

picioarele pe pământ o literatură romantică degenerată în 
sentimentalism şi platonism fad. 


Dar dacă d’Albert încă se teme că ar putea să dobândească. 


năravuri împotriva firii (elogiul naturii trădând cel mai pur stil 
romantic), la sfârşitul secolului XIX şi începutul secolului XX, 
decadentiștii descoperă corpul ca pe un spaţiu experimental de 
manevră, în sens estetic sau evazionist. În sens estetic, de 
exemplu, dandyi englezi și francezi, adevărate „animale de 
stofă“, ilustrează o noua religie a corpului, devenit el însuşi 
„echivalentul operei de artă sublime, al frumuseţii în stare pură “ 
(Babeti, 2004: 95). Obsesia vestimentatiei impecabile (şi chiar 
a dietei) exprimă prin ei, în cel mai înalt grad, consecinţele ultime 
ale rationalizarii trupului, proces al civilizării început în Renaștere 
şi care astăzi, în epoca culturii de masă, a devenit aproape o datorie 
a fiecăruia6. Dorian Gray, eroul lui Oscar Wilde, vrea să trăiască 
după un cult nietzschean al forței, „asemeni zeilor greci, 4.) 
puternic, zglobiu si vesel“ (Wilde, 1967:158). Dorinţa lui egoistă 
se transformă în realitate, iar portretul făcut de pictorul Basil, 
operă altfel nemuritoare și impersonală, preia atributele corpului, 
lăsându-i lui Dorian mult visata „tinereţe fără bătrânețe“ a artelor. 
Cât despre modelul preluat manicrist de eroul englez (Huysmans, 
În răspăr), cavalerul Des Esseintes trăieşte şi el exclusiv la nivelul 
simțurilor, dar, în acest caz, atrofierea plăcerilor prin uz repetat 
determină, ca și la alţi decadenti, un complex de preferinţe perverse 
(parfumuri grele, flori naturale care par artificiale, simfonii de 
lichioruri, voluptati erotice ciudate). ` 

În al doilea rand, ca vehicul al aspirațiilor evazioniste, corpul 
decadentilor este deseori supus, ca în cuvintele lui Rimbaud, 
dereglării sistematice a tuturor simţurilor, în vederea păşirii pe 
tărâmuri noi, neștiute, Opiomania este o boală a generaţiei 
romantice, dar și a modernilor, care descoperă, în plus, haşişul 
si derivatele opiului (în special morfina), Utilizarea acestora, fie 
si ca principiu de creaţie, conduce la autoscopia atentă a corpului. 
În Paradisuri artificiale, Baudelaire face, între altele, şi o 

descriere „clinică“ a efectelor folosirii drogurilor, după cum 
englezul De Quincey, inspiratorul său, mărturiseşte, în pagini 
cutremuratoare, tulburările pe termen lung provocate de ingerarea 
opiului şi de dificultăţile dezintoxicării. 

Putem spune că, în literatura modern(ist)a, ca gi în cea 
postmodernă, trupul este la fel de despărțit de rațiune ca şi în Evul 
Mediu, dar atenţia se mută, de această dată, asupra corpului ca 
pură materialitate, efect de suprafaţă al eului, sediu al plăcerii, 
discurs „narativ“ etc. Este un mod de recuperare estetică a unei 
umanităţi desacralizate, căreia nu îi mai rămâne, ca formă și forță 
de expresie, decât propria-i contingenta. Despre imposibilitatea 
de a mai angaja corpul pe drumul mântuirii, vorbesc, de exemplu, 
mortificdrile ratate ale copilului Joyce, la şcoala iezuită de la 
Clongowes (Portret al artistului în tinerețe). În paralel, romancierul 
„ironist“ Proust (creând, în romanul său fluviu, o reţea de mici 
contingente) nu îşi propune nici un moment obiectivul joycian, 
căci singura „mântuire“ posibilă, cea estetică, se datorează, după 
Richard Rorty, în primul rând faptului că Proust „nu recade în 
metafizică“ (1998). Într-o nuvelă despre lumea pictorilor şi a 
desenatorilor, Henry James descifrează și el secretul artelor 
vizuale moderne, opunând corpurile impozante, dar rigide, ale 
soţilor Monarch, posturilor variate, pline de graţie, suplete si intuiție 
ale celorlalte două modele, Miss Churm si italianul Oronte (Un 
lucru autentic). Într-o literatură şi mai nouă, Franz Kafka vorbeşte 
despre mașinismul omului modern și birocratizat. Carapacea de 
cheratină a lui Gregor Samsa este, s-a spus, metafora vieţii lui 
cotidiene osificate, pe care eroul ajunge, în chipul cel mai fizic, 
să o poarte în spate. $i poveștile pot continua... 


d. Canon și anti-canon în artele vizuale 


În artele vizuale, este mai vizibil decât oriunde altundeva că 
frumuseţea corporală nu este o valoare imuabilă, idealul artistic 
modificându-se în funcţie de epocă. În Antichitate, grecii dau 

cea mai înaltă măsură a frumuseţii prin corp, impunând un ideal 
estetic greu de depăşit până astăzi. Secretul armoniei formelor 
vechi greceşti, spun specialiștii, provine din potrivita măsură și 
simetria părților, dar gi din echilibrul contrastelor, idee exprimată 
de Heraclit. Căci sculptura greacă nu este, în sens reductiv, doar 
acea autocontemplare a Ideii pure, cum a văzut-o Hegel; în 1506, 
descoperirea celebrului Laocoon (sec. I î.H.) a deconcertat 
spiritele alese, care pariaseră doar pe apolinic, inspirandu-i lui 
Winckelmann, în 1767, aceste reflecţii: 

„Durerea care fasneste din fiecare mușchi si din fiecare tendon 
al trupului său, într-atât încât doar privindu-i abdomenul 
contractat ca într-o convulsie si neprivindu-i chipul sau alte parti 
ale corpului, ni se pare că o simţim noi înşine, acea durere așadar 
nu îşi găsește cdtusi de putin expresia în semne ale mâniei nici 
pe chipul său, nici în atitudine. Laocoon nu urlă monstruos ca 
în cântul lui Vergiliu, modul în care gura e deschisă n-ar 
permite-o; s-ar putea să-i scape în schimb un suspin plin de 
suferință şi de oprimare, așa cum îl descrie Jacopo Sadoleto. 
Durerea trupului și măreția sufletului sunt parcă judicios 
răspândite pe întregul corp și par să se mențină în echilibru“ 
(Apud Eco, ed., 2005: 47). 

Nu este încă, așadar, în secolul I precreştin, un timp al 
asumării totale a suferinţei, bolii, nelinistii sau morţii, teme înscrise 
abia mai târziu în reprezentarea corporeală. În plus, comentatorii 
de artă sunt fascinati, studiind istoria veche, chiar de dualismul 
acestei vechi civilizaţii, căreia îi sunt la fel de caracteristice 
„voluptatea măcelului“ si chiar „abjecţia“ (războaie, expediţii 
piraterești, violuri, mutilări, ucideri) si geniul artistic, ,, wn absolut 
de ordin estetic care se confundă cu ordinea morală“ (Faure, 
1970: 175-189), 

Legile proporţiilor corporale, întrupate în sculptura lui Polictet 
(Canonul — sec. V î.Hr.) si, după el, indicate prin fracţii, chiar 
în secolul lui Laocoon, de Vitruviu, vor fi totuşi, chiar din perioada 

teoretizării lor, mai mult orientative, în practică adaptându-se 
unghiului si perspectivei. Nici în Evul Mediu nu lipsesc canoanele 
privitoare la corp. Omul ideal, rezultat al ideilor pitagoreice, 
alcătuiește, în poziţia cu braţele deschise, un pătrat perfect (homo 
quadratus) sau un cerc care are centrul în ombilic. Această pasiune 
a proporţiilor ideale se continuă şi în Renaștere (vezi, de pildă, 
schiţele lui Leonardo), chiar dacă o privire proaspătă asupra 
corpurilor renascentiste poate remarca ușor absenţa unui etalon 
comun. Corpurile feminine ale lui Boticelli, Cranach și Palma il 
Vecchio i se par lui Umberto Eco atât de diferite, încât este de 
la sine înţeles că raportul optim al părţilor corpului rezulta din 
opţiunile de gust, nu întotdeauna aceleaşi, ale pictorilor. 

Abia în secolul XVIII, Edmund Burke se va exprima împotriva 
proportiei, observând că natura e plină de neregularități, care nu răpesc 
neapărat frumuseţea lucrurilor și, mai mult, că prezenţa proporţiilor 
corespunzătoare nu garantează, în sine, frumuseţea unui corp: 

„Apoi părțile considerate a fi într-o bună proporție sunt adesea 
atât de felurite prin situarea, prin natura, prin funcţia lor, incat 
n-aş sti să spun cum ar încăpea vreo comparaţie între ele; şi 
nici cum ar putea duce aceasta la un rezultat. Unii zic că grosimea 
gâtului ar trebui să fie comparabilă cu cea a pulpei piciorului 
şi că ar trebui să măsoare dublul circumferinței încheieturii mâinii; 
(...) dar ce raport poate fi între pulpă si gat, si între acestea si 
încheietura mâinii? Este adevărat, aceste proporții se regăsesc 
în trupurile atrăgătoare, dar cu siguranţă se regăsesc în aceeaşi 
măsură și în cele slute. (...) Ba mai mult, mă întreb dacă nu cumva 
în unele dintre trupurile cele mai frumoase atari proporții nu 
sunt chiar mai puţin desăvârșite “ (Apud Eco, ed., 2005: 97). 


De asemenea, este important de spus că materialismul artei 
vechi grecești, ca și gratia si frumuseţea corpurilor renascentiste, 
nu reprezintă, în pofida mimesis-ului urmărit cu manie, o ilustrare 
perfectă a „realității“. Corpurile sculptate înfăţişează un ideal de 
frumuseţe, văzut mai degrabă cu ochii minţii decât cu cei 

obişnuiţi. Pe urmele lui Plotin, neoplatonicii Renaşterii: vor 
nuanța și ei această idee, mărturisind căutarea unei Frumuseti 
ideale în interiorul celei sensibile si influentandu-i, de exemplu, 
pe pictorii şcolii de la Ferrara: 


»(-) omul nu e niciodată mulțumit la vederea sau în 
vecinătatea unei persoane îndrăgite si adesea exclamă: „Aceasta 
are ceva înlăuntrul său care mă arde, iar eu nu mai pricep ce 
vreau!“ De unde rezultă clar că sufletul îi este aprins de acea 
flacără divină care străluceşte în omul frumos ca răsfrântă într-o 
oglindă, şi că, prins pe căi necunoscue ca în mreje, simte că este 
tras în sus pentru a se face una cu Dumnezeu“. (Marsilio Ficino, 
sec. XV; apud Eco, ed., 2005: 184) 


Într-un fir paralel cu reprezentările frumosului, există, în istoria 
artelor, şi o corporalitate monstruoasă, „rezultată din facultăţile 
fabulatorii ale omenirii şi care are, de regulă, semnificații morale. 
Multă vreme, omenirea a crezut că faunii, inorogii, căpcăunii sau 
pigmeii chiar există (de regulă, pe tărâmuri exotice) şi că ei s-au 
născut din voinţa divină, ca şi omul, pentru a potenta frumuseţea 
absolută a acestuia. În plus, monstrilor li se adaugă animalele 
din bestiariile medievale, care, prin uratenia lor (de regulă), sunt 
modalităţi de stigmatizare a viciilor umane. Abia în secolele 
XVI-XVII, monstrul, zugrăvit până atunci „artistic“, devine 
subiect de interes „naturalist“ (vipere, „balauri“, arene, pentru 
ca, la sfârșitul secolului XIX, odată cu încheierea romantismului 
$i cu apariţia baudelairienei estetici a urâtului, acesta să fie acceptat 
definitiv, ca obiect legitim de reprezentare estetică. 

Într-o istorie paralelă, corporalitatea masculină se distinge si 
ea, multă vreme, în lumea artelor vizuale, prin expresia aspră a 
privirii (indicând bărbaţi care ştiu ce vor), ca si prin masivitatea 
formelor, purtând semnele ostentative ale puterii. Hainele infoiate 
au uneori și rolul de a masca o siluetă prea subţire, ca în Portretul 
lui Francois I, de Jean Clouet (sec. XVI). Dar nu lipsesc nici 
accentele realiste, mai ales după abandonarea canoanelor clasice, 

când Breughel introduce corpurile grotești ale oamenilor obișnuiți, 
culminând, odată cu Reforma, într-o reconfigurare a corporalitatii 
provenită dintr-un nou concept de frumuseţe, împletită cu utilul 
(chipuri dure, de femei lipsite de senzualitate, vestimentaţie 
practică şi eficientă la bărbați”). 

Secolul XX aduce cu sine eliberarea de sub „tirania“ oglinzii: 
figura umană dispare din arte (Godin, 2005: 78-79), corpul 
suferind dislocările lui Picasso, precum si deformările și mutilarile 
noilor arte „factuale“, care înscriu corpul-text prin happenings, 
body art, actionism, piercing etc. Dar dacă omniprezenta figurii 
umane în artele vizuale pare unora o excepție europeană (Godin, 
2005: 78-79), astăzi asistăm nu numai la o dispariţie a acesteia 
din pictura de colecţie (vezi pictura non-figurativă), ci şi la o 
adevărată „coborâre în stradă“. Anii 1960-1970 au făcut apologia 
„eliberării semnificantului“ nu numai în teorie, ci $i împotriva 
ideii de corp ca obiect al reprezentării. Apoi, în anii 1980, artele 
vizuale s-au întors la semnificat, dar într-o manieră transgresivă, 
postmodernă. Drapati în alb din cap până-n picioare, cu fata unsă 
şi de o paloare neverosimilă, oameni-statui, în marile oraşe ale 
lumii, adoptă o „regie liniștită“, nemişcându-se, neclipind, cu 
corpurile sustrase agitatiei moderne: ,, fantome in carne si oase, 
afirmă un comentator, ei „câștigă câțiva banuti prostituându-se 
în cea mai mare puritate“ (Jeudy, 1998: 12). 


II. Teorii despre corp 


a. Esentialismul biologic 


Conceptia generala asupra corpurilor sexuate e ca acestea sunt 
entităţi biologice, naturale şi fixe, determinate de factori înnăscuţi, 
precum constituţia cromozomială, structura gonadelor, morfologia 
aparatului genital (intern și extern) și hormonii. În baza acestor 
date, omenirea se împarte în două sexe, a căror psihologie este 
pre-determinată de factorii biologici. Unii specialişti consideră 

că şi „creierul este diferențiat sexual“ (sex differentiated) (Hutt, 
apud Stanley, 2003: 35), ceea ce, la un nivel cel mai adesea 
neacademic, este, de regulă, un fapt acceptat. Cercetările 
psiho-fiziologice afirmă patru aspecte ce diferenţiază femeile de 
bărbați: sexul „frumos“ are abilități verbale mai pronunțate decât 
bărbaţii (diferență care poate fi constatată abia începând cu vârsta 
de 11 ani), bărbaţii au însă abilități vizual-spatiale mai bune, de 
asemenea abilităţi matematice şi sunt mai agresivi (diferență care 
se arată de pe la 3 ani). În privinţa aportului hormonal, un scriitor 
transsexual (de la femeie la bărbat), vorbind despre efectele 
administrării de testosteron, afirmă că fanteziile erotice narative 
iniţiale (specific feminine, spun experţii) îi sunt înlocuite treptat 
de senzaţii noi. De exemplu, se simte captivat de elemente ale 
corpului feminin, „gândite“ separat: . 

„Am primit o educaţie feministă şi nu prea voiam să accept 
că femeile si bărbaţii gândesc diferit“, spune el. „Înainte, când 
vedeam femei, în mine se declanșa un proces mental de genul — 
ce atrăgătoare e, mi-ar plăcea să o cunosc — si urma un soi de 
poveste. Cu. testosteronul însă, toată povestea dispăruse. 
Căpătasem abilitatea de a separa trupurile femeilor în bucăţi — 
un brat, un picior, o gleznă... la care mă holbam cu mintea golită... 
captivat, într-un soi de uimire pre-verbală... Era îngrozitor, 
devastator de fizic“ (Cattrall, 2005: 21-22). 


Ideea naturii sexuale diferite a femeilor a existat chiar şi în 
epoci în care nu erau formulate argumente ştiinţifice notabile în 
favoarea ei. Un faimos „manual“ destinat vânătoarei de vrăjitoare 
(Malleus Maleficarum, 1486) afirma, sprijinindu-se pe argumente 
biblice, că femeile sunt „insaţiabile“ şi, prin urmare, predispuse 
la copularea cu Satan, Acest „tratat“, scris de doi călugări, a dat 
mână liberă Inchiziției în acuzarea de vrăjitorie, provocând, vreme 
de aproape două secole, adevărate isterii colective, îndreptate 
preponderent asupra femeilor singure (Levack, 2000). Abia în 
secolul XVII, apar câțiva medici care încearcă, fără succes, să 

dezincrimineze anumite femei de acuzaţiile ce li se aduc, căutând 
explicaţii naturaliste pentru simptomele lor (sau ale presupuselor 
victime). Acestea demonstrează, în majoritatea cazurilor, că era 
vorba de diferite forme și manifestări ale isteriei, boală considerată, 
iniţial, o afecţiune a uterului şi care se manifesta prin orbire, 
mutism, imunitate locală la durere, convulsii sau sarcini false. 
Dar, helas!, medicii nu depăşesc cu mult mentalitatea vremii, 
explicând apariţia isteriei prin absența de relaţii sexuale. 
Teoria esenţialistă asupra corpurilor este destul de contestată 
în zilele noastre, motivându-se că ea a impus, în istoria omenirii, 
nu doar ideea de diferenţă, ci şi pe aceea de ierarhie a sexelor. 
Dacă, până în secolul XVIII, bărbatul este „norma“, Secolul 
Luminilor afirmă hotărât că femeia are o natură specifică, diferită 
de a bărbatului. Se înmulţesc scrierile medicale și filosofice despre 
specificitatea ei, în paralel cu dezvoltarea unei filosofii rationaliste, 
a universalului. Acest fapt este cel putin paradoxal, căci, observa 
mentalistii, oamenii luminilor cred că „spiritul“ nu are sex si că, 
„în tot ce nu este legat de sex, femeia este bărbat“ (Rousseau, 
apud Godineau, 2000: 290), totuşi ei exclud femeile din sfera 
publică — şi chiar din sfera raţiunii, justificînd acest lucru prin 
chiar diferenţa lor sexuală, recent descoperită: „femeia poartă 
în interiorul ei un organ susceptibil de spasme teribile, dispunând 
de ea“, afirmă Diderot (ibidem). Femeia este catalogată, deci, 
ca slabă, inferioară, ,, vesnica bolnavă, supusă în mod regulat unor 
boli specifice, adevărat handicap care nu-i poate permite să ducă 
o viaţă socială activa“ (Godineau, 2002: 290). În plus, ea este 
predispusă exaltărilor imaginaţiei, uterul „trezindu-i în închipuire 
fantome“ (Diderot) și oprindu-i dezvoltarea: „prea multe senzații 
împiedică maturația ideilor, trecerea de la sensibil la conceptual", 
comentează Dominique Godineau (2002: 291), femeia rămânând, 
astfel, să își adjudece doar concretul, practicul, particularul. 
Obsesia fiziologistă se menţine până în zilele noastre. Studii 
mai noi vorbesc despre rolul nefast pe care „literatura PMT™ îl 

are în lumea civilizată. PMT sau „tensiunea premenstruală“ 
(premenstrual tension), afirmă Sophie Laws, este un fapt 
semnificativ sau supărător numai pentru anumite femei, nu însă 
pentru toate, gi în nici un caz la dimensiunile atribuite. Publicitatea 
medicală încurajează folosirea unor medicamente anti-PMT şi 
chiar a unor injecții care opresc definitiv menstruatia, afirmând 
că este vorba de o „problemă medicală“. Exagerarea dimensiunilor 
acestei stări duce, crede analista, la invalidarea nemulțumirilor 
feminine şi la refuzul dialogului între sexe, pe motiv că femeia 
este „în acea perioadă a lunii“. Două femei chiar, observă ea, 
s-au apărat în fata Curţii de Justiţie, împotriva unor capete de 
acuzare penală, invocând sindromul premenstrual (ceea ce este, 
odată în plus, îngrijorător), Statisticile evidenţiază că, in. orice 
moment dat, 90% din populaţia adultă î îşi constientizeaza cel putin 
o problemă de sănătate, de orice fel, pe care un medic ar 
cataloga-o-ca „serioasă“. Totuşi, nu, toată lumea merge la medic 
pentru acea problemă. Mai este atunci. PMT altceva decât un 
„construct politic“ (Laws, 2002: 382)7 R 

Teoriile esentialiste au avut un rol nefast şi în fundamentarea 
politică a unor inegalităţi rasiale. Antropologia vorbeşte pe larg 
despre aceste lucruri. Este cunoscut astăzi, grație eforturilor 
biometriei, că diferitele rase umane prezintă, uneori, particularități 
fizice distinctive (negrii sunt mai rezistenți la efort, asiaticii mai 
mărunți etc.), dar aceste diferente corporale nu trebuie confiscate 
în interesul unor ideologii represive. Puterile coloniale, se ştie, 
au construit teorii care să justifice inferioritatea raselor colonizate, 
incapabile să se auto-guverneze. În iconografia secolului XIX, 
de pildă, hotentofii sunt consideraţi o chintesenta a „negritudinii“, 
iar femeia hotentotă, arată Sander Gilman, este stigmatizata, ca 
şi prostituata, pentru sexualitatea ei exacerbala. În literatura sa 
de călătorie, Buffon scrie că femeile negre au un apetit sexual 
atât de exagerat, încât se împreunează cu maimuțe. Literatura 
medicală a vremii sprijină si ea, indirect, această ipoteză, vorbind 

despre „diferența poligenetică dintre rase“ (Gilman, 2002: 393) 
şi comparând rasa umană „cea mai inferioară“ (sic/) cu cea animală 
cea mai evoluată, respectiv femeia hotentotă cu femela orangutan. 
O expoziţie franceză de la începutul secolului XIX expune o 
„Venus neagră“ şi lumea cultivată se grăbeşte să „cerceteze“ fesele 
ei pronunțate, labiile hipertrofiate, clitorisul foarte dezvoltat. 
Aceste particularități nu sunt interpretate însă ca adaptări, ci ca 
malformații şi chiar ca variaţii biologice, probând sexualitatea 
deviantă, atavică, a „speciei“, uneori chiar înclinația spre 
lesbianism a femeilor din această populaţie. 

În aceeaşi perioadă, argumente esentialiste similare invocau 
ereditatea, pentru a defini „subspecia“ declasată a prostituatelor. 
Parent-Duchatelet face, în 1836, un studiu despre prostituția 
pariziană şi descrie „tipurile fizice“ de prostituate, (din nou) 
anomaliile lor corporale, profilul sexual, bolile. Aceste femei au, 
se spune, „aptitudini pentru prostituție“. Pauline Tarnowsky, 
autoarea unui impresionant tratat de antropologie fizică şi 
patologie, aduce în sprijinul argumentelor sale măsurători ale cutiei 
craniene, observaţii privind disimetriile feţei, părul negru, sârmos, 
fălcile proeminente şi alte anomalii (reale sau închipuite) ale 
acestora, indicând „natura primitivă a fizionomiei prostituatelor“ 
(Gilman, 2002: 397). Ea afirmă, de asemenea, că ele arată, cu 
vârsta, tot mai masculine (1). 

La ora actuală, nu mai e un secret pentru nimeni că, fie şi 
inconstient, aceste teorii consolidau, la vremea apariţiei lor, 
un model de frumuseţe si de moralitate burgheză, alba, 
vest-europeană, agresată de ieșirea la scenă deschisă a 
alteritatilor rasiale, ca gi de fenomenele sociale marginale. Si, 
nu in ultimul rand, ca o contributie marcat masculina, trebuie 
spus că aceste teorii au strâns si mai mult lanţurile în jurul 
unui mod de a fi femeie, care să nu amenințe structurile 
sociale constituite. 

b. Constructionismul social (I): producerea corpurilor 


Alternativa esentialismului biologic este constructionismul 
social, alcătuit dintr-un set de teorii ce afirmă că familia, școala, 
piaţa de muncă, precum și diferitele instituţii și oameni cu care 
intrăm în relaţie, contribuie la construirea identității noastre si, 
automat, şi a unui corp compatibil cu ea. Constructionistii, 
prezenți într-o serie de arii culturale, afirmă că diferenţele 
înnăscute nu au nici o semnificaţie intrinsecă, ele fiind organizate 
doar cultural ca diferenţe. Producerea corpurilor include multe 
aspecte, ce tin chiar de constelația de identități posibile, amintite 
în introducerea acestui studiu. După B. S. Turner, creatorul unor 
teorii structuraliste privind corporalitatea, există, în toate sistemele 
sociale, o „problemă a corpului“, inclusă în patru aspecte de primă 
importanță: reproducerea populaţiei în timp, reculul dorinței, 
distribuţia populaţiei în spaţiu şi, în sfârșit, reprezentarea corpurilor. 

Un rezervor nesecat de informaţii privind producerea acestora 
este, printre altele, istoria mentalităților. Fervoarea mistică medievală 
oferă cunoscute exemple de supunere, până la mortificare, a 
trupului, în scopul mântuirii sufletului. Calugaritele entuziaste ale 
Renaşterii isi reneagă corpul, cu speranța de a fi printre cele 144.000 
de fecioare care se vor aduna în jurul lui Hristos, la Înviere. Prin 
„post, mutilare şi autodistrugere“ (King, 2000: 262), ca şi — 
evident — prin castitate, are loc o producere în negativ a corpului, 
de la care nu lipsesc nici foarte multe aristocrate: 


„Caterina da Genova, care la şaisprezece ani fusese măritată 
cu un soț vicios, s-a deprins să-i suporte brutalitagile în urma 
unei experiențe de convertire care i-a dat puterea de a transforma 
un tip de suferință corporală în altul: ea s-a dedat unor practici 
de penitenţă extrem de aspre, între zidurile casei proprii: purta 
ciliciul, dormea pe Spini, postea și se ruga ceasuri nesfârşite pe 
genunchii goi“ (King, 2000; 263-264), 

Tot într-un sens privativ, funcţionează și logica luteranilor, a 
calvinilor, metodistilor, pietigtilor, quakerilor si a altor secte 

(neo)protestante, proces analizat minuţios de Max Weber, în 
faimosul studiu socio-filosofic din 1920. Totuşi, în acest caz, 
„mijlocul ascetic verificat“ (Weber, 1993: 161) este munca, în 
special cea grea, susținută, căreia, bineînţeles, i se adaugă asceza 


sexuală şi, în genere, tot ce respinge „idolatrizarea trupului“? 


(Idem: 171). 

Dar rationalizarea și disciplinarea corpurilor începe, în sensul 
cunoscut astăzi, în Evul Mediu târziu, când se popularizează acele 
courtesy books, recomandând măsura şi cortesia (comportament 
adecvat la Curte, maniere alese). Procesul de „civilizare“, adică 
de autostăpânire a impulsurilor și comportamentelor vulgare, este 
treptat şi ilustrează un ideal care nu coincidea întotdeauna cu 
comportamentele efective (Burke, 2000: 139). Se recomanda a 
nu plescăi la masă, a nu folosi fata de masă pentru șters, a nu 
produce zgomote neplăcute, și multe alte lucruri. La sfârșitul 
secolului XVI, furculita se răspândește în întreaga Europa, iar 
curţile folosesc deja săpunul şi pasta de dinţi. Curteanul este, de 
altfel, un personaj foarte uşor recognoscibil, după mersul lui, 
gesturile stăpânite, ținuta aleasă, aptitudinile de dans şi călărie. 
În paralel, femeile se definesc în primul rând prin maternitate, 
care este „profesiunea şi identitatea lor“, dar şi „o şansă de 
creativitate şi de exprimare“ (King, 2000: 241-242). A fi 
însărcinată constituia o onoare, dar în practică, corpul femeii, 
mai ales al celei nobile, era supus unei administrări arbitrare de 
către tată, sot, doctorii şi moasele ignorante care îi asistau 
nașterile pe bandă rulantă. 

Astăzi, după părerea filosofilor, trăim un adevărat „sfârşit al 
umanităţii“ (Godin, 2005), vizibil încă de la un nivel prim, cel 
al producției (calitativ-cantitative) de corpuri. Deşi populaţia 
globului a depășit șase miliarde de locuitori gi e în creştere, punând 
serios sub semnul întrebării utilizarea resurselor existente, Godin 
întrevede, dincolo de aceste date, „dispariţia demografică“: 
scăderea, în statele civilizate, a natalității, chiar a fertilității, 
îmbătrânirea populațiilor, robotizarea existenţei, chiar pedofobia!” 

(Godin, 2005). Dar dacă cifrele vehiculate de Christian Godin 
nu pot fi contestate, ele pot fi văzute, desigur, si dintr-o altă 
perspectivă. Demolarea mitului familiei, a instinctului matern şi 
a altor idei care au guvernat modernitatea burgheză are, ca un 
corolar, promovarea narcisică şi egoistă a sinelui, în societăți 
post-industriale tot mai axate pe etosul fericirii imediate. În acest 
sens, corpul este un beneficiar direct al „noii religii“, care 
promovează sportul, dieta, înfrumusețarea. Tot mai multi oameni 
îşi asumă responsabilitatea pentru felul în care arată, 
„raţionalizându-şi“ corpurile într-o manieră cândva specifică 
doar aristocrației, dandylor sau puritanilor despre care scrie Max 
Weber în Etica protestantă şi spiritul capitalismului. Gilles 
Lipovetsky vorbeşte şi el de o multiplicare a activităţilor bazate 
pe rezistenţă şi observă că „disciplina efortului, practicile 
calificate uneori ca «puritane» sunt caracteristicile epocii de după 
valul de hedonism cool polisenzualist“ (1996: 129). Corpul 
neingrijit, lăsat ca o buruiană la voia întâmplării, este, astăzi, un 
avatar al corpului grotesc de acum câteva veacuri Şi, ca şi acela, 
caracterizează doar persoanele insuficient evoluate. Îngrijirea 
corpului îmbracă însă o multitudine de aspecte; de la simplul 
machiaj, vestimentaţie şi deodorizare şi până la chirurgia estetică, 
omul contemporan are la dispoziţie o gamă variată de mijloace, 
pentru a fi supercompetitiv pe piaţa muncii şi în relațiile 
interpersonale. 

Un aspect intens dezbătut de post-structuralişti este şi 
constituirea discursivă a corpurilor. Foucault a generalizat acest 
aspect, arătând, în cărțile şi studiile sale, că societatea a inventat, 
în fiecare epocă, tehnologii de subordonare sau capitalizare a 
corpului. În lumea medievală, până înspre veacul romantic, cand 
moartea era percepută ca fenomen cotidian recurent (războaie, 
cataclisme naturale, epidemii, revoluţii), supliciile constituiau, 
între altele, forme de integrare ritualică a acesteia, ca şi manifestări 
ale „disprețului“ față de trup, în secole de rationalism filosofic 
şi teologic. Mai târziu, începând cu Iluminismul şi cu procesele 

de industrializare, corpul devine o „marfă“, într-o economie care 
îşi perfecţionează tehnicile de represiune şi inventează un corpus 
de cunoștințe (şi discursuri), ce servesc ca „arme, relee, căi de 
comunicaţie si puncte de sprijin pentru relaţiile de putere și de 
cunoaştere “ (Foucault, 2005: 35). Dreptul penal $i cunoaşterea 
omului au mers, crede filosoful, mână în mână, spre o rafinare 
a cruzimii care, în secolul nostru, constă în anularea diferențelor 
personale şi tratarea abuzivă a „anomaliilor“ sufletești. 

Într-o notă mai optimistă, Lipovetsky (1996) îşi manifestă totuși 
încrederea în puterea de discernământ a lumii contemporane. Între 
vânzarea de sânge sau spermă, pe de o parte, chiar „închirierea“ 
uterului sau eutanasia voluntară, şi, pe de altă parte, 
comercializarea de rinichi sau cornee oculară, opinia publică 
sesizează, de regulă, diferenţele și respinge ,,relativismul total al 
valorilor“. Mai mult, ea dezincriminează, când este cazul, anumite 
decizii personale, înțelegând, de pildă, că „mamele mercenare“ 


sunt „victime ale domniei banului“, exploatate şi „constrânse să 


abrice un copil contra unei sume de bani“ (Lipovetsky, 2000: 
112). Cât despre intervenţii de tipul operațiilor estetice sau al 
chirurgiei faciale, dreptul individual „postmoralist“ nu mai 
exprimă nici o îndoială: „natura nu (mai — n.m.) are un caracter 
sacru: a-i corecta anomaliile care provoacă suferință nu reprezintă 
un act diabolic, ci un progres umanist“ (Idem: 110). 


c. Constructionismul social (II): 
studii (corporeale) de gen 


Teoriile construirii sociale a corpurilor au o mare relevanță 
şi pentru studiile de gen, întrucât încurajează cercetarea 
„genealogică“ a diferenţelor constituite, în timp, pentru a 
subordona sexul feminin celui masculin. Mai nou, în studiile 
post-feministe, se manifestă un interes predilect pentru detalierea 
proceselor de constituire, în interiorul feminitatii, şi a unor 
sub-diferente sociale, etnice, rasiale. Dând cuvântul „surorilor“ 

din toată lumea, postfeministele se angajează astfel să nu repete 
greşelile bărbaţilor. 

Pe urmele lui Foucault şi Derrida, Judith Butler (2000) 
analizează conceptele de sex și gen, deconstruind o opoziție deja 
tradițională!!. Ea se întreabă dacă nu cumva „naturalitatea“ femeii 
nu a fost construită, de-a lungul secolelor, prin anumite „acte 
performative“, supuse acelorași restricții ca și discursurile obiective. 
Concepţia generală e că există un sex înnăscut și un gen social, 
definit ca „set de semnificaţii culturale asumate de corpul sexuat“ 
(Butler, 2000: 20). Astfel, persoana e substanțială, în timp ce genul 
ei este doar un „atribut“ al esenței. De Beauvoir a optat și ea, în 
definiţia celor două sexe, pentru o „universalitate decorporalizată“ 
(bărbatul) şi o „corporalitate demascată““ (femeia). Dintre feministe, 
Monique Wittig este cea mai tranșantă în respingerea dualității 
sex / gen, propunând, după atâtea eforturi de teoretizare, o 
reîntoarcere la libera lor sinonimie. În spirit post-structuralist, 
teoreticienele citate cred că nu există „un înainte precultural“, de 
tipul natură / cultură, crud /-gatit etc. (Lacan afirmând, înaintea 
lor, că nu există, în genere, o realitate prediscursivă). Momentul 
în care, la naştere, doctorul spune It’ a girl (în orig.) echivalează, 
după Butler, cu un act performativ, de instituire a unei realităţi; 
din acea clipă, începe procesul de girling the girl. lată un argument 
la întâmplare, preluat dintr-un roman de la 1835: dorind să 
cunoască natura bărbaţilor, o fată (nota bene, decentă) pleacă de 
acasă, travestită. Ea își justifică atitudinea rebelă, în dezacord cu 
uzantele vremii, spunând următoarele: 


„Viața noastră nu e viaţă, e un fel de vegetare, trăim ca 
mușchiul si ca florile; umbra glacială a tulpinei materne plutește 
in jurul nostru, bieţi boboci de trandafiri indbusiti, care nu 
îndrăznim Să ne deschidem. Principala noastră sarcină e să ne 
ținem foarte drept, foarte feapan, să fim bine încorsetate, să stăm 
cu ochii cuviincios lăsaţi în jos, şi să întrecem în imobilitate si 
rigiditate manechinele şi păpuşile pe arcuri. (...) Modelele agăţate 
pe pereți în camerele noastre au o anatomie foarte vagă si foarte 

ștearsă. (...) Vrând să ne împiedice să fim romantioase, (părinții, 
educatorii — n.m.) reuşesc să facă din noi niște idioate. Timpul 
rezervat educaţiei noastre nu-i folosit ca să învăţăm ceva, ci ca 
să ne împiedice să învăţăm ceva. Suntem realmente prizoniere — 
cu trupul si cu spiritul nostru“. (Gautier, 1987: 202-203) 

Experienţa lui Madeleine de Maupin este, în graniţele ei 
ficționale (poate şi ale modelului care a inspirat-o!*) mult mai 
edificatoare pentru experimentarea acelui „limb fericit al 
non-identităţii“, despre care vorbea Foucault în tragicul caz al 
lui Herculine Barbin!5. Madeleine adoptă genul masculin, isi 
însuşeşte toate convențiile lui şi, simțindu-se superioară social 
şi mult mai liberă, chiar se depravează uşor (bea, flirtează cu 
femei, se joacă cu vieţile oamenilor, isi însușeşte o filosofie de 
viata libertină). Sensibilitatea feminină, ascuţită prin educaţie, 
treptat se toceste. .. | oh ee as 

Ideile lui Judith Butler, privind natura raporturilor dintre sex 
si gen, sunt exprimate si de Thomas Laqueur, in Corpul si sexul 
de la greci la Freud (1998). El observa ca textele preiluministe 
utilizează indistinct cei doi termeni, dar că, în orice caz, sexul 
şi corpul sunt considerate mai degrabă niște „epifenomene“, genul 
fiind cel primordial și „real“: + 

„A fi bărbat sau femeie însemna a define un rang social, un 
loc în societate, însemna asumarea unui rol cultural şi nu a fi 
organic unul sau altul dintre cele două sexe incomensurabile “ 
(Laqueur, 1998: 15), 

Concluzia este că, înainte de secolul XVII, sexul este „o 
categorie sociologică, nu ontologică“. Mai nou, ştiinţele au 
recunoscut și ele aspectul iluzoriu al ,,fictiunilor fondationaliste“ 
(Butler); Fr, Jacob, laureat al premiului Nobel in 1965, spune: 

„(..) biologia de astăzi şi-a pierdut iluziile. Nu mai caută ade- 
vărul. [si construiește propriile adevăruri. Realitatea este consi- 
derată un echilibru pururi instabil“ (Apud Laqueur, 1990: 22): 

Din acest „echilibru“, putem spune, se constituie şi diferenţele 
bărbat / femeie. Argumentele constructionismului social de gen 
pot rezulta si din mici deconstructii personale, efect spontan al 
sesizării unei logici discontinue. Se spune, de exemplu, că 
binomul femeie / bărbat este echivalent cu binomul natură/cultură 
dar, în același timp, se afirmă că femeile sunt mai dependente, 
în obținerea satisfactiei erotice, de factori sociali şi culturali (Roy 
Baumeister, apud Cattrall, 2005: 15). Rezultă, în consecință, că 
femeile sunt mult mai putin „naturale“ decât bărbaţii (care, după 
sexologul Maggie Paley, „dau nume penisurilor lor pentru că 
le consideră „făpturi aparte “, pe care nu le pot controla; idem: 
21). Cât despre mania chirurgiei estetice în societăţile dezvoltate, 
un studiu sociologic recent demonstrează că nu atât frumuseţea 
le preocupă cu adevărat pe multe femei, cât sentimentul jenant, 
chiar dacă, de cele mai multe ori, fals, al unei ,,anormalitati sau 
disproportii evidente: ,, Pe scurt, femeile care apelează la chirurgie 
estetică vor să fie obişnuite“; afirmă Kathy Davis, autoarea 
studiului. (Davis, 2002: 426) — 

Câteva cuvinte, in final, şi despre corporalitatea masculină. 
Bob Connell arată că, într-o societate, există, de regula, mai multe 
tipuri de feminitate si masculinitate, dintre care doar una obtine 
întâietatea. Dar „masculinitatea hegemonica“ nu corespunde, 
neapărat, trăsăturilor reale ale bărbatului obişnuit, iar ea este 
opresivă nu numai pentru femei, ci şi pentru masculinitatile 
alternative!%. Interesant este că, în pofida acestor evidențe, 
bărbaţii nu dovedesc mai multă maturitate: „Puţini sunt Bogart 
sau Stallone“, observă sociologul, „dar mulți colaborează la 
menţinerea acestor imagini (Connell, 2002: 61). Intr-un alt 
studiu, de data aceasta despre „estetica masculină”, Emmanuel 
Reynaud afirmă că, într-o logică a succesului şi a creării de 
imagine, fata proaspăt bărbierită și părul tuns corect al bărbatului 
activ au funcția de „a nu revela nici o sugestie de senzualitate, 
fata funcţionând ca nimic altceva decât receptacol al creierului $ 
(Reynaud, 2002: 403), Un element cheie, în eleganța de tip costum, 

este cravata, căci gâtul are un rol „crucial“, ilustrând graniţa 
imaginară dintre carne şi spirit: 

,, Observati doar un bărbat îndreptându-și cravata după o 
situaţie încordată — uau! e mult mai bine — parcă e-n stare să 
respire din nou: gâtul e bine aranjat, iar el e din nou un cap 
suspendat în aer“ (Ibidem). 

Reynaud anticipează că, a-i vinde şi bărbatului „dreptul la 
frumusețe“, este o perspectivă financiară extrem de profitabilă 
pentru companiile întreprinzătoare, în deceniile ce vor urma. 
Această cale nu este, însă, cu totul neexplorată nici în momentul 
de faţă, totuşi, atentie!, ea are limitele ei. Sociologul isi aminteşte 
că, în 1967, o reclamă franceză, care doar insinua silueta unui 
bărbat complet gol, a stârnit un adevărat scandal. Acest gest 
prezenta, crede el, o gravă confuzie de genuri: numai corpul femeii 
poate fi expus public, „obiectificat“, nu și al bărbatului. 


d. Genealogii şi politici medicale 


Am ales să discut acest ultim subiect folosind exclusiv 
cercetările lui Michel Foucault, a cărui operă, adevărată „istorie 
a corpului“, cum şi-a autodefinit-o, a pus bazele multor teorii 
moderne privitoare la corp. Desi ideile lui ar fi putut fi citate mai 
des şi în capitolele precedente, i-am rezervat acum © atenție 
specială, ținând cont și de faptul că lui îi aparţine propunerea 
„genealogiei“ ca metodologie modernă de cercetare, precum şi 
ilustrarea, printr-o serie de studii atent elaborate, a problemelor 
biopoliticii. De data această, problematica corpului este inclusă 
într-o formulă socio-medicală mai amplă, dar extrem de importantă, 
de vreme ce ea ne dictează de multe ori, fără să ştim, raporturile 
cu ceea ce avem cel mai intim. Se poate spune, de alttel, că acest 
lucru l-a interesat pe Foucault în tot ceea ce a scris. 

Studiile sale din anii 1970 reflectă un interes susținut fata de 
problema medicalizării. Lucrări precum Boala mentală şi 
psihologia (1954), Istoria nebuniei în epoca clasică (1961) sau 

Nașterea clinicii (1963) sunt, în mult mai mare măsură decât aceste 
cercetări de mai mică amploare, semnale elocvente ale pasiunii 
gânditorului francez pentru formele rationalitatii occidentale. A 
supraveghea și a pedepsi marchează, în evoluţia lui Michel 
Foucault, o cumpănă, dar acest punct de cotitură este, din multe 
puncte de vedere, unul conventional, interesul autorului fata de 
practicile sociale fiind constant de-a lungul întregii vieți si 
evident încă de la începutul carierei sale. Cartea din 1975 survine 
ca urmare a implicării filosofului într-o serie de acte civice, precum 
cel de la GIP (Groupe d'information sur les prisons) şi se 
constituie într-o reflecţie si un rezulat al acestei experiențe. Ea 
se conjugă, totuși, cu interese similare manifestate în cărțile 
anterioare, ca şi cu comunicări marginale, cum ar fi studiile despre 
medicină $i vrăjitorie, despre politicile de sănătate ale Occidentului 
medieval și modern sau despre medicină socială și antimedicină. 


Tema vrăjitoriei nu este nouă, în sfera de interes a mentaliştilor 
medieviști, dar, la Foucault, ea capătă nuanţe suplimentare, 
precaute față de generalizari şi atente la semnificaţia filosofică a 
faptelor. Vorbind despre demonologie, Foucault vede, de pildă, 
în Satan pe „veșnicul absent“, înşelând spiritele naive prin 
,aparente* demoniace, care se instalează la nivelul simţurilor, 
nervilor, „umorilor“, deci în plină materie corporală: ,, Acțiunea 
demoniacă nu va avea loc în lumea însăși, ci între lume si om, 
de-a lungul acestei suprafețe care este cea a „fanteziei! şi a 
simțurilor, acolo unde natura se transformă în imagine “ (Foucault, 
2003: 25). Însă mentalistul Foucault nu rămâne exclusiv în 
această zonă de speculație. El aminteşte, de pildă, că evoluţia 
nebuniei pleacă, în istorie, de la o componentă religioasă şi 
discută invizibilele transformări survenite pe fundalul conflictelor 
deschise între ordinele monastice şi clerul secular, între Biserică 

ar între papă şi cler. El constată, 
le, trecerea de la desele acuzatil 
ce mai precauta faţă de acuzele 


si rege sau Biserică şi stat, chi 
de pildă, de-a lungul a câteva seco 
de vrăjitorie la o atitudine din ce în 
pretinse, ca în exemplul, din 1598, al unui tânăr acuzat că s-a 
transformat în lup și a devorat un copil. Deşi acuzatul recunoscuse 
„crima“, dând chiar detalii stupide, neplauzibile, Curtea din Paris 
a considerat, analizând cazul, că „era mai multă nebunie în acest 
biet mizerabil idiot decât răutate și sortilegiu“ (35) şi l-a închis 
într-un azil de nebuni. Iată ce scriu re gistrele, în 1704 (adică peste 
un secol), şi despre un alt „vrăjitor“ internat: ,, Este unul din acei 
falși vrăjitori al căror neruşinat sacrilegiu este la fel de real pe 
cât de impertinente si ridicole sunt secretele lor “ (41). Foucault 
comentează aceste cuvinte în raport cu noua „ordine“ a statului 
modern: „eficacitatea operaţiei este negată, dar nu intenţia pe 
care o presupune, nu dezordinea pe care o stârneşte “ (Ibid.). Astfel, 
la începutul secolului XVIII, se trece deja de la condamnarea 
presupuselor efecte la condamnarea intenției şi a blasfemiei fata 


de ordinea sacră indusă de stat, prin Biserică. 


a 
ee 


Biopolitica este, în concepția lui Foucault, o disciplina de stat, 
care debutează odată cu secolul Luminilor, când se articulează 
primele programe de igienizare şi medicalizare colectivă şi când, 
mai ales, devine evident că omul este o unealtă de producție şi 
o forţă militară în care merită investit. Ea se defineşte deci ca 
„raționalizare a problemelor puse practicii guvernamentale de 
(către) persoanele vii constituite în populaţie: sănătate, igienă, 
natalitate, longevitate, rase etc.“ (113). În lumea contemporană, 
biopolitica este o „noso-politică“ (56), tradusă, în practicile ei 
sociale, printr-o „somatocraţie“ (69). Altfel spus, „sănătatea 

tuturor ca urgență pentru toţi“ (56) este, în lumea modernă 
occidentală, un obiectiv imperativ, regulator al socialului. 

Somatocratia este, în terminologia foucaldiană, intervenţia statului 
asupra corpului uman, „politica sistematică şi obligatorie de 
screening, de localizare a bolilor în populaţie“ (73), de fapt o 
încălcare a intimitatii corporale, căreia Foucault i se opune, din 
aceleaşi rațiuni pentru care, în întreaga lui carieră, s-a opus tuturor 
efectelor de putere controlată. Asta nu înseamnă că el face o 
pledoarie împotriva unui drept uman fundamental, cum este 


dreptul la sănătate, ci doar că sesizează unele efecte paradoxal 


nocive ale practicării acestuia, prin introducerea corpului pe „piaţa 
de sănătate“. Acest fapt se realizează, în opinia sa, prin consumul 
medical obligatoriu, pe de o parte, iar pe de altă parte, prin 
încălcarea. dreptului, egal valabil, al omului, de a nu accepta 
medicalizarea. $ a | 


Consumul medical, crede Foucault, ia proporţii îngrijorătoare 
de la o zi la alta şi este încurajat de principalul ei beneficiar, 
marea industrie farmaceutică, în comparaţie cu care medicul face 
doar figura unui simplu intermediar: distribuitor de medicatie sau, 
mai simplu, dealer de medicamente. „Genealogul“ citează câteva 
statistici $i remarcă o creștere disproporționat de mică a sănătății, 
aflată într-un raport de doar 1/10 fata de o creştere a consumului 
medical propriu-zis. Rezultă de aici că investiţia în această falsă 
piaţă de sănătate s-ar putea redistribui mai degrabă în politicile 
de salubrizare și educație si, în genere, în igiena vieții private şi 
la locul de muncă, adevărată „artă demedicalizată a sănătății“ 
(76), pe care gânditorul francez o afirmă ca superioară. Sociologic, 
este atestat că această variantă este mult mai eficientă decât 
cealaltă; în plus, în lumea occidentală a apărut ceea ce se numeşte 
„l hôtellerie hospitalière“, adică „spitalizarea scurtă pentru 
motive lipsite de gravitate“ (79), dar susţinută de „finanţarea 
colectivă și socială a bolilor“ (Ibid.), Pentru a da un exemplu în 
sprijinul ideii lui Foucault, s-ar putea înscrie aici operaţiile 
estetice costisitoare, suportate teoretic din asigurarea clientului, 
dar practic, într-o proporţie zdrobitoare, din banii contribuabililor: 
„micii consumatori, care sunt și cei mai săraci, plătesc cu 

cotizatiile lor supraconsumul celor mai bogaţi“ (Ibid.), observa 


gânditorul francez. 
Totuşi, Foucault insistă mai ales pe celălalt aspect al biopoliticii 


moderne, respectiv pe obligaţia individului de a-și oferi corpul 
ca pe o carte deschisă, pentru a fi acceptat pe piața de muncă și 
apoi, ritualic, cu 0 anumită periodicitate, menţinut în sistem. 
Medicina participă astfel la o putere economică şi politică, fiind 
obligată „să dea societăţii indivizi puternici, capabili să 
muncească“ (77) şi a căror insertie este direct dependenta de 
controalele medicale prevazute prin lege. Acest lucru face ca, 
paradoxal, capitalismul să nu fie, după Foucault, un sistem 
„individualist“, ci unul colectivist: odată cu el, „nu s-a trecut de 
la o medicină colectivă la o medicină privată, ci s-a produs exact 
contrariul “ (83). ees 

Privind inapoi in istorie, Foucault constată că politicile de 
control asupra populaţiei au existat încă din Evul Mediu, când 
s-a produs izolarea leproşilor şi au existat proceduri standard de 
verificare a morţilor în oraşele ciumate. În secolul Luminilor, 
teama fata de „oraşul patogen“ a continuat să se amplifice, locuri 
precum Cimitirul Inocentilor, dar $i spitalele, azilurile, abatoarele, 
cartierele săracilor devenind adevărate focare de infecţii. Până 
în secolul XVIII, spitalul a fost ceea ce Foucault numeşte un 
„mouroir“, adică un loc în care se intra doar pentru a muri. În 
istoria medicinei, o descoperire precum cea a lui Pasteur este, 
pentru orice medic, o adevărată „rană narcisica (46); medicul 
care se plimba de la un pai la altul era, adeseori, în secolele 
pre-moderne, adevăratul „producător“ al bolii: „aceste mâini care 
trebuiau să parcurgă corpul bolnavului, să-l palpeze, să-l 
examineze, aceste mâini care trebuiau să descopere boala, s-o 
aducă la lumină, s-o arate, Pasteur le-a desemnat ca purtătoare 
ale răului“ (Ibid,). Consecutiv, în aceeaşi paradigmă pre-modernă 
cu medicul medieval, „agent major al contagiunii“ (Ibid.), se 
situează azilul, în care nebunului i se „produce“ nebunia. Similar 
descoperirii lui Pasteur, s-a spus că spitalul lui Charcot „producea 

efectiv criza de isterie pe care o descria“ (49). Vechea concepție 
asupra nebuniei o lega de o structură de (recunoaștere, care 
presupunea, automat, forțarea, reduplicarea acesteia. „Personajul 
medical“ a fost aşadar, cândva, ca si psihanalistul sau psihiatrul 
modern, în sensul cel mai exact „stăpân al nebuniei“ (48), un 
motiv în plus pentru ca Foucault să se alăture demersurilor actuale 
ale antipsihiatriei, formă de diminuare a riscurilor în medicalizarea 
„anormalităţii“ psihice. Şi în 1975, in A supraveghea si a 
apedepsi, dar şi în alte luări de poziţie ale sale, Foucault şi-a 
definit nu intenţia de a dezincrimina populaţia închisorilor, cum 
cred răuvoitorii, ci pe aceea de a arăta că, deseori, oamenii nu 
sunt pedepsiţi pentru ceea ce au făcut, ci pentru ceea ce sunt. 

Efectele medicinei, crede el, se arată, pe termen lung, la nivelul 

speciei umane insesi; este ceea ce el numește „bioistorie“, adică 
„efectul, la nivel biologic, al intervenției medicale“ (81). Sunt 
cunoscute, de exemplu, perturbările organice provocate de efectele 
necontrolate ale administrării de medicamente. Tratamentul 
antiinfectios conduce, pe de altă parte, „la o diminuare generală 
2 pragului de sensibilitate a organismului la agenții agresori“ (71). 
Foucault numeşte „iatrogenie pozitivă“ (Ibid.) efectele nocive 
datorate nu unor greşeli de diagnostic, cum s-ar putea crede, ci 
„acţiunii interventiei medicale insesi, prin fundamentul său rațional“ 

(Ibid.). În acest sens, el citează la un moment dat statistici ale 

institutelor de sănătate americane şi care, coroborate, încetează de 

a mai părea simple coincidente, devenind simptomele unui fenomen 

mai general: în 1970, 1.500.000 de persoane au fost spitalizate 

pentru ingerare de medicamente, 30.000 de americani au fost ucişi, 

în 1967, de intoxicații medicamentoase, în 60% din 5.500 de cazuri 

de histerotomii, intervenţia nu s-a dovedit necesară etc. 

Dar dincolo de turnanta etică a poziţiilor sale, Foucault este 
interesat si de o istorie a medicalizării, bazată pe studierea diferențelor 
culturale în raportul corporalitatii cu statul. Astfel, medicina de stat 
este, observă el, o invenţie germană, propunând pentru prima oară 
în istorie, respectiv în anii 1750-1770, o „poliție medicală“ (85), 

preocupată de îmbunătăţirea efectivă a sănătăţii publice. Angliei i 
se datorează cu precădere, graţie industrializării, o medicină a forţei 
de muncă, bazată pe controlul sanitar periodic al proletarilor, în 
vederea asigurării unui „cordon sanitar autoritar înăuntrul orașelor“ 
(95). În sfârșit, Franța, patria lui Foucault, se distinge mai ales printr-o 
medicină urbană, concepută și iniţiată în secolul XVIII. În acel 
moment, se realizează un plan hidrografic al Parisului şi se pune 
problema circulaţiei optime a aerului şi a apei: sunt demolate casele 
în pantă, aerisite magistralele, se individualizează sicriele și 
mormintele și se reamenajează. subsolul, proprietate de stat. Este, 
de asemenea, un moment în care Foucault observă o puternică tendință 
de despitalizare, prin „aculturarea medicală“ a familiei (60), obligată 
să-şi trateze la domiciliu bolnavii, dar mai ales să prevină apariţia 
bolilor, în special prin grija față de copil. dă 

Din nou, pentru evitarea unor concluzii greșite, trebuie precizat 
că gânditorul francez nu se’ opune cuceririlor medicinei, 
recunoscându-i victoriile în eradicarea unor boli sau în reculul dovedit 
al acestora. Ceea ce caută Foucault, de fapt, sunt micile scări de 
variaţie ce au produs, în istorie, modificări majore al sistemului 
medical, dar si efectele abuzive ale unui fenomen, la origine 
benefic. Din punctul lui de vedere, medicina ridicată la rang de 
știință de stat devine excesivă, intruzivă, chiar periculoasă. Departe 
de a pleda pentru retragerea dreptului la sănătate al omului, el doar 
atrage atenția asupra falselor „îngrijiri“ medicale, în detrimentul 
celor autentice, solicitate individual şi efectuate la cerere. 


NOTE: 


! Folosesc termenul paradigmă în sensul pe care i l-a dat Thomas 
Kuhn, de „realizare ştiinţifică universal recunoscută care, pentru o 
perioadă, oferă probleme si soluţii model unei comunități de practicieni “ 
(Kuhn, 1976: 39), Filosoful american afirmă că progresul ştiinţific nu 
se realizează linear și cumulativ, ci prin „salturi“, care survin în 

momentul în care o paradigmă (adică un ansamblu de teorii) intră în 
„Criză“ şi este eliminată de un ansamblu teoretic organizat diferit. Aceste 
mutații sunt relativ misterioase, pentru că noile concepte nu se substituie 
cu precizie celor vechi, ci pun probleme noi, „actuale“. În plus, 
schimbările nu se produc brusc, ci cu preţul ignorării voite, pentru mai 
multă vreme, a unor disfuncţii sau „anomalii“ persistente, de asemenea 
cu evitarea formulării unor probleme marginale, în fata cărora paradigma 
nu are încă cel putin o solutie-stanaard;, 

2 Vezi, mai departe, Genealogu şı politici medicale; 

3 Nemesius, episcop din Emesa, sec. IV d. H., apud Th. Laqueur, 
1990, p. 11; Bi, Se 

* Laqueur observă că, până in sec. XVIII, medicina europeană 
acreditează ideea că, fără orgasmul femeii, „simplul act sexual nu ar mai 
duce nici la imbratisarile nuptiale, nici la pasiunea care le însoțește, nici 
la concepție“. Totuşi, cam din acueaşi perioadă datează o poveste 
(senzationala) despre un caz de necrofilie, la un tânăr de familie bună, 
îndrăgostit de o fată aflată în moarte, clinică. Rezultatul este că fata se 
trezește (și la propriu, şi la figurat) însărcinată, şi nu ştie de ce. Este evident, 
în cazul acesta, că ea nu simtise nimic. Vezi Laqueur, 1990, p. 9-10; 

5 Pentru mai multe detalii privind „materialismul“ antropologiei 
shakespeariene, vezi Tudor Vianu, „Shakespeare şi antropologia 
Renaşterii“, in T.V., Studii de literatură universală și comparată, 
Editura Academiei R. P. Romine, 1963; 

6 Vezi Gilles Lipovetsky, A treia femeie, Univers, Bucureşti, 2000. 

7 Vezi pictura flamandă de secol XVI-XVII: Jan Steen, Johannes 
Vermeer, Hans Holbein cel Tânăr etc. 

2 Godin este de părere că „din (...) raţiuni de transcendenţă, în multe 
civilizații chipul uman (este) sistematic stilizat (deci, în sens propriu, 
desfigurat), dacă nu (...) pur și simplu ignorat, (...) La scara istoriei, 
omniprezența figurii umane în pictura şi sculptura occidentală reprezintă 
mai curând o excepţie decât un model“ (2005: 78-79); 

? În Etica protestantă şi spiritul capitalismului (1920), Max Weber 
comentează legătura existentă între „aura ascetică“ şi „modestia rece“ 
(1993: 53) a capitalistului modern autentic şi recomandările teologului 
puritan Richard Baxter (Christian Directory), pentru o viaţă creştină 
sănătoasă, Retinerea de la orice cheltuială sau ostentatie inutilă, regimul 
de viață echilibrat şi aservit muncii (până la a spune că omul e făcut 


s 

pentru afaceri, iar nu invers) constituie, în viziunea lui Weber, trăsăturile 
omului de afaceri occidental, desprins dintr-un etos (neo)protestant 
specific, care la o altă scară, reglementa și relaţiile dintre soți (asceză 
sexuală, dietă echilibrată, vegetarianism, băi reci, refuzul oricărui 
comportament nerational, chiar dacă el avea o justificare estetică; de 
exemplu, respingerea teatrului); 

10 De la ura manifestată de Sade fata de copii si până la sterilizările 
voluntare, tot mai numeroase, din lumea civilizată contemporană, Ch. 
Godin (2005: 104-117) crede că poate demonstra acel „sfârşit al domniei 
copilului“, prezis de Phillipe Aries. Capitalismul modern reduce copilul 
la o sursă de cheltuieli, punând, în același timp, la dispoziţia adulţilor, 
sisteme de asigurare socială, care suplinesc îngrijirea tradițională a 
părinţilor, la bărâneţe, de către copii. În plus, febra consumistă şi 
cultivarea narcisistă a ego-ului, în postmodernism, nu este, în foarte multe 
cazuri, compatibilă cu sacrificiile necesare investiţiei în copil. Copilul 
reduce mobilitatea socială şi prezintă, în cel mai bun caz, „beneficii“ 
pe termen lung, negarantate. Occidentalii preferă, de aceea, deseori, 
politica cuplurilor dinks (double income, no kids! — „venit dublu, nu 
copii!“), ca şi sloganurile neo-maltussiene Make love, not babies!; 

11 Pentru mai multe detalii, vezi si „Feminism şi ‘queer studies”, 
in Opțiunile post-feminismului, din volumul de fata; 

12 Despre modelul. istoric al eroinei lui Gautier, Madeleine 
d’ Aubigny Maupin, se știe că a trăit în vremea lui Ludovic al XIV-lea, 
şi a avut o existență aventuroasă, datele istorice indicând un caz tipic 
de ambivalență sexuală şi chiar bisexualitate: îşi părăseşte soţul pentru 
un ofițer care o învaţă arta armelor, apoi devine o spadasină renumită, 
înregistrând mai multe victime, de ambele sexe, în dueluri, ca şi în amor. 
La un moment dat, incendiază o mănăstire, pentru a răpi o călugăriță 
de care era îndrăgostită, dar urma i se pierde abia mai târziu, spre 1707, 
retrasă la Bruxelles și devenită, între timp, amanta unui oarecare 
Albert, Pentru mai multe detalii, vezi Adolphe Boschot, Théophile 
Gautier, Paris, Desclées de Brouwer & Cie, 1933; 

!3 Vezi Opțiunile post-feminismului, cap. indicat; 

14 Despre tipuri de „încorporare“ a masculinului, vezi David Morgan, 
„You Too Can Have A Body Like Mine“, în Jackson, Stevi & Scott, 


Sue (eds.), Gender, A sociological reader, London and New York, 
Routledge, 2003. 

GLOBALIZAREA MEDIA 
ÎNTRE UNIFORMIZAREA ŞI 
COMPETIȚIA DISCURSURILOR 


Silvia Branea 


Tratarea unitară a discursului mass-media permite o înţelegere 
mai adecvată a complexității „relaţiei“ realitate — mass-media. 
Critica discursului mediatic s-a făcut, până acum, aproape 
exclusiv din unghiuri fragmentare. 

Viziunea „globală“ cu privire la media (în sens larg, incluzând 
toate genurile de presă, toate suporturile, filmele și publicitatea, 
ş.a.m.d.) ne permite să evităm cantonarea în perspective teoretice 
unidimensionale, cum ar fi considerarea mass-media ca fiind 
„spaţiul“ predilect al exprimării „vocii“ clasei dominante, punerea 
în antiteză a jurnalismului de informaţie cu celelalte tipuri de 
media, opoziția dintre tehnologiile media clasice şi actuale. 

Analiza pe care o întreprindem cu privire la structura media 
actuale și la impactul ei asupra audienței se va axa pe evidenţierea 
unei pluralitati de discursuri politice şi sociale, care sunt aduse 
în atenția publicurilor-tinté, cu mai mult sau mai putin succes, 
prin diverse canale media. Eficienţa cu care aceste discursuri sunt 
comunicate publicurilor-tinta depinde, bineînţeles, de capacitatea 
financiară de a produce şi de a distribui mesaje publice, dar pot 
fi luate în considerare și modalităţi alternative (care presupun 
costuri mult mai mici) de a se face auzită o anumită „voce“. De 
exemplu, expunerea diferitelor publicuri la un „text“ sau altul 
de ficțiune filmică contribuie la evidenţierea unor comportamente, 

acţiuni şi mesaje aflate în concordanță, dar cel mai adesea 
discordante fata de „variantele oficiale“ cu privire la un eveniment 
prezent sau trecut. Această complementaritate, deși nu rezolvă 
în mod autentic problemele complexe rezultate din inegalitatea 
accesului la media, inclusiv a accesului la internet, semnalează 
încă o posibilitate pentru diverse grupuri, mai mult sau mai putin 
minoritare, de a-şi face auzite vocile în spațiul public. Privilegierea 
unui conţinut mediatic de către audiență nu este un fenomen 
neglijabil în condiţiile în care difuzorii de programe, dar și de 
publicaţii, sunt foarte sensibili la cererile publicului. 

Diluarea, fragmentarea identitatilor în „creuzetul“ occidenta- 
lizării, despre care se vorbește de mai mult de un deceniu, 
constituie subiecte de discuţie şi de reflecţie şi pentru o tara ca 
România, care se va integra în următorii ani în Uniunea Europeană 
şi care va trebui să se confrunte atât cu problemele economice 
specifice aderării, cât şi cu cele culturale. Sondajele de opinie 
din ultima perioadă evidențiază optimismul românilor vizavi de 
această integrare. În paralel cu viziunea optimistă privitoare la 
urmările pozitive ale integrării culturale în U.E., constatăm o 
infuzie de „valori autohtone“ în publicitatea românească si o 
creştere semnificativă a serialelor (de tipul telenovelelor) realizate 
în România. Succesul impresionant de care se bucură muzica 
modernă românească de inspiraţie folclorică este de asemenea 
în măsură să consolideze ideea referitoare la adaptarea valorilor 
occidentale la specificul local. 

Unul dintre aspectele actuale prezente în teoriile despre 
comunicarea în masă este competiţia dintre vechile şi noile 
tehnologii media. Tot mai multe dintre aceste teorii nu mai privesc 
cele două tipuri de producere şi de difuzare a mesajelor din media 
ca aflându-se în relaţii antagonice, ci mai degrabă de continuitate 
din punctul de vedere al conţinutului. Schimbarea soluțiilor 
tehnice de producere și de difuzare a producţiei media este totuşi 
însoţită de o dinamizare accentuată a schimbării formatelor şi 
implicit a modalitatilor de măsurare gi de fidelizare a publicului. 

„Osmoza“ media — internet este tot mai pronunțată, astfel încât 
în ultima perioadă apar posturi de radio sau de televiziune, 
emisiuni care se realizează integral în funcţie de preferinţele 
publicului pentru anumite ştiri versus subiecte exprimate pe 
forum-uri de discuţii şi pe diferite site-uri de pe internet. Mult 
anuntatul fenomen „interactivitatea media“ se aplică din ce în 
ce mai mult, din dorinţa de nu se pierde audiența. 

_ Aflat mai mult sau mai putin în legătură cu globalizarea, 
explozia de mesaje despre sport evidenţiază in mod sigur gradul 
mare de dezvoltare a afacerilor conexe (sport — media — sponsori), 
care, pe de o parte, privilegiază cultura masculină dominantă, atâta 
vreme cât sportul difuzat cu predilecție de toate tipurile de media 
este fotbalul şi, pe de altă parte, umplu din ce în ce mai multe 
„spaţii media“, micșorând concomitent proporţia de acoperire a 
subiectelor culturale sau/și de interes comunitar/civic. Proprietarii 
cluburilor sportive cunosc deja de multe decenii importanța 
imaginii pentru creșterea audienței și de aceea investesc sume uriașe 
pentru promovarea vedetelor sportive. Această atenţie sporită fata 
de prezenţa sportivilor de elită pe micile ecrane, la radio, în presa 
scrisă și pe internet conduce la o „invadare“ a spaţiilor dedicate 
informațiilor politice, economice sau sociale cu subiecte referitoare 
la viata sportivă și extra-sportivă a fotbaliştilor mai mult sau mai 
putin renumiți și a managerilor din fotbal. 


I. Piaţa comunicaţională globală 


Modelul pieţei globale este reprezentativ pentru tendinţa cea 
mai manifestă astăzi, si anume îngustarea semnificatiilor 
diversităţii culturale, Marketingul global privilegiază mai degrabă 
asemănările decât deosebirile dintre naţiunile lumii: imaginea 
domină în locul conţinutului: ,, În loc să facă schimb de informaţii 
semnificative, sătenii globali împărtășesc imaginea de a bea 
Coca-Cola, de a mânca un Big-Mac sau de a purta blugi Levis“ 
(McKibben — apud Fiedler; 109), 

Din perspectiva lui Giddens (2000: 64), globalizarea poate fi 
definită ca intensificarea relaţiilor sociale la nivel mondial, inten- 
sificare ce leagă localităţi îndepărtate într-un asemenea mod încât 
evenimentele locale sunt modelate la mare distanță şi invers. 
Rezultatul acestui proces nu constă întotdeauna dintr-o serie de 
schimbări generale ce acționează într-o direcţie uniformă, ci de 
multe ori din tendinţe care se opun una alteia. Tendintele globale 
se împletesc cu cele locale în proporţii diferite, în funcție de 
conjuncturi temporare în care întâmplarea (hazardul) poate să aibă 
un rol important. Cu toate că multe dintre exemplele date de 
sociologul britanic provin din zona economică, argumentele care 
stau la baza acestora sunt valabile și pentru cultură/ mass-media. 

Elementul special care apare în cazul globalizării comunicării 
constă în faptul că, indiferent de suporturile media prin care se 
transmit mesajele — mai aproape sau mai departe de locul de 
producere a lor — se poate întâmpla ca transmiterea să fie simul- 
tană în mai multe locuri din lume. Astfel, de exemplu adolescenții 
din Bucureşti sau din Seul vor putea urmări în același timp o 
nuntă princiară din Europa, acest „eveniment“ putând avea o 
anumită relevanţă pentru socializarea lor. 

Globalizarea culturală este discutată în unele studii în termenii 
occidentalizării lumii (Tomlinson: 129). Occidentalizarea lumii 
ar putea însemna răspândirea limbilor europene (în special a 
englezei) și a culturii consumeriste a capitalismului „occidental“. 
Acest proces presupune și alte elemente: „exportarea“ stilurilor 
de vestimentaţie, a obiceiurilor culinare, adoptarea unui stil de 
viață urban concentrat in jurul producției industriale şi a unui 
tipar al experienţei culturale dominate de mass-media, transmiterea 
unei game de idei filosofice, valori şi atitudini culturale legate 
de libertatea personală, gen şi sexualitate, drepturile omului, 
procesul politic, religie, raționalitate tehnologică şi ştiinţifică. R. 
Cohen şi P. Kennedi aduc argumente în favoarea ideii că infuzia 
planetară a modelului occidental (american) se combină cu 

tradiţiile locale şi ia naştere o hibridizare policromă și nicidecum 
o uniformizare cenușie, o monocultură mondială (apud Ilut, 2001). 

Modelul occidental este adoptat într-o manieră creativă în 
diverse tari, care nu au reușit să parcurgă toate sau nici măcar o 
parte din etapele construcției modernităţii. Este și cazul României, 
care încearcă să se racordeze la un tip de organizare care a depășit 
toți „paşii“ modernităţii (societatea de tip occidental), în timp ce 
aici nu a fost desăvârşită construirea modernității: „Atât la începu- 
tul dictaturii comuniste, cât si la sfârșitul acesteia, România a fost 
departe de a avea caracteristicile unei societăţi moderne. Societatea 
românească interbelică nu reuşise să devină cu adevărat modernă, 
iar comunismul a construit în bună măsură în mod deliberat o 
modernitate aberantă, amputată de caracteristici structural-ins- 
titufionale si mentalitare fundamentale “ (Chiribucă: 245). 

În contextul ideii „Sincronizării“ la modernitate/postmoder- 
nitate/hipermodernitate, se pune întrebarea și cum vor ști țările 
cu trecut comunist să se apropie de procesul convergentei vechilor 
şi noilor media. Sonia Livingstone a lansat în 1999 expresia 
„mediu mediatic“, în încercarea de a reuni în aceeași schemă 
conceptuală mediile mai vechi şi mai noi si de a surprinde atât 
continuitățile, cât şi tensiunile rezultate din competiţia dintre ele 
(Livingstone, 1999; 22). Expresia „mediu mediatic“ lansată de 
autoarea britanică este relevantă cu atât mai mult cu cât „aranjarea“ 
individuală a acestuia presupune folosirea unor suporturi media 
extrem de personalizate, atât în cazul consumului de film, cât şi 
al consumului de muzică sau/şi jocuri: casete audio, casete 
video, c.d.-uri, dvd-uri etc. 

În ultima perioadă, apar tot mai multe voci care formează un 
contra-curent la viziunile alarmiste care dominau studiile despre 
impactul „noilor tehnologii“ acum zece ani: „Internetul nu 
schimbă atât de mult oamenii, ci tinde mai degrabă să le permită 
ceea ce fac de obicei, dar mai bine“ (Dahlgren: 27). Nu tehnologia 
este motorul noilor forme de media. Oamenii nu cumpără 

tehnologii ale informaţiei — ei cumpără conţinut, utilitate şi 
comoditate (Fiedler: 227). 

Tendinţa dominantă în cadrul „vechilor media“ este de a 
folosi reţeaua de internet ca pe un suport pentru redifuzarea sau 
difuzarea simultană a emisiunilor de radio sau de televiziune, 
permitandu-se astfel creşterea numărului de ascultători şi 
telespectatori potenţiali (Barbier, Bertho-Lavenir: 334). De 
asemenea, posturile de radio și de televiziune dezvoltă site-uri de 


jocuri, de discuţii cu radio/tele spectatorii, de promovare a viitoa-. 


relor emisiuni, destinate fidelizării publicului şi fixării preferințelor 
şi obiceiurilor de consum. Proprietarii rețelelor de televiziune sunt 
totuşi precauti în utilizarea complementară a internetului, pentru 
a preveni înclinarea balanței în direcţia consumului de emisiuni 
TV pe internet si pentru a nu pierde beneficiile financiare pe care 
Ii le asigură televiziunea „clasică“. Concomitent cu prezervarea 
tipului clasic de televiziune, asistăm și la angajarea într-o evoluţie 
concertată către o digitalizare totală a canalelor, începând cu 
realizarea emisiunilor şi continuând cu modalitatea de recepție. 
În prezent, două modele de televiziune se află în competiție. 
Unul dintre modele se bazează pe difuzarea de programe unui public 
cât mai larg posibil, asa cum se întâmpla cu radioul în anii '30. 
Acest tip de consum de televiziune poate fi încă asociat unui aşa-zis 
consum de masă. Celălalt model de televiziune se fundamentează 
pe juxtapunerea unor publicuri diferențiate, devenită posibilă 
_ datorită scăderii costurilor de difuzare, în cazul televiziunii digitale. 
Se poate constata existența unor tensiuni între cele două modele: 
în timp ce susţinătorii televiziunii pentru publicul larg se simt 
ameninţaţi de tendinţele tot mai pronunțate de fragmentare a 
publicului şi vor să folosească notorietatea câştigată de-a lungul 
timpului pentru a face faţă acestui fenomen, adepții televiziunii 
digitale speră să câștige tot mai mult din publicul deținut acum de 
televiziunele „tradiţionale“ (Barbier, Bertho-Lavenir: 335). 
În ultima perioadă se observă o sporire a atenției în legătură 
cu controlul informaţiei, pe măsură ce „societatea multimedia“ 

s-a dezvoltat datorită creșterii impresionante a numărului de 
publicaţii care se difuzează numai pe internet, cât gi creării şi 
difuzării de informaţii de către anonimi, vedete sau agenţii de 
relații publice, prin site-uri de tip blog. 

Media electronice care sunt dispersate în utilizare și abundente 
ca ofertă permit mai multă cunoaştere , acces mai uşor $i exprimare 
mai liberă decât am avut vreodată până acum, susțin unii autori 
(Briggs, Burke: 234) în timp ce alții pun în discuţie lipsa de 
obiectivitate a informațiilor vehiculate pe internet, în paralel cu 
tot mai marea lipsă de obiectivitate a media în general. În multe 
situații, media preferă în mod conştient să nu fie obiective, în sensul 
că şi atunci când oferă o portretizare echilibrată a unui fapt anume, 
şi atunci când se luptă să obțină acuratetea în relatarea lor, o fac 
simultan cu atragerea atenţiei asupra unei probleme pe care vor 
să o facă publică (Cohen Almagor: 2005, 139). 

Autorul britanic Graham Murdock (2003) crede că suntem 
martorii depasirii barierelor comunicationale care existau între 
cetățeni si cei care gestionează problemele cetății. Internetul 
reprezintă acum forumul unde se reiau „lupte civice“ desfăşurate 
mai demult în stradă, apoi prin intermediul undelor radio şi apoi 
prin intermediul televiziunii. Cu toate că există deja semnale care 
anunță limitarea folosirii internetului ca un loc al dialogului 
responsabil al actorilor sociali pozitionati la baza ierarhiei sociale 
cu decidentii, mai sunt încă multe şanse de stopare a tentativelor 
corporațiilor de a introduce din ce în ce mai multe costuri pentru 
utilizatorii „reţelei“, Astăzi „suntem martorii unei consolidări 
rapide în interiorul sistemului de comunicare a principalilor 
jucători corporatisti din industria de telecomunicații si industriile 
culturale care concurează pentru a se pozitiona cât mai bine în 
arena digitală. Această convergenţă corporatista reprezintă o forță 
Puternică a închiderii. Ei trebuie să i se răspundă printr-un 
angajament la fel de susținut de a construi un bun digital 
modelat conform principiului Agorei ateniene, care a fost un Spatiu 


CE Scanned with OKEN Scanner 


196 SILVIA BRANEA 


cultural mult mai bogat si mai variat decât îl prezintă multe 


descrieri actuale“ (Murdock: 113- 114). 


2. Suburbia — prototipul globalizării prin intermediul 
mass-media 


Roger Silverstone (1999) elaborează o interesantă ipoteză: între 
suburbie şi televizor există o legătură esenţială. EI susține că 
televizorul este un canal de comunicare suburban: „EI este, după 
cum am arătat, un canal de comunicare suburban. Este suburban 
prin institutionalizarea sa ca suport de transmisie. Este suburban 
prin forma si continutul programelor sale. Prin includerea sa in 
viata de zi cu zi. Prin exprimarea şi întărirea echilibrului specific 
dintre izolare și integrare, uniformitate şi varietate, culturi și 
identități (globale și restrânse) care sunt, într-adevăr, semnul 
existenţei suburbane“ (Silverstone: 71). 

Situată la marginea orașului, asimilând ruralul, oferind 
familiilor o gospodărie numai a lor, pentru clasa de mijloc si pentru 
aceia care aspiră să aparţină acestei clase, suburbia oferă cadrul 
unde oamenii pot să-şi manifeste propria lor individualitate. 

Într-un mod asemănător comunicării interpersonale din 
suburbie, comunicarea facilitată de media (veche şi nouă), pe 
arii extinse geografic, pune în circulație atât conţinuturi unitare 
(uniformizatoare), dar și foarte multe aspecte locale, individuali- 
zante, acestea din urmă putând fi cunoscute de persoane care 
trZiesc în contexte foarte diferite de persoanele (entitățile sociale) 
care le difuzează la un moment dat. Trebuie totuşi remarcat că 
în prezent predomină urmările unificatoare ale extinderii rețelelor 
tehnologice care „transportă“ mesa jele interumane şi, în măsură 
mai mică, putem constata dezvoltarea cunoaşterii aspectelor 
specifice ale diferitelor „culturi mici“. 

„Explorarea“ zonelor îndepărtate si implicit a specificului local, 
prin intermediul schimburilor de informaţii între doi sau mai mulți 
indivizi conectaţi la internet, poate fi asemănată cu discuția 

(fata-in-fata, de data aceasta) dintre doi locuitori ai unei suburbii 
care apartin unor culturi etnice, profesionale, religioase diferite, 
dar care, datorită faptului că se întâlnesc in timpul liber 
(extra-profesional), simt nevoia să se cunoască mai bine decât 
ar face-o într-un cadru urban uzual, unde viata profesională gi 
cea domestică se împletesc într-un ritm mult prea alert pentru a 
permite schimburi de impresii fără o finalitate clară. 

Prin extrapolare, se poate afirma că și în „spaţiul global“, la 
fel ca în suburbia descrisă de Silverstone, se poate ajunge la 
reconturarea unor relaţii mai apropiate între cei care „împart“ 
aceleaşi resurse. 

Prin utilizarea conceptului de suburbie iniţiat de Silverstone, 
se poate ajunge la mai vechea metaforă a satului, însă nu a satului 
global descris de McLuhan, cât mai degrabă a unui sat „comunitar“, 
unde coexistă straturi sociale/culturale diferenţiate, dar care în 
anumite împrejurări găsesc modalităţile cele mai eficiente de a 
se organiza pentru a se apăra de pericole, riscuri sau pentru a se 
organiza în vederea participării la o activitate colectivă. 

Un al doilea sens al metaforei satului/suburbiei este cel 
derivat din ceremoniile de celebrare a succeselor (meritelor) unui 
subgrup local — şi în cazul satului şi în cazul comunității globale, 
periodic, se derulează diverse jubilee, obiceiuri mai vechi sau 
mai noi, care, cu mai multă sau mai puţină aprobare mutuală, 
dar în orice caz cu mult interes din partea „terţilor“, contribuie 
la dezvăluirea din ce în ce mai mare a localismului, a 
„restrânsului“, în opoziţie cu „generalul — unitormizantul“. 

O modalitate din ce în ce mai răspândită de agregare a 
persoanelor cu interese, hobby-uri asemănătoare o constituie 
televiziunile specializate pe anumite teme (de exemplu „Animal 
Planet“, „Discovery“, „Arte“, „Mezzo“ etc,), care permit comu- 
nicarea și colaborarea audienței prin intermediul forumurilor de 
discuţii create de televiziunile respective sau de fanii anumitor 
realizatori/emisiuni. 

Silverstone susţine că televizorul este medium-ul predilect de 
reflectare a relaţiilor specifice suburbiei, însă argumentele aduse 
de el în favoarea caracterului complex al relaţiei dintre centru 
(înţeles ca „loc“ al producerii şi de distribuire a semnificatiilor 
ordonate) si periferie (ca loc in care semnificatiile ordonate se 
consumă într-o manieră și după nişte ritualuri personali- 
zate/private) se aplică cel puţin în aceeași măsură, dacă nu în $i 
mai mare măsură, comunicării prin internet (inclusiv internetul 
utilizat de posesorii de telefoane mobile performante): ,, Privitul 
la televizor atrage telespectatorul într-o lume a semnificatiilor 
ordonate de si prin rețeaua globală din ce în ce mai extinsă a 
sistemelor culturale și instituționale: sisteme care includ tehnologii 
de informare și comunicare convergente, din ce în ce mai 
sofisticate — ecranul, sateliții, fibrele optice, calculatoarele şi era, 
pe cale de apariție, a informaţiei. “ (Silverstone: 96). 

Mărirea gradului de participare la viata cetăţii pare un ideal 
îndepărtat, dacă luăm in considerare gradul redus de implicare 
a celor din afara sistemului media în producerea şi difuzarea de 
programe din sfera mass-media institutionalizate. Această viziune 
pesimistă referitoare la implicarea politică (civică) a cetățenilor 
poate fi parţial corectată prin prisma tot mai deselor informaţii 
despre materiale filmate de „amatori“ care sunt folosite ca bază 
sau chiar ca sursă principală pentru elucidarea unor evenimente 
cruciale (producerea unor acte de terorism, gestionarea deficitară 
de către autorităţi a diverselor urmări ale catastofelor naturale 


sau a crizelor sociale). 
3. Uniformizarea Jormatelor media 


Uniformizarea modelelor de presă — exportul de modele ale 
libertăţii de exprimare, însoţit de împrumutarea formatelor de 
programe media, inclusiv a spectacularizarii problemelor societăţii 
— poate fi bine exemplificată de media românească. În general, 
se depășesc în sens negativ tendinţele de spectacularizare a 


(E: Scanned with OKEN Scanner 


Globalizarea media 199 


producției televizuale prin „durata“ accentelor şi prin exacerbarea 
elementelor „şocante“ întâlnite la formatele preluate. Se ajunge, 
de asemenea, la depăşirea modelelor, prin devierea înspre zona 
derizoriului a multor programe de știri românești, prin depășirea 
raportului judicios dintre informaţie și fapt divers (de exemplu, 
prin diluarea informaţiilor de ultimă oră în cazul rubricilor 
sportive, în paralel cu extinderea amănuntelor din viata vedetelor 
din Sport, cu precădere a celor din lumea fotbalului). 

Începând cu anii 90, care, in cele mai multe studii dedicate 
media, sunt marcați de problematica mediatizării revoluției din 
România, se desfăşoară o nouă etapa în reflectarea evenimentelor 
şi în analiza raportului realitate — transpunere a realităţii în media 
audiovizuală. Atunci când mediatizarea revoluţiei române nu este 
catalogată drept „o mare minciună“, se recurge la varianta mai 
putin critică, în care se deplânge perturbarea distinctiilor dintre 
fapte şi fantezie. Din perspectiva celei de :a doua etichetări a 
perioadei post '90, se amintește de tendinţa ştirilor politice mai 
ample sau a reportajelor despre conflictele regionale de a 
dramatiza întâmplările reale, într-un mod asemănător concursurilor 
sportive și a filmelor de tip western (Fiedler: 2004). 

Obiceiul consacrat deja de a spectaculariza emisiunile 
informative cu ajutorul unor tehnici împrumutate din producțiile 
de ficțiune conduce cu timpul la apariţia neîncrederii în media. 
Roger Fiedler (2004) consideră că această tendinţă de simplificare 
excesivă și de trivializare a unor evenimente semnificative a făcut 
ca evaluarea validității informaţiilor să fie din ce în ce mai dificilă: 
„O neîncredere fundamentală fafa de media ştirilor şi de alte 
surse de informare tradiționale pare să fie unul din factorii ce 
au contribuit la popularitatea crescândă a internetului şi a altor 
rețele on-line pentru consum“ (Fiedler, 2004: 104). 

Tendinţa de dramatizare se simte şi în alcătuirea genericelor 
programelor de știri, centrate pe un eveniment major (războiul 
din Irak a fost denumit, de exemplu, de una dintre televiziunile 
românești „Furtună în desert“), Modul de anuntare a subiectelor 

legate de conflicte politice, militare sau de calamitati naturale 
bazat pe mecanismele de mărire a suspense-ului, specifice 
fictiunii filmice se aseamana din ce in ce mai mult cu avanpremiera 
unui superfilm de actiune, cu asigurarea implicita data audientei: 
„N-o să va plictisiti “. Numeroase studii consacrate zapping-ului 
au arătat că justificarea acestei logici se face din perspectiva 
esteticii seducţiei, care prevalează atunci când se prezintă subiecte 
politice (Derville, 1997: 130). Estetica seductiei functioneaza din 
cauza caracteristicilor audientei (public numeros si putin politizat, 
expus fără încetare unor mesaje mai distractive, din partea 
difuzorilor media ,,nepolitizanti*). Scopul principal al difuzorilor 
de programe politice este de a trezi interesul audienței, de a nu 
plictisi, în așa fel încât audiența să nu fie tentată „să răsucească 
butonul““(Derville, 1997: 129). 

Clonarea televiziunii de ştiri gen C.N.N. începe să câștige teren 
în România, prin înfiinţarea posturilor de televiziune Realitatea 
TV, N 24 (National TV 24) si Antena 3 — în perioadele de 
„evenimente-fluviu“ (de exemplu moartea Papei loan-Paul al II-lea 
sau căsătoria Prințului Charles al Marii Britanii cu Camilla 
Parker-Bowles) aceste posturi au abandonat problematica internă, 
asupra căreia se concentrează de obicei, şi au preluat imagini 
referitoare la evenimentele „globale“, de la C.N.N. În privinţa 
reflectării ştirilor „interne“, am fost martorii a două 
„reality-foiletoane“: „filmul jurnaliştilor români răpiți în Irak“ 
Și „filmul inundaţiilor din vara lui 2005“. 

In privinta exportului de divertisment in Romania, predomina 
filmele americane gi reality-show-urile. Reality-show-urile au 
explodat la puţin timp după difuzarea emisiunii „Jerry Springer 
Show. Se pare că împrumutarea unui gen jurnalistic din zona 
divertismentului se produce după o anumită schemă: se testează 
reacția audienței faţă de o anumită noutate televizuală şi, dacă 
rating-ul este bun, se adoptă, Emisiunea care a fost cea mai 
apropiată de acest prim model de reality-show („Jerry Springer 
Show) a fost „Babilonia“, difuzat de Antena 1, neînregistrându-se 

succesul scontat; ulterior au apărut şi alte variante care au rezistat 
mai mult. Trebuie evidenţiate cele două filiere prin care ne parvin 
formatele de reality-show: filiera europeană („Lartă-mă“ — TVR 1 
si „Din dragoste“ — Antena 1) şi cea americană („Babilonia“ — 
Antena 1, „Monica“ -Prima TV). 

„Jay Leno“ — show-ul realizatorului american, difuzat de 
Antena 3, este ultima noutate importată de la o televiziune din 
altă tara. Ultimul show („Jay Leno“) preluat de Antena 3 se 
situează în zona divertismentului, axându-se pe umorul/fantezia 
prezentatorului şi a invitaţilor (vedete sau „anonimi““). 

Spectacolul media se axează, în general, pe cultul celebritatii, 
care susține rolul dominant al modelelor și simbolurilor, „idolilor“, 
cu privire la modă, aspect si personalitate. În lumea spectacolului, 
celebritatea se extinde în orice domeniu social major, de la 
divertisment la politică, la sport și la business. O superdezvoltată 
industrie a relaţiilor publice se ocupă de anumite persoane, 
înălțându-le la statutul de celebritate şi protejându-le imaginea 
pozitivă in nesfârşitele competiții pentru imagine. Pentru acest 
domeniu există întotdeauna pericolul ca celebritatea să cadă prada 
„hazardului“ imaginii negative şi să piardă statutul de celebritate, 
sau să devină o figură negativă (Kellner, 2003: 5). 

Sporturile au fost multă vreme un domeniu al spectacolului, 
atrăgând audienţe masive, care generează taxe de publicitate uriaşe. 
Aceste ritualuri culturale celebrează cele mai profunde valori ale 
societăţii (de exemplu, competiția, succesul şi banii), iar 
corporatiile sunt dispuse să plătească sume imense pentru ca 
produsele lor să fie asociate cu asemenea evenimente. Concursurile 
sportive profesioniste nu se mai desfăşoară, astăzi, în absenţa 
acompaniamentului galeriilor, a mascotelor gigantice care recurg 
la diverse „bufonerii“ cu jucătorii si cu spectatorii, şi a tombolelor, 
promotiilor, concursurilor care promovează diferitele produse ale 
sponsorilor (Kellner, 2003: 5). 

4. Abordări actuale ale teoriei efectelor 


Dezbaterea referitoare la tipul de influență și la amplitudinea 
impactului mass-media este foarte intensă. În ultimii ani, balanța 
a înclinat când în favoarea specialiştilor care considerau că 
publicul media este puternic şi activ, folosind într-un mod 
personal conţinutul media, când în favoarea punctului de vedere 
axat pe fragilitatea audienței media. 

Unele dintre teoriile vehiculate în ultimul deceniu pot fi subsumate 
tendinței de a vedea media ca având un aport esențial la construirea 
socială a realităţii. Această perspectivă se bazează pe ideea că o 
influenţă se poate exercita într-un mod mai eficient dacă se foloseşte 
o cale indirectă, recurgându-se astfel la controlarea mediului 
informaţional al individului. Odată cu diferite tipuri de informaţii 
furnizate publicului, i se pun la dispoziție și niște „ochelari“ cu care 
să vadă realitatea, spune Gerstlé (apud Derville: 93). 

Media poate contribui la conturarea realităţii, atrăgând atenția 
publicului asupra anumitor mize (teme), declaraţii sau fapte care 
apoi pot fi utilizate de acesta ca şi criterii pentru evaluarea unor 
acțiuni, a programelor și discursurilor oamenilor politici (efectul 
amorsării). La nivel politic, media poate favoriza un partid/un 
candidat, impunând ca temă centrală a unei campanii anumite mize 
care il pun într-o lumină favorabilă, pentru că a dovedit eficacitatea 
sa sau pentru că adversarii săi sunt sunt discreditati deoarece nu 
au reușit să propună pentru acele mize soluții favorabile. 

Un alt efect este cel al „încadrării“: media are un rol 
semnificativ în fixarea cadrului de referință al evenimentelor şi 
al declaraţiilor, datorită inserării acestora într-un context specific 
(Derville: 95-96). 

De asemenea, media reiau, popularizează, amplifică (şi 
câteodată modifică) anumite „exemplificări“, şi anume reprezentări 
simplificate, pe care noi ni le formăm despre anumite categorii 
de indivizi si care ne permit să le percepem într-o manieră rapidă 


şi sistematică (Berger, Luckman). Lucturile sunt şi mai complexe 

dacă aceste etichetări operate de media pun în circulaţie un cadru 
de referință negativ pentru anumite grupuri, zise marginale 
(drogati, squateri, huligani) sau anumite grupuri din afara 
„establishment-ului“ (sindicalişti, grevisti). 

Pentru Kellner, construcţia socială a realităţii este generată parțial 
de interacțiunea simbolică dintre experienţa de viata și aproprierea 
culturii media. Acesta este un proces dialectic, prin care experiența 
personală este mediată, articulată și focusată de cultura media, dar, 
în care interpretările si utilizările media sunt construite de indivizi 
în situațiile reale ale vieții. Aproprierea diferitelor portretizări de 
către audienţă și folosirea materialului media depind de gen, rasă, 
clasă $i perspective ideologice (Kellner: 2003, 103). 

Contribuția media la formarea identității constituie o altă pistă 
de cercetare. Media, cu precădere în cazul conţinuturilor 
„distractive“ (retransmisii sportive, seriale de ficţiune) propun 
modele de gândire şi de acțiune valorizate social, în funcţie de 
care indivizii pot, prin mici adaptări, să-și fundamenteze sau să-și 
revizuiască propria lor identitate, altfel spus. să-şi re-evalueze 
concepția despre sine. Media participă, de asemenea, la formarea 
şi la evoluţia identitatilor colective. În ultima perioadă s-a conturat 
un grup (curent) format mai ales din autori latino-americani, care 
se interesează de modul în care „fronturile culturale“ încearcă să 
afirme și să impună în mass-media propriile modele culturale, 
limbajul lor, simbolurile lor, muzica lor, vestimentația lor etc. Aceste 
„fronturi culturale“ (,,tinerii“, „regionaliştii“, „gay-i“, „negrii“*) 
militează în vederea acceptării lor de către societate, a recunoaşterii 
şi eventual a valorizării, în cadrul spaţiului public, ducându-se 
astfel o veritabilă luptă pentru „viață“ între grupurile culturale 
(Robert White, apud Derville: 103), 

in România, această „luptă“ între grupuri culturale alternative 
nu este foarte evidentă, deoarece trusturile de presă par a fi 
acaparate aproape exclusiv de grupul cultural majoritar, care 
preferă conţinuturi media asemănătoare, bazate pe o îmbinare a 
mostenirilor tradiționale („muzică populară“, „valori istorice“ etc.) 

ehicularea elementelor „noi“ 
e piaţă, muzică şi divertisment 
manele — producţii muzicale 
iderate de criticii muzicali 


şi a racordării la prezent prin v 
(terminologie specifica economiei d 
de import si, intr-o mare masura, 
cu melodii şi texte foarte simple, cons 


ca promotoare ale „inculturii“). 
Tendința managerilor din media audiovizuală de a privilegia 


un curent cultural majoritar autohton poate fi privită ca un 
răspuns la nevoia reprezentanților acestui curent de a se solidariza, 
în vederea contracarării elementelor „străine“ de care se simt lezați, 
fie că acestea apar ca efect al globalizării, în special prin 
intermediul internetului, fie că sunt promovate de puzderia de 
posturi comerciale de radio care au apărut în ultimii ani. 
Unificarea publicurilor prin televiziunile generaliste este 
urmărită de diverşi autori, printre care autorul francez Dominique 
Wolton. Media contribuie la formarea și întreţinerea legăturilor 
sociale din cadrul societăţii moderne, unde marile instituții 
socializatoare (religia, partidele, sindicatele, instituţiile culturale) 
pierd din ce în ce mai mult teren. A afla că împreună cu alti 
conationali alcătuiești o audiență de invidiat pentru o anumită 
emisiune înseamnă totodată că te integrezi într-o comunitate 
regională sau naţională, că impartasesti cu acea comunitate 
anumite centre de interes, anumite valori, plăceri şi indignări. 
Pentru Wolton (1990), funcţia televiziunii generaliste de masă 
este de a crea o legătură între indivizi, de a constitui un spațiu 
comunitar invizibil şi impalpabil, ca urmare a faptului că toată 
lumea vede același lucru, în acelaşi moment. 
Multiculturalismul critic reprezintă una dintre rarele viziuni 
care permit asocierea studiilor despre media informaţională şi a 
studiilor despre media „de divertisment“. De obicei cele două 
câmpuri referenţiale sunt privite separat, uneori recurgându-se 
la deprecierea câmpului „media de divertisment“ în comparație 
cu câmpul „media informaţională“. Kellner nu preia aceste 
tradiţii, ajungând chiar să revalorizeze statutul divertismentului, 
în special al filmului de ficţiune, pe care-l vede ca pe o modalitate 

de a semnaliza simpatiile/antipatiile pentru anumite compor- 
tamente ale actorilor sociali centrali sau/şi preocupările publicului 
vizavi de provocările sociale, politice sau ecologice ale noului 
mileniu. „ Gama largă de discursuri sociale aflate în competiție 
la un moment dat se articulează în cultura media care, la rândul 
său, se bazează pe discursurile sociale rivale existente în acel 
moment, punându-le în circulaţie, intervenind.astfel în conflictele 
si luptele sociale“ (Kellner: 2001, 129). 

Ideea preferintei producătorilor unui text pentru o anumită 
ideologie poate fi coroborată cu tendinţele existente în atitudinile 
„publicului-țintă“ al textului respectiv. Astfel, dacă un film serial, 
de exemplu, transmite explicit sau implicit un anumit discurs social, 
aprecierile pe care le va avea din partea publicului vor arăta în ce 
măsură discursul promovat de film este adoptat de către public, 
în general sau de către un public specific. Discursul feminist implicit 
promovat de realizatorii serialului american „Ally McBeal“, difuzat 
de un post de televiziune românesc în urmă cu câţiva ani, a avut 
un mare succes, mai ales în rândul femeilor, ceea ce demonstrează 
existența unei puternice -competiții între discursul feminist şi 
discursul traditionalist specific telenovelelor sud-americane. 

O altă zonă culturală studiată din perspectiva capacităţii emi- 
tatorilor „textului“ si a publicului de a se raporta critic la relațiile 
sociale existente în societate la un moment dat este muzica 
protestatara. 

Muzica protestatară (gen rap şi hip-hop), apărută în Statele 
Unite ca o reacţie a populaţiei afro-americane la defavorizarea 
populaţiei de culoare, a ajuns cu timpul să fie difuzata şi apreciată 
în întreaga lume, În România, acest tip de muzică este ascultat 
mai ales de către cei care aparţin culturii majoritare, deşi din 
perspectiva discriminării rasiale/etnice ar fi fost de aşteptat ca 
succesul mai mare să fie înregistrat în cazul populaţiei rrome. 
De asemenea, cele mai cunoscute formaţii de muzică hip-hop 
din România (B.U.G. Mafia si Paraziţii) nu au membrii din etnia 
minoritară rromă, deși aceștia din urmă ar putea să se considere 

cei mai indreptatiti să preia și să adapteze discursul critic al 
afro-americanilor americani. Este posibil ca explicaţia să constea 
în specificul „de marketing“ din ce în ce mai dominant și pe piața 
muzicală, specific potrivit căruia un produs muzical nu este rentabil 
dacă se adresează unui public cu o putere de cumpărare redusă. 

Critica socială provenită dintr-un anumit strat al societăţii, 
exprimată prin muzică, cunoaşte o anumită dinamică — după o 
perioadă în care este reprezentativă pentru impunerea temelor 
predilecte ale componenților acelui strat se metamorfozează, fie 
prin adoptarea ei de către categorii sociale diferite, care se 
identifică cu valorile promovate de acel curent muzical, fie prin 
preluarea ei de către muzica comercială. Fiecare sub-cultură este 
bănuită că-şi va cauza propria moarte când ea va fi acceptată de 
„mainstream culture“. Astfel, reprezentanții britanici ai curentului 
punk erau autentici datorită stilului și formelor lor extravagante 
de exprimare, dar când vestele lor de piele au devenit o modă, 
nu mai erau deloc adevăraţi „punk-iști“ (Mattelart, Neveu: 36). 


5. Discursul globalizant al publicităţii 


Publicitatea „globală“ conduce atât la influențarea publicității 
autohtone, cât și la modificări în percepțiile, atitudinile, conduitele 
receptorilor din diferite tari, petrecându-se astfel o uniformizare 
a consumului și a comportamentului. 

Publicitatea a devenit, conform lui Daniel Boorstin, centrul 
culturii populare și chiar prototipul acesteia. Daniel Boorstin 
pleacă de la un punct de vedere reductionist, dar dincolo de exagerari 
este evident că creativitatea „de masă“, care altădată era cu 
precădere orală, penetrează creativitatea publicitarilor, dar în 
același timp și că membrii diferitelor culturi şi subculturi preiau 
și reinterprtează texte provenite din reclame, integrându-le în 
universul lor cotidian; ,, Cum ajung la noi expresiile propriei culturi 
populare? Ele nu mai sunt scoase din pământ, din sate, din ferme 
şi nici chiar din împrejurimile oraşelor. Ele vin în primul rând din 

organizaţii extraordinar de centralizate și întemeiate pe creativitate 
(cuvânt prea des utilizat, pentru supraabuzul pe care agențiile se 
Jac în mare parte vinovate). Ele ne vin de la agenţiile de publicitate, 
de la rețelele de radio, de televiziune, de la marile companii de 
presă, de la firmele specializate în publicitate urbană, de la 
creatorii de reclame în ziarele de mare tiraj “ (apud Pop: 264). 
În privinţa publicitarilor autohtoni, constatăm un interes din 
ce în ce mai mare pentru cultura tradițională românească, 
abandonată aproape total după 1990. Acest interes, manifestat de 


agenţiile de publicitate în ultimii ani pentru folclor, obiceiuri, ` 


mentalități tradiționale, se poate explica în două moduri, pe de o 
parte prin rezultatele cercetărilor privitoare la preferințele și 
comportamentul consumatorului, care: au demonstrat o legătură 
puternică cu tradiția şi, pe de altă parte, prin mărirea semnificativă 
a comenzilor publicitare venite din zona întreprinzătorilor autohtoni, 
care au înțeles că readucerea în atenţie a valorilor nationale poate 
fi un avantaj în competiția acerbă cu produsele importate. 
Publicitatea este în momentul de fata un ultim bastion al 
optimismului. Creatorii de mesaje publicitare dau dovadă de un 
dinamism si de un entuziasm nemaiintalnite în alte domenii. Într-o 
perioadă în care se manifestă multe tensiuni politice, în care se 
succed catastrofe naturale şi aviatice, în care mass-media 
evidenţiază în continuu noi atentate teroriste sau conflicte militare, 
publicitatea constituie o zonă a liniştii. Publicitatea înfăţişează 
oameni fericiţi, care nu sunt afectaţi de şomaj sau de creşterea 
preţului petrolului, trăind într-un paradis al consumului. Într-o lume 
nesigură, ale cărei spaime sunt trăite şi uneori anticipate de 
spectatorii filmelor, în care paranormalul are un loc din ce în ce 
mai important, există o oază de relaxare deplină, cea a imaginilor 
furnizate de creatorii din publicitate. Datorită acestui retugiu, 
oamenii ajung să amâne și chiar ajung să evite dura confruntare 
cu realităţile cotidiene, susţine Bernard Cathelat (2005). 
Refugierea în vis, căutarea plăcerii, consumarea de imagini 
suscitate de diverse produse îl determină pe consumatorul-cetatean 

să lase la o parte nefericirile suportate în prezentul plin de aspecte 
greu de acceptat şi să se adăpostească într-o lume „alternativă“ 
mai bună. Cathelat mai afirmă că „publicitatea nu este doar o 
şcoală de adaptare la criză, o mare sursă de creaţie artistică, ci 
şi, mai ales, un fenomen social, o fabrică de stiluri de viata si 
de mari valori. Uneori, publicitarii au devenit inconştient actorii 
unei pedagogii sociale şi animatorii pătimași și plini de vitalitate 
ai vieţii culturale. Îşi asumă rolul de adevăraţi „guru“, ale căror 
imagini şi povești înlocuiesc vidul constatat al discursurilor 
politice sau religioase“ (Cathelat: 21-22). 

Punctul de vedere conform căruia publicitarii sunt ,, animatori 
ai vieţii sociale “ şi totodată „animatori pătimași si plini de vita- 
litate ai vieții culturale“ nu este acceptat de toți autorii care se 
apleacă asupra domeniului publicităţii. Cel mai adesea, furnizorii 
de „imagini si cuvinte magice “ (publicitarii) sunt văzuţi ca niște 
complici ai „clasei dominante“, contribuind împreună cu promo- 
torii divertismentului și ai transmisiilor sportive la îndepărtarea 
publicului de problemele reale cu care se confruntă şi totodată 
și la refuzul tot mai accentuat al cetatenilor-consumatori de a 
căuta soluții pentru aceste probleme. În acelaşi timp constatăm 
că, desi criticii fenomenului publicităţii sunt mult mai multi decât 
admiratorii, rezonanța spuselor contestatarilor publicităţii este mult 
diminuată în spațiul public în comparaţie cu rezonanata mesajelor 
reclamelor și cu notorietatea creatorilor acestor reclame. Interesul 
pentru culisele fabricii de advertising conduce la apariţia tot mai 
multor publicaţii și producţii audiovizuale care se adresează 
nenumaratilor admiratori ai domeniului, paralel cu creşterea 
prestigiului specialiștilor din publicitate. 

Consumatorul român, martor neîncrezător al unei creşteri 
economice neregăsibile în nivelul de trai, se confruntă de 
asemenea cu mesaje optimiste, cum ar fi cele din reclamele care 
îi promit o viață prosperă, „începînd de acum“, cu ajutorul 
magazinelor care oferă credite „extraordinar de avantajoase“ 
pentru produsele de folosinţă îndelungată. 

6. Mediatizarea catastrofelor (pericolelor) 


Abordarea riscurilor, pericolelor, catastrofelor de către 
contemporani presupune un raport paradoxal cu mass-media: pe 
de o parte, există o tendință pregnantă de refugiere din fata stirilor 
neplăcute — „evadând“ în locuri unde media nu are „acoperire“, 
pe de altă parte, observăm o conectare tot mai prelungită la diferite 
surse „sigure“ de informaţii şi la diverse „transformări“ mai mult 
sau mai putin amuzante ale ştirilor despre pericole de către media 
de divertisment. 

Anthony Giddens tratează problemele riscului, pericolului în 
conexiune cu noțiunea de încredere. Încrederea în experţi este 
considerată esențială în societatea actuală, caracterizată de un mare 
grad de nesiguranță. În cele mai multe cazuri, cei mai mulți oameni 
au încredere în practici şi mecanisme sociale despre care propriile 
lor cunoștințe tehnice: sunt slabe sau non-existente (Giddens: 
2000, 85). pi EE Ts teal 0 a 

„Experții din media“ încep în ultima perioadă să deţină un 
loc privilegiat în comparaţie cu alți experţi, cum ar fi oamenii 
de știință, medicii, judecătorii. Această atenţie sporită pe care o 
manifestă oamenii fata de „expertiza media“ este un rezultat al 
marii nevoi de informare, intensificate odată cu mărirea gradului 
de risc datorat catatrofelor naturale (inundaţii, uragane) sau/şi 
terorismului internațional. 

În paralel cu sporirea atenţiei faţă de media de informaţii, se 
manifestă și o dezvoltare a interesului fata de tratarea acestor riscuri, 
pericole, de către „media de ficțiune“. Astfel, urmărirea unor 
producţii de ficţiune ca „Dosarele X“ de către o audienţă „globală“ 
ar putea să fie o ilustrare a stării de nelinişte trăite de populații 
din diferite zone ale lumii fata de cercetările genetice avansate sau/şi 
față de diverse experimente politico-militare (Kellner, 2003). 

Anxietatea faţă de provocările viitorului poate fi gândită fie din 
perspectiva rolului cathartic al media, fie din perspectiva 
„happy-end-ului“. Susţinătorii teoriei cu privire la rolul cathartic 

al media consideră că media are rolul de a elibera audiența de 
tensiunile din viata reală prin expunerea la ştiri sau/şi divertisment. 
În cazul expunerii la ştiri despre atacuri teroriste sau catastrofe 
naturale, audiența se confruntă cu reflectarea cu cât mai multă 
acuratețe, realism a diferitelor evenimente tragice petrecute în 
cadrul comunităţii locale sau globale. In cazul expunerii publicului 
la programe de ficţiune / divertisment, are loc o transformare- 
sublimare a evenimentelor care induc stări de insecuritate și 
neliniște. Prin urmare, conform adepților rolului cathartic al media, 
teama faţă de conflictele militare, fata de catastrofele naturale sau 
față de urmările clonării ar putea fi diminuată în momentele 
„confruntării“ publicului cu ilustrarea acestor fenomene de către 
producătorii de mesaje media, fie ele reale sau fictive. „Happy-eni “ul 
este specific filmelor care, după „punerea în scenă“ a punctului 
culminant, cunosc întorsături neaşteptate, care readuc lucrurile pe 
un făgaş bun. În ultima perioadă, acest sfârşit fericit este făcut posibil 
adeseori de către scenariști, „cu ajutorul“ unor factori paranormali 
(persoane cu capacități extra-senzoriale, extra-terestri etc.). 

Sentimentele de nesiguranţă specifice prezentului se manifesta 
cu atât mai mult cu cât obisnuintele cotidiene sunt din ce în ce mai 
greu de definit, din cauza marii mobilități care caracterizează 
existenţa umană, atât din punctul de vedere al schimbării 
„domiciliului“ (schimbare dramatică, în cazul sinistraţilor inundațiilor 
sau uraganelor care au atins un punct culminant în ultimii doi ani), 
cât şi al schimbărilor profesionale extrem de dinamice. 

Căutarea unor refugii securizante în expunerea la media se 
produce și ca o reacţie adaptativă la un alt proces care se derulează 
cu acuitate în prezent — abandonarea tradiţiilor. Pentru Giddens 
(2000: 100-101), tradiţia reprezintă o obisnuinta semnificativă şi 
nu un obicei golit de conţinut, practicat de dragul obiceiului. 
Rutinele, ritualurile cotidiene consolidau şi consolidează în 
societăţile încă tradiţionale sentimentul continuității. 

Sentimentul continuității este linigtitor, în timp ce disconti- 
nuitatile prezentului contribuie la apariţia şi extinderea nesigurantei 

şi totodată la tendința de refugiere în consum excesiv de media 
sau internet. Organizarea cotidiană a existenței în era globalizării, 
chiar dacă nu exclude complet tradiţia, rutina, nu se mai axează 
pe repertorii prestabilite de acţiune (ca în trecut), lăsând un mare 
spaţiu de manevră neprevăzutului, surprizei. 


7. Consumul media si schimbarea valorilor la 
tinerii din România 


În ultima parte a studiului dedicat globalizării media, vor fi 
folosite o serie de date strânse prin intermediul a două cercetări 
intreprinse la Facultatea de Jurnalism și Științele Comunicării a 
Universităţii din București (prima dintre ele a fost realizată în 
intervalul decembrie 1998 — mai 1999, iar cea de a doua în lunile 
septembrie-noiembrie 2005). 

Lotul experimental era format, în 1998/1999, din 73 de 
subiecţi — studenți în anul întâi la Facultatea de Jurnalism și 
Ştiinţele Comunicării. În prima etapă (în luna decembrie), 
studenții au fost solicitati să ierarhizeze 36 de valori. O dată pe 
lună (timp de cinci luni) se viziona un episod din serialul 
„Beverly Hills“ şi se completau diverse teste, chestionare. În luna 
mai (finalul cercetării), se repeta ierarhizarea valorilor şi se 
completau probe metodologice noi. 

Pentru adolescenţii din România, serialul nord-american 
reprezenta o sursă de tipare comportamentale provenite din „lumea 
liberă“ (capitalistă). Stilul de viaţă al eroilor, a cărui acţiune se 
petrecea într-un cartier rezidenţial din Los Angeles, era văzut ca 
o alternativă la experienţele difuze prin care trecea un adolescent 
/ tânăr român, Această alternativă nu consta numai din viata prosperă 
dusă de personajele serialului, ci şi dintr-un mod de relationare cu 
familia și cu societatea, pe care fanii acestei soap-opera pentru tineri 
voiau să-l exerseze, să-l imite. După perioada de degringoladă 
(începutul anilor '90), caracterizată prin multe indecizii şi excese 
vestimentare şi comportamentale ale tinerilor elevi şi studenţi, a 

apărut un „principiu ordonator“ — universul serialului „Beverly 
Hills“. Subiectii care au participat la cercetarea din 1998/1999 erau 
adolescenţi în perioada în care a început difuzarea serialului 
nord-american — tocmai abandonaseră uniforma școlară după ce, 
cu puţin timp înainte, abandonaseră uniforma de pionier. În 
comparație cu înfăţişarea ternă a școlarului ante-decembrist și cu 
disciplina rigidă din şcoli şi licee, libertatea post revoluţionară era 
binevenită, dar provoca totodată şi dezorientare. 

„Beverly Hills“ furniza răspunsuri cu privire la gradul de 
independență pe care un elev sau student trebuia să-l manifeste 
vizavi de părinţii lui, la atitudinile dezirabile faţă de colegi și 
faţă de profesori, în esență răspunsuri referitoare la comportamente 
care aduc succesul pe plan social (recunoaşterea socială). Primele 
semne ale imitării personajelor din serial de către tinerii români 
au fost la nivelul aspectului: fetele au început să se îmbrace și 
să gesticuleze ca personajele feminine din serial (Kelly, Brenda), 
iar băieţii îi „copiau“ pe Brandon, Dylan sau David. 

Succesul serialului poate fi explicat prin două teorii cu privire 
la efectele mass-media: a) teoriile compensatorii — receptorii media 
urmăresc programele de ficţiune pentru „a evada“ într-o „lume 
mai bună ca lumea reală“; b) teoriile sub-sumabile curentului 
„uses and gratifications“ — publicul-ţintă foloseşte media ca 
răspuns la nevoile proprii — de exemplu, învăţarea unor 
comportamente dezirabile. 

Din punctul de vedere al teoriei „utilizărilor si gratificărilor“, 
publicul reprezentat de lotul experimental era un public puternic 
— studenţii care se pregăteau pentru profesiile de jurnalist şi 
comunicator puteau fi catalogati ca semi-experti, datorită detinerii 
cunoștințelor de bază despre mecanismele de funcţionare a 
mass-media și despre receptarea mass-media. 

Rezultatele investigaţiei psiho-sociologice desfășurate la 
Facultatea de Jurnalism ne-au condus la concluzia că preferința 
pentru un anumit personaj era ghidată de liderii informali ai 
grupurilor de adolescenţi. Liderii acestor grupuri nu influentau 

numai evaluarea personajelor serialului, ci şi alegerea unor 
componente atitudinale sau comportamentale care erau apte să 
fie preluate de către receptorii-adolescenti. Prin urmare, dorinţa 
de a face parte din grupul majoritar dintr-un anumit context social 
(de exemplu, cel asigurat de scoala) îi determina pe tineri să 
accepte influenţa exercitată de liderii informali, inclusiv presiunea 
execitată de aceștia în direcția preluării unei anumite grile 
interpretative a mesajelor transmise de media. Datorită faptului 
că liderii de opinie din grupurile de adolescenţi fuseseră captivati, 
într-un fel sau altul, de mesajele din Beverly Hills, ei au fost de 
acord ca simbolurile, obiceiurile, valorile vehiculate de serial să 
fie apropriate de către grupuri; un astfel de simbol preluat este 
„Sărbătoarea Sfântului Valentin“, care ocupase un loc important 
între ritualurile celebrate de soap-opera americană. 

În faza de interpretare a rezultatelor, ne-au interesat în mod 
special modul în care participanţii la cercetare au evaluat patru 
dintre valorile prezente în inventarul de valori pe care ei trebuiau 
să-l ierarhizeze: deschis la minte/cu vederi largi; independent/in- 
crezător in forte propri; responsabil / de încredere, de nădejde; 
recunoaștere socială/respect, admiraţie. Aceste valori trebuiau 
evaluate din două perspective, a gradului de dezirabilitate socială 
si a locului ocupat în concepția de viata a subiecţilor. 

Una dintre motivațiile analizării acestor valori se bazează pe 
intenţia de a cunoaște gradul în care subiectii-studenti erau 
dispuși să „împrumute“ valori-atitudini specifice tinerilor din 
S.U.A. (valori-atitudini vehiculate în serialul „Beverly Hills“). 
O altă motivaţie pleacă de la faptul că unul dintre personajele 
principale din serialul Beverly-Hills, Brandon, s-a bucurat de o 
mare popularitate în rândul subiecţilor, prin urmare părea 
îndreptățită urmărirea modului în care unele dintre valorile 
personajului (independenţa, responsabilitatea, recunoaşterea 


socială) sunt preluate de studenţii de la Facultatea de Jurnalism 
din Bucureşti. 

Măsura în care studentii-participanti la cercetare se axează pe 
valorile cetățenilor din țările prospere occidentale poate fi apreciată, 
de exemplu dacă se află cât de relevant este pentru ei 
individualismul în opoziţie cu colectivismul. Hofstede consideră 
că societăţile individualiste accentuează conștiința lui „Eu“, în timp 
ce societăţile colectiviste pun în centrul normelor lor conştiinţa 
lui „Noi“: „Societăţile individualiste accentuează conștiința lui 
«Eu», autonomia, iniţiativa individuală, independenţa emoțională, 
dreptul la intimitate, căutarea plăcerii, securitatea financiară, 
nevoia de «specific friendship» si universalismul. Societăţile 
colectiviste accentuează conștiința lui «Noi», identitatea colectivă, 
dependența emoţională, solidaritatea de grup, datoriile şi 
obligaţiile, nevoia de prietenie stabilă si predeterminată, decizia 
de grup si particularismul “ (apud Chiribuca: 155). 

În faza finală a cercetării (iunie 1999) comparată cu faza inițială 
(iunie 1998), am constatat o mai bună evaluare a atitudinii des- 
chise, tolerante faţă de punctele de vedere diferite, fata de normele 
comportamentale diferite. Aprecierea favorabilă de care s-a 
bucurat această valoare (deschis la minte / cu vederi largi) poate 
fi văzută şi ca o acceptare mai mare a valorilor societății deschise, 
promovate în Occident. Schimbarea declaraţiilor cu privire la 
atitudini, evidenţiate de datele culese după vizionarea episoadelor 
serialului de către studenţii din lotul experimental, contribuie de 
asemenea la ideea că atitudinile tolerante ale personajelor din serial 
sunt acceptate într-o mare măsură. Acest lucru se poate demonstra 
prin compararea răspunsurilor date la testele aplicate înainte de 
vizionare (pre-teste) si a celor aplicate după- vizionare (post-teste). 
Dacă înainte de urmărirea unui anumit episod din serial studenții 
încercuiau câte unul dintre adjectivele multipolare existente în 
cadrul celor 10 seturi (de exemplu, setul 6 de adjective multipolare 
era alcătuit din itemii individualist, independent, receptiv, 
influentabil), după vizionare au apărut schimbări semnificative 
în privinţa adjectivelor alese, Aceste modificări ale declaraţiilor 
cu privire la atitudini erau surprinzătoare pentru nişte persoane 

care afirmaseră, cu foarte puţine excepţii, că în momentul cercetării 
nu agreau în mod deosebit acest serial. 

Schimbarea atitudinilor față de valoarea independent/ 
încrezător in forte proprii nu s-a manifestat doar în direcția 
evaluării mai pozitive a acestuia la finalul cercetării (așa cum ne 
aşteptam), ci şi în direcția subaprecierii relative. Această stare 
de lucruri se explică prin dependența de context a declarării 
anumitor opinii, atitudini. Pe lângă factorii care sunt percepuți 
de către participanții la cercetare ca fiind relevanti pentru atitudini 
(membrii familiilor, anturajul din afara facultăţii, colegii de 
facultate, mass-media și profesorii), mai trebuie luat în calcul si 
contextul concret în care ei își desfășurau activitatea de studenți. 
O parte importantă a acestora depindeau material de părinţi, puţini 
dintre ei reuşind să-și asigure veniturile necesare prin colaborări 
în media sau în alte domenii. Explicarea alegerilor axiologice 
ale studenţilor se poate baza gi pe diferenţele existente între cei 
care intră în mediul universitar cu o paletă axiologică centrată 
pe valorile moderne / occidentale, în timp ce alţii se poziţionează 
mai degrabă în zona tradiționalistă. j 

Urmărirea modului în care subiecţii se raportau la conduitele 
individualiste a fost pusă în legătură cu urmărirea atitudinii fata de 
valoarea responsabil, deoarece am observat atât din literatura 
psihosociologică dedicată valorilor, cât si din comportamentele 
eroilor celor mai populari din serialul american, că apare o strânsă 
corelaţie între ele: ,, Valorizarea pozitivă a iniţiativei antreprenoriale 
private, asumarea riscului, individualismul, responsabilitatea 
asociată libertăţii individuale sunt câteva dintre elementele 
normativ-axiologice specifice unei mentalități capitaliste“ 
(Chiribucă; 134), lerarhizarea pozitivă pe care au realizat-o studenţii 
în cazul valorii responsabil/de încredere, de nădejde, pe baza 
inventarului de valori pus la dispoziția lor la începutul şi la sfârşitul 
cercetării, se poate corobora cu aprecierea comportamentului unui 
personaj din serialul vizionat (Kelly). Intriga unuia dintre episoade 
se baza pe atitudinea îndatoritoare a personajului Kelly față de un 

delincvent eliberat din închisoare. Înainte de urmărirea acestui episod, 
subiecţii erau întrebaţi cum evaluează comportamentul unei persoane 
care ajută un delincvent învinuit de crimă, proaspăt eliberat din 
închisoare. Şapte dintre subiecţii care au catalogat înainte de 
vizionare ca iresponsabil comportamentul prevenitor al unei persoane 
fata de un condamnat eliberat din închisoare și-au schimbat opțiunile 
după vizionarea episodului în care presonajul Kelly era în centrul 
intrigii. Reconsiderarea s-a realizat dinspre adjectivul iresponsabil 
înspre adjectivul responsabil. 

Valoarea recunoaștere socială / respect, admiraţie a fost 
apreciată ca importantă și foarte importantă de mai mult de 50% 
dintre subiecţi din punctul de vedere al locului pe care această 
valoare îl ocupă în concepția despre viata. Recunoașterea socială 
nu mai reuşeşte să fie la fel de bine plasată atunci când subiecţii 
o apreciază din perspectiva dezirabilitatii sociale. 

lerarhizarea favorabilă a celor patru valori ( deschis la minte, 
independent, responsabil, recunoaștere socială) de către subiecții 
cercetării a demonstrat existența unei compatibilitati destul de 
mari între normele axiologice promovate de serialul „Beverly 
Hills“ şi normele subiecţilor. Valoarea recunoaștere socială a fost 
totuși mai puţin favorabil ierarhizată în comparaţie cu celelalte 
trei valori, probabil din cauza vârstei studenților (19-20 de ani) 
şi a specificului mediului academic, unde non-conformismul este 
o atitudine frecvent afişată. 

Reluarea cercetării în 2005 ne-a prilejuit o comparare a 
preferințelor în materie de seriale de televiziune. 

Din cercetarea din 1998/1999 a reiesit că „Ally McBeal“, 
„Seinfeld“, „Dosarele X“ și „Millenium“ au fost cele mai urmărite 
seriale de către studenţi. Eroii din aceste seriale au vârste diferite 
de cele ale studenţilor şi provin din alte medii. „Ally Me Beal“ 
este o avocată de 30 de ani, care trece prin diverse situații 
problematice legate de găsirea partenerului ideal. Gradul mare de 
interes pentru acest serial nu este întâmplător, dacă luăm în 
considerare faptul că studenţii ierarhizaseră foarte favorabil 

valorile dragoste matură / intimitate sexuală si sufletească. Pe 
lângă centrarea serialului pe tema iubirii, un alt motiv pentru care 
titlul acestui serial apare pe listele multor subiecți este maniera 
sofisticată în care se combină și se deformează imaginile și 
sunetele. Această manieră de filmare și procesare a imaginilor şi 
sunetelor se apropie în unele privințe de tehnica video-clipului. 
Dacă luăm în considerare etichetarea video-clipurilor ca artă 
post-modernă, putem presupune că studenții care urmăreau „Ally 
Mc Beal“ erau atragi de noile manifestări ale artei post-moderne. 
„Seinfeld“ este un serial care poate fi cu greu încadrabil în 
categoria comercială a serialelor de televiziune obişnuite, fiind 
un amalgam de teatru de revistă modern (non-muzical) și de 
comedie, bazat, în mare măsură, pe jocurile de cuvinte si pe comicul 
de situaţie. „Dosarele X“ și „Millenium“ au fost construite pe baza 
unor naratiuni care ar putea fi definite partial ca science-fiction 
şi parţial ca policier-uri. Întâmplările din cele două seriale îmbină 
atmosfera din filmele polițiste cu multe elemente paranormale. 
Prin modurile în care au fost regizate şi interpretate şi prin 
calcularea dozelor optime de realism și mister, serialele amintite 
au înregistrat succese impresionante la diferite categorii de public. 

„Ally McBeal“ şi „Seinfeld“ s-au bucurat de aprecieri pozitive 
și în cazul studenților care au răspuns la chestionarul aplicat în 
2005. Succesul înregistrat de „Alli Mc Beal“ de-a lungul anilor 
se poate explica prin diviziunea de gen din Facultatea de Jurnalism, 
unde predomină studentele. „Seinfeld“ se adesează unui public 
mai cultivat, prin urmare nu este surprinzătoare longevitatea lui 
în preferințele studenților de la F.J.S.C., care doresc în general să 
se pozitioneze în zona persoanelor cu gusturi elevate (un student, 
participant la reluarea cercetării despre seriale în toamna anului 
2005, consideră că receptarea acestui serial presupune o anumită 
capacitate a audienței de a decodifica diferite replici, situaţii, 
comportamente), Una dintre respondentele din 2005 rememorează 
perioada când viziona „Beverly Hills“: „Acum îmi dau seama cât 
de mult îi imitam pe eroii acestui serial popular (...). Ne-am ales 

un loc lângă şcoală unde ne întâlneam zilnic (la fel cum făceau 
eroii serialului în barul lui Peach Pit) — chiar dacă nu consumam 
mare lucru, stăteam ore întregi acolo. Eu, de exemplu, de dragul 
eroinei Brenda m-am apucat de fumat, iar când aceasta s-a lăsat, 
m-am lăsat si eu. Un fost coleg de şcoală s-a certat cu tatăl său, 
deoarece voia să îl imite pe Dylan din serial“. 

Filmele seriale care au cel mai mare succes în 2005 în 
rândurile studenţilor de la Facultatea de Jurnalism și Ştiinţele 
Comunicării sunt: „Fetele Gilmore“, „Friends“ (Prietenii tăi) şi 
„Sex and the City“ (Totul despre sex). 

„Fetele Gilmore“ se construite în jurul relaţiei mama-fiica 
si este preferată de respondentii de gen feminin. Ele mentioneaza 
ca principal motiv al urmăririi serialului dorința de a găsi cai 
mai bune de comunicare cu propria mamă, considerând că acest 
serial prezintă o relaţie modernă tipică dintre o mamă şi o fiică. 
Caracterele puternice ale celor două personaje şi calitatea 
scenariului și a replicilor sunt alte explicaţii pe care studentele 
le dau la întrebarea „De ce urmăriți acest serial?“. Ele mai explică 
interesul lor și al publicului în general prin următoarele aspecte: 
„Serialul utilizează umorul de bun gust, comicul de situație; 
personajele sunt dotate cu naturalețe; aspectele tratate in 
episoadele serialului au un caracter universal". 

Identificarea cu personajele serialului se manifestă uncori la 
nivele foarte înalte: „ Parcă simţim aceiaşi fiori ca şi personajele, 
când se îndrăgostesc, când au reuşite, când sunt triste sau când 
își beau obișnuita cană de cafea la restaurantul lui Luke; Îmi 
place serialul Fetele Gilmore pentru că apreciez modul în care 
este interpretată fiecare situaţie cotidiană si atitudinea pozitivă 
pe care o au personajele in faja conflictelor mărunte “. Nu lipseşte 
evidenţierea receptării mass-media ca răspuns la nevoile de 
conturare a viitoarelor atitudini — uneori serialul reuşeşte să dea 
anumite soluții problemelor care se ivesc într-o Jamilie. Refugierea 
într-o lume ideală oferită de intriga unui serial ar sta la baza 
succesului serialului „Fetele Gilmore“: „Serialul place datorită 


(E Scanned with OKEN Scanner 


Globalizarea media 219 


faptului că are un dialog spumos, nesofisticat. Intriga este 
intensă, iar personajele tolerante. Este o situaţie ideală, în care 
publicul dorește să se regăsească“. 

Serialul american „Prietenii tăi“ „are o audiență foarte mare 
pentru că reconstituie atmosfera degajată în care se desfăşoară 
în general relaţiile de prietenie, completată de replicile nostime 
şi de gesturile dezinvolte, dar care nu înlătură sentimentele de 
prietenie de fond“, susţine un fan al acestei producții 
nord-americane. te 

„Totul despre sex“ este apreciat pentru doza de cinism, 
sarcasm la adresa relaţiilor umane, care nu lipsește din nici un 
episod. Caracterul aparte. al acestui serial, din perspectiva 
spectatoarelor-studente, constă în paleta foarte nuanţată a trărilor 
celor patru personaje-femei, ele deosebindu-se de conduitele din 
filmele-sablon despre „fetele de bani gata“: „Nimic nu este alb 
sau negru. Nici măcar gri ... sau poate un gri... colorat. De fapt, 
acest lucru salvează Totul despre sex din gloata serialelor de tip 
«Fete de bani gata» si îl pune la loc sigur, printre producții ca 
Ally Mc Beal sau Sub pământ S.R.L. “. Serialul oferă modele pentru 
audienţă din perspectiva vestimentatiei, a comportamentului, în 
general a stilului de viaţă. 

În privinţa proporțiilor în care spectatorii-studenti urmăresc 
producţii de ficțiune europene/ne-europene, se observă o preferare 
„masivă“ a serialelor nord-americane, atât în timpul cercetării din 
1998/1999, cât si în 2005. Serialele româneşti („Numai iubirea“, 
„Lacrimi de iubire“) de tipul telenovelelor au un succes moderat 
la studenţii chestionati în 2005, dar oricum mai mare decât îl 
înregistrează telenovelele sud-americane, lată cum s-ar putea 
explica succesul de care se bucură aceste producţii de ficțiune 
autohtone: „Românii sunt interesaţi de prestaţia actorilor din 
telenovelele româneşti si de subiectele abordate — subiecte din 
realitatea de zi cu zi; telenovelele românești plac pentru că în ele 

»Trasniti în NATO“ şi alte sitcom-uri românești au o audienţă 
mică, dar se poate stabili existența unui anumit interes pentru 
acest gen de ficțiune, căruia studenţii îi reproșează însă limbajul 
şi lipsa de imaginaţie a scenariștilor. 

Numărul studenţilor care nu urmăresc deloc seriale de televiziune 
a crescut, aspect care se poate corela cu tendința unor studenți de 
a „ocoli“ vizionarea producţiilor de ficțiune difuzate de televiziune 
şi de a prefera producţii de ficțiune urmărite cu ajutorul suporturilor 
media, pe care le utilizează prin intermediul computerului. 

Cercetarea comparativă realizată în 2005 la Facultatea de 
Jurnalism a evidenţiat o schimbare semnificativă fata de perioada 
1998/1999, în privinţa tipului de media utilizat de studenți pentru 
receptarea mass-media. Fata de ultimii ani ai secolului XX, când 
televizorul era media cea mai utilizată, în prezent asistăm la o 
schimbare amplă a obiceiurilor de consum media ale tinerilor 
români. Folosirea computerului personal, conectat sau nu la 
internet pentru urmărirea de stiri, filme sau producţii de divertisment, 
tinde să „detroneze“ televiziunea de pe primul loc de pe podium, 
chiar dacă acest fenomen nu este încă realizat integral. 

Diferitele modalităţi de consumare a media ocupă fără îndoială 
un loc important în „cultura de cameră“ a adolescenților şi tinerilor 
— o construcţie conceptuală menită să descrie un spaţiu important 
în care tinerii fac noi şi noi eforturi, în vederea creării identității. 
În acest spaţiu sacrosanct pentru tinerii în formare, se tapetează 
pereţii cu posterele vedetelor preferate, se ascultă muzică şi se 
urmăresc seriale, Întrebaţi despre modul în care noile şi vechile 
media convietuiesc în spaţiul domestic al tinerilor, câţiva studenți 
de la Facultatea de Jurnalism şi Ştiinţele Comunicării au evidenţiat 
câteva tendinţe. Una dintre cele mai imortante evoluţii este de 
utilizare preferentiala (acolo unde dotarea cu echipament de tipul 
noilor media este asigurată) a noilor modalităţi de receptare a 
produselor media. 

O modalitate interesantă de convietuire între televizorul, 
radio-ul, casetofonul clasice si computerul dotat cu diverse 
componente cu funcţii de receptare a semnalelor audiovizuale 
este descrisă în termenii următori: vechile media au mai mult rol 
de „mobilier“, nevoia de urmărire a media fiind aproape integral 
acoperită prin "noile tehnologii“. 

Ataşarea faţă de formele tradiționale de receptare poate 
constitui un motiv de conservare a consumului media prin 
modalitățile „clasice“. În cazul în care tinerii locuiesc cu familia, 
tendința este de a se prefera dotarea adolescenților / tinerilor cu 
computere şi alte noi „tehnologii“, fără a se mai investi în 
aparatură media veche (radio, televizor). Astfel, se prefigurează 
o cultură de cameră a tinerilor, axată pe noile tehnologii, în timp 
ce televizorul este aşezat într-un spațiu accesibil întregii familii. 
Una dintre studentele care au participat la cercetarea din 2005 
prevede o substituire iminentă a televizorului de către computerul 
racordat la internet: „În curând televizorul va fi substituit de către 
computerul conectat la internet, pentru că pe internet găsești 
filmele si emisiunile pe care le vrei şi, în cazul meu, computerul 
este la mine în cameră, spre deosebire de televizor“. 

Societatea globală „construită“ în spaţiul domestic al tinerilor 
este văzută atât în dimensiunea ei izolantă, cât şi în cea asociativă: 
„Tânărul isi pierde obiceiul vieții sociale. Paradoxal este însă 
că, desi aceste activităţi (ce se înscriu în utilizarea cu precădere 
a noilor tehnologii) sunt izolatoare, ele dau naştere totuși la 
micro-societăţi electronice“. 

Dimensiunea asociativă a comunicării mediate de computer 
este evidenţiată și de altă mărturie colectată cu ocazia investigarii 
stadiului în care se află consumul de media şi de „comunicare 
interpersonală“ prin noile tehnologii — „În afară de oferta de 
informaţii, internetul oferă, de asemenea, şi posibilitatea stabilirii 

unui contact direct cu persoane din diferite țări, la orice oră“. 

Folosirea preferenţială a noilor tehnologii de către tineri 
devine un fel de regulă, care asigură socializarea cu cei din aceeași 

generaţie, dar în același timp are și raţiuni „utilitare“ — noile 
tehnologii au nişte caracteristici ce le asigură succesul în cadrul 
acestei categorii de vârstă care caută: funcţionalitate cât mai largă, 
micşorarea numărului de aparate, personalizare. 


Concluzii 


Suntem martorii unei complementaritati, care constă în reflectarea 
realităţii de către media, pe de o parte, și în consumul media, pe 
de altă parte. Cel mai adesea se observă avantajarea punctelor de 
vedere oficiale şi privilegierea „status-quo-ului“ de către media; în 
acest mod se formează convingeri, opinii cu privire la comporta- 
mentele dezirabile, respectiv indezirabile în societate, la un moment 
dat. Complementaritatea derivă din tendința publicului de a „solicita“ 
divertisment, în special filme de ficţiune ale căror personaje sunt 
etichetate de mass-media de informaţie ca fiind mai mult sau mai 
puţin deviante. Prin urmare, publicul, prin expunerea voluntară la 
ficțiuni în care „marginalii“ nu sunt etichetati negativ, uneori ajun- 
gându-se chiar la o valorizare a acţiunilor lor, participa implicit la 
o critică a societății (establishment-ului). Un alt resort de manifestare 
a discursurilor alternative este furnizat de publicitate, care a rămas 
ultima redută de celebrare a optimismului şi hedonismului 
cetățenilor-consumatori. . |. 

Cu toate că elementele componente ale discursului media sunt 
studiate mai putin in relatie unele cu altele, este evidenta 
„contaminarea“ reciprocă dintre domenii, suporturi şi genuri. 
Mass-media informativă împrumută masiv formate aparținând 
internetului, ficţiunii și publicităţii. Publicitatea, la rândul ei, se 
inspiră din filme, dar și din structurarea ştirilor. În cele din urmă, 
ficţiunea și divertismentul se îmbină tot mai mult cu documentarele 
şi cu metodele alternative de transmitere a mesajelor publicitare 
(sponsorizările, mecenatele), Dinamismul şi interesul suscitat de 
creaţia publicitară conferă domeniului o importanță socială din 
ce în ce mai mare. Astfel, s-ar părea că publicitarii, mândri de 

impactul major pe care îl au, îşi atribuie veleitati de configurare 
nu numai a modei, a stilului de viata, dar și a innoirii etice. Într-o 
perioadă încă dominată de relativismul etic, creatorii din 
advertising încearcă, împreună cu regizorii de film şi cu realizatorii 
de reality-show-uri, să testeze limitele acceptabilităţii noilor 
valori şi comportamente transmise. 

Dezbaterea referitoare la globalizare pierde de cele mai multe 
ori din vedere faptul că si acest proces (globalizarea) se înscrie 
în marea categorie a schimbărilor sociale, prin urmare este 
ignorată o caracteristică esenţială a oricărei schimbări, fie ea şi 
majoră (globalizarea) — rezistenţa la schimbare. Cu tot dinamismul 
de care dau dovadă noile procese sociale contemporane, bazate 
pe un aport tehnologic fără precedent, dacă ar fi să fim de acord 
că în lume acționează un singur impuls culturalizator (denumit 
americanizare sau occidentalizare), nu ar fi rațional să nu luăm 
în considerare forța de opunere fata de ceea ce este „străin“, „nou“, 
„exotic“, a societăților mai dezvoltate sau mai puţin dezvoltate, 
mai „mari“ sau mai „mici“. Este de asemenea rational să reținem 
rezultatele multor serii de cercetări sociologice și psihosociologice, 
care probează cu date valide raportarea specifică la schimbare a 
persoanelor, integrate sau nu în diverse grupuri, în funcție de vârstă, 
tradiții locale, studii, ocupaţii ş.a.m.d. Conform lui Inglehart, când 
apar schimbări în elementele culturale de bază, acestea apar mai 
degrabă în rândul grupurilor tinere, care nu sunt puse în situația 
de a depăși rezistenţa unei invatari timpurii inconsistente, decât 
în rândul celor în vârstă (apud Chiribucă: 140). 

Plecând de la datele culese în timpul derulării cercetărilor 
desfășurate cu studenţii de la Facultatea de Jurnalism din 
București, considerăm că, sub influenţa liderilor informali din 
grupurile de tineri, se construiesc diverse judecăţi în manieră 
consensuală, sub impulsul unor stimuli externi (mass-media, stagii 
universitare în Occident, discuţii pe internet cu tineri din U.E. 
și din S.U.A..), negociindu-se astfel păstrarea sau modificarea unor 
atitudini. 

O PRIVIRE ASUPRA SIMBOLULUI 
PUBLICITAR 


Sofia Georgescu 


I. Simbolul și construirea semnificației simbolice 


Trăim într-o lume în care semnele, imaginile, publicitatea ne 
însoțesc pas cu pas, ne fascinează, ne colorează viata sau, din 
contră, ne brutalizează existența, ne jignesc inteligența, bunul gust, 
încearcă să ne modeleze comportamentul, ne creează false 
necesităţi, ne transformă fără să simțim î în consumatori ferventi 
ai produselor publicitare. 

O incursiune în lumea acestora ne relevă o existență de basm, 

"o existenţă în care totul pare şi este posibil, în care consumul 
reprezintă religia fundamentală şi secretul fericirii eterne. Un 
periplu pe tărâmul semnului ne dezvăluie însă o nouă lume, ne 
prezintă noi instrumente de înțelegere a universului în care 
trăim, de desluşire a realitatilor care ne înconjoară. Dacă în primele 
clase, copiii dezleagă tainele scrisului şi cititului, comunică între 
ei, se joacă, cunosc o parte a lumii în care trăiesc prin intermediul 
semnelor, fără a şti însă acest lucru, aceeaşi situaţie o întâlnim 
si în cazul adulţilor, Astfel, pentru numeroşi adulți lumea 
semnelor, lumea în care trăiesc rămâne o adevărată enigmă. 
Observarea, lecturarea, interpretarea corectă a semnelor, a 
imaginilor, mai exact cunoașterea vocabularului vizual, obligă 
la contextualizarea semnelor şi, implicit, a imaginii în ansamblu, 

la acceptarea unei polisemii atât în privința semnelor din care 
este alcătuită, cât şi în privinţa imaginii înseși. Deci, este evident 
că procesul de contextualizare, ca gi cel de de-contextualizare, 
reprezintă, în mare măsură, generatorul de sens. 

Dacă în privința recunoașterii şi a lecturării iconului nu sunt 
mari probleme, nu aceeaşi este situația în cazul simbolului, căci 
trăim într-o lume în care fiecare gest, fiecare cuvânt, fiecare 
obiect, imagine sau acțiune pot simboliza ceva, dar între capacitatea 
lor de a simboliza, actul simbolizării și simbolul propriu-zis 
intervin societatea şi cultura, ca instanțe selective: dintr-o infinitate 
de posibile simboluri, de acte de simbolizare, de raporturi simbolice, 
numai unele sunt selectate si atestate social si cultural. Astfel, fiecare 
simbol atestat social ne oferă o legătură cu semenii noștri, cu timpul 
şi spaţiul în care trăim, cu cosmosul, deci ne plasează într-o istorie, 
într-o geografie, obligându-ne la lecturare şi decriptare. Cum 
lecturăm aceste simboluri, cum interpretăm multitudinea de 
semnificaţii, uneori antinomice, ale aceluiaşi simbol, cum le 
utilizăm, ce trezesc, în sufletul nostru? Întrebări care au dus la 
naşterea unei bogate literaturi, care au provocat reale polemici, 
care încă îşi așteaptă răspunsul, alături de multe, multe altele. 

Albul este, în același timp, viață şi moarte, durere şi bucurie, 
culoarea în care fecioarele păşesc cu emoție şi evlavie în fata 
altarului, dar şi culoare de doliu a indienilor; crucea simbolizează 
deopotrivă instrumentul supliciului, al patimilor, dar şi al biruintei, 
al răscumpărării, instrumentul cu care a fost zdrobit Satana, raiul 
celor aleși, polul luminii. Cum poate exista această polisemie de 
semnificaţii? Cum s-au produs aceaste alunecări de sensuri? O 


lume întreagă de simboluri, zeci de întrebări, zeci de răspunsuri, 


zeci de definiţii, discuţii, polemici. 

Ne întâlnim cu simbolul în literatură, în semiotică, în lingvistică, 
în artă, în filosofie, în matematică, în chimie, în psihanaliză, în 
antropologie, în sociologie, în psihologie socială, în publicitate, în 
muzică, în politică, oriunde se vorbeşte despre om. Cu alte cuvinte, 
toate ştiinţele ce studiază omul, sub diferitele lui aspecte, se 

intersectează, într-o oarecare măsură, în demersul lor de cercetare, 
cu simbolurile. Tocmai omniprezenta acestora ne pune în dificultate 
când trebuie să abordăm tema simbolului: să-i înţelegem naşterea, 
polisemia semantică, condiţiile care generează producerea sa, 
modul în care influențează viata indivizilor, a grupurilor, modul în 
care, prin intermediul său, se realizează legătura omului cu planul 
teluric, cu cel celest, dar şi legătura dintre cele două planuri. 

Din punct de vedere etimologic, cuvântul simbol provine din 
grecescul symbolon, care înseamnă împreună: ,, Un symbolon era 
la origine un semn de recunoaștere, un obiect tăiat în două 
jumătăţi, a căror alăturare le permitea purtătorilor fiecărei 
parti să se recunoască drept fraţi şi să se întâmpine ca atare 
fără să se mai fi văzut vreodată înainte.“ (Benoist, 1995: 6). O 
altă explicație etimologică a termenului ne este oferită în următorul 
citat: „La origine, simbolul este un obiect tăiat în două: fragmente 
de ceramică, de lemn sau de metal: Două persoane, doi pelerini, 
gazda si musafirul, creditorul şi debitorul sau doi oameni care 
se vor despărți pentru o lungă perioadă, vor lua fiecare o parte 
din fostul întreg. Apropiind cele două părţi, oamenii respectivi 
vor putea recunoaşte legăturile create de ospitalitate, de datorii 
concrete sau de amicitie. Pentru vechii greci, simbolurile mai 
erau si semne de recunoaștere care dădeau posibilitatea părinților 
de a-și găsi copii aflaţi în primejdie. Prin analogie cuvântul a 
ajuns să desemneze si acele jetoane care dau dreptul de a încasa 
solde, indemnităţi sau hrană în natură, incluzând si unele semne 
de raliere “ (Chevalier, Gheerbrant, 1993: 30). 3 

Judecând si numai după aceste definiţii sau explicaţii, este 
evident că, la origine, simbolul a reprezentat un semn de 
recunoaștere, de legătură între două persoane, semn ce îndeplinea 
o funcţie ontologică, una convenţională si, nu în ultimă instanță, 
o funcţie analogică, 

Dezvoltarea științelor umaniste gi aplecarea : 
simbolului au generat apariţia a numeroase explica! 
ale acestuia. De exemplu, din perspectivă psiho-soci 


asupra studierii 
tii şi definiţii 
ală, simbolul 

este definit ca fiind „obiect, imagine sau entitate grafică care 
desemnează sau exprimă altceva decât ceea ce este el“ (DPS, 
1984: 224), din prismă sociologică este considerat „cea mai mica 
unitate de sens în domeniile semantice ale ritualului, visului sau 
mitului“ (DS, 2003: 520), din unghiul psihanalizei este văzut ca 
un „element al schimburilor și reprezentărilor umane, care în mod 
aparent are o functie de reprezentare, dar care, pe un plan mai 
fundamental, este elementul constitutiv al realității umane însăşi “ 
(DP, 1997: 320), în timp ce filosofia îl consideră „semn, obiect 
sau imagine concretă (a unui obiect, a unei ființe), care reprezintă, 
evocă altceva decât ceea ce este (de obicei o abstracţie sau o 
realitate complexă) “ (DF, 1978: 633). 

Emise din perspectiva diferitelor științe (psihologie, sociologie, 
psihanaliză, filosofie, filosofie, lingvistică, semiotică), toate 
definițiile au în comun ideea de substituire, de desemnare a ceva 
prin altceva, de convenţie socială. Deci, simbolul a fost asociat 
cu un obiect, un semn, o imagine, o figură retorică, o camuflare 
a unei obsesii originare, un mijloc de exprimare a arhetipurilor, 
un domeniu învecinat imaginarului, o etapă în cercetarea prezenței 
şi absenței, a completului și incompletului. Totodată, în majoritatea 
lucrărilor despre simbol, se recunoaște fluiditatea, complexitatea 
şi omniprezenta sa, care tind să desfiinteze graniţele stabilite, să 
cuprindă infinitul si, în acelaşi timp, să condenseze punctele 
extreme ale aceleiași viziuni. Astfel, cu cât ne apropiem de un 
simbol, cu atât distanța dintre noi şi el se măreşte, cu atât mai 
mult el se îndepărtează. Simţim că l-am „luminat“, dar, spre 
surprinderea noastră, dăm de umbră, căci simbolurile revelează 
voalând si voalează revelând, Simbolul îşi construieşte persona- 
litatea precum cristalul, dintr-o multitudine de fațete: unele se 
dezvăluie în fata individului potrivit gustului, înclinațiilor sale, 
altele se luminează în faţa omenirii, căci omenirea este aceea 
care l-a plămădit, l-a transmis și l-a imprimat cu trăsăturile şi cu 
timpul ei, cu bucuriile și tristefile care au copleşit-o. Simbolul, 
aidoma unei partituri muzicale, ce cu fiecare nouă interpretare 

mai are ceva de dăruit, niciodată nu poate fi în întregime explicat, 
înțeles, cunoscut, dezvăluit. Astfel, profunzimea simbolului se 
deschide numai în fata unei conștiințe aplecate spre metafizică, 
conştiinţă capabilă să depășească nivelul semnului și să acceadă 
într-un univers mult mai fecund, cel al simbolizării. 

Este evident că simbolul este sâmburele individului, dar gi al 
umanităţii, care acționează asupra structurilor mentale individuale 
şi colective, căruia, în mod convenţional, i s-au asociat anumite 
valori, atribute, este semnul cu o dinamică şi încărcătură afectivă 
mai mare decât a oricărui alt semn. În timp ce iconul se reduce 
numai la o interpretare convenţională, este deci un drum neted, 
neaccidentat, continuu, simbolul conține acea interpretare 
convențională a semnului, căreia i se adaugă o interpretare 
subiectivă, ceea ce implică posibilitatea de a insufleti miturile, 
arhetipurile; este un drum întortocheat, plin de intersecţii, de 
discontinuitate, de urcușuri şi coborâri. Simbolul nu șterge 
realitatea, nu suprimă semnul, ci îi adaugă încă o dimensiune, 
impune o legătură între umanitate, divinitate şi cosmic, între fapte, 
obiecte și semne, deci este un liant. Pornind de la obiect către 
subiect, simbolul impune prezența unui receptor activ, excluzând 
din start pasivitatea. Acest atribut al simbolului l-a determinat 
pe Mircea Eliade să afirme că, prin intermediul simbolului, omul 
se descoperă pe sine, devine conștient de poziţia sa în univers. 
Mai mult, simbolul îl poartă pe om spre adâncimile cele mai 
ascunse ale sufletului primordial, prin capacitatea sa de a anexa 
vizibilului acele parti ale invizibilului ocult, intrezarit. 

Simbolul îl întâlnim și în ştiinţele exacte: matematică, fizică, 
chimie, logică etc, Această situaţie comportă o altă discuţie: Gaston 
Bachelard subliniază, în Poetica spațiului, că simbolul din 
ştiinţele umane are un caracter novator, fiindcă nu se mulţumeşte 
numai să ne transmită semnificaţii, rezonanţe, ci ne provoacă ia 
diferite interpretări, la transformări în profunzime. Simbolurile 
din ştiinţele reale, matematică, chimie, fizică, spre deosebire de 
cele din științele umane, sunt investite de la început cu o singură 

semnificaţie fixă, exactă, care nu permite nici cea mai mică 
interpretare, ci numai o recunoaştere. Din acest motiv, ele trebuie 
să rămână în categoria semnelor. Abstractizarea din limbajul 
ştiinţific nu duce la nașterea simbolului ci, din contră, golește 
simbolul, generând apariţia semnului. 

Acceptând această dihotomie dintre simbolurile din lumea 
ştiinţelor umane și simbolurile din lumea științelor reale, indirect 
acceptăm şi două moduri de construire a semnificației. În timp 
ce simbolul din ştiinţele exacte este învestit încă de la naștere 
cu o semnificaţie, care nu permite interpretare sau permutări, 
celelate tipuri de simboluri cunosc diferite mecanisme prin care 
ajung să aibă capacitatea de a semnifica. De fapt, semnificația 
lor răspunde nevoii umane de a înţelege, contura si, în ultimă 
instanță, de a vizualiza abstractul, de a transcede dincolo de ceea 
ce este considerat clar, vizibil. i 

` Această semnificaţie se construieşte pornind de la 
incomensurabila capacitate a permutabilitatii semnelor in diferite 
registre tematice prin decuparea obiectului semnificat din cadrul 
natural al existenţei sale şi proiectarea sa într-o altă geografie, 
într-o altă istorie: ,,corelatiile posibile între lucruri, fiecare cu 
altul, sunt fireşte incomensurabil mai multe decât lucrurile din 
univers, făcând ilimitatul de ilimitate ori mai bogat. (...) Din 
alunecarea aceasta fără oprire am iscat lucruri şi lumi noi, unice 
cum n-ar putea fi dacă n-ar exista izvorul nesecat al asemanărilor 
si al corespondenjelor, latenja lor nesecată, înoirea lor în etern, 
la semnul nostru“ (Cecchi, 1973: 13). 

Construită pe umerii iconicitatii, semnificaţia simbolică 
reprezintă o augmentaie, o hiperbolizare iconică a percepției 
transmimetice, o lezare a textului iconic. Cu alte cuvinte, 
semnificaţia simbolică se articulează prin trasformarea iconului 
într-un vehicul de metasens,. 

Topica și sintaxa iconică sunt abrogate, înlocuite de o nouă 
lege, care decretează un alt sens, o altă semnificaţie. În ciuda 
acestora, semnificaţia globală a unei imagini, în care coabitează 

iconii şi simbolurile, este generată de permanenta interferare dintre 
semnificantii mimetici (iconii) şi cei trasnmimetici. Deci, 
lecturarea elementului iconic gi a celui simbolic se realizeaza in 
paralel, căci elementul metamimetic nu-și poate cuceri emanci- 
parea totală fata de registrul mimetic. 

Un alt mecanism al construirii semnificației simbolice rezultă 
atât din mutilarea, cât şi din accentuarea semnului iconic (de 
exemplu, efemizarea unei fizionomii masculine). Locul acestor 
nsformări devine locul genezei și existenţei simbolului. Aceste 
ode potenteaza obiectivarea unor stări timotic-volitive: 
ie, durere, resemnare, spaimă, tritete, împlinire etc. Cultivarea 
1 gen de simbol a generat în literatură naşterea 
ismului, iar în pictură şi sculptură a baroc-expresionismului. 
~ Acestor două metode de obţinere a sensului simbolic li se mai 
adaugă cel puţin una: operarea, fragmentarea iconului şi 
prezentarea unui singur element al obiectului disecat, încărcat 
cu valențe simbolice: de exemplu, prezentarea numai a unei aripi 
în locul întregii păsări, prezentarea numai a ochiului în locul 
întregului chip, numai a roții în locul întrgii masini etc. Deşi 
nașterea acestui gen de simbol este generată de o parte a 
elementului iconic, lecturarea paralelă a mimetului şi a simbolului 
nu mai este posibilă în această situație, căci segmentul iconic, 
devenit simbol, reprezintă o formă de abstractizare. Mimetul nu 
mai aparţine geografiei şi istoriei iniţiale, nu mai aparține 
întregului initial. Este clar că fragmentul iconic nu mai are 
identitate decât la nivel simbolic. 

Indiferent de mecanismul utilizat în construcția semnificației 
simbolice, decriptarea sa este o problemă extrem de spinoasă: dacă 
în cazul simbolurilor din științele exacte nu sunt dificultăți, căci 
cercetătorul le conferă simbolurilor permanent aceeaşi semnificație, 
acestea devenind simple „semnale contingente ale unui lucru 
semnificat“ (Durand, 1998; 51), în cazul simbolurilor din universul 
ştiinţelor umane, filosofii, artiștii, psihologii etc. creează un 
inegalabil polisemantism. Polisemia acestui ultim gen de simboluri 

ne obligă la travaliul interpretării, dar în același timp ne conferă 
ţinută chiar de termenii de 


o libertate de interpretare care este sus 

definire. Acest aspect ne îndreptățește să fim de acord cu existența 
unei multiplicări a semnificației. Actul interpretării este supus unei 
duble presiuni, căci, pe de o parte, simbolul tinde să se stabilească 
în matca propusă de creator receptorului, racordându-se unul la 
celălalt pe un fond socio-cultural comun, pe de altă parte, simbolul 
tinde să-şi păstreze atributul de metaforă infinită (Vianu, 1965: 
108). În fata acestei dualitati, problema decriptării semnificației 
simbolice pare si mai spinoasă. $i totuși, abordând simbolul din 
perspectiva comuniunii de cod dintre creatorul și receptorul 
contemporan, lecturând în paralel elementele mimetice cu cele 
simbolice, unde ne este permis, recuperând semnificaţiile imaginilor 
originare arhetipale, inserând simbolul în geografia, istoria, în 
ambianța sa socio-culturală, nu ne mai aflăm în fata unei enigme. 
Cel mult, ne lovim de existența mai multor grile de interpretare 
şi, prin extensie, de existența mai multor nivele ale realității. De 
fapt, prin semnificaţia sa, simbolul ne prezintă un construct al 
realităţii, o realitate prelucrată, cosmetizată, în unele cazuri, care 
răspunde căutărilor, aşteptărilor, cunoasterilor noastre, o imagine 
a realităţii redimensionate valoric. - 


II. Simbolul în publicitate 


Așa cum am afirmat anterior, simbolul este omniprezent, il 
întâlnim în special pe teritoriul ştiinţelor care au în centrul 
atenţiei omul: obiceiurile, modul de a trăi, relaţiile cu semenii, 
cu ceea ce îl înconjoară, cu reveriile sale. Dacă reuşim să ne 
detașăm și să privim cu obiectivitate ceea ce ne înconjoară, vom 
constata că totul este o imensă scenă de teatru, pe care fiecare 
isi interpretează, cu mai mult sau mai putin talent, rolul, că ludicul 
este omniprezent, că o banală întâmplare poate fi, şi în cele mai 
multe cazuri chiar este transformată într-un răsunător eveniment, 
că un simplu muritor este declarat peste noapte zeu, că orice 

produs, fără de care atâtea și atâtea generaţii au trăit, devine acum 
indispensabil vieţii, că totul trăiește numai și numai prin 
publicitate. Publicitatea, cea mai stridentă voce a mileniului, o 
nouă religie a vremurilor actuale, subiect pe marginea căruia a 
curs multă cerneală, de unii glorificat, de alţii anatemizat!, ne 
urmăreşte pas cu pas, ne trezeşte emoţii, sentimente, dorinţe, 
repulsii, ne provoacă la acte îndrăznețe, ne transformă în plapande 
marionete, consumatori fanatici ai „preparatelor“ publicitare, 
înstăinîndu-ne, din păcate, chiar de noi înşine sau ne croiește o 
altă societate, „o nouă civilizație care nu se mai străduieşte să 
înăbușe dorinţa, ci să o exacerbeze si să o deculpabilizeze: bucuria 
clipei, templul eului, al trupului şi al confortului au devenit noul 
Ierusalim“ (Lipovetsky, 1996: 62). Cum se întâmplă acest 
paradox? Simplu, foarte simplu: servind publicului exact ceea 
ce aşteaptă, cufundându-l „într-o stare hipnotică, fals euforică 
şi disciplinată, unde nu-i mai rămâne decât să urmeze sirenele 
consumului“ (Brune, 1996: 18). Oare câţi dintre noi isi dau seama 
că nu mai cumpără un produs, un serviciu, ci un vis, un mit, un 
simbol? Vis, simbol, mit — produsele finite ale publicităţii. 

Dacă, în etapa de pionierat, publicitatea punea accentul pe 
calitatea produsului, pe transmiterea unor mesaje cu caracter 
informativ, ulterior, din cauza creşterii producției şi a apariției 
unor produse foarte asemănătoare, ea a fost nevoită să-şi schimbe 
strategia, să se axeze pe diferenţierea produselor şi, nu în ultimă 
instanţă, să apeleze la sentimentele noastre. 

Astfel, s-a pășit în era în care se vând imagini şi simboluri. 
Acest aspect devine evident în momentul în care privim cu atenţie 
câteva imagini publicitare și încercăm să înțelegem mecanismele 
pe baza cărora a fost construit mesajul, să identiticăm toate tipurile 
de semne (lingvistice, iconice, plastice) şi simbolurile din care 
rezultă mesajul. | _ 

Fără a face o teorie a semnelor, ne vom opri asupra câtorva 
imagini publicitare, pentru a marca prezența simbolurilor şi rolul 
acestora în construcţia sensului și mesajului publicitar. Totuşi, 

înainte de a adorda ceea ce am anunţat, din cauza polisemiei 
termenului de imagine, suntem nevoiţi să delimităm câmpul 
semantic al sintagmei imagine publicitară. Astfel, prin construcția 
imagine publicitară vom desemna, fără a ţine cont de canalul de 
transmitere şi de suport, atât afișul, posterul, fotografia, cât și 
reclama, „produse“ prin intermediul cărora se promovează un 
produs sau un serviciu. 

De exemplu, în cazul parfumurilor, produse de lux, semne al 
distinctiei, ale cochetăriei, produse care nu răspund unor nevoi 
primare, publicitatea nu se adresează inteligibilului, gândirii raționale, 
ci face apel la sensibilitatea receptorului, inserând, în mod „nevinovat“, 
în imaginile publicitare pentru. aceste produse, un inepuizabil 
rezervor simbolistic, adânc înrădăcinat în conștiința colectivă. 

În reclama pentru gama de parfumuri L'eau par Kenzo, 
receptorilor, căci are drept target atât segmentul feminin, cât și 
cel: masculin, li se prezintă imaginea color a două cupluri 
inlantuite într-un „dans“ oniric, într-un paradis acvatic: un cuplu 
uman în planul principal şi un cuplu de delfini în planul secundar. 
Simbolul central al imaginii este cuplul, principiul masculin şi 
cel feminin, care, prin contopire într-un univers oniric, dau 
naştere unui proces de semioză. 

Cuplul, simbolul clasic al iubirii ideale, al creaţiei şi al vieţii, 
la care au visat oamenii din cele mai vechi timpuri şi la care 
visează din ce în ce mai mult omul modern, claustrat de civilizaţia 
in care trăiește, sugereza fericirea şi armonia, echilibrul, liniştea 
celor care se iubesc, 

În contextul spaţial al paradisului acvatic, cele două personaje 
sunt reiterarea cuplului arhetipal Adam şi Eva, înainte de izgonirea 
din Grădina Edenului, Mitul paradisului pierdut este fundamental 
în religiile și culturile lumii, de aceea, folosirea lui este de o mare 
forță persuasivă. Poziţia celor doi actori din imagine este marcată 
de o profundă încărcătură simbolică: bărbatul este cel care asigură 
echilibrul cuplului, simbol al masculinului, principiu activ, 
constructiv si transformator al lumii, în timp ce femeia vine in 

completarea sa, simbol al pasivitafii, al fertilității şi statorniciei. 
Aceste simboluri, masculinul si femininul, au valorile mai sus 
menţionate, numai în contextul pe care îl analizăm, căci fiecare 
simbol este un univers caracterizat de simultaneitatea sensurilor 
şi, în acelaşi timp, este polivalent. Aceste aspecte sunt relevate și 
de Tzvetan Todorov, care subliniază faptul că unui singur 
semnificant îi corespund mai multi semnificati, „conținutul depășind 
expresia“ (Todorov, 1983: 291). Descifrarea cifrului simbolului se 
articulează pe un fel de temă cu infinite variatiuni, depasindu-se 
granița rațiunii, căci gândirea simbolică „se află la polul opus gândirii 
ştiinţifice“ (Chevalier, Gheerbrant, 1993: 21), fără a păşi pe 
tărâmurile absurdului. La un nivel mai înalt si mai extins, simbolurile 
mai sus menţionate reprezintă complexitatea sufletului viu: ,, Nefesh 
(principiul masculin), Chajah (principiul feminin) dau întreaga sa 
semnificaţie sufletului viu“ (idem: 276). Imaginea celor două 
personaje, care fac parte din categoria actorilor senzuali?, poate fi 
interpretată și ca reiterare a platonicului mit al androginului — ființă 
originară hibridă, care întrunea principiul feminin şi principiul 
masculin și la care fiecare dintre noi aspiră. Folosirea imaginii de 
cuplu este deosebit de fertilă, ținând cont de dubla adresabilitate 
a reclamei — publicul feminin si masculin. Conditie sine qua non 
a procrearii, cuplul este sursa inepuizabilă de semnificare a artei 
din toate timpurile, unul dintre simbolurile universale, la care este 
sensibil orice individ format în cadrul unei culturi. Cuplul uman 
constituie o pereche de semnificanti de gradul întâi ai ideii de eros, 
in timp ce semnificantii de gradul doi sunt cei doi delfini din planul 
secund, care, în acest caz, întăresc simbolismul de cuplu, fiind nişte 
proiectări onirice și ludice ale perechii umane. Prezenţa delfinilor 
care simbolizează regenerarea, înțelepciunea, viata, dar şi 
„Vehiculul“ către tărâmul morţilor (cretanii credeau că morții se 
retrag în insulele Preafericitilor, la capătul lumii, pe spinările 
delfinilor), demonstrează dualitatea complementară, ce explică 
ambivalenta esenţială a simbolurilor, Sensul complet al unui 
simbol reiese și din interpretări opuse ce trebuie unite. 

Este un fapt cunoscut că în publicitate, în topul celor mai 
persuasive imagini, pe primele locuri se află reprezentările 
actelor de erotism, reprezentările animalelor sau ale bebelusilor. 

În această reclamă întâlnim o îmbinare a primelor două cate- 
gorii, lăsând privitorului libertatea de a o întrezări gi pe a treia. 

Visul, un alt simbol prezent în această imagine publicitară, 
este redat prin expresia şi proximitatea personajelor, dar şi prin 
discrepanta dintre claritatea chipurilor şi obscuritatea fundalului, 
procedeu împrumutat din pictura suprarealistă. Visul, simbol al 
maleficului la populaţiile negrilor din tribul Andaman, simbol al 
experienţei pentru indienii din America de Nord, simbol al 
legăturii, al dialogului dintre sufletele de pe pământ si sufletele 
din alte lumi pentru triburile bantu din Kasai, reprezintă, în cazul 
acestei imagini publicitare, posibilitatea împlinirii tuturor 
aspirațiilor profunde al indivizilor. Dacă pentru Freud visul este 
calea regală prin intermediul căreia se ajunge la cunoașterea 
sufletului, pentru Roland Cahen, acest simbol reprezintă expresia 
unei „activități mentale care trăiește in noi, care gândește, 
simte, încearcă, resimte, speculează“ (Cahen, 1967: 104). 
Folosind /'eau par Kenzo, orice vis se poate împlini, nu rămâne 
doar la stadiul de aspirație. 

Apa este cea mai prezentă formă a materiei fundamentale în 
discursul publicitar. Simbol universal, ea încorporează atât viaţa, 
cât și moartea, două aspecte diametral opuse, dar în nici un caz 
ireductibile. Această dualitate este regăsită la toate nivelurile şi 
demonstrează, încă o dată, forţa simbolului de a uni antonimiile, 
de a crea punți acolo unde epistemologia eşuează. 

Apa este simbolul creaţiei, al originii vieții şi regenerării fiinţei; 


ues 


simbolul apei, prototipul apei vii, al apei vieţii, din care a luat 
naștere lumea, iubirea, speranţa. Din nou, nostalgia începuturilor. 
Apa, simbol al imersiunii si renașterii, inoculeză ideea de 
purificare, ștergerea păcatelor prin botez şi eliberarea conștiinței 


| 
| 

de povara greșelilor. Aceste aspecte sunt clar surprinse de Ioan 
Hrisostom: „Când ne cufundăm cu capul in apă ca într-un 
mormânt, omul vechi este scufundat, îngropat în întregime; când 
ieşim din apă, apare în același timp omul nou“ (Apud Eliade, 
1995: 190). Omul care va folosi /'eau par Kenzo va fi un om 
„nou“, eliberat de povara păcatului, fără probleme şi frustrări. 

Tot în această imagine publicitară apare si un simbol uranian: 
lumina celestă, care învăluie chipurile celor doi îndrăgostiți. 
Lumina, simbolul forței creatoare, ascunsă înainte în noaptea 
incognoscibilului, insotind toate teofaniile, este, în aceasta 
reclamă, o variantă a arhetipului cerului, simbolizând Binele 
absolut, împlinirea și liniștea divină oferite celor care iubesc si 
se iubesc. Perechea edenică este binecuvântată, beneficiază de 
protecția divinității solare. Fără melodicitatea luminii, mesajul 
reclamei ar fi fost mult mai sărac, iar realitatea construită nu ar 
fi prezentat finalitate. Alături de apă, lumina este esențială vieții 
şi este şi ea un simbol al paradisului. l 

Generatori de sens sunt si semnificantii plastici, alcătuiți în 
speță din tonuri de albastru: albastru închis — simbolul prospetimii, 
al visului nocturn, al aerului, al diamantului, al vidului pur și 
rece; albastru deschis — simbolul visului diurn, dar şi din alb (albul 
sticlelor de parfum, albul care atinge timid trupurile celor doi 
actori ai reclamei), simbol al trecerii de la adolescenţă la 
maturitate, de la statusul de aspirant, la cel de confirmat, de la 
viata (pânza celui proaspăt botezat) la moarte (giulgiu, doliu). 


Este evident, ținând cont de faptul că simbolul trebuie interpretat 


în funcţie de context, că, în acest caz, albul simbolizează tinereţea, 
puritatea, speranţa, visul. 

Toate aceste simboluri, încărcate de semnificaţii, după cum 
am arătat, îl invită pe receptor la visare, evadare şi libertate 
(libertatea de a spera, de a visa orice, de a înţelege neintelesul, 
de a uni limitele infinitului), îl ajută să-şi construiască o lume, 
în care să evadeze, în care totul este posibil, îi oferă ceea ce 
aşteaptă, ceea ce, câteodată, doar subconstientul ştie. 

simbolurile plastice sunt 


Simbolul cuplului, al luminii, al apei, 
licitare, în care se face 


întâlnite în majoritatea imaginilor pub 
reclamă la parfumuri, şi nu numai. 

Pentru a susține cele afirmate anterior, vom prez 
imagine publicitară, dar, de această dată, cu adresă către segmentul 
feminin. Imaginea publicitară a parfumului de damă Sculpture de 
la Nikos Parfums este compusă, la nivelul denotativ, din chipul 
unei femei deosebit de frumoase, dintr-o coloană grecească, 
infinitul mării şi al cerului şi o sticluță de parfum, de gâtul căreia 
este agăţat un medalion cu sigla și numele mărcii. (Sigla mărcii 
este imaginea unui grifon, monstru mitic din panteonul antic 
grecesc, care simbolizează puterea și, mai presus de toate, Grecia.) 

Femeia din această imagine, actor senzual, este simbolul 
femeii la limita dintre real şi imaginar, dintre cer și apă, dintre 
natură şi cultură, simbolul perfecțiunii fizice, acel model biologic 
creat de publicitate, greu de găsit în rândul majorității femeilor, 
modelul la care visează orice tânără, orice adultă, dar și orice bărbat, 
model în care fiecare încearcă să se regăsească. Imaginea femeii 
din reclama parfumului Sculpture este decupata din mitologie. Ea 
apare ca o creaţie strălucită a geniului grecesc, în persoana zeiței 
Afrodita, născută din spuma mării, simbol al frumuseţii 
seducătoare, al fecundității, al dragostei carnale, dar în planul cel 
mai înalt al psihismului uman, ea este şi simbolul perversiunii 
sexuale, „căci actul fecundarii nu poate fi căutat decăt în funcţie 
de răsplata plăcerii pe care natura i-o adaugă“ (Chevalier, 
Gheerbrant, 1993: 74). În cazul acestei imagini publicitare, ea este 
simbolul „forțelor irepresibile ale fecundității, dar nu în roadele 
lor, ci în apriga dorință pe care o trezeşte în cei vii“ (idem: 73), 
dar și al dragostei „sub forma ei fizică, dorința si plăcerea 
simturilor (idem: 74). Farmecele Afroditei sunt folosite în acest 
act de comunicare publicitară ca factor persuasiv: folosind acest 
parfum, orice femeie poate trezi focul iubirii în inima oricărui 
bărbat. Femeia-zeita are revelaţia unei minuni: parfumul NIKOS. 


enta o altă 

Coloana, simbol al cunoaşterii (în mistica celto-iberică), al 
trecerii dintr-un univers în altul, al trăiniciei, al legăturii dintre 
pământ şi cosmos, reprezintă, în acest caz, forţa pe care i-o dă 
parfumul oricărei femei care îl foloseşte, energia de a învinge 
gravitația, de a pluti oriunde în univers și de a cunoaște noi 
experienţe. Coloana, apa și marea formează un tot pe care îl poti 
cunoaşte numai folosind parfumul. 

Un alt semnificant cu o mare încărcătură simbolică, întâlnit în 
această imagine publicitară, este cerul. Fără a avea legătură cu 
simbolistica atribuită de vechii mexicani, de triburile barbare, de 
popoarele urano-altaice, sau cu natura sa (principiu masculin în cazul 
arhitecturii hinduse și principiu feminin în cazul tradiției egiptene), 
cerul simbolizează ,, absolutul aspirațiilor omului, ca plenitudine 
a căutării, ca loc posibil al perfecțiunii spiritului sau“ (Chevalier, 
Gheerbrant, 1993: 290), transcendenta, perenitatea, sacralitatea. Din 
aceasta perspectiva, este lesne de inteles frecventa cu care acest 
simbol este utilizat in majoritatea imaginilor publicitare si cum, alături 
de celelalte simboluri, participă la procesul de semioză. 

Apa nu mai apare în mod necesar ca semnificant al creației, 
ci este, în acest caz, mai degrabă simbolul in-creatului, care poartă 
în sine toată paleta posibilităților. Totodată, apa simbolizează 
misterul eternului feminin. Simbolul acvatic al feminitatii are 
origini pierdute în negura primelor manifestări culturale ale 
geniului uman. Reprezentările mesopotamiene şi greceşti ale 
zeităților feminine ale apelor încă mai răzbat în inconştientul 
colectiv. Dintre acestea, cele mai cunoscute sunt: mitul cosmogonic 
din poemul Enuma elish.. („Când sus...“), în care Tiamat este 
zeița apelor dulci primordiale, principiul pereche al zeului Apsu — 
divinitate a apelor sărate de la facerea lumii şi miturile greceşti 
ale nimfelor — stăpânele mării si ale zeiţei Tetis, divinitatile naşterii, 
cele care i-au crescut și iniţiat pe majoritatea eroilor greci. 

Sticluta de parfum, un alt semnificant iconic, simbolizează, 
prin forma sa pirică, femeia-lacrimă, provocându-ne la visare. 
După cum subliniam mai sus, oniricul este esențial pentru 

recrearea scenariului mitic: femeie, coloană, cer, lumină, impresia 
de suavă întâlnire între sticluta de parfum și suprafaţa apei, dublată 
de cea de inerție, privirea misterioasă a femeii. Toate aceste 
elemente ne semnalează încă o dată că suntem în lumea viselor. 
Bineînţeles că şi simbolul luminii este exploatat, alături de cele 
amintite anterior, creând un tărâm de visare, dar, în acelaşi timp, 
lansând şi o invitaţie de participare la reverie. 

Dacă în paginile precedente ne-am oprit asupra simbolurilor 
din imaginile publicitare a două parfumuri: Kenzo, adresat 
deopotrivă publicului feminin şi masculin şi Sculpture, adresat 
în general femeilor, acum ne vom apleca asupra simbolurilor 
dintr-o imagine publicitară cu adresabilitate, în general, bărbaţilor: 
imaginea publicitară a parfumului Givenchy. 

La primul nivel al semnificației, cel denotativ, ne este 
prezentată, alb-negru, o frumoasă femeie, o mașină de lux, un 
bărbat, o cămașă întinsă pe iarba umedă, frunzele unui copac, 
cerul şi flaconul de parfum, toate aceste elemente fiind, în 
acelaşi timp, şi simboluri ale respectivei imagini publicitare. 

Prezenţa feminină, cu o profundă încărcătură simbolică, este 
un clișeu folosit în publicitatea pentru parfumuri bărbătești. 
Femeia din această imagine publicitară, tipul actorului 
distins-elitist, genul top-model, — spre deosebire de femeile din 
imaginile anterioare, care aparţineau tipurilor senzual şi roman- 
tic,— ia adesea, în imaginația bărbaţilor, locul femeii de acasă 
(gospodină, soție). Acest gen de femeie-model este, în prezent, 
simbolul frumuseții fizice, al perfecțiunii, iar, în imaginaţia 
bărbaţilor, este simbolul aspiraţiei, un deziderat, o formă socială 
de recunoaștere a succesului şi a calităţilor masculine, un premiu, 
o încununare a reușitei, un fel de mit al vremurilor noastre. 
Consumatorului i se vinde, odată cu produsul, şi iluzia unei 
aventuri cu femeia-model din imagine, Este adevărat că frumusețea 
feminină a reprezentat de-a lungul timpului un simbol, o sursă 
de inspiraţie pentru creatorii de frumos, muza multor poeţi, dar 

genul de frumusețe prezentat de femeia din această reclamă este 
un simbol al publicităţii actuale. 

Un alt simbol creat de publicitatea zilelor noastre, prezent în 
această imagine este luxoasa mașină. În jurul mașinilor de lux 
s-a creat o adevărată mitologie în epoca contemporană: ele nu 
reprezintă un obiect fabricat pentru a satisface necesitatea de 
transport a omului, ci un simbol al luxului, al poziţiei sociale 
superioare a personajului, al bunăstării gi distinctiei, veritabile 
prelungiri ale personalităţii celor care le conduc, al puterii de 
seducţie şi, nu în ultimul rând, al sex-appeal-ului masculin. 

Imaginea este încărcată de simboluri ale luxului si senzualității: 
alături de luxoasa mașină, tabloul este întregit de cămașa de 
mătase, simbol al bărbatului cuceritor, senzual și care aparține 
clasei de bărbați cu o mare putere pecuniară. 

Povestea de dragoste scrisă de creatorul reclamei foloseşte și 
simbolul de origine romantică al ploii, ca formă camuflată a 
arhetipului apei. Dacă „ploaia este universal considerată drept 
simbolul influențelor cerești ce se exercită asupra pământului. 
(...), elementul fecundator de pe urma acțiunii căruia pământul 
devine fertil“ (Chevalier, Gheerbrant, 1993: 109), în cazul imaginii 
publicitare a parfumului Givenchy, ea devine simbolul contextului 
spatial ce asigură un cadru romantic cuplului de îndrăgostiți. Si 
iarba umedă este, de asemenea, purtătoare de semnificaţii; ea este 
simbolul vieții și al naturii — cadru de împlinire al erosului. 

Cele două personaje se află în fata porţilor unei vile. Poarta 
simbolizează „locul de trecere dintre două stări, dintre două lumi, 
dintre cunoscut si necunoscut, dintre lumină şi întuneric, dintre 
bogăţie si sărăcie“ (idem: 113), dar, în cazul nostru, ea este 
simbolul opulentei și al unui început amoros. 

Flaconul de parfum prezentat în nuante de roşu închis şi 
argintiu, pe un fond alb — negru, tehnică destul de larg utilizată 
în reclamele pentru parfumuri, are rol de cheie, de declanşare a 
unui proces de semioză. Culoarea roşie a flaconului dă viata şi 
autenticitate imaginii, este simbolul cel mai cunoscut, în acest 


(E Scanned with OKEN Scanner 


244 SOFIA GEORGESCU 


caz, al pasiunii, al vitalitatii care „însufleţește, încurajează, 


stârneşte“ (idem: 171). i hs 
După cum s-a putut observa, cele mai utilizate simboluri în 


imaginile publicitare ale parfumurilor sunt cerul, apa, cuplul, 
femeia, bărbatul, lumina. Acestora li se adaugă simbolul focului, 
pământului, arborelui, muntelui precum și simbolistica culorilor 
(albul, nuanțele de albastru, roșu, galben si verde). 

Arborele este un alt simbol universal pe care îl întâlnim atât 
în literatură, mitologie, religie, cât şi în unele imagini publicitare 
pentru diferite produse: parfum, ţigări (Marlboro), autoturisme. 
Indiferent că este vorba despre măslinul din orientul islamic, de 
stejarul celtic, de frasinul scandinav, de teiul germanic, de zada 
şi mesteacănul siberieni, arborele are o mare si diversă încărcătură 
simbolică, ceea ce, într-un fel, se explică şi prin numeroasele 
sale variante: arborele cunoaşterii, arborele fericirii, arborele 
înțelepciunii, arborele morții, arborele vieții, arborele binelui st 
răului. Totodată, existenţa acestor multiple variante relevă şi una 
dintre trăsăturile simbolului, aceea de auni antinomiile. Arborele 
reprezintă, inclusiv în publicitate, viata, regenerarea, ascensiunea 
către înalt, către cer, legătura dintre cele trei nivele ale cosmosului: 
subteran, terestru şi celest, regenerarea, libertatea, beatitudinea, 


transformarea imposibilului în posibil. Ca liant între teluric ŞI 


celest, arborele devine sinonim cu Axa lumii, are caracterul unui 
centru şi este aidoma stâlpului şamanic din iurta siberiană, scării 
lui Iacov sau stâlpului-centru din sanctuarele vaudu. Deci, el 
reprezintă „calea pe care urcă și coboară suveranii, mijlocitori 
între cer si pământ“ (idem: 125). Fumând Marlboro, orice 
individ devine liber, nimic nu-i stă în cale, poate pluti şi atinge 
cerul, Aidoma arborilor din reclamă, personajul reclamei, dar şi 
orice fumător de Marlboro stăpâneşte atât cerul, cât şi pământul. 
Dacă în „paradisul terestru, arborele este instrumentul căderii lui 
Adam, după cum Pomul Vieţii este instrumentul izbavirii lui prin 
răstignirea lui Isus“ (idem: 127), în paradisul Marlboro fiecare 
nou fum inhalat, chiar dăcă afectează sănătatea, reprezintă forța, 

încrederea individului în capacităţile sale, în libertatea deciziilor 
pe care, numai fumând Marlboro, le poate lua. Mai mult, fumatul 
a fost asociat, mult timp, cu masculinitatea, tot aga cum ,, in planul 
lumii fenomenale, trunchiul înălțat spre cer, simbol eminamente 
solar de forță şi putere, nu este altceva decât Falusul, imagine 
arhetipala a tatălui“ (Chevalier, Gheerbrant, 1993: 129). Individul 
liber, puternic, capabil să stăpânească întreg universul este 
prezentat în imaginile publicitare în aprorierea muntelui, simbol 
al întâlnirii dinre cer şi pământ, deopotrivă centrul și axa lumii, 
sălaș al zeilor, al divinității, încercând astfel să-și depăşească toate 
limitele. Aceste ambiţii ale sale sugerează si trufia, măreţia 
omului, care, înaripat de publicitate, se consideră un paladin al 
epocii moderne. Muntele îl întâlnim, de cele mai multe ori, în 
imaginile publicitare în care se promovează produse de lux: 
autoturisme, parfumuri, dar şi în imaginile publicitare ale 
produselor care încurajează viciile omului: fumatul, alcoolismul. 
De exemplu, către munte se îndreaptă actorul din reclama la 
tigarile Marlboro, către munte priveşte actorul din reclama pentru 
parfumul masculin Kenzo și tot printre munţi urcă actorul din 
reclamele autoturismelor Ford, Toyota sau Jeep. 

Bineînţeles că toate aceste simboluri, precum şi multe altele, 
le întâlnim și în imaginile publicitare pentru alte produse: țigări, 
alcool, obiecte de uz gospodăresc. De exemplu, simbolul cuplului, 
cu semnificaţia anterior menţionată, î întâlnim şi în reclama pentru 
țigările Winston, Lucky Strike, Monte Carlo, pentru vodca Skyy, 
pentru cafeaua Jacobs, pentru maşina de spălat Zanussi, pentru 
aspiratorul LG cu sany punch, pentru şamponul Head & Shoulders, 
pentru pasta de dinţi Close-up, ceasul Ellese etc.; femeia, simbol 
al perfecțiunii fizice, al sexualității, o întâlnim în imaginile 
publicitare pentru vinul Jidvei, pentru ginul Seagram’s, pentru 
whisky-ul Chivas Regal, pentru figarile Kent, LM, pentru 
autoturismul Alfa Romeo etc.; bărbatul, simbol al fermitatii, forţei, 
libertăţii, îl întâlnim in reclamele la țigări, alcool, la produse 

electronice, electrocasnice, dar și în unele imagini publicitare 
pentru detergent de rufe (Dero). 

După cum se poate observa, în publicitate există o inflaţie de 
simboluri, care într-o măsură mai mare sau mai mică contribuie 
la vânzarea produselor, serviciilor, la creşterea consumului şi, 
indirect, la etichetarea societăţii. Creşterea vânzărilor creează 
impresia unei societăţi caracterizate de o abundență de produse 
şi servicii, în care indivizii au o mare putere de cumpărare, o 
societate a consumului. În această nouă ordine socială, simbolul 
publicitar pare a fi calea către Great Society.? 

Totodată, simbolul generează și apariția unor noi valori, 
ierarhii si produse de consum. Pe fundalul unei omogenizări a 
consumului de bunuri de strictă necesitate, se articulează noile 
nevoi: numai rujul X, numai crema X, numai mașina X, numai 
o vacanţă în insula X, o locuință numai în zona X, numai muzica 
X, numai filmele X, numai ... Consumul acestor numai devine o 
modă, o formă de socializare, un liant al diferitelor grupuri 
sociale, dar şi grila de stratificare socială. Astfel, apare o segregare 
geografică (centrul metropolei şi periferia), o segregare 
vestimentară (marca X şi nu alta), o segregare profesională, una 
culturală etc. În acelaşi timp se remarcă dispariția sau rărirea unor 
bunuri gratuite altădată. De fapt, aceste bunuri, aerul curat, marea 
limpede, verdeata proaspătă, răcoarea diminetilor, nisipul strălucitor 
sunt regăsite de consumator numai prin intermediul simbolurilor 
publicitare, care ne cheamă în vacanţă in anumite locuri, care 
păstrează parcă pentru noi ceea ce este în pragul dispaitiei. Toate 
aceste noi produse, difuzate prin intermediul simbolurilor 
publicitare sunt, tot atâtea noi mărfuri şi tot atâtea surse de venit. 

Simbolul publicitar, aidoma celorlalte simboluri, participă la 
crearea mesajului, ce urmează a fi transmis, dar şi la crearea unei 
imagini, atât pentru produse, cât şi pentru servicii. 

Utilizarea simbolului în crearea mesajului publicitar este 
extrem de fertilă, dacă avem în vedere faptul că la decodificarea 
mesajului este invitată să participe nu numai rațiunea, ci şi 

imaginaţia. Astfel, ceea ce creatorul a omis să transmită, receptorul 
va descoperi singur, iar dacă imaginaţia sa este suficient de bogată, 
acesta va naviga într-o lume în care consumul îi oferă totul, într-un 
univers în care nu există nici o altă cultură, decât cea a „fericirii 
subiective, a distractiilor si a sexului“ (Lipovetsky, 1996: 60). 

Publicitatea generează apariția unor noi simboluri: toate 
obiectele, produsele, serviciile cărora li se face reclamă devin 
ele însele simboluri: berea Ursus devine simbolul regilor, tigarile 
şi alcoolul devin simbolul evadării, al libertăţii, expresia 
capacităţii de a decide fără a ţine cont de nici o normă, inclusiv 
de cele medicale, dulciurile devin simbolul bucuriei pentru copii, 
pasta de dinți — simbolul unității familiale, săpunurile, cremele 
— simbolul speranței, al reîntineririi, al perfecțiunii epidermei, 
cămaşa de mătase, simbolul bărbatului elitist, maşina de lux, 
simbolul bărbatului macho, al unui status social etc. Un alt simbol 
creat de publicitate este lenjeria intimă. Rolul acestui simbol este 
de a etala luxul, opulenta, de a crea o stare de relaxare receptorilor; 
(relaxarea este efectul sănătății: Mens sana in corpore sano), de 
a-i elibera de corsetul tinutelor oficiale și, implicit, de a le oferi 
sentimentul de libertate, de evadare din fata normelor sociale. 
Totodată, acest simbol face trimiteri, în subtext, la sexualitate: 
atrage atenţia asupra a ceea ce pare să ascundă, provocându-l, 
invitându-l pe individ să dea frâu liber imaginaţiei, reveriei. Mai 
mult, prin alegerea unor „suporturi“ care fac parte din categoria 
modelelor biologice, individului i se dă ocazia să viseze la o 
aventură cu acele modele. Astfel, magia publicitară oferă nu numai 
satisfacție, dar și o imensă doză de frustrare, căci totul nu rămâne 
decât la nivelul dorinței, visului: lenjeria de lux Palmers, Triumph 
rămâne doar în imagine sau cel mult în dulapul de 
orice caz, fără modelele care o îmbracă. 

Zăpada, un alt simbol creat de publicitate şi întâlnit mai ales 
în reclamele pentru promovarea serviciilor oferite de agenţiile 
de turism în sezonul alb, în imaginile pentru promovarea 
detergentilor de haine, dar si în reclamele pentru guma de 


haine, dar în 

mestecat Orbit Winterfresh, simbolizează bucuria, dan 
tinerețea, împlinirea, fericirea de a trăi, de a-ți petrece sai 
la munte, pe pârtia de ski, la patinoar sau în fata semineulul, 


eventual in bratele persoanei iubite sau în compania celor dragi. 


Totodată, în reclamele la guma de mestecat mai sus amintită, 
espiratiei, etichetă 


zăpada simbolizează răcoarea, prospetimea r set 
a omului modern, activ, angrenat social, dar și a îndrăgostitului 
care, după ce a mestecat guma, are forța de a îngheţa cu respirația 
sa apa ce-l desparte-de femeia iubită. Zăpada este şi termen de 
comparație pentru calitatea unor detergenti; in acest caz ea 
simbolizează superlativul curateniei, al forței detergentilor de a 
îndepărta orice urmă de mizerie, orice pată şi, eventual, de a înnoi 
orice obiect vestimentar. 

Aceste obiecte-simbol participă la vânzarea unor modele 
comportamentale, a unor normative, decrete de ordine interioara. 
Bineînţeles că această vânzare se realizează pe fondul muzical 
al publicitatatii. Oricărui produs, serviciu, publicitatea îi conferă 
mai mult sau mai puţin valenţe simbolice, modelul este fabricat, 
iar vânzarea impune norma. | | 

Sexualitatea a devenit un alt simbol al zilelor noastre, al 
postmodernismului, simbol creat de publicitate, prin exploatarea 
căruia se urmărește transformarea unui act fiziologic firesc într-o 
cale de îndepărtare a frustrărilor de orice natură, într-o falsă 
_ eliberare, evadare, transformare a obiectelor în adjuvante sexuale. | 
„Caracteristicile comportamentului sexual actual provin din 
faptul că acesta a căzut în capcana obiceiurilor de consum care 
influențează o mare parte din timpul liber de care dispunem în 
existența noastră actuală. (...) Este aceasta una din trăsăturile | 
esefiale ale modului de consum in materie de sexualitate. 
«Placerea Sara regrete» este sloganul publicitar al unei mărci 
de țigări care ia în calcul, combinându-le cu dibăcie scrupulele 
indivizilor pentru sănătatea lor şi nevoia de excitare nervoasă 
a acestora. Fără nici o îndoială, acest slogan caracterizează de 

asemenea idealul colectiv şi practicarea raporturilor sexuale în 
civilizația modernă occidentală“ (Lallement, f.a.: 160). 

De exemplu, în imaginea publicitară pentru aspiratorul LG 
cu sani punch, aspiratorul este transformat în mijlocitor sexual, 
(timpul petrecut cu partenerul/partenera este mai mare, deoarece 
timpul alocat curateniei se diminuează), dar, așa cum ne arată 
sloganul, şi în obiect sexual: „La tine in pat nu intră decât cei 
mai buni; ia-ţi un aspirator LG cu Sani punch“. 

Aceeaşi situaţie o întâlnim şi în imaginea publicitară prin care 
se face reclamă postului de radio Europa FM. Utilizarea eroticului 
în imaginile publicitare atrage denaturarea acestei noţiuni, 
reducerea sentimentului uman de dragoste la dragostea pentru 
produse, transformarea obiectelor, serviciilor în obiecte ale 
dorinţei sexuale, chiar în parteneri de dragoste. Și cu cât acest 
simbol este mai prezent, cu atât mai mult pare că întregul univers 
se reduce la un act sexual orchestrat de imaginile publicitare. În 
majoritatea cazurilor in care indivizii sunt transformați în 
simboluri ale sexualităţii, femeia este cu precădere cea vizată. 

Imaginea femeii-obiect, adjuvant sexual, provoacă multiple 
repercusiuni, nu numai la nivelul bărbaţilor, dar si la nivelul 
femeilor (în special al acelora care nu întrunesc calităţile unui 
astfel de simbol) şi chiar la nivelul societăţii. Dorinţa de a se 
înscrie în tiparele de frumuseţe promovate de publicitate le 
transformă pe multe femei în sclave ale sălilor de gimnastică 
aerobică, fitness, ale spitalelor de chirurgie estetică, în roabele 
mentalitatii că inteligenţa lor este condiționată de filosofia sânilor, 
de metafizica pielii, de ideologia danturii, de pragmatica buzelor, 
de etica pilozităţii, de religia firului de păr, de cosmologia 
coapselor, de infinitul picioarelor, de sculptura trupului. Treptat, 
ele devin fervente consumatoare ale produselor cosmetice, căci 
frumusețea nu există decât grație lor, ne transmit imaginile 
publicitare, sau dacă frumuseţea este „ascunsă“ de natură, iese 
la iveală numai prin intermediul acestora. Totodată, femeile sunt 

aduse în umila situaţie de a păcătui cu gândul că, pentru a reuşi 
ca subiect social, trebuie să fie dezirabile ca obiect sexual. 

Acest simbol, creat de publicitatea ultimul deceniu, este 
utilizat nu numai în imaginile prin intermediul cărora se 
promovează produse cosmetice, ci şi în cele care fac reclamă la 
produse alimentare, obiecte de uz caznic si, să nu uităm, produse 
alcoolice şi țigări. Mai mult, acest simbol al publicității actuale, 
femeia-sexy, transformă natura relaţiilor umane. 

Fanteziile sexuale ale bărbaţilor cu acele modele biologice 
exercită asupra lor o puternică presiune, schimbându-le imaginea 
legăturii fireşti dintre femeie si bărbat, imaginea despre ei înșiși și, 
în consecință, și comportamentul. Pentru a intra în grațiile unui 
asemenea model biologic, simbol al perfecțiunii fizice si al victoriei 
masculine, bărbații sunt nevoiţi să concureze între ei (profesional, 
material, financiar, uneori și fizic sau pe un alt plan), să fie ei înşişi 
un model. Confruntarea lor pentru a deveni un astfel de model, 
pentru a atrage atenţia acelor femei-simbol, nu numai că, în 
numeroase cazuri, îi inhibă pe bărbaţi, dar, din păcate, îi determină 
să-și perpetueze acele trăsături masculine care, pe cele mai multe 
femei, le sperie şi le îndepărtează. În lupta lor, bărbaţii ajung să se 
bazeze pe agresivitate, duritate, pe trasformarea dezideratului în 
obsesie, iar a femeii într-o pradă. Această paradigmă, bărbatul luptător 
şi femeia pradă sau premiu, generează un dispreț pentru femei, pentru 
relaţia dintre bărbat și femeie, un comportament violent, în unele 
cazuri chiar deviant. Obsesia de a poseda un asemenea model 
biologic, frustrările acumulate în perioada de „cucerire“ nasc 
tendinţa de a subjuga acest premiu propriei voințe, de a-l izola într-o 
colivie sau de a-l expune public pentru gloria şi imaginea bărbatului. 
În cazul în care bărbatul nu face față concurenţei, nu este destul de 
puternic pentru a-şi captura modelul mult jinduit, devine ostil, iritat, 
introvertit și cu o mare înclinaţie spre agresivitate. El trebuie să se 
mulțumească cu ceea ce rămâne în afara competiţiei, în timp ce 
câştigătorii consumă, „devorează obiectul“ dragostei. Răspândirea 
acestui simbol îi transformă pe bărbaţi în „vânători“ ai aşa-zisei 

perfectiuni fizice feminine, ignorând celelalte calităţi, pe care o femeie 
poate să le aibă, sau în niște nemulţumiţi, nevrotici, infideli, căci 
acele „modele biologice“ nu există decât în imaginile publicitare. 

Este evident că nu numai produsele sunt transformate în 
simboluri, ci şi indivizii, personajele din imaginile publicitare. . 
În cele mai multe cazuri, indivizii devin obiecte de consum, 
modele pentru oamenii de rând sau simboluri ale curajului, 
libertăţii, sexualităţii, deci imagini cu care multe persoane 
încearcă să se identifice. 

Un exemplu de transformare a individului în simbol este 
cow-boy-ul care apare în imaginile publicitare la tigarile Marlboro. 
În jurul anului 1950, cow-boy-ul, lângă al cărui bust apărea 
pachetul de țigări, simboliza curajul, forța, spiritul de aventură. 
Ulterior, când imaginea publicitară îl prezenta pe cow-boy în 
acțiune, luptând pentru a stăpâni natura, el a devenit simbolul 
forței de a domina mediul înconjurător. Imaginile publicitare din 
ultimele decenii ne prezintă același actor, simbolizând libertatea, 
lipsa grijilor, a constrângerilor sociale: călare pe calul său, el 
străbate şi stăpânește, fără să întâmpine nici un obstacol, spațiul 
dintre pământ si cer. Una dintre re¢lamele Marlboro are următorul 
text: „Drept acoperiș, cerul. Drept pereți, vânturile. Si unii 
bărbați numesc asta casă.“ 

Simbolurile create de publicitate sunt decodificate numai de 
cei care lecturează imaginile publicitare şi-şi lasă imaginaţia să 
zburde sau de cei care se identifică cu mesajul transmis. Un astfel 
de exemplu ni-l oferă F. Brune, comentând reclama săpunului 
Atlantic: „săpunului Atlantic i-a fost cu deliberare dată forma unui 
val impietrit (...); suntem purtaţi prin magie pe malul mării (...) 
pe plajă, în mijlocul valurilor tumultoase, camera „descoperă “ 
(...) o femeie. Goală, complet goală (...) o frumusețe lăsându-și 
corpul ca de chihlimbar valurilor verzi (...). Corpul se lasă în voia 
îmbătătoarei violențe a apelor, coapsele şi pieptul sunt oferite lui 
Ocean. Camera alternează planuri în care valurile se umflă cu 
planuri în care femeia, ca paralizată, se lasă pradă emoțiilor: un 

dute-vino pe fond muzical încântător (...). Ocean învăluie si 
l ca o algă, ca o nimfă (...). 


pătrunde Doamna, care se topește în e 

Atlantic vă promite simbolic deliciile aspre ale unei copulări 
sălbatice“ (Brune, 1996: 41-42). Este evident că imaginaţia 
cititorului va continua, va merge mai departe, iar ceea ce nu a fost 
transmis în mod evident, va fi descoperit. Astfel, frumoasa femeie, 
valurile mării devin simbolurile împlinirii, fericirii, vacanței și chiar 
simbolurile unei aventuri. 

Un alt fenomen, întâlnit şi în cazul simbolurilor create de 
publicitate, este procesul invers creării simbolurilor, și anume 
cel al erodării unora dintre ele. De fapt, putem vorbi de existența 
catacrezelor la nivelul mesajului publicitar. Majoritatea reclamelor 
nu mai conţin imaginea simbol a femeii-gospodină, femeie 
simplă, caracterizată de prezența sortului de bucătărie, care se 
bucură alături de întreaga familie de gustul delicios al bucatelor 
la care a trudit întreaga zi, în tot acel timp în care soţul a fost 
plecat la muncă, nu mai contin imaginea unui medicament 
universal, un adevarat paliativ. 

Inedită este și apariţia unor ,, contra-simboluri “, bineînţeles 
fabricate de publicitate. De exemplu, în una dintre imaginile 
publicitare promovate de BRD pentru un nou serviciu, depozitul 
cu dobândă progresivă, purcelușul, simbolul românesc al 
pusculifei, este înlocuit cu un „contra-simbol“: elefantul (trei 
elefanţi, unul în spatele celuilalt, cu câte o fisură în spate, în care 
se depozitează monezi), Este drept că, pentru asiatici, elefantul 
simbolizează puterea regală, belşugul, stabilitatea, că pentru 
budiști este simbolul cunoașterii, că în Africa simbolizează 
„belșugul și traiul îndelungat“ (Chevalier, Gheerbrant, 1993: 14), 
dar, în imaginea publicitară mai sus amintită, prezenţa elefanților 
poate fi considerată un contra-simbol, 

Același fenomen se poate remarca şi în cazul reclamei la guma 
de mestecat Orbit Winterfresh: coasa, simbolul morții, este 
înlocuită cu un contra-simbol, o drujbă electrică. 

Simbolul, alături de actantii arhetipali ai mitologiei moderne, 

de ființele mitice, de vedetele din lumea show-lui, demonstrează 
„propensiunea imaginii publicitare către spectacol. 

Prin intermediul tuturor simbolurilor, inclusiv al celor din 
publicitate, individul are posibilitatea să conştientizeze toate 
dimensiunile spațiului și timpului, să se proiecteze în lumea de 
dincolo, să experimenteze noi orizonturi, inedite dimensiuni. 
„Simbolul relevă aspecte ale realităţii — cele mai profunde — care 
resping orice alt mijloc de cunoaștere. Imaginile, simbolurile, 
miturile nu sunt creaţii arbitrare ale psihicului; ele răspund unei 
necesități si îndeplinesc o funcţie: dezvăluirea celor mai secrete 
modalități ale ființei“ (Eliade, 1994: 15). 

Desi această funcție universală se exercită global, îmbrăcând 
diverse forme de manifestare, trebuie: să nu ne limităm numai la 
ea. Fiecare aspect al acestei funcții poate fi tratat separat ca funcție 
exploratorie, funcție de substitut, funcție de mediere, funcție de forță 
unificatoare, funcție pedagogică şi terapeutică, funcție de socializare, 
funcție de rezonanţă, funcție transcendentă și funcţie de transformator 
al energiei psihice. A explora prin intermediul simbolului înseamnă 
a căuta dincolo de rațiune, de timp, de loc, de înţelegerea noastră, 
dincolo de semnificațiile evidente şi convenţionale; înseamnă a 
accepta faptul că actuala epistemologie este destul de limitată, că 
încă suntem robii celor cinci simțuri (văz, auz, gust, miros, pipăit) 
și ai celor trei axe (spaţiu, timp, gravitație) sau înseamnă, după cum 
afirma Mircea Eliade, a călători prin toate straturile realului. Pentru 
Carl Gustav Jung, această explorare trebuie să aibă ca finalitate 
definirea și înțelegerea lucrurilor, a conceptelor situate dincolo de 
înțelegerea noastră, „pe care nu le putem nici defini, nici înțelege 
pe de-a întregul“ (Jung, 1964: 21). 

Substitufia îi permite simbolului să se camufleze într-un răspuns 

‘la o întrebare, într-o soluţie la o problema sau într-o împlinire a 
unui vis rămas în suspensie în inconştient. Acest atribut al simbolului 
este remarcat și de J. Chevalier şi A. Gheerbrant: „simbolul este 
deci o expresie substitutivă, destinată să permită intrarea în 

rma camuflată, a unor anumite încărcături 
semantice sau afective, care datorită cenzurii nu puteau pătrunde. 
Simbolul exprimă lumea percepută, simțită si trăită de subiect, dar 
nu în funcţie de raţiunea sa critică şi la nivelul conştiinţei, ci în 
concordanţă cu întregul său psihism afectiv şi reprezentativ, și mat 
ales la nivelul inconştientului“ (Chevalier, Gheerbrant, 1993: 41). 

Făcând posibilă incursiunea între material-imaterial, interior- 
exterior, inferior-superior, cunoscut-necunoscut, pământ-cer, manifest- 
latent, constient-inconstient, real-vis, eu-supraeu, natura-cultura, 
simbolul isi îndeplineşte funcția de mediere. Funcţia de mediere a 
tendinţelor și a forțelor antinomice îi conferă individului o activitate 
mentală, eliberatoare şi il conduce către unificarea tuturor experiențelor 
psihice, religioase, sociale, „a celor trei planuri (inferior, terestru, 
celest) si centrul celor șase dimensiuni ale spațiului; indicând 
marile axe de reunire (lună, apă, foc, monstru înaripat etc.) 
(Eliade, 1994: 43). Reţeaua de legături, plasa de păianjen în care 
este cuprins și omul, îi conferă acestuia un sentiment de siguranță, 
îi creează ocazia de a nu se simţi pierdut în timp și univers. Privind 
din această perspectivă, este clar că simbolul are și un rol pedagogic 
şi terapeutic. Deşi uneori, după o lecturare superficială, avem 
impresia că simbolul îl îndrumă pe individ spre o lume iluzorie, ireala, 
totuși, prin intermediul lui, se exprimă o realitate plămădită din dorința 
de cunoaştere, de integrare, de eliberare si de bogăţie spirituală, dar, 
după cum observa şi M. Eliade, și o forţă propulsoare: „Visurile, 
reveriile intruchiparile nostalgiilor sale, ale dorințelor; ale elanurilor 
sale etc. sunt tot atâtea forte care propulsează ființa umană istoriceste 
condiționată într-o lume spirituală (subl. mea) infinit mai bogată 
decât aceea, mărginită, a «momentului» ei «istoric» “ (Eliade, 1994: 
16). Atât copilul, cât și adultul, învaţă să trăiască, să creeze, să se 
ferească de dramele lumii moderne, care, după părerea unor psihologi 
si psihanalisti (inclusiv a lui C, G. Jung), se nasc din dezechilibrul 
psihicului individual sau colectiv, generat de secătuirea imaginaţiei. 
Nu este greu de sesizat ca această funcţie pedagogică a simbolului 
implică și funcția de socializare: integrarea individului într-o realitate, 

într-un grup. De fapt, este mai mult decât o socializare, fiindcă vizează 
şi integrarea într-o epocă, în universalitate, dar și desființarea tuturor 
frontierelor, inclusiv a celor aflate în calea cunoașterii: „adevărurile 
cele mai înalte, imposibil de comunicat ori transmis prin orice alt 
mijloc, devin comunicabile sau transmisibile (...) atunci când sunt 

` (~) incorporate în simboluri care, fără îndoială, le vor disimula 
pentru mulți, dar care le vor manifesta în toată strălucirea ochilor 
celor care știu să vada“ (Guenon, 1997: 17). 

Forța simbolului, care se întrezărește si din funcţiile sale 
(exploratorie, substitutivă, unificatoare, socializantă, pedagogică, 
terapeutică), reprezintă un atribut al simbolurilor vii: cele care 
declanșează în sufletul individului sau al comunităţii emoţii, mistere, 
cele care îi transformă pe indivizi din pasivi spectatori în activi 
actori, cele care sunt încărcate cu o anumită consubstantialitate cu 
invizibilul. Vitalitatea simbolului este generată de rezonanţa sa, aspect 
relevat şi de J. Chevalier şi A. Gheerbrant: ,, Puterea lui evocatoare 
si liberatoare va varia în funcție de efectul de rezonanţă rezultat 
din raportul social-individual “ (1993: 47). În momentul în care 
această funcție moare, este clar că si simbolul se prăpădeşte. 

Raportul social — individual poate atinge o stare de echilibru 
numai dacă, atât la nivel individual, cât şi la nivel social, sunt 
amortizate contrariile, antinomile. Acest echilibru poate fi dobândit 
prin intermediul simbolului, mai exact prin exercitarea funcției 
transcendente a acestuia. „Această proprietate a simbolurilor de 
a stabili legături între forte antagoniste duce la depăşirea 
opoziţiilor, deschizând, în consecinţă, calea spre progresul 
conștiinței “ (idem: 48), 

Funcţia de transformator al energiei psihice conferă simbolului 
un rol decisiv: înscrierea lui în întreaga mișcare evolutivă a omului, 
depășind astfel rolul de mijloc de îmbogăţire a cunoştinţelor si 
cel de stimulator al unui interes strict de ordin estetic. Simbolul, 
întocmai atanorului alchimistilor, transformă energia inconștientă 
în energie ce va fi integrată în comportamentul conştient. 

NOTE 


l Dintre autorii care glorifică publicitatea, putem să-i amintim pe 
Bernard Cathelat, Publicité et societé, 1992; Michéle Jouvre, La 
communication publicitaire, 1992; Robert Leduc, La publicité. Une force 
au service de l` entreprise, 1973; David Ogilvy, On advertising, 1983; 
Jim Albright, Creating the advertising message, 1992 Bruce Beniger, 
The copy workshop workbook, 1991. Pentru Winston Churchill, 
publicitatea imprimă indivizilor dorința de a avea un nivel de trai mai 
ridicat; Franklin Delano Roosevelt a afirmat că, dacă ar mai avea o 
viata, in mod sigur şi-ar dedica-o muncii în publicitate. Dintre autorii 
care condamnă publicitatea, putem să-i amintim pe Roland Barthes, 
Mythologies, 1957; H.-P. Jeudy, La publicite et son enjeu social, 1977; 
Ronald Berman, Advertising and social change, 1981; D. Riesman, The 
lonely crowd, 1950; H. Marcuse, One-dimensional man, 1964 etc. 

2 În literatura de specialitate, există mai multe taxinomii privind tipul 
personajelor care apar in imaginile publicitare. O astfel de clasificare 
realizează și Vasile Dancu în lucrarea Comunicarea simbolică. Arhitectura 
discursului publicitar. Autorul prezintă cinci tipuri de astfel de actori: 
cel rebel, caracterizat de exotism, inovaţie, libertate, cel romantic, 
învăluit de mister, visare, sensibilitate, tristeţe, cel sportiv, ale cărui atribute 
sunt forţa, îndrăzneala, stereotip masculin, cel distins-elitist, caracterizat 
de un stilism desăvârșit. Autorul menţionat prezintă si câteva statistici 
cu privire la frecvenţa apariţiei diferitelor tipuri de actori în imaginile 
publicitare pentru parfum: senzual — 28,7%; rebel — 24,6%; romantic — 
16,9%; sportiv — 16,45%, distis-elitist — 11,35%; altele — 2,1%. 

3 Denumirea sub care este cunoscută politica de reforme a 
preşedintelui Lyndon Johnson (1963-1969), prin intermediul căreia se 
urmărea combaterea sărăciei şi a inegalitatii sociale. 

Ideea unei crize majore a spiritului (si, implicit, o criză a 
omului și a „umanismelor“ lumii moderne) străbate tot secolul al 
XX-lea. Acum, la începutul noului secol, trăim într-o epocă a 
remake-urilor de toate soiurile, a reconfigurărilor şi redefinirilor 
conceptuale, dar și personale, individuale. 

Temele abordate în acest volum sunt variate; ele reflectă 
extraordinara diversitate socio-culturală a lumii contemporane, 
aflată în continuare sub zodia lui „post. 


Mihaela Constantinescu 

